
ILNIUS „VYTURYS" 1991 


JAUNIKAITIS IR ŽEMĖS GRAŽUOLĖ ! 


Gyveno sykį labai turtingas žmogus. Turėjo pačią ir sūnų. 
Artinantis mirties valandai, jis davė sūnui keletą patarimų, o 
svarbiausia patarė niekad nekelti kojos ten, kur gyvena Žemės 
Gražuolė. Vaikas augo sau smagus, kol nežinojo to kaimo, ku- 
riame gyvena Žemės Gražuolė. Bet galiausiai suėmė jį nenumal- 
domas troškimas tenai nukakti, nors ir tėvas buvo draudęs, ir 
motina gynė. Vieną dieną jis nutarė iškeliauti — pasiėmė dide- 
lį maišą, pilną aukso, ir patraukė ieškoti Žemės Gražuolės namų. 

Keliavo, keliavo ir vieną naktį apsistojo pas tokią senutę, 
kuri jam tuojau papasakojo, kad Žemės Gražuolė gyvenanti 
kaipsyk čia ir kad čionai atvykstą daug jaunikaičių, kurie iššvais- 
tą visus pinigus, kad bent akimirksnį išvystų jos pirštą ar plaš- 
taką. Tai išgirdęs, jaunikaitis pasišovė ten eiti ir pamatyti nors 
Žemės Gražuolės ranką, kad ir kiek pinigo jam tai kainuotų. 
Sužinojęs iš senutės kelią, jis nuėjo prie mergelės rūmų ir pa- 
sisakė norįs pamatyti Gražuolę. Kadangi čia pat parodė atsineš- 
tą auksą, tarnaitės persakė tai mergelei, ir ši įsakė jį įleisti. Jos 
nuvedė jaunikaitį į tokią vietą, kur jis vargiai ką galėjo matyti, 
tik mergelės pirštą. Tuomet tarnaitės atėmė iš jo auksą ir išgrū- 
do jį lauk, nes Žemės Gražuolė savo garbintojams niekuomet ne- 
pasirodydavo visa — pirmusyk ji iškišdavo tik pirštus, antrusyk — 
plaštaką, o trečiukart — ranką. Tačiau jaunikaitis taip buvo su- 
žavėtas ir taip užsiliepsnojęs tuo, ką teko patirti pas mergelę, 
kad nebegalėjo savyje tverti. Tuojau suskato grįžti į namus — 
vėl pasiimti pinigų. Jis pasikalbėjo apie tai su senele, ir ši dar 
labiau paakino jį, nes ir pati buvo gavusi iš jo dovanų. Kupinas 
ilgesio Žemės Gražuolei, kitą dieną jaunikaitis parvyko į tėviš- 
kę. Vos įžengęs vidun, jis puolė ieškoti pinigų, kad kuo grei- 
čiau galėtų vėl keliauti pas mergelę. Išvydusi sūnų be skatiko 
ir tos mergelės pajuoktą, vargšė motina iš pradžių nuliūdo, o 
paskui supyko. Ji bandė atkalbėti sūnų nuo to sumanymo, ta- 
čiau kad ir kaip stengėsi, viskas buvo veltui, jaunikaitis nieku 
gyvu nesileido sulaikomas. Trumpai tariant, jis pasiėmė pinigų, 


"dar daugiau nei pirmą kartą, ir vėlei iškeliavo. 
I Žemės Gražuolė — mėgstamiausia albanų pasakų veikėja, turinti ste- 


buklingą galią, valdanti didžiulius turtus ir įkūnijanti visa, kas gražu bei sunkiai 
pasiekiama. 


Ir šįkart Žemės Gražuolės namuose jį apgavo — parodė mer- 
gelės plaštaką, paskui atėmė pinigus ir išvijo. Taip jaunikaitis 
nieko nepešdamas pas Žemės Gražuolę pamažu iššvaistė visą 
turtą ir, anksčiau buvęs toksai turtingas, galiausiai visai nuskur- 
do. Dabar jis ėmė raustis tėvo podėliuose bei rūsiuose, bene už- 
tiksiąs kokią brangenybę, kurią galėtų nunešti mergelei. Didžiau- 
siai savo nuostabai, atrado kepuraitę, kuri, vos ją užsidėjus, pa- 
versdavo žmogų nematomu, — netgi Motina negalėjo matyti 
sūnaus, nors jo balsą ir girdėjo. Kepuraitė jaunikaičiui labai pa- 
tiko, nes jis nutarė jos pagalba galėsiąs įveikti Žemės Gražuolę. 
Nieko nelaukdamas pasiėmė kepuraitę ir iškeliavo. 

Prisiartinęs prie Žemės Gražuolės rūmų, jis užsidėjo kepu- 
raitę, pasidarė nematomas ir nuėjo tiesiai į mergelės mMmiegamą- 
jį, nepastebėtas nė vienos tarnaitės. Dabar jis išvydo mergelę 
visame gražume ir žiūrėjo į ją, kol išaušo. Tuomet jaunikaitis 
prašnekino ją — ji girdėjo jo balsą, bet matyti nieko nematė. Ge- 
rokai jiedviem pasišnekučiavus, jaunikaitis pasisakė Žemės Gra- 
žuolei, kas esąs. Ir patikėjęs veidmaininga josios meile, išdavė 
jai ir nematomos kepuraitės paslaptį. Tada mergelė nutraukė nuo 
jo galvos kepuraitę, pašaukė tarnus ir įsakė jiems gėdingai, su 
triukšmu jaunikaitį išvyti. 

Jaunikaitis suprato vėl esąs apgautas ir labai nuliūdo, nes da- 
bar jam nebeliko jokios vilties. Nusiminęs dėl savo nesėkmės 
jis sugrįžo namo. Bet jo širdį tebekamavo mergelės ilgesys, ir 
apie nieką daugiau jaunikaitis negalėjo galvoti. Jis vėl nuėjo 
į savo tėvo podėlius ir ėmė juose raustis, ar nerasiąs dar ko Že- 
mės Gražuolei. Ir tikrai — atrado ąsotį, apžiūrėjo jį, pasukiojo, 
o kadangi ąsotis buvo apdulkėjęs, tai ir patrynė norėdamas jį 
nuvalyti. Vos tik jis taip padarė, staiga atsirado daugybė karių. 

— Ką įsakysi, valdove? — paklausė kariai. — Esam pasirengę 
tau tarnauti. 

Juos išvydęs, jaunikaitis valandėlę pasvarstė ir nutarė vienas 
sau: dabar jau tikrai laimėsiu Žemės Gražuolę! Jo širdis nudžiu- 
go, akys vėl nušvito, ir apimtas džiaugsmo jis patraukė pas savo 
numylėtinę. Pakeliui vėl apsistojo pas aną senelę ir per ją pa- 
siuntė Žemės Gražuolei žinią, kad ši jį pasitiktų. Bet senutei ne- 
spėjus nė burnos praverti, mergelė pašaukė savo tarnus, ir šie 
plūsdamiesi išmetė senelę lauk. Nuliūdus ji pargrįžo namo ir 
apsakė jaunikaičiui, ką gavo patirti rūmuose. Bet jis ir vėl pa- 
prašė dar sykį nueiti į rūmus pas mergelę ir perduoti jai, kad 
Jeigu neįsileisianti jo geruoju, tai jai būsią riesta. Taigi senoji 
vėl susiruošė pas Gražuolę, nors ir gerai žinojo, kad nieko ten 

nepeš, bet jaunikaitis buvo jai prie širdies, o ir dovanų iš jo vis 
gaudavo. Išvydusi vėl ateinančią senutę, mergelė taip įniršo, kad 
šįkart įsakė savo tarnams prikulti ją ir išmesti lauk. Vargšė se- 
nutė, dejuodama bei aimanuodama, vos paspruko nuo tarnų kumš- 
čių ir lazdų. 

Kai ji sugrįžo ir papasakojo jaunikaičiui, ką iškentusi, šis 
suprato, kad geruoju čia nieko nenuveiksi. Tad paėmė ąsotį ir 
patrynė jį. Tuojau prisistatė kariai ir vėl paklausė: 

— Ką įsakysi, valdove? Mes tavo paslaugoms. 

Ir jaunikaitis, aprengęs karius puikiais rūbais, pasiuntė prie 
Žemės Gražuolės rūmų, kad jie ten sukinėtųsi, kol vėl bus pa- 
šaukti atgal. O tada vėl liepė senutei nueiti pas mergelę ir pa- 
sakyti, kad jeigu ši nepriimsianti geruoju, jis įsiveršiąs jėga, ir 
ne vienas, 0 su savo kariais, kuriuos ji pamatysianti prie rūmų. 
Išgirdusi visa tai ir išvydusi karius, mergelė persigando ir įsakė 
sutikti jaunikaitį su didžiausia pagarba. Ir rūmuose jį priėmė taip 
pagarbiai, taip įtaikiai, jog jaunikaitis liko patenkintas. Neilgai 
trukus jis tarė mergelei: 

— Kadangi tu mane taip ilgai kankinai, tai dabar aš išsiųsiu 
tave į Tinglimaimuną 2. 

Bet Žemės Gražuolė sugebėjo jį taip apraizgyti melu, kad jis 
ėmė ir atsileido. Galiausiai jie abu susitaikė, jaunikaitis patikė- 
jo Gražuolės meile ir išsipasakojo, jog visa jo jėga slypinti ąs0- 
tyje. Tuomet mergelė slapčia pačiupo ąsotį ir vos tik patrynė 
jį — tuojau atsirado kariai. 

— Ką įsakysi, valdove? Ką turime daryti? — paklausė jie. 

— Jūs esat ne jos, o Mano kariai, — prašneko jaunikaitis. 

Bet kariai atsiliepė: 

— Ąsotis mergelės rankose, ir mes tarnaujame jai. 

Tada mergelė pasakė: 

— Čiupkit šitą jaunikaitį ir nugabenkit į Tinglimaimuną. 

Kariai stvėrė jį ir padarė kaip liepti. Atsidūręs toje tolimoje. 
svetimoje šalyje, jaunikaitis klaidžiojo vienas be kąsnio burno- 
je ir, nieko nerasdamas valgyti, klydo vis giliau į dykrą. Ga- 
liausiai jis užtiko raudonų vynuogių ir būdamas labai alkanas 
"suvalgė keletą uogu. Bet vos tik prarijo tas uogas, jam ant vei- 
do tučtuojau išaugo galybė ragų. Pamatęs juos, jaunikaitis per- 
sigando ir labai nuliudo dėl tokios nelaimės. Nustebęs jis su- 
vokė, kal ragai išaugo nuo tų uogų. Kadangi vis dar buvo la- 


* Tinglimaimunas —albanų pasakose labai tolima, nuošali, užmiršta 
dykra. 


bai alkanas, tai ėjo ir šen, ir ten ieškodamas ko nors valgomo. 
Galiausiai aptiko baltų vynuogių ir vėl suvalgė kelias uogas. Vos 
tik prarijo pirmą uogą, tuojau vienas ragas ėmė ir nukrito. Po 
kiekvienos suvalgytos uogos vis nukrisdavo po ragą. Suprato 
jaunikaitis, kad ragai jam išaugo užvalgius raudonų uogų, o 
nukrito — užvalgius baltų. Šituo atradimu jis labai apsidžiaugė, 
nes tučtuojau prisiminė Gražuolę ir nutarė pasinaudoti tokiu lai- 
mingu atsitiktinumu. Raudonomis uogomis jis užauginsiąs mer- 
gelei ragus, o paskui baltomis ją pagydysiąs. Dabar ji pagaliau 
tikrai bus jo rankose. Jaunikaitis greit priskynė dvi pintines vy- 
nuogių — vieną raudonų, kitą baltų, ir išsiskubino į Žemės Gra- 
žuolės kraštą. Ilgai keliavęs, jis priėjo jūrą, o čia gavo lauk- 
ti laivo, kuris jį perkeltų į kitą krantą. Atvykęs nusprendė 
raudonąsias vynuoges parduoti, ir kojos pačios nunešė jį prie 
Žemės Gražuolės rūmų. Tuo laiku vynuogių čia nebebuvo, jau 
buvo praėjęs jų metas. Jaunikaitis įsigudrino padaryti taip, kad 
rūmuose pastebėtų uogas ir ateitų jų pirkti. Žemės Gražuolė irgi 
pamatė vynuoges, įsigeidė paragauti ir pasiuntė vieną tarnaitę 
jų atnešti. Nelaimingoji buvo smaližė, suvalgė vieną uogą, ir tuo- 
jau pat ant kaktos jai išdygo ragas. Ji nesuprato, iš kur tas ra- 
gas atsirado, ir iš gėdos užsidarė savo kambaryje. Kai mergelė 
pareikalavo uogų, vargšė pasiuntė jas per kitą tarnaitę. Že- 
mės Gražuolė pasigardžiuodama suvalgė jas visas. Ir tuojau pat 
jos veidas apaugo ragais. Mergelė taip persigando, jog vos ne- 
išprotėjo. Praėjo kelios dienos, ragai nepranyko, ir ji liepė pa- 
kviesti gydytojus, kuriuos sakė priimsianti tik su viena sąlyga: 
jeigu kuris nepajėgs jos išgydyti, turės atsisveikinti su savo gal- 
va. Todėl gydytojai buvo pasiųsti pas tarnaitę — tegul pirma iš- 
gydys ją, o tuomet jau ir Mergelę, nes abi sirgo ta pačia liga. 
Jaunikaitis buvo tikras, kad nebetoli ta diena, kai gydyti 
pakvies jį. Tegu Žemės Gražuolė pasikamuoja, nusprendė jis ir 
kelioms dienoms iškeliavo, kad liga užsitęstų, o mergelės kančios 
būtų dar didesnės. Galiausiai jaunikaitis apsivilko puikiais rūbais, 
nuėjo į Žemės Gražuolės rūmus, pasisakė esąs gydytojas ir pa- 
žadėjo išgydyti ligonę. Jam buvo pasakyta, kad neteksiąs gal- 
vos, jei neišgydysiąs mergelės. Jaunikaitis ir su tuo sutiko. Rū- 
muose jį pirmiausia nuvedė pas tarnaitę. Anas baltąsias vynuo- 
ges jis buvo sutrynęs ir paruošęs iš jų tyrelę, kad niekas nesu- 
prastų, kas čia yra. Jaunikaitis pradėjo klausinėti tarnaitę, ką 
ši dariusi ir ko nedariusi, kiekvienos smulkmenos, susijusios sų 


jos liga. 


— Įsidėmėk,— pasakė jis tarnaitei, — jei nesakysi man teisy- 
bės, liksi raguota. 

Tuomet tarnaitė pripasakojo jam aibę dalykų, prasitarė ir 
apie vynuogę, kurią buvo suvalgiusi. Jaunikaitis davė jai vais- 
tų iš baltųjų vynuogių, ragas tuojau pranyko, ir ji pasveiko. Su- 
žinojusi tai, Žemės Gražuolė kuo skubiausiai pašaukė gydyto- 
ją — labai jo laukė ir jaudinosi. Jis įėjo į jos kambarį ir pradėjo 
ją klausinėti lygiai taip pat kaip ir tarnaitę, sakydamas, kad jeigu 
mergelė nutylėsianti bent vieną vienintelį žodį, tai niekuomet 
napasveiksianti. Gražuolė ėmė pasakoti visus savo darbus ir taip 
priėjo iki aukso, kurį iš jaunikaičio.ne sykį buvo atėmusi. Tuomet 
jis. tarė: 

— Grąžink man tuos pinigus. 

Paskui ji parodė ir kepuraitę, atimtą iš jaunikaičio, tik apsi- 
„metė, tarsi būtų pamiršusi ąsotį. Tačiau gydytojas priminė: 

— Tu man dar ne viską pasakei. 

Tuomet ji atnešė ir ąsotį, kurį taipogi buvo iš jaunikaičio 
atėmusi, kaip ir kepuraitę bei pinigus. Tada gydytojas davė mer- 
gelei vaistų, ir ji tučtuojau pasveiko. Paskui jaunikaitis patrynė 
ąsotį, tuojau pat pasirodė kariai ir paklausė, koks jo noras, ka- 
dangi dabar jis buvo jų valdovas. Tuomet jaunikaitis taip prakal- 
bo į Žemės Gražuolę: 

— Dabar tu mano rankose. Tai aš esu tas, kurį tu taip skriau- 
dei. Bet nors ir buvai ištrėmusi mane į Tinglimaimuną, vis tiek 
aš tave vesiu ir pasiimsiu į savo tėviškę. 

Jis įsakė kariams paimti mergele, jos rūmus ir viską, ką ji 
turinti, ir nugabenti į jo kaimą. Kai motina išvydo sūnų su Že- 
mės Gražuolės rūmais ir visais turtais, labai Li ir be ga- 
lo nustebo. 

Nuo to laiko jie visi laimingai gyveno iki savo dienų pabai- 
gos. 


TRYS DRAUGAI 


Mirdamas vyras paliko savo pačią besilaukiančią kūdikio, ir 
po šešių mėnesių ji pagimdė sūnų. Kad ir skursdama, moteris iš- 
augino vaiką doru jaunikaičiu. Sukakęs penkiolika metų, jis pa- 
klausė motiną, ar ji neturinti kokio daikto, kuris primintų tėvą. 
Motina atsakė, kad tėvas, teisybė, palikęs daug daiktų, tačiau au- 
gindama sūnų ji turėjusi daug ką parduoti. Bet jaunikaitis vis 


10 


kamavo motiną klausimais, ar nelikę kas iš tėvo daiktų. Galiau- 
siai ji pasakė: 

— Man rodos, kad kažkur palėpėj guli tėvo kalavijas. 

Jaunikaitis paprašė, kad motina užsikeltų jį ant pečių ir jis 
galėtų pasiekti palėpę. Ten jis atrado kalaviją, nuo laiko apmū- 
sojusį ir parūdijusį. Berniukas nuvalė, nušveitė jį, ir kalavijas 
vėl sužibėjo. Prisisegė jį. jaunikaitis ir tarė motinai: 

— Dabar aš trauksiu į svečias šalis. 

Vargšė motina prapliupo verkti ir rypauti, prašė jį, kad nie- 
kur nekeliautų. O kitą rytą tarė: 

— (Gali eiti, mano sūnau, tik nukirsk man galvą tėvo kalaviju! 

Bet jaunikaitis atsakė: 


—- Koks sūnus kirstų savo motinai galvą? Prašau tavęs, mo- 
tin, nekamuok manęs ir nedraskyk man širdies. Verčiau palin- 
kėk laimės, kad aš, duok Dieve, greičiau sugrįžčiau. 

“o Tada jis pasikeitė sau vardą. Dabar pasivadino Korda * ir už- 
sirašė šį vardą ant kalavijo makštų. Galiausiai jaunikaitis apka-. 
bino motiną, jie atsibučiavo ir abu apsiverkė, kad reikia skirtis. 
Jiedviems atsisveikinus, jaunikaitis pabučiavo kalaviją,.kad šis 
atneštų jam laimės, ir iškeliavo. Išėjęs iš kaimo žygiavo kelias 
valandas ir neilgai trukus priėjo kalną. Aplinkui nebuvo maty- 
ti nė gyvos dvasios, jaunikaitis prisėdo lygioje vietoje, išsitrau- 
kė kalaviją ir pabučiavęs pasidėjo jį ant kelių. Nepraėjo nė va- 
landa, kai pasirodė jo vienmetis jaunuolis ir palabino jį. 

— Sveikas gyvas, — atsakė Korda, — iš kur esi, kur keliauji? 

— Keliauju laimės ieškoti — atsakė jaunuolis. 

— Ir aš ieškau laimės, tad susibroliaukim ir eikim kartu. 

Jie apsikabino, pasibučiavo ir pasisakė vardus — vienas vadi- 
nosi Korda, kitas — Ylis *. Tuomet abu patraukė toliau ir ėjo tie- 
siai, kol užslinko naktis. Jiedu atsigulė ir iškart užmigo. | 

Kitądien jie vėl iškeliavo, traukė vis tiesiai ir netrukus su- 
tiko dar vieną savo vienmetį jaunikaitį. Pasisveikinę paklausė, 
iš kur jis esąs ir kur keliaująs. Tasai jaunikaitis tada pasiteiravo, 
ar Korda ir Ylis negalėtų tapti jo broliais. Taip jie susibroliavo, 
ir naujasis draugas pasisakė esąs Detis?. Visi trys apsikabino, 


3 Korda — kordha (alb.) — kardas, kalavijas; čia — asmenvardis, kilęs nuo 
stebuklingo kalavijo, priklausančio pasakos herojui. 

* Ylis —ylli (alb.) — žvaigždė; čia — asmenvardis, matyt, rodantis pasakos 
veikėjo sugebėjimą nušokti iš didelio aukščio ir akimirksniu įveikti milžiniškus 
nuotolius. 

5 Detis — pasakos veikėjo vardas, reiškiantis „jūrą“ ir kilęs nuo herojaus 
sugebėjimo pasinerti jūron. 

išsibučiavo, prisiekė ištikimybę ir pasižadėjo, kad jeigu kas at- 
sitiktų, tai jie ir mirsią kartu. Tada jau visi trys leidosi į kelią 
ir pagaliau priėjo miestą. Čia karalius kaipsyk buvo liepęs iškasti 
platų griovį — buvo paskelbta, kad tasai, kuris tą griovį peršok- 
siąs, gausiąs karaliaus dukterį už pačią. Tačiau kas griovio neper- 
šoksiąs, tas palydėsiąs galvą. Daugelis jau bandė savo laimę, ta- 
čiau įkrito į griovį, ir budelis tokiems tuojau nukirsdavo galvą. 
Kai trys draugai išgirdo, kad reikia peršokti griovį, jie valandė- 
lę svarstė. Galiausiai sutarė įsidrąsinti ir peršokti griovį arba visi 
kartu žūti, nors Detis sakė: 

— Griovys labai platus, veikiausiai mes jo neperšoksim. 

Tačiau Ylis pakėlė akmenį, padavė jį Dečiui ir paprašė per- 
mesti per griovį. Paskui paklausė: 

— Ar sunkų buvo permesti akmenį? 

— Ne, jis nedaug tesvėrė. 

— Ne sunkiau bus ir man tą griovį peršokti — pasakė Ylis. 

Niekas nė apsidairyti nespėjo, kaip jis pačiupo abu draugus 
ir kartu su jais iš visų jėgų stryktelėjęs visai nesunkiai peršoko 
griovį, o visi ten stovėjusieji net išsižiojo iš nuostabos. Karalius 
įsakė atvesti draugus pas jį. Visus tris susodino į karietą ir at- 
vežė į karaliaus rūmus. | 

— Kuris jūsų ves mano dukterį? — paklausė karalius. 

Korda pasakė: 

— Tavo dukterį ves Ylis. 

Tuomet karalius paklausė Kordą ir Detį, ko jie norį. Korda 
atsakė pats nieko netrokštąs, tegu karalius apdovanojąs Detį. Ke- 
lios dienos po vestuvių Korda paprašė brolių leisti jam išvykti. 
Šie labai nuliūdo ir tarė jam: 
 — Argi tokia trumpa tebuvo mūsų draugystė? Nejau tau šir- 
dis leidžia išvykti ir palikti mus? 

Tačiau Korda atsake: 

— Mūsų draugystė niekados neišblės. Esu priverstas iškeliau- 
ti, bet virš jūsų durų palieku plunksną. Įsidėmėkit — kai iš tos 
plunksnos ims lašėti kraujas, jūs žinosit, kad man gresia pavo- 
jus. Tuomet tuojau keliaukit ir susiraskit mane, nes esu pakliu- 
vęs didelėn bėdon. 

Taip taręs, jis pabučiavo brolius ir išvyko. 

Keletą dienų traukęs keliu, priėjo kryžkelę, kur šakojosi sep- 
tynetas kelių. Čia stovėjo namelis, o priešais namelį sėdėjo senė. 
Korda paprašė ją paaiškinti, kur tie keliai veda. Viską sužino- 
jęs, pasirinko kelią pas Žemės Gražuolę. Tačiau senė tarė jam: 

— Ne, sūneli, ten tu palydėsi: galvą, gaila būtų tavo jaunys- 

tės. Šiuo keliu yra traukę daug karalių su stipriomis kariuome- 
nėmis, bet ir jie nenuėjo ten, kur tu nori vienui vienas eiti. 

Tuomet Korda kažką užrašė ant namelio sienos ir paprašė 
senę parodyti tą užrašą dviems karžygiams, kurie čia atvyksią 
ir klausią jo. O paskui tegu pasakanti jiems, kuriuo keliu jis 
nukeliavęs. Ir nieko nelaukdamas Korda patraukė keliu, vedan- 
čių pas Žemės Gražuolę. Paėjęs galiuką, susidūrė su kulšedra * ir 
šešetu jos jauniklių. Ši puolė ant jo ir norėjo praryti, bet jauni- 
kaitis išsitraukė kalaviją ir nudobė kulšedrą su visais jaunikliais. 

Staiga jis išvydo spindint Žemės Gražuolės rūmus. Netoli rū- 
mų, kelio pakrašty, Korda rado šaltinį ir sustojo prie jo kiek pa- 
ilsėti. Žemės Gražuolė pastebėjo jį ir tarė savo kulšedrai: 

— Matai, atvyksta karžygys, visas baltai apsitaisęs. « 

— Pažiūrėk pro langą, kaip jis gers vandenį, — paprašė kulšed- 
ra. — Iš rieškučių ar atsiklaupęs. 

Jaunikaitis atsiklaupė ant kelių, palenkė galvą ir atsigėrė ne- 
sušlapdamas rankų. 

Tuomet kulšedra pasakė: 

— Šito žmogaus aš bijau. 

Šalia rūmų augo obelis, aplipusi gražiais vaisiais. Kai Korda 
prisiartino prie medžio, kulšedra dirstelėjo, ar jis pašoks siek- 
damas nusiskinti didžiausią obuolį. Korda pašoko ir nuskynė 
obuolį dantimis, o ne rankomis. Tai išvydusi, kulšedra tarė: 

— Vargas man! Nebus išsigelbėjimo nuo šito jaunikaičio! 

Priėjęs prie durų, Korda žengė tiesiai vidun ir pasisveikino. 

— Kaip tu drįsai čionai įžengti? — grėsmingai paklausė kul- 
šedra. 

— Lygiai taip kaip ir tu, — piktai atrėžė jis. 

Kulšedra paraudo iš piktumo ir jau norėjo pulti Kordą, bet 
šis beregint išsitraukė kalaviją ir perkirto kulšedrą pusiau. Šitaip 
jis laimėjo Žemės Gražuolę. 

Praėjo keletas savaičių, ir karalių ausis pasiekė girdas, kad 
vienas karžygys nužudė kulšedrą ir paėmė Žemės Gražuolę už 
žmoną. Karaliai skubiai susiruošė ir atvyko prie septynių kelių 
kryžkelės, kur išklausinėjo senutę, kas traukė keliu pas Že- 
mės Gražuolę. Senė pasakė karaliams, jog tai buvęs šešiolikme- 
tis jaunikaitis. Tuomet jie sutarė netikėtai jį užklupti. Patraukę 
tuo keliu, jie dvidešimt keturias dienas kovojo su Korda, bet ne- 


6 Kulšedra —itin dažnas albanų pasakų veikėjas, blogio ir pikto priešo 
įsikūnijimas. Tai atgrasios išvaizdos pabaisa, gyvatės ir slibino junginys. Kulšedra 
dažnai būna su septyniom galvom, gali ir ugnimi spjaudyti. Jai artinantis, niau- 
kiasi oras, kyla audra. Kitados kulšedra buvo oro ir audros demonas. 


14 


įstengė jo įveikti ir nieko nepešę pasitraukė. Po šitokios nesėk- 
mės karaliai sugrįžo pas senę ir paprašė ją nueiti ir paklausti Že- 
mės Gražuolę, kokia jėga ar žygdarbiu jaunikaitis užkariavęs ją. 
Žemės Gražuolė papasakojo senei, kaip visa tai atsitikę: 

— Jis įniršęs įsiveržė čionai, nudobė kulšedrą ir užgrobė ma- 
ne. 

Tada senė patarė paklausti jį patį, kur slypi jo karžygiška 
jėga. Po keletos dienų Žemės Gražuolė pasiteiravo Kordą, iš kur 
imasi jo galybė. Vargšas jaunikaitis labai mylėjo Žemės Gra- 
žuolę, tad ėmė ir pasisakė, kad visa jo jėga slypi kalavijuje. 
Jeigu kas tą kalaviją atimtų, tuomet jis sveikas žuvęs. Vos tik 
sužinojusi šitai, senė pavogė kalaviją ir įmetė jūron. Korda su- 
sirgo, atgulė ir jau rengėsi Mirti. O senė džiūgaudama sugrįžo 
į savo lūšnelę ir pranešė karaliams, kad jie galį paimti Žemės Gra- 
žuolę be kariuomenės, be mūšio — tiesiog paimti ir viskas. 

Tačiau dar nespėjus karaliams išžygiuoti, Kordos draugai pa- 
stebėjo, kad iš jo plunksnos laša kraujas. Jie tučtuojau susiruo- 
šė ieškoti brolio. Ylis paėmė Detį už rankos, ir jie akimirksniu 
„atsirado pas Kordą, daug anksčiau nei karaliai. Broliai paklausė 
Žemės Gražuolę, kur esąs kalavijas. Šioji atsakė, kad kalaviją 
iš Kordos pavogė ir įmetė jūron. Tuojau pakilo brolis Detis, pa- 
nėrė jūron, surado kalaviją ir parnešė atgal. Vos tik kalavijas 
atsirado, Korda atmerkė akis ir tarė: 

— Ak, kaip ilgai aš miegojau! 

Tačiau išvydęs brolius suprato, kad jam grėsė pavojus. Tuo 
tarpu pasirodė ir karaliai, pasiruošę kovai. Jie narsiai puolė, ta- 
čiau Korda, būdamas vėl sveikas, ir šįkart sugebėjo įveikti ka- 
ralius, ir galiausiai šie sumušti grįžo namo. Korda pasiėmė Že- 
mės Gražuolę su visais jos turtais ir su draugais iškeliavo į savo 
tėviškę pas motiną. Kai jie pasiekė septynių kelių kryžkelę, jis 
davė senei dovanų šitaip sakydamas: 

— Apdovanoju tave už tą gerą, kurį Man padarei įmesdama 
mano kalaviją jūron! Dabar prašau tavęs pranešti tiems kara- 
liams, kurie kovėsi su manimi, kad aš iškeliavau, o Žemės Gra- 
žuolę pasiėmiau drauge. Aš vykstu namo, ir jeigu jie manęs pa- 
siges, lai vėl atvyksta, galėsim pakovoti. Aš lauksiu jų. Sudie, 
sene! 

“Taip jie ir išsiskyrė. Pirmučiausia visi nukeliavo pas karalių, 
Ylio uošvį, ir paprašė jo leisti drauge su jo dukterimi keliauti į 
Kordos tėvynę. Tačiau karalius atsakė: 

— Jūs galit keliauti, kur tik norit. Bet mano žentas ir dukra 

liks Čia! 

Tada Korda tarė karaliui: 

— (Gali sau galvoti ką tik nori, o mes vis tiek keliausim. » 

Ir Ylis pasakė karaliui tiesiai į akis: 

— Net dėl karaliaus dukters aš nesiskirsiu su savo draugais. 

Tuomet karalius supyko ir sušuko: | 

—- Ar jis nori, ar nenori, jums vis tiek teks su juo skirtis! 

Dabar įtūžo ir Korda: 

— Ką tai reiškia — nori ar nenori? Ar tu Ylį, mūsų brolį, prie- 
varta laikysi pas save? Dar negimė toksai, kuris jėga prieš mus 
tris atsilaikytų! 

Tada karalius įsakė sargybiniui: 

— Suimk visus tris ir įmesk į kalėjimą! 

Bet Korda paprašė karalių pakviesti dukterį, kad visi išgirs- 
tų, ką ji pati apie tai mananti. Ir karalius įsakė atvesti dukterį. 
Tuomet Korda tarė Yliui: 

— Imk savo žmoną už vienos rankos, Detį už kitos, tark ka- 
raliui sudie, ir pranykit. 

Karalių tokie žodžiai labai nustebino, jis pašaukė sargybinį 
ir įsakė prie kiekvienų durų pastatyti bent po keturis durininkus. 
Ylis atsistojo, žengė į menės vidurį ir tarė karaliui: 

— Atleisk man, uošvi, sudie ir lik sveikas! 

Ir drauge su žmona bei Dečiu jis iššoko pro langą, ir visi trys 
pradingo. Menėje pasiliko tik vienas Korda. Karalius puolė prie 
lango pažiūrėti, ar jie užsimušė, nes šoko iš didelio aukščio. O 
išvydęs, kad nė vienam nieko neatsitiko, taip įniršo, jog nė ne- 
bežinojo, ką daryti. Todėl įsakė nužudyti Kordą. Kordai paklau- 
sus, už ką jis norįs“ jį nužudyti, karalius pareiškė: 

— Tai tu kaltas, kad Mane paliko duktė. 

Tuomet Korda pakilo, paėmė Žemės Gražuolę už rankos ir 
jau pasisuko eiti. Kai durininkai nenorėjo jų praleisti, jis išsitrau- 
kė kalaviją ir nukirto visus keturis. Tada išėjo laukan ir netru- 
kus pavijo savo draugus. Matydamas visa tai ir išvydęs keturis 
užmuštus sargybinius, karalius įsakė greitai pakelti kariuomenę. 
vytis bėglius ir gyvus ar mirusius grąžinti atgal. Pastebėję ka- 
riuomenę, trys broliai sustojo ir palaukė, kol ši prisiartins. Ka- 
rių pasiuntinys pranešė jiems, kad būsią geriau, jei jie gražiuo- 
ju sugrįšią pas karalių, nes antraip visa kariuomenė užpulsianti 
juos tris ir sunaikinsianti. Bet trys broliai kaip vienas atsakė: 

— Darykit tai, ką jums įsakė jūsų valdovas, nes atgal mes 
nepasuksim. į 

Pasiuntinys sugrįžęs pranešė, kad savo noru jie negrįšią. 

Tuomet visa kariuomenė patraukė prieš juos tris, o jie laukė, 

nepabūgo. Tik kai jau išvydo, kad visi vienu metu ruošiasi juos 
užgriūti, Korda pašoko ir sušuko: | 

— Ei, luktelėkit truputėlį! Ką jūs, brangieji, sumanėt? Ką jūs - 
sau galvojat? Juk visi būsit į miltus sumalti! 

Tačiau nors ir įvarė kariams baimės šitie žodžiai, Korda jie 
nepatikėjo ir vis tiek bandė užpulti. Pamatęs, kad niekas negel- 
bės, Korda tarė draugams, kad šie paimtų abi moteris ir eitų to- 
liau. .O jis, vienui vienas, išsitraukė kalaviją ir nukirto septynis 
šimtus karių, tarpe jų ir vadą. Išvydę, kad daugelis, net vadas 
jau guli nebegyvi, kariai apimti siaubo spruko šalin. O Korda 
apsisuko ir greitai pasivijo brolius. Dabar visi kartu keliavo ir 
po trijų dienų pasiekė Kordos namus. 

— Sveika būk, motin! — pasveikino jie motiną. 

O ši nustebusi paklausė: 

— Kas tokie esate, kad mane motina vadinat? 

— Taip liepė mums pasakyti tavo sūnus, kuris irgi greit pa- 
sirodys,— atsakė šie. — Mes su tavo sūnum sukirtom lažybų, jog 
tu jo nepažinsi, kai jis ateis. 

— Ak, — atsakė motina,— savo sūnų pažinčiau iš penkių šim- 
tų vyrų, — ir prisiminusi pradėjo verkti. 

Tada Ylis paklausė ją, kuris iš trejeto esąs jos sūnus. Ji labai 
atidžiai peržvelgė visus, pagalvojo, palygino jaunikaičius ir tei- 
singai atpažino savąjį sūnų. Apkabino jį, švelniai išbučiavo, pa- 
bučiavo ir anuodu jaunikaičius, o paskui ir abi moteris. 

Taip jie ten visi ir apsigyveno, o po kurio laiko klausia vie- 
nas kitą: 

— Ar mes trys draugai, ar du? 

— Mes trys draugai, — atsakė Ylis. 

— Jei trys, tai kodėl teturim dvi žmonas? 

Tada pašoko Detis ir susuko: 

— Tai nieko nereiškia! 

Bet Korda tarė: 

— Tave mes padarysim visos šalies karalium. 

Taip Detis tapo karaliumi ir valdė visą savo gyvenimą. Ir ko- 
lei visi trys buvo gyvi, liko draugais ir mylėjo kits kitą kaip tik- 
ri broliai. 


2. Albanų pasakos 


ARAPAS'“ UZENGIJA 


Gyveuo sykį toksai karalius, kuris turėjo kumelę, ir ji tik jam 
vienam buvo skirta, niekas kitas negalėjo ja jodinėti. Bet ši ku- 
melė nebuvo atsivedusi nė vieno kumeliuko. O ir karalius ne- 
turėjo vaikų. Tad vienądien jis pabalnojo kumelę ir išjojo ieš- 
koti būdo, kad jo pati pagimdytų vaikų, o kumelė atsivestų ku- 
meliuką. Pakeliui jie sutiko senį, kuris paklausė karalių, kur šis 
jojąs. Ir karalius jam papasakojo: 

— Aš keliauju ieškoti vaisingumo vaistų. Šitą štai kumelę 
aš turiu jau dešimt metų, bet ji nevaisinga, o Mano pati irgi dar 
negimdė. 

Tuomet tas senis pasakė: 

— Se, imki šitą obuolį ir suk atgalios. Namuose obuolį nulupk 
ir duok jį karalienei, o lupenas atiduok kumelei. Tada abi ims 
lauktis ir pagimdys. 

Karalius paėmė obuolį ir sugrįžo į rūmus. Kaip senis buvo jam 
sakęs, obuolį suvalgydino karalienei, o lupenas sušėrė kumelei. 
Abi pradėjo lauktis, ir karalienė pagimdė sūnų su žvaigžde kak- 
toje, o kumelė atsivedė kumeliuką, irgi su žvaigžde kaktoje. Kai 
jie abu išjodavo, nušvisdavo visas pasaulis. Mat tą žirgą kara- 

„lius padovanojo savo sūnui, niekas kitas negalėjo juo jodinėti. 
Praėjo daug laiko, jaunikaitis sukako dešimt metų. Už viską 
labiau jis mėgo medžioklę ir kasdien savo žirgų jodavo medžioti. 
Vieną dieną jis pasiklydo ir atsikliuvo prie labai plačios upės. 
Jodamas pakrante, kitoje upės pusėje išvydo nepaprastai gražią 
mergaitę, irgi medžiojančią su tarnais ir šunimis. Toji mergaitė 
taip pat buvo karaliaus duktė, bet jos tėvas buvo džinų * kara- 
lius. Ji buvo ne žmogus — džinaitė. Jaunikaitis ją pamilo vos iš- 
vydęs ir kasdien jodavo į tą vietą Medžioti, kad tik ją pamatytų. 
Vieną dieną jaunikaitis pasiryžo, paspaudė žirgą pentinais, ir šis 
peršoko į kitą upės pusę. Jaunikaitis priėjo prie mergaitės ir 
užkalbino ją. Bet ši paklausė: 

— Ko tau reikia mano valdose?“ 

— Norėčiau tavęs kai ko pasiteirauti — tarė jaunikaitis.— Aš 
labai tavęs ilgiuosi. O tu ar myli mane, ar ne? 


* Arapas — mauras, turkų ir albanų pasakų veikėjas, visuomet tamsia, juo- 
da oda, dažnai keičiantis savo pavidalą bei išvaizdą. 

* Džinas — (alb. xhind) pusiau dvasia, pusiau žmogus. Džinai gyvena savo 
karalystėse — požemiuose, tarpekliuose, kalnuose ir miškuose, jie turi karalius 
ir 1iuostabaus grožio karalaites, kurias išvydęs, žmogus tuojau įsimyli. 

Mergaitė pažvelgė į gražųjį jaunikaitį, taip pat pamilo jį ir 
tarė: 

— Aš myliu tave penkiskart labiau nei tu mane, bet mes iš- 
augome skirtingose šeimose, todėl iš to nieko nebus. Tavo tė- 
vas karalius ir mano tėvas karalius, bet tavasis — žmonių kara- 
lius, o Manasis — džinų, šitai mums ir kliudo. 

— Tad ką gi daryti, — paklausė jaunikaitis, — kad mudu ga- 
lėtume susitikinėti? Tavęs aš negaliu pamiršti. 

Tuomet mergaitė iš krepšio išsitraukė kelis džiūvėsius ir ta- 
rė kunigaikščiui: 

— Imkis šiuos džiūvėsius ir keliauk namo. Tenai tu apsimesi 
mirtinu ligoniu, kad ir ką tau duotų valgyti, nieko neimk bur- 
non, tik slapčia kramtyk šituos džiūvėsius. Tuomet tavęs visi 
ims klausinėti, ko gi tu nori. Bet kad ir kiek klausinėtų, tu vis 
sakyk: nieko nenoriu. Galiausiai jie paklaus apie mane: ar tik 
tu negeidi kokios mergaitės? Tuomet giliai atsidusk, ir jie supras, 
kad tu mane myli ir kad mudu negalime susitikti. 

+Po šitų žodžių jiedu išsiskyrė. 

Jaunikaitis parvyko namo ir susirgo. Jam atnešė valgyti, bet 
jis neėmė nė kąsnio. Karalius sušaukė visus gydytojus, nes jis 
teturėjo šitą vieną sūnų, kuriam nebuvo lygių visame pasaulyje. 
„ Tačiau kad ir kiek gydytojai žiūrėjo, niekaip negalėjo surasti, 
kokia čia liga prilipusi. 

Tuo tarpu į rūmus keliavo karaliaus piemuo ir nešė ėriuką, ėjo 
ir sodininkas, nešinas melionu. Pakeliui jiedu susitiko ir paklau- 
sė kits kitą, kur kuris einąs. 

— Pas karalių, — atsakė vienas. 

— Pas karalių, — atsakė ir kitas, — juk jo sūnus sunkiai serga. 

Taip tarę, jie abu kartu patraukė toliau, priėjo rūmus ir kiek- 
vienas įteikė savo dovaną. Pamatęs jaunikaitį, sodininkas iškart 
suprato, kad šis neserga, 0 yra įsimylėjęs. Todėl tarė: 

— Tegul visi išeina iš šito kambario, tu, valdove, irgi išeik. 
Palikit mane su jaunikaičiu vienudu, turiu vilties, kad aš jį išgy- 
dysiu. 

— Gerai būtų, — pasakė karalius ir paliepė visiems išeiti, O 
sodininką bei jaunikaitį paliko vienudu. 

Sodininkas pradėjo jaunikaitį klausinėti, ko šis norįs, ir var- 
dijo daiktus, kokių tik esama pasaulyje. O šis atsakinėjo vis tą 
patį: nieko nenoriu. 

Galiausiai sodininkas paklausė: 

— Galbūt tu geidi džinų karaliaus dukters? 

Tuomet jaunikaitis giliai atsiduso ir ištarė: 

— Geidžiu jos. 

— Aš pasakysiu tai karaliui — pažadėjo sodininkas, — ir kai 
atsikelsi, viskas bus taip, kaip tu nori. 

Paskui nuėjo pas karalių ir tarė jam: 

— Jaunikaitis sveikas, jis jau atsikėlė. Matai, nuėjo pas sa- 
vo žirgą. Betgi jis yra įsimylėjęs džinų karaliaus dukterį. Teks 
atvežti ją sūnui kaip nuotaką, antraip jį suims toksai ilgesys, jog 
tu jį prarasi. 

Kaip jis tarė, taip karalius ir padarė. Nieko nelaukęs pasiun- 
tė pasiuntinius pas džinų karalių ir pasikvietė jį į puotą. Atvy- 
kus džinų karaliui, savaitę buvo puotaujama, valgoma, geriama, 
visi klausėsi muzikos ir žaidė žaidimus. Paskui žmonių karalius 
tarė džinų karaliui: 

— Na štai mudu susipažinome ir esame bičiuliai. Tik aš no- 
rėčiau dar daugiau. 

— Ko tiktai nori, viską padarysiu, — atsakė džinų karalius. 

— Atiduok savo dukterį mano sūnui, — paprašė žmonių ka- 
ralius, — ir būsime giminės. 

— Kodėl gi ne, aš sutinku, — tarė džinų karalius, ir taip abu 
karaliai susigiminiavo bei pasikeitė žiedais. 

Kai džinų karalius sugrįžo namo, jį pasitiko pati ir klausia: 

— Kaip pavyko puota pas karalių? 

— Jie sutiko mane draugiškai, su didžiausia pagarba, — atsa- 
kė šis, — paskui mes susigiminiavome, nes aš pažadėjau mūsų duk- 
rą karaliaus sūnui. 

Tai išgirdusi, karalienė sukliko: 

— Savo dukrą atiduoti žmonėms! Niekada šito nebus! Kaip 
tu galėjai šitaip sutarti, juk tai baisus dalykas! 

Paskui ji atsistojo, pasiėmė dukterį ir nusidangino į kitą pa- 
saulio kraštą, kur irgi gyveno džinai. Nugabenusi tenai dukrą, 
paliko pas anų džinų karalių. Netrukus motina numirė ir mer- 
gaitė likosi viena. 

Karaliaus sūnus, išgirdęs, kad jo mergaitė išgabenta, vėl su- 
sirgo ir nuėjo pas savo žirgą pasiguosti rūpesčiais. Žirgas tarė 
jam: 

— Tave kamuoja tos mergaitės ilgesys, bet tu paprašyk tė- 
vą, kad aprengtų tave puikiausiais rūbais, o prie mano balno 
pririštų du maišus su auksu. O tuomet taip jam pasakyk: noriu 
išeiti į kiemą, dar sykį sėsti ant savo žirgo, o paskui mirti, nes 
negaliu išpūsti dvasios, prieš tai kaip reikiant nepasipuikavęs. 

Kaip žirgas tarė, taip jaunikaitis ir padarė. Karalius paliepė 

parupinti viską, ko reikalavo sūnus. Tačiau pastatė sargybą, kad 
sūnus negalėtų niekur išjoti. Tada jaunikaitis išėjo iš rūmų, sė- 
do ant žirgo, apjojo kiemą, tik staiga ėmė ir sušuko: 

— Lik sveikas, tėve! 

Vos spėjo karalius ištarti — „„čiupkit juos!“, kai žirgas su jau- 
nikaičiu peršoko sieną ir nuruūko. 

Pakeliui jie prijojo namą be durų ir be langų. Name gyve- 
no nepaprastai graži mergaitė ir jos septyni broliai. Tie broliai 
kariavo su Rusijos karaliumi, kuris troško gauti jų seserį už žmo- 
ną, tačiau broliai nenorėjo jos leisti. Todėl jie ir pradėjo ka- 
riauti, ir šis karas tęsėsi jau penkti metai. Prijojęs prie to namo, 
kuris atrodė kaip tvirtovė, jaunikaitis išsitraukė kalaviją ir kir- 
to į sieną, ir ten, kur jis kirto, atsirado durys. Įėjęs vidun, rado 
tą mergaitę. 

-— Kas tu esi, kaip čia atsiradai? — paklausė mergaitė. — Čia 
yra buvęs tik vienas galingas karalius, kuris jau penkeri metai 
kariauja su mano broliais, o šiaip niekas kitas čia dar nėra 
įžengęs. 

Jaunikaitis atsakė: 

— Ne tam čia atėjau, kad daryčiau ką bloga, noriu tik pa- 
žiūrėti, kas čia dedasi. Sakyk man, kur yra tavo broliai, aš nu- 
keliausiu ten ir susibičiuliausiu su jais. 

— Jie pajūry, — pasakė mergaitė, — nes ryt turi atplaukti lai- 
vai, pilni kareivių, pasiryžusių įveikti mano brolius. 

Tada jaunikaitis išėjo, vėi kirto kalaviju į sieną, ši vėl už- 
sivėrė ir liko kaip buvusi. O jis nukeliavo pas septynis brolius. 
Susitikę jie susėdo, pasipasakojo, ir jaunikaitis paklausė, ką jie 
čia veikią. Tuomet broliai pasisakė savo rūpestį: 

— Rytą atplauks dešimt laivų su kariais, jie mus sumuš. 

— Nesibaiminkit, — nuramino jaunikaitis, — aš liksiu čia ir 
ko: osiu drauge su jumis. 

Kitą dieną atplaukė laivai su kariais, septyni broliai pakilo 
ir norėjo stoti į kovą. Tačiau jaunikaitis jiems tarė: 

— Palaukit, leiskit jiems pirmučiausia išlipti, tuomet mes pul- 
sime ir nugalėsime juos. 

— Bet jų daug, — sakė broliai, — o mūsų Mažai, jei tik jie iš- 
silaipins, mes žuvę. 

—- Likit čia ir nieko nesibijokit, — pakartojo jaunikaitis. 

Jie leido kariams išlipti iš laivų, o tada pakilo karaliaus su- 
nus, sėdo ant savo žirgo ir nubraukė jam nuo kaktos karčius, 

dlengusius žvaigždę. Tuomet pats nusiėmė teską ' ir puolė karius. 
Apakinti švytėjimo, kuris sklido nuo jų abiejų, kareiviai nieko 
negalėjo padaryti, tad jaunikaitis užgriuvo juos ir beveik visus 
nukovė. Tik kelis karius paliko gyvus, kad jie parplauktų lai- 
vais ir paskleistų namie šią baisią žinią. O jaunikaitis grįžo pas 
brolius, ir šie parsivedė jį į aną namą netoliese. 

Išsigelbėję kariai viską pranešė Rusijos karaliui: 

— Daug karių tu praradai, nes tenai buvo toks žmogus, kuris 
spindėjo kaip pati saulė, ir mes negalėjome nei nieko matyti, nei 
kovoti. 

Tai išgirdęs, Rusijos karalius nutarė baigti tą karą. 

Septyni broliai pasiėmė jaunikaitį į savo namus ir dar visą 
mėnesį nepaleido jo, nes būgštavo, kad priešas gali sugrįžti, bet 
jis daugiau nebepasirndė. Tuomet broliai tarė jaunikaičiui: 

— Tu išgelbėjai mus, būk mūsų broliu, atiduosime tau sese- 
Iį už ŽmMoną. 

—- Aš sutinku, — atsakė jaunikaitis, — tačiau esu įsimylėjęs 
(lžinų karaliaus dukrą ir dabar išsirengiau jos ieškoti. Paimsiu 
jūsų seserį grįždamas. 

Tuomet jie sumainė žiedus. O jauniausias iš septynių brolių 
pasišovė keliauti drauge su jaunikaičiu. Visi išsibučiavo, atsisvei- 
kino, ir tiedu iškeliavo. 

Keliaudami jie jau iš tolo pamatė nakvynės namus. Jaunikai- 
čio žirgas paklausė: 

— Matai tuos namus? Ten gyvėna arapas. Ir šitas arapas vi- 
suomet pastato stalą vidury kelio, tik nė vienas Žmogus nesė- 
da už to stalo valgyti, nes visi bijo arapo. Jo stalas auksinis, o 
ir visi indai — lėkštės, šaukštai, šakutės — irpi iš aukso, ne kiek- 
vienas karalius šitaip turi. O dabar,— kalbėjo žirgas toliau, — 
kai prijosim tuos namus, savo draugą su žirgu palik čia, prie 
upės, kad jo niekas nepamatytų. O pats jok tenai, ir kai tik pri- 
josi stalą, nulipk nuo manęs ir sėsk už stalo valgyti. Tiktai tau 
teks greit apsisukti ir vėl užsėsti ant manęs, nes arapas turi ku- 
melę, kurios joks žirgas pasaulyje negali pralenkti. Dabar mes 
kaipsyk jojam pro kailių pardavėją — paimk penkias buivolų 
odas, apdenk jomis mane ir tada uždėk balną. 

Kaip žirgas sakė, taip jaunikaitis ir padarė — nuėjo pas odi- 
ninką, nupirko odas, apdengė jomis žirgą ir nujojo prie tų na- 
mų. Ten rado stalą, išlipo iš balno ir pradėjo valgyti. 


“Feska — kūgio pavidalo galvos apdangalas, paplitęs musulmonų šalyse, 
paprastai raudonos spalvos, su juodu ar mėlynu kutu. 

— Kas tu toks esi, ten žemai? — paklausė pro langą arapas. 

Jaunikaitis nieko neatsakė, tik valgė toliau. Arapas nulipo 
žemyn ir sėdo ant savo kumelės. Kai tik arapo kumelė žengė 
pro duris, ji sužvengė ir visa vietovė virto ežeru, o žirgas ir ku- 
melė iki pilvų atsidūrė vandenyje. Kumelė tuojau pat puolė žir- 
gą, 0 žirgas kumelę, ir jie abu susikibo. Kumelė stvėrė dantimis 
žirgą ir vienu trūktelėjimu nutraukė nuo jo vieną buivolo odą. 
O žirgas sulaužė kumelei šonkaulį. Kai visos buivolų odos bu- 
vo nutrauktos ir sulaužyti visi kumelės šonkauliai, žirgas su ku- 
mele nuvargę pargriuvo ant žemės. O arapas su jaunikaičiu ka- 
pojosi kalavijais. Kad ir kaip smarkiai jie grūmėsi, nė vienas ne- 
įstengė kito sužeisti. Metę kalavijus, jie susikibo, bet ir čia nė 
vienas nepaėmė viršaus. Kai abu nuvargo ir išsisėmė, arapas 
tarė: 

— Tu esi labai stiprus, gal mudu susibroliaukim? Aš išmaišiau 
visą pasaulį, bet tokio vyro kaip tu nebuvau sutikęs. 

— Gerai, — atsakė jaunikaitis, — būkim broliai, tiktai aš ta- 
vim dar netikiu. 

Tuomet arapas prisiekė, ir jiedu susibroliavo. Arapas nusive- 
dė jaunikaitį prie nakvynės namų, jiedu pasiėmė arklius, pašau- 
kė aną vaikiną ir visi suėjo vidun. Tačiau tas tamsiaodis buvo vi- 
sai ne arapas, o Žemės Gražuolė. Namuose arapas nuėjo į kitą 
kambarį virti kavos. Jis nusitraukė juodą odą ir, vėl atvirtęs 
Žemės Gražuole, atnešė kavą, padavė visiems ranką ir pasvei- 
kino juos. Išvydę tokią gražią merginą, vyrai net virpėti pra- 
dėjo. O mergelė vėl nuėjo į kitą kambarį, užsitempė juodą 208; 
grįžo kaip arapas ir tarė karaliaus sūnui: 

— Ar matei mano seserį, kuri atnešė kavą? 

— Mačiau, — atsakė jaunikaitis. 

— Norėčiau atiduoti tau ją už žmoną, — pasakė arapas. 

— Sutinkų, — tarė karaliaus sūnus, — tik pirmučiausia noriu 
surasti džinų karaliaus dukterį, o kai grįšiu; pasiimsiu ir tavo 
seserį. 

Taip jie ir sutarė ir sumainė žiedus. 

Tada arapas tarė: 

— Aš ir esu ta sesuo. 

Jis nusitraukė juodą odą, ir visi išvydo gražuolę. Tuomet mer- 
gelė, vardu arapas Uzengija, tarė jaunikaičiui: 

— Vienas tu tos mergaitės nesurasi. 

— Tavo tiesa, — atsakė šis, — jei nori, eikime kartu. 

Jie visą mėnesį praleido arapo namuose, o kai tik kumelė 
pasveiko, visi trys sėdo į balnus ir iškeliavo. 

Daugel valandų jie taip jojo ir pagaliau pateko į kitą pasaulį. 
Tenai kelią jiems pastojo didelė upė, per kurią ėjo tiltas tarsi 
iš dviejų sparnų — vienas sparnas buvo vienoje upės pusėje, ki- 
tas — antroje. Sustojęs prie tilto, arapas Uzengija tarė: 

— Mes jau atvykom, dabar gerai klausykit, ką aš pasakysiu, 
nes prieš eidami per upę ir jūs turėsit šituos žodžius pakartoti. 
Antraip ant tilto žengti negalima — jis sugrius ir mes prigersime. 

Taip taręs, arapas Uzengija priėjo prie tilto ir pasakė: 

— Čia aš, mielas tilte, noriu pereiti į kitą pusę, bet dabar ne- 
galiu ant tavęs žengti. 

Tuomet abu tilto sparnai pakilo, susiglaudė ir suaugo į vie- 
ną. Arapas Uzengija žengė ant tilto ir perėjo į kitą upės pusę. 
Šiuos žodžius pakartojo ir kiti. Taip jie visi perėjo į kitą krantą. 

Pagaliau jie priėjo tą vietą, kur gyveno džinų karaliaus duk- 
tė. Vienos senės namuose norėjo pernakvoti. Bet čia išgirdo mu- 
ziką ir patrankų šūvius, dainas ir triukšmą, tarsi mieste būtų šven- 
čiamos vestuvės. Jie ir paklausė senę, ar čia tik nebus kokios ves- 
tuvės, o senė į tai atsakė: 

— Taip, išteka džinų karaliaus duktė, ją ima už pačią kitos 
šalies karalius. 

— O kada pajauniai atvyksta pasiimti nuotakos? — paklausė 
arapas. 

— Po trijų dienų, — atsakė senė. 

Tada arapas tarė senei: 

— Štai tau sauja pinigų, nueik pas tą mergaitę ir šnibžtelėk 
jai į ausį, kad čia yra atvykęs žmonių karaliaus sūnus ir norėtų 
su ja susitikti. Paskui perduosi mums jos atsakymą. 

— Gerai, einu, — pasakė senė ir išėjo. 

Priėjusi rūmų duris, senė senų moteriškių papratimų pradė- 
jo šnekinti mergaitės tarnus: 

— Noriu matyti jūsų valdovę, įleiskite mane. 

- Kai tarnai senės nepraleido, ši pradėjo šaukti. Išgirdusi tai, 
valdovė paklausė tarnus, kas tai senutei atsitikę, ko ji šaukia. 
Tarnams paaiškinus, karalaitė tarė: 

— Įleiskite ją. 

Atėjo senė pas valdovę, pabučiavo ją ir pakuždėjo į ausį: 

— Žmonių karaliaus sūnus nori su tavimi susitikti. 

Tada mergaitė įsakė tarnams: 

— Eikit ir išpjaukit lazdą iš didžiosios obels, augančios mažo- 
jo sodo gale. 

Tarnai nuėjo, išpjovė lazdą, ir mergaitė ją paėmusi pradėjo 
kulti senę. Senė rėkdama, dejuodama bei plūsdamasi parėjo namo: 

Patys eikit tenai! Per jus karaliaus duktė mane primušė. 

Arapas Uzengija, supratęs, kas atsitiko, numaldė senę ir pa- 
klausė, ką mergaitė sakiusi. Jis davė senei dar pinigų, ir ši pa- 
pasakojo: 

— Valdovė pasiuntė atnešti lazdos iš didžiosios obels mažo- 
jo sodo gale. 

Tuomet arapas Uzengija pasivėdėjo jaunikaitį į šalį ir tarė 
jam: 
— Šiandien vakare nueisi ir atsisėsi po didžiąja obelim, tenai 
būsiu ir aš, tad nebijok, aš lauksiu netoliese ir budėsiu. 

Vakare jaunikaitis nuėjo į sodą ir atsisėdo po obelim. Vidur- 
naktį atėjo karaliaus duktė ir rado jaunikaitį miegantį. Nieko 
nesakiusi, ji įdėjo jam į kišenę saldumynų ir nuėjo. 

Ryte arapas paklausė jaunikaitį: 

-—— Ką ji tau pasakė? 

— Ji nebuvo atėjusi, -- atsakė šis. 

Arapas atidžiai apžiūrėjo jaunikaitį, patikrino jo kišenes ir 
rado saldėsių. Tuomet paklausė: 

— Ką tu vakar buvai įsidėjęs į kišenes? 

— Nieko, — atsakė jaunikailis. 

—- O kokie čia saldėsiai tavo kišenėje? | 

Juos išvydęs, jaunikaitis labai nustebo. O arapas Uzengija 
talė: 

— Ji buvo atėjusi, tačiau tu pramiegojai. Jeigu norime laimėti, 
reikia dar sykį pasiųsti senę ir per ją sužinoti, ką pasakys kara- 
liaus duktė. 

Jie nuėjo pas senę, bet tik vargais negalais arapui Uzengijai 
pavyko ją įkalbėti. Jis davė senei daug pinigų, ir jie vėl pasiun- 
tė ją pas mergaitę. Džinų karaliaus duktė prie lango jau laukė 
ateinančios senės ir, vos tik ją pamačiusi, tarė tarnams: 

— Įleiskite tą senę vidun. 

Senė įėjusi pasakė tą patį, ką ir vakar. Tada valdovė pasiun- 
tė išlaužti rykštės iš mažosios obels didžiojo sodo vidury, išpla- 
kė ja senę, ir ši rėkdama vėl parėjo namo. 

Arapas Uzengija išklausinėjo senę, ir ji pasisakė, kokia rykš- 
te buvo išplakta. Tada jis nuvedė jaunikaitį prie mažosios obels 
didžiojo sodo viduryje. Vidurnaktį karaliaus duktė atsikėlė ir vėl 
rado jį miegantį. Ji paėmė jo leską, paliko savąją ir nuėjo. Nu- 
budęs ryte, jaunikaitis pamatė arapą, kuris tuojau paklausė, kaip 
ten buvo su mergaite. 

— Ji neatėjo, — atsakė jaunikaitis. 

Tuomet arapas Uzengija pasidomėjo: 

— Kokią feską tu buvai užsidėjęs vakar vakare? 

— Savąją, — atsakė jaunikaitis. 

— Pažvelk, kokia feska ant tavo galvos dabar, — tarė arapas. 

Išvydęs kitą feską, jaunikaitis labai nustebo. 

Šįsyk jie jau varu nuvarė senę pas mergaitę. Ką g: darė val- 
dovė trečią sykį? Ogi pašaukė tarnus ir įsakė: 

— Eikit ir atneškit glėbį dilgynių iš didžiojo sodo galo. 

Kai tarnai atnešė dilgynes, mergaitė paėmė jas, parmetė se- 
nę ant grindų ir taip išplakė, kad šiai ant sprando ir blauzdų pūs- 
lės iššoko. Vargšė senė parbėgo namo, rėkė, plūdosi ir norėjo 
juos visus išvyti lauk. Arapas Uzengija numaldė ją, vėl davė 
daug pinigų, ir senė pasakė, kur buvo skintos dilgynės. 

Tada arapas nuvedė jaunikaitį į tą dilgėlyną, pats pasislėpė 
dilgynėse ir vis judino jas, šios skaudžiai dilgė.jaunikaitį, ir jis 
negalėjo užmigti. Vidurnaktį atėjo karaliaus duktė ir šįkart ra- 
do jaunikaitį nemiegantį. 

— Ko tau čia reikia? — paklausė ji. 

Šis atsakė atvykęs čionai jos vesti. 

Tuomet džinų karalaitė tarė: 

-— Aš irgi to noriu, tačiau tai nelengva padaryti, nes ir jau- 
nikis yra džinas. Aš galėčiau pabėgti, manęs jie nesugaus, bet jūs 
nepaspruktumėt. 

— Tai ką mums daryti? — paklausė jaunikaitis. 

— Rytoj aš iš čia iškeliausiu, — pasakė ji, — mane pasiims 
pajauniai. Šį tą galėtum padaryti, tai būtų išsigelbėjimas, tačiau 
vienas žmogus turi ryžtis pasiaukoti. 

— Sakyk man, — tarė jaunikaitis, — ką aš turiu daryti? 

— Kai aš ryt iš čia išvyksiu, — paaiškino džinaitė, — tai va- 
žiuojant pakely tokioj ir tokioj vietoj bus mečetė, aš ten pajau- 
niams pasakysiu, kad savo motinai esu pasižadėjusi, kai tapsiu 
nuotaka, pasimelsti mečetėje. Jie leis man vienai užeiti į tą me- 
četę. Jeigu kas į ją bus atėjęs anksčiau ir lauks manęs viduj, aš 
tam žmogui atiduosiu savo drabužius, jis užsivilks juos ir pro du- 
ris išeis kaip nuotaka. O mudu abu galėsime pabėgti. 

Ir ji prisižadėjo, kad iš mečetės sugrįšianti pas jį. 

Jaunikaitis nuėjo pas arapą Uzengiją ir viską jam papasakojo. 

— Kur mes rasim tokį Žmogų, kuris pasiaukotų? — paklausė 
arapas. 

Tuomet jaunikaitį lydėjęs jauniausias iš septynių brolių pa- 
reiškė: | 

— Aš paaukosiu savo galvą. Jei išsigelbėsiu, tai išsigelbėsiu, 
o jei ne — tebūnie, kas bus. 

Taip šis jaunėlis nuėjo į mečetę, ir kai kitąryt atėjusi mergai- 
tė atidavė jam savo drabužius, jis juos užsivilko ir tapo nuotaka. 
O džinų karaliaus duktė susitiko su arapu Uzengija ir su savo vy- 
ru, ir jie visi kartu patraukė į arapo namus. Ten pasiliko laukti, 
kas bus su persirengusiu jaunikaičiu. 

Netikra nuotaka buvo atgabenta į karaliaus rūmus ir ištekin- 
ta, bet kai atėjo metas lydėti jaunąją pas jaunikį, ji susirgo ir 
negalėjo paeiti. Todėl liko viena, o pas ją miegojo vyresnioji 
jaunikio sesuo. Kitą vakarą pas nuotaką miegoti panoro jaunes- 
nioji sesuo, ir šis jos noras buvo. išpildytas. Ji nuėjo į nuotakos 
kambarį, bet tuojau pastebėjo, kad tai ne mergina, o vyras. Ta- 
da mergaitė tarė: 

— Jie dar neateis pas tave...,, bet jeigu nori mane vesti, tai 
bėkim iš čia. | 

— Aš geidžiu tavęs, — atsakė jis, — bet kaip mudu iš čia iš- 
trūksim? 

— Tai jau mano rūpestis, — pareiškė mergaitė. 

Jiedu atsikėlė ir nuėjo į karaliaus arklidę. Ten ji išsirinko 
eikliausią iš visų žirgų. Abu užsėdo ant jo, o mergina dar priri- 
šo jaunikaitį prie žirgo ir pati prie savęs, kad greitai jodami ne- 
nukristų. 

Vieną dieną, kai arapas Uzengija ir karaliaus sūnus jau buvo 
atvykę į arapo namus, pasirodė ir anas jaunikaitis su savo nuo- 
taka. Tuoinet jie visi penki — karaliaus sūnus su abiem žmonom — 
arapuų Uzengija, kuris iš tikrųjų buvo Žemės Gražuolė, ir džinų 
karaliaus dukra bei jaunikaitis su savo pačia — susiruošė keliau- 
ti pas namuose likusius brolius. Šie širdingai juos visus sutiko. 
Dar kiek čia paviešėjęs, karaliaus sūnus vedė brolių seserį ir su 
žmonomis išsiruošė namo. Jauniausias brolis panoro vykti kar- 
tu, kiti broliai nesipriešino, ir jis iškeliavo su Karaliaus sūnum. 
Arapas Uzengija perkėlė savo rūmus su visais turtais šalia ka- 
raliaus, mūsų jaunikaičio tėvo, rūmų. Ir visi drauge, jaunikaitis 
su savo žmMonom ir jo svainis su žmona, iškeliavo tenai. 2 

Paryčiu karalius atsikėlė, išvydo priešais rūmus, labai nuste- 
bo ir klausia, kas čia per rūmai ir kada jie iškilo. Dvariškiai nu- 
ėję apžiūrėjo rūmus ir pasakė: 

— Tie rūmai karaliaus sūnaus. 

Tuomet sūnus pakvietė tėvą su visais dvariškiais į puotą. Puo- 
taujant tėvas įsimylėjo jaunas sūnaus žmonas ir taip prakalbo į 
sūnų: 

— Duok kurią savo žmoną man. 

— Tu turi šimtą žmonų, -— atsakė sūnus, — ir jei panorėsi, tu- 

rėsi dar daugiau. Aš teturiu šias tris, ir daugiau man nereikia, nes 
savo žmonas gavau per didžiausius pavojus. 

Ir jis nedavė karaliui, savo tėvui, nė vienos žmonos. 

Grįžęs į savo rūmus, karalius pasikvietė puoton sūnų. Jauni- 
kaitis su žmonomis, svainiu ir šio žmona atėjo pas karalių, ku- 
ris širdingai juos sutiko, kaip ir pats buvo sutiktas. Jiems paval- 
gius, karalius paklausė: 

— Ar nepalošus mums kortomis? 

— Gerai, — sutiko sūnus, — tik iš ko mudu lošime? 

Tuomet tėvas tarė: 

— Jei tu nugalėsi mane, išdursi man akis, jei laimėsiu aš — 
tą patį padarysiu tau. 

Ir jiedu pradėjo lošti. Pirmą lošimą laimėjo sūnus, ir tėvas 
pasakė: 

— Tų laimėjai, dabar išdurk man akis. 

— Aš neatimsiu tau akių šviesos, — atsiliepė sūnus, — loškim 
dar sykį. 

Jie lošė toliau, ir sūnus vėl laimėjo. 

Ir vėl tėvas tarė: 

— Išdurk man akis, nes tu išlošei. 

— Negaliu durti tau akių, nes tu mano tėvas, — atsakė sūnus, 

O tėvas pasakė: 

— Jei aš būčiau laimėjęs, būčiau išdūręs tau akis, tad jei no- 
ri, atimk man regėjimą, nes tu išlošei. 

Jiedu vėl pradėjo lošti, trečiukart tėvas įveikė sūnų ir tarė: 

— Dabar aš tave nugalėjau ir išdursiu tau akis. 

— Betgi aš tave juk du sykius nugalėjau ir palikau tau re- 
gėjimą, — atsakė jaunikaitis, — o tų laimėjai tik kartą ir nori iš- 
durti Man akis. 

Bet karalius laikėsi savo ir išdūrė sūnui akis, kadangi norė- 
jo paveržti jo žmonas. Visos trys jaunikaičio žmonos kaip sykis 
šoko. Kai jaunikaičiui buvo išdurtos akys, džinų karaliaus duk- 
tė viską suprato ir tarė arapui Uzengijai: 

— Karalius atėmė mūsų vyrui regėjimą, kad galėtų mus pa- 
veržti. Ką gi mums dabar daryti? 

Visos moterys su karalaičio svainiu pakilo eiti į savo rūmus. 
Supratęs jų ketinimą, karalius pašoko ir bandė jėga juos sulai- 
kyti. | 

Tačiau stipruolis arapas Uzengija susįkibo su karaliumi, ir net 
visa kariuomenė nieko neįstengė jiems padaryti! 

Apakusį karaliaus sūnų įmetė bedugnėn, kad jį ten užkapotų 
paukščiai. Kai jo skriaudikai pasišalino, jaunikaitis aptiko ąžuo- 

lą ir grabinėdamasis įlipo į jį, kad nuo tų paukščių išsigelbėtų. 
O toje vietoje tryško šaltinis, prie kurio rinkdavosi velniai, ir 
vyriausiasis velnias visų iš eilės klausinėdavo, ką kuris kipšas 
nuveikęs. Pirmučiausia jis paklausė tą velnią, kuris buvo apsė- 
dęs karalių, kai šis dūrė jaunikaičiui akis. Velnias papasakojo: 

— Štai ką aš padariau šiandien. Aš sugundžiau karalių išdur- 
ti savo sūnui akis! 

Vyriausiasis velnias labai apsidžiaugė ir pakėlė tą velnią į 
karininkus. Paskui paklausė kitą velnią, ir šis papasakojo: 

— Šiandien aš nuėjęs apšlapinau vyriausiojo piemens avis, 
jos apsirgo ir visos nugaiš. 

Šitą velnią vyriausiasis irgi paaukštino ir paklausė trečią, ką 
šis nuveikęs. Tasai atsakė: 

— Kad ir kaip stengiausi, nieko negalėjau padaryti. 

Tuomet vyriausias velnias supyko ir puolė jį mušti. Velnias 
rėkė ir šaukė: | 

— Iš kur karaliaus sūnui žinoti, kad jam reikia ateiti prie ši- 
to šaltinio, patrinti smėliu akis, paskui sudrėkinti jas vandeniu, 
ir jis vėl praregės? Iš kur tam piemeniui žinoti, kad jeigu jis atėjęs 
pasisemtų šito šaltinio vandens ir apšlakstytų juo avis, tai šios 
pasveiktų! 

Tuo metu užgiedojo gaidys, ir velniai pranyko. Kai tik jie 
visi išsilakstė, jaunikaitis išlipo iš medžio, pasuko į tą pusę, kur 
buvo girdėjęs balsus, priėjo prie šaltinio ir, išgirdęs gurgant, pa- 
sigraibė rankom ir atrado jį. Tada smėliu patrynė akiduobes, pa- 
sisėmė vandens, sudrėkino akis ir vėl praregėjo. Netoliese šalti- 
nio jis aptiko velnių paliktą tuščiavidurį moliūgą, pripylė jį van- 
dens ir nuėjo pas piemenį, kurio visos avys buvo kritusios ir ku- 
ris jau norėjo galą pasidaryti. Jaunikaitis paklausė jį, ką šis duo- 
tų, jeigu jis išgelbėtų avis. 

— Ką tiktai panorėsi, — atsakė piemuo, — tik atgaivink avis. 
Jeigu dar sykį išvysiu jas gyvas, duosiu tau, ko tiktai paprašysi. 

— Nieko man daugiau nereikia, — atsakė jaunikaitis, — tik 
įtaisyk piemens drabužius, bet kad būtų dailūs, o aš tau atiduo- 
siu savuosius. 

Tuomet jaunikaitis apšlakstė avis tuo vandeniu, ir jos atgijo. 
Piemuo nusivedė jaunikaitį į savo namus, ten jiedu pavalgė, ir 
piemuo pasiuvo jam labai dailiuš drabužius. 

Jaunikaitis grįžo pas tėvą ir rado jį labai nusiminusį, nes ara- 
pas Uzengija išžudė visus jo karius, o žmonų jis taip ir negavo. 
Jaunikaitis paklausė karalių, kas gi atsitikę, kad jis toks susi- 
mąstęs. 


30 


— Kas atsitiko, piemenie? — atsiliepė karalius. — Argi nema- 
tai, kad netekau visų savo karių, o žmonų, kurių taip geidžiu, vis 
tiek negaunu. | 

—- Ką man duosi, jeigų aš vienas jas laimėsiu? — paklausė 
jaunikaitis. 

Karalius atsakė: 

— Duosiu tau pusę karalystės, ir mudu valdysime kartu. 

— Gerai, — sutiko jaunikaitis, — tu duosi Man pusę karalys- 
tės, bet turėsi pridėti ir vieną žmoną, kad ir pačią prasčiausią. 

— Duosiu ir žmoną, — pažadėjo karalius. 

Tuomet jaunikaitis nuėjo prie arapo Uzengijos rūmų. Šis vėl 
buvo užsitempęs savo juodą odą ir laukė — kas tik ateis, jis vi- 
sus nugalėsiąs. Vos priėjo jaunikaitis, arapas puolė jį su ietim, 
bet karaliaus sūnus atmušė ietį ranka ir pats puolė arapą, 0 šis 
jau plikomis rankomis gynėsi. Jaunikaitis priėjo arčiau ir ara- 
pas vėl šoko ant jo. Supratęs, kad neįveiks priešininko, arapas 
sušuko: 

— Dabar mes žuvę! Šitas žmogus toks pat stiprus kaip ir 
mūsų vyras, jis mus pasiims! 

Bet džinų karaliaus duktė atidžiai pasižiūrėjo į jį ir, kai jis 
juokėsi, pamatė vieną kreivą dantį. 

— Palik jį, tai mūsų vyras, -— sušuko ji atpažinusi. 

Tuomet jį pažino jau visi, atvėrė vartus ir įsileido vidun. 

Galop jaunikaitis davė karaliui žinią, kad šis galįs ateiti, nes 
jis esąs jau rūmuose. Nusidžiaugęs karalius greit atskubėjo į 
rūmus, apkabino ir išbučiavo piemenį, mat nežinojo, kad tai jo 
sūnus. Karalius su piemeniu nuėjo į vieną menę, ten jiedu su- 
sėdo, piemuo pasiuntė atvesti žmonų, ir kai jos visos pasirodė, 
karalius labai apsidžiaugė. Tada piemuo priminė, kad jam paža- 
dėta ne tik pusė karalystės, bet ir viena žmona, kuri karaliui ne- 
patiksianti. Karalius atkirto: | 

— Kurią gi tau duoti? Gal šitą? Gerai. O gal tą? Dar geriau. 
O gal aną? Labai puiku. Bet ne, verčiau duosiu tau viernią savo 
dukterėčių. 

— Ne, —spyrėsi jaunikaitis, — duosi vieną šių žmonų, kaip 
esi prižadėjęs. 

Karaliui buvo gaila atiduoti kurią nors iš šių trijų, ir jis tarė 
piemeniui: 

— Baikim dabar tas kalbas. Kol susitarsim, verčiau pereikim 
per menes pasižiūrėti, kaip šie rūmai įtaisyti. Jeigu jie pasiro- 
dys puikesni už manuosius, čia gyvensiu aš, o tu gausi mano 
rūmus. 

Taip tarus, jie pakilo ir pasileido per menes. O arapas Uzen- 
gija buvo paliepęs pakurti krosnį, ir kai jiedu grįžo pasivaikš- 
čioję po rūmus, ji buvo jau gerai įkaitusi. Apžiūrėjus menes, jau- 
nikaitis tarė: 

— Nagi, dabar apžiūrėkim virtuvę, — ir jie nuėjo į virtuvę, 
kur kūrenosi krosnis. Vos tik jiedu ten įžengė, arapas Uzengija 
stvėrė karalių ir įgrūdo krosnin, kur jis ir suspragėjo. O kara- 
liaus sūnus likosi su savo trimis žmonomis ir tapo karaliumi. 
Jeigu jie dar nenumirė, tai ir iki šiolei tebegyvena. 


JAUNIKAITIS IR MERGELĖ SU ŽVAIGŽDE 
KAKTOJE 


Kitą kartą gyveno vienas karalius ir turėjo tris dukteris. Po 
jo mirties į sostą atsisėdo kitas ir tą patį vakarą įsakė paskelbti, 
kad visoje šalyje šią naktį draudžiama deginti žiburį. Tada nau- 
jasis karalius persirengė ir vienas išėjo į gatvę. Traukdamas per 
miestą, jis priėjo trijų karalaičių namus ir užgirdo jas šnekučiuo- 
jantis. Vyriausioji pasakė: 

—- Jeigu karalius imtų už žmoną mane, tai aš išausčiau jam 
toki kilimą, ant kurio galėtų susėsti visa kariuomenė ir dar vie- 
tos liktų. 

Antroji duktė tarė: 

—— Jei mane karalius paimtų už žmoną, tai aš pasiūčiau jam 
tokią palapinę, kad joje sutilptų visa kariuomenė ir dar vietos 
liktų. 

O jauniausioji prabilo taip: 

— Jeigu karalius imtų mane už žmoną, aš jam padovanočiau 
sūnų ir dukrą su žvaigžde kaktoje ir pusmėnuliu ant krūtinės. 

Tai išgirdęs, karalius kitą rytą liepė pakviesti tas tris mergai- 
tes į rūmus ir visas jas vedė. Vyriausioji, kaip buvo žadėjusi, pra 
dėjo austi kilimą, ant kurio galėtų susėsti visa kariuomenė. Ant- 
roji siuvo palapinę. | 

„Neilgai trukus jauniausioji pradėjo lauktis, ir šit atėjo laikas 
jai gimdyti. Tą dieną karalius buvo išjojęs. Sugrįžęs paklausė, 
ką gi Žmona pagimdžiusi. Abi seserys atsakė jam —- kačiuką ir pe- 
liuką. Tai išgirdęs, karalius įsakė jauniausiąją žmoną pastatyti 
ant laiptų, kad kiekvienas eidamas prošal galėtų spjauti jai į vei- 
dą. O seserys berniuką ir mergytę, kuriuos jauniausioji sesuo 
buvo pagimdžiusi, sudėjo dėžėn ir pasiuntė tarną prie upės, kad 

šis įmestų tą dėžę į vandenį. Tą dieną pūtė smarkus vėjas ir nu- 
nešė dėžę į kitą upės krantą. Tenai stovėjo malūnas, o jame gy- 
veno senis su savo sene. Senoji pamatė tą dėžę, parsinešė ją į 
lūšnelę, atvožė ir išvydo berniuką ir mergytę su žvaigžde kak- 
toje. Didžiai nustebę, juodu iškėlė abu vaikus iš dėžės ir užau- 
gino juos. 

Bėgo laikas, senutė pasimirė, o ir senis buvo jau visai galu- 
dienis. Mirties valandą pasišaukė jis jaunikaitį ir tarė: 

— Mano sūnau, slėptuvėje aš laikau kamanas, bet tu jos ne- 
atverk, kol nepraeis keturiolika dienų po mano mirties. 

Praėjus keturiolikai dienų, jaunikaitis nuėjo prie slėptuvės, at- 
vėrė ją ir rado kamanas. Vos tik paėmė jas į rankas ir ištarė: ,,No- 
riu, kad atsirastų du žirgai“, — šie kaipmat stojo priešais jį. Tada 
jie abu su seseria sėdo ant tų žirgų ir nujojo į miestą, kuriame 
karaliavo jų tėvas. Čia jaunikaitis atidarė kavinę, 0 sesuo viena 
šeimininkavo namuose. Ši kavinė buvo pati geriausia visame 
mieste, tad sykį čia užsuko ir karalius, o užsukęs išvydo jauni- 
kaitį su žvaigžde kaktoje. Karalių taip pakerėjo šitas grožis, kad 
jis net namo parėjo vėliau nei buvo pratęs. Seserys puolė klau- 
sinėti, kurgi jis užtrukęs, ir karalius papasakojo: | 

— Vienas jaunikaitis atidarė mieste kavinę, o jis pats yra 
toks puikus, kokio aš niekada nesu regėjęs. Bet užvis nuostabiau- 
sia, kad jo kaktoje žėri žvaigždė. 

Vos seserys tai išgirdo, tuojau suprato, kad tai būsiąs jauniau- 
sios sesers sūnus. Jos labai įširdo ir pradėjo austi mintį, kaip čia 
tą jaunikaitį nugalabijus. Galop pasiuntė pas jaunikaičio seserį 
vieną seną moteriškę. 

— Tavo brolis nemyli tavęs, — kalbėjo ji, — kiaurą dieną jis sė- 
di kavinėje ir linksminasi, o tave čia palieka vienui vieną. Pa- 
sakyk jam, kad jeigu jis tave myli, tai tegu iš Žemės Gražuolės 
atneša tau gėlę, kuria tu galėtum gėrėtis. 

Vakare jaunikaitis parėjo namo ir rado seserį nusiminusią. 

— Kodėl tu tokia liūdna* —- paklausė jis. 

— Kaip aš nebūsiu liūdna, — atsakė ji— Visą dieną sėdžiu 
uždaryta, o tu išeini sau. Jeigu myli mane, tai nueik pas Žemės 
Gražuolę ir parnešk iš jos gėlę, kad man būtų smagiau. 

— Aš neleisiu tau liūdėti, — pasakė brolis. 

Jis pasiėmė kamanas, ir tuojau atsirado. žirgas. Jaunikaitis sė- 
do į balrą, isjojo ir pataikė tiesiai ant kulšedros. Išvydusi jį, kul- 
šedra tarė: 

— Eši toksai puikus, kad man gaila tave suėsti. Dovanoju tau 


gyvybę. 

Tada jaunikaitis paklausė, kaip jam nujoti pas Žemės Gražuo- 
lę. 

Kulšedra atsakė: 

— Šito tai aš nežinau, keliauk pas mano vyresniąją seserį. 

Jaunikaitis patraukė toliau ir galiausiai nukako pas vyresnią- 
"ją kulšedrą. Ir ši norėjo jį suėsti, bet išvydusi jaunikaičio pui- 
kumą, paleido jį gyvą ir paklausė, kur jis keliaująs. Jaunikaitis 
jai viską papasakojo, bet ir ši kulšedra kelio pas Žemės Gra- 
žuolę nežinojo, tad pasiuntė ji pas vyriausiąją seserį. Šioji irgi 
puolė jaunikaitį norėdama praryti, bet dėl jo puikumo pasigai- 
lėjo ir leido keliauti toliau. Jaunikaičiui pasiteiravus, kaip jam 
surasti Žemės Gražuolę, kulšedra atsakė: 

— Kai pasieksi jos namus, nušluostyk duris savo skepetaite, 
tuomet durys atsidarys. Įžengęs vidun, išvysi liūtą ir ėriuką — liū- 
tui numesk smegenų, ėriukui paduok žolės. 

Jaunikaitis nukeliavo ir padarė viską taip, kaip buvo liepusi 
kulšedra,— nušluostė duris skepetaite, ir jos atsivėrė, numetė liū- 
tui smegenų, ėriukui žolės, ir šie jį praleido. Tada jis nurėškė 
gėlę ir parnešė ją seseriai. Ši labai džiaugėsi ir be galo grožėjosi 
tąja gėle. | 

Bet nepraėjo nė diena, seserys vėl pasiuntė senę pas mergai- 
tę ir liepė paklausti: 

— Ar parnešė jis tau gėlę? 

O kai mergaitė atsakė, kad gėlę brolis parnešęs, senė tarė jai: 

„— Gerai, dukrele, bet jeigu tu gautum ir Žemės Gražuolės 
skarą, būtų dar puikiau. 

Parėjęs namo brolis rado seserį verkiančią ir rypuojančią. Jis 
paklausė, kas atsitiko, ir mergaitė atsakė: 

— Kaip aš galiu džiaugtis gėle, jei neturiu Žemės Gražuolės 
skaros? | 

Jaunikaitis nenorėjo apkartinti sesers džiaugsmo, sėdo ant žir- 
go, nuskubėjo ir parnešė jai skarą. 

Kitą rytą jaunikaičiui išėjus į kavinę, vėl pasirodė senoji ra- 
gana ir pasiteiravo apie skarą. O tada šitaip pasakė: 

— Gali būti laiminga turėdama tokį brolį, kuris pristato tau 
viską, ko tik įsigeidi. Tačiau niekas negalėtų tau prilygti, jei jis 
atgabentų ir tos skaros valdovę. 

Jaunikaitis vėl iškeliavo ir nukako pas vyriausiąją kulšedrą. 

— O varge! Sūneli! — tarė ji. — Nukakti ten ir parvesti pačią 
valdovę ne taip jau lengva. Pasistenk surasti josios žiedą, nes 
jame ir slypi visa jėga. | 

Jaunikaitis vėl išsiruošė į kelią, pasiekė Žemės Gražuolės na- 

mus, praėjo pro liūtą ir ėriuką ir patraukė toliau į Žemės Gra- 
žuolės kambarius. Prisiartinęs išvydo, kad ji miega. Tylutėliai 
prislinko dar arčiau. Kai jis nutraukė nuo jos piršto žiedą, Že- 
mės Gražuolė nubudo ir pamatė, kad ji jaunikaičio valioje, nes 
žiedas buvo jau jo rankose. Tuomet abu drauge susiruošė į ke- 
lią ir akimirksniu atsidūrė namie, o jaunikaičio sesuo labai ap- 
sidžiaugė. 

Kitos dienos rytą karalius vėl užėjo į kavinę, o grįžęs namo 
įsakė iškelti puotą to jaunikaičio ir jo šeimos garbei. Tada abi 
seserys įsakė virėjams pridėti į valgį nuodų, virėjai taip ir pa- 
darė. Vakare atvyko jaunikaitis su Žemės Gražuole, kurią jau 
buvo vedęs, ir su savo seserimi. 

Jaunikaitis, jo žmona ir sesuo nieko nevalgė, nors karalius 
juos ir ragino, mat Žemės Gražuolė buvo pastebėjusi, kad valgiai 
užnuodyti. Jie tik porąsyk paragavo karaliaus kompoto. Kai jau. 
visi pakilo nuo stalo, karalius pasakė, kad dabar kiekvienas turi 
papasakoti kokią istoriją. Kai atėjo jaunikaičio eilė, jis ir apsa- 
kė visą savo gyvenimą. Tuomet karalius suprato, kad čia jo jau- 
niausiosios išvarytos žmonos sūnus. Abi vyresniąsias seseris jis 
įsakė sukapoti į keturias dalis, o jaunėlę žmoną vėl pasiėmė pas 
save. Sūnų paskyrė savo įpėdiniu, ir jie visi drauge laimingai 
gyveno iki žilos senatvės. 


Yra SS AB 


Gyveno sykį karalius ir turėjo tris sūnus. Tam karaliui terū- 
pėjo vien mečetė ir maldos. Įsakė jis pastatyti puikią mečetę, ir 
kai tik meistrai baigė darbą, nuėjo tenai pasimelsti. Karaliui be- 
simeldžiant, pasirodė dervišas !'? ir tarė: 

— Mečetė puiki, tačiau malda į dangų neina. 

Tai išgirdęs, karalius įsakė tą mečetę išgriauti iki paskutinio 
akmens, o kitoje vietoje pastatyti dar puikesnę. Kai ir ši buvo 
baigta statyti, jis nuėjo tenai pasimelsti. Ir vėl dervišas pakar- 
tojo tą patį: 

— Mečetė puiki, bet malda į dangų neina. 

Tada karalius įsakė nugriauti ir šitą mečetę ir pastatyti dar 
kitą. Šitaip jis prašvaistė tiek pinigų, jog neteko viso savo turto, 


ir jo karalystė nuskurdo. Kai buvo baigta statyti trečioji mečetė, 


1" Dervišas — klajojantis ir elgetaujantis musulmonų vienuolis, kokios 
nors sektos narys. Albanijos dervišai dažniausiai priklauso bektašių ordinui, 

jis vėl nuėjo tenai pasimelsti. Jam besimeldžiant, vėl atsirado der- 
višas ir pakartojo tuos pačius žodžius. Tuomet karalius pasikėlė, 
grįžo į savo rūmus ir sėdėjo ten nusiminęs, nes nugriauti meče- 
tę ir statyti naują jis jau nebeturėjo iš ko, o jei eitų melstis, tai 
juk žinotų, kad jo malda į dangų neina. 

Karalaičiai pastebėjo, kad tėvas visas paniręs į savo mintis, 
susikrimtęs, tad ėmė jį klausinėti: 

— Kas atsitiko, tėve, kad tu toksai nusiminęs? Mes turime 
turtų, mes esam karaliai. Ko gi tu toksai susirūpinęs? 

Karalius jiems atsakė: 

— Visą savo turtą aš išleidau mečečių statybai, o mano malda 
į dangų neina. 

— Kodėl gi tavo maldos neina į dangų? — neatlyžo sūnūs. 

— Kiekvieną kartą, kai aš meldžiuosi mečetėje, — atsakė ka- 
ralius, — ateina dervišas ir sako: malda į dangų neina. 

Sūnūs tarė: 

— Eik rytoj į mečetę ir melskis, o mes palauksim lauke, su- 
čiupsime tą dervišą ir pažiūrėsime, ką jis ten šneka. 

Taip ir atsitiko: kaip ir visuomet atėjo dervišas ir pasakė — 
mečetė puiki, bet malda į dangų neina. 

Bet vos tik dervišas pasisuko eiti į duris, sūnūs jį sučiupo ir 
klausia: 

— Kodėl tu kartoji tuos žodžius — ,Mečetė puiki, bet malda 
į dangų neina"? 

Dervišas atsakė: 

— Mečetė labai graži, kitos tokios puikios niekur nėra, bet 
jeigu joje tupėtų ir giedotų lakštingala Gisar, tuomet šita meėče- 
tė būtų toksai stebuklas, kokio nerasi visame pasaulyje. 

— O kur gyvena lakštingala Gisar? — paklausė sūnūs. 

Dervišas atsakė: 

— Aš tiktai esu girdėjęs apie ją, o kur jinai gyvena, nežinau. 

Tada sūnūs dervišą paleido, nuskubėjo į rūmus ir viską pa- 
pasakojo tėvui: 

— Dervišas mums papasakojo, kad mečetei reikalinga lakš- 
tingala Gisar, bet kur ji gyvena, nežino ir jis. Dabar mes keliau- 
sim jos ieškoti ir tol negrįšim, kol nesurasim. 

Taip trys sūnūs išsirengė ieškoti lakštingalos (Gisar. Praleidę 
gal dvidešimt dienų kelionėje, jie priėjo vietą, kur sueina trys 
keliai. Prie kiekvieno kelio stovėjo po akmenį, ir ant kiekvie- 
no akmens buvo kas nors užrašyta. Prie dviejų kelių buvo pa- 
rašyta: „Kas šiuo keliu keliaus, tas sugrįš“. O prie trečiojo kelio 

buvo toksai užrašas: ,,„Kas keliaus šiuo keliu, tas nebegrįš“. Trys 
broliai sustojo, pradėjo tartis, ir jauniausias pasakė: 

— Čia mums reikia skirtis, kiekvienas turi pasirinkti savo ke- 
lią. Palikime čia visi po žiedą, ir tas, kuris pirmasis sugrįš, turės 
eiti ieškoti kitų. 

Kiekvienas po savo akmeniu paliko po žiedą, apsikabino ir 
išsiskyrė. Jaunėlis išsirinko kelią, prie kurio buvo užrašyta: „Kas 
keliaus šiuo keliu, tas nebegrįš“, o abu kiti broliai nukeliavo 
ten, iš kur buvo lemta sugrįžti. 

Vienas vyresniųjų brolių nukeliavo į miestą ir įsitaisė kir- 
pėju, antrasis nuvyko į kitą miestą ir atidarė kavinę. Ten jiedu 
pasiliko ir vertėsi savo amatais. 

O jaunėlis, pasirinkęs kelią, kuriuo Kėžiės grįžti, pakliuvo 
į dykrą, kur nebuvo nė jokio kaimo, nė nakvynės namų ir anei 
vieno žmogaus, tiktai laukiniai žvėrys ir kiti laukiniai padarai. 
Kelyje jis sutiko laukinę moterį, prožirniu besišukuojančią plau- 
kus. Jaunikaitis priėjęs iššukavo jos plaukus šukomis ir išrinko 
iš galvos utėles. Kai jos galva paliko švari, moteris jam tarė: 

— Ko norėtum iš manęs už šitą geradarystę? 

— Nieko man nereikia, tik noriu tavęs kai ko paklausti, jei 
žinai — pasakyk. 

— Ką gi tu nori sužinoti? — paklausė laukinė moteris. 

— Aš ieškau lakštingalos Gisar. Gal tu klajodama čia po kal- 
nus esi apie ją ką nors girdėjusi? 

— Paukštelis, kurio tu ieškai, čiomai negyvena, — atsakė ji— 
Apsigręžk ir keliauk sveikas atgalios, nes čia aplink vien lauki- 
niai žvėrys. Netgi aš, nors ir esu laukinė, niekuomet nesu buvusi 
už anų kalnų, nes ten gyvena milžiniški pabaisos. 

Jaunikaitis atsakė: 

— Vis tiek aš eisiu, kas bus, tebūnie. 

Taip taręs, jis patraukė toliau ir įkopė į kalną. Tenai išvydo 
namą. Tasai namas buvo tigro. Jo paties nebuvo namie, tiktai 
tigrienė, kuri kepė duoną. Jaunikaitis užšnekino ją, ir tigrienė 
atsakė: 

— Ko tau čia reikia? Tuoj sugrįš mano vyras ir suės tave. 

— Jeigu jau aš čia esu, tebūnie, kas bus, — atsakė jaunikaitis. 

Kai tik ateidavo metas tigrienei pašauti kepalą į krosnį, ji 
niekaip kitaip neįstengdavo užkurti ugnies, tiktai savo krūtimis. 
Ir visuomet apsisvilindavo, o paskui dešimt dienų sirgdavo. Iš- 
vydęs tai, jaunikaitis tarė: 

— Leisk man, aš užkursiu ugnį! 

Jis nupjovė kelias šakas ir pakūrė krosnį. Kai tigrienė pama- 

tė, kad galima iškepti duoną ir nenusisvilinti, ji labai apsidžiau- 
gė. Tik jai pagailo, kad pareis tigras ir suės jaunikaitį. Išėmusi 
duoną iš krosnies, ji pavalgydino jį ir paslėpė dėžėje. 

Netrukus parėjo tigras ir, išvydęs savo pačią sveiką ir gyvą, 
įtūžęs suriko: 

— Kodėl tu šiandien neiškepei duonos? 

— Duona iškepta,— atsakė tigrienė. 

O jis: 

— Kai tu anksčiau kepdavai duoną, visuomet sirgdavai, tai 
kodėl dabar nesergi? 

— Aš suradau būdą, kaip išsikepti duoną ir neapsideginti — 
atsakė pati. Paskui parodė vyrui, kaip ji tai daranti, ir paklausė: 

— Jei čia atsirastų žmogus, kuris mane pamokė, ką tu su juo 
veiktum? 

— Su tokiu žmogum aš susibroliaučiau— atsakė tigras. 

Tuomet ji atidarė dėžę, išleido jaunikaitį ir tarė tigrui: 

Štai tasai, kuris pamokė mane iškepti duoną ir nesusirgti. 

Žmogus ir tigras apsikabino, susidraugavo, o paskui tigras pa- 
klausė: 

— Ko tu čia atkeliavai? 

— Aš ieškau paukštelio, vardu Gisar, — atsakė jaunikaitis,— 
gal girdėjai apie jį ką nors? 

— Čia tas paukštelis negyvena, — atsiliepė tigras,— bet aš tu- 
riu labai seną brolį. Jo jau net akys neatsimerkia, jis nieko nebe- 
mato. Tau reikia eiti pas jį. 

Tigras parodė jaunikaičiui kelią į brolio namus ir patarė: 

— Kai pasieksi jo namus, sutiksi liūto, mano brolio, žmoną. 
Ji jau sena, nukaršusi ir žiūri tik namų. Tau reikia prieiti jai iš 
užnugario, apžioti jos krūtį, 0 ji tavęs paklaus: kas čia toks žin- 
da mano krūtį? Tada tu atsakysi: esu tavo sūnus, pažįstu savo 
motiną. Tuomet mano brolis iš vidaus paklaus, kas čia atėjo. Ir 
tu nieko nelaukdamas atsakysi: esu tavo brolio tigro draugas, 
brolis atsiuntė mane vienu man rūpimų reikalu. Tuomet jis pa- 
sakys: įeik. Įėjęs pakelsi jam vokus, kad jis tave pamatytų. Jis 
tai galėtų žinoti, kur gyvena lakštingala Gišar. O jeigu jau jis 
nežinos, toliau neik, grįžk atgalios. 

Po šitokių žodžių tigras ir jaunikaitis apsikabino ir atsisvei- 
kino. Jaunikaitis nukeliavo į liūto namus, padarė viską, kaip 
buvo tigro lieptas, ir paklausė liūtą, ar šis nežinąs, kur gyvena 
lakštingala Gisar. Liūtas atsakė: 

— To paukščio niekur nėra, keliauk atgalios, nes toliau nuo 

čia gyvena tik laukiniai padarai iš džinų pasaulio. Aš ir pats te- 
nai neinu, nors ir esu laukinių žvėrių karalius. 

Nepaisydamas liūto žodžių, jaunikaitis atgalios nepasuko, tik 
atsisveikino su liūtu ir patraukė keliu, kuriuo šis jam buvo lie- 
pęs neiti. Taip jis keliavo gan ilgai, kol pasirodė trys ereliai ir 
pražioję snapus jau rengėsi jį užkapoti. Bet jis išsitraukė kala- 
viją ir nukirto vienam sparną, antram koją, trečiam snapą. Tada 
ereliai nuskrido, ir jaunikaitis traukė savo keliu toliau. Kiek pa- 
ėjėjęs, didelėje lygumoje staiga išvydo namą ir pasuko jo lin- 
kui. Ten jis rado senutę, kepančią ant žarijų pyragą. Išvydusi 
jaunikaitį, senutė sušuko: 

— Ko tau čia reikia, sūneli? Tuojau sugrįš mano dukterys ir 
suės tave. 

Jaunikaitis atsakė: 

— Jeigu jau esu čionai, tebūnie, kas bus. 

Tuomet senutė nuėmė pyragą nuo krosnies ir pavalgydino jį. 
Paskui namo viduryje padengė stalą, pastatė dubenį su vande- 
niu, prinešė valgių, o jaunikaitį uždarė spinton, bet paliko ply- 
šelį, kad jis galėtų matyti, kas čia dėsis. Neilgai trukus jauni- 
kaitis išvydo atskrendant erelį, kuriam buvo nukirtęs snapą. Ere- 
lis įskrido pro langą, priėjo prie dubens, nusiprausė ir pavirto 
mergina. Greitai parskrido ir aniedu ereliai, nusimazgojo ir pa- 
virto merginomis. Tada jos tarė senei, savo motinai: 

— Čia kvepia žmogiena. 

— Iš žmonių atlėkėt, tai jums ir kvepia, — atsakė motina. 

Dukterims pavalgius, senoji paklausė: 

— Jeigu aš čia turėčiau žmogų, ką jūs su juo darytumėt? 

— Prisiekiu tuo vyru, kuris nukirto man snapą, aš jo nelies- 
čiau, — atsakė vyriausioji. 

Ir antroji atsiliepė: 

— Prisiekiu tuo vyru, kuris nukirto Man koją, ir aš jo ne- 
liesčiau. 

Tą patį pasakė ir jauniausioji, tuomet senė išleido jaunikaitį, 
ir šis tarė: į 

— Aš esu tasai, kuris jus sužeidė. 

Jos visos labai apsidžiaugė išvydę jaunikaitį ir paklausė jį: 

— Ko tu čionai atkeliavai? 

— Aš ieškau lakštingalos Gisar,— atsakė jis,— tačiau nors ir 
visų apie ją klausinėjau, niekas nieko nežino. 

Tada merginos tarė: 

— Mes žinom, kur yra lakštingala Gisar. Jeigu keliausi pės- 
čias, vargu ar ten nueisi, o jeigu ir nueisi, truks trejus metus. 

Tuomet jaunikaitis paklausė, ką gi jam daryti. 

— Jeigu nuveiktumn ką nors gero, tuomet mes tave per valan- 
dą tenai nuskraidintume, ir tu galėtum pasiimti lakštingalą Gisar. 

— Ko gi jūs trokštate, ką gero aš galėčiau jums padaryti? — 
paklausė jaunikaitis. 

—- Turi liktis pas mus tris mėnesius, po mėnesį pas kiekvieną. 

Praėjus trims mėnesiams merginos nugabeno jaunikaitį į tą 
vietą, kur gyveno lakštingala Gisar. Tačiau tą kraštą valdė Že- 
mės Gražuolė. Savo dvare ji turėjo penkis šimtus sargybinių, prie 
pirmųjų jos durų budėjo vilkas, prie antrųjų — tigras, o prie tre- 
čiųjų — liūtas. Tenai tos trys merginos ir nunešė jaunikaitį ir 
nuleido jį kieme kaipsyk tuo metu, kai visa sargyba, vilkas, tig- 
ras, liūtas ir pati Žemės Gražuolė buvo sumigę. Jaunikaitis nuėjo 
tiesiai į Žemės Gražuolės miegamąjį. Ten ji buvo uždegusi ketu- 
rias žvakes, o keturios neuždegtos stovėjo ant stalo. Bet tos, ku- 
rios degė, jau buvo beužgęstančios. Įėjęs jaunikaitis uždegė ke- 
turias naujas žvakes, užpūtė degančias, paėmė iš narvelio lakš- 
tingalą Gisar ir išėjo. Bet vos jis spėjo užverti duris, visi nubudo 
ir jau buvo bečiumpą jaunikaitį. Tačiau tos trys merginos pa- 
stvėrė jį ir parskraidino namo. 

Parskridę kurį laiką jie dar buvo sykiu, o tada jaunikaitis 
paprašė: 

"— O dabar nuneškite mane į gimtinę. 

Ir jos nunešė jį į tą vietą, kur kitados jis atsisveikino su bro- 
liais. Ten jaunikaitis nuėjo prie akmenų ir rado visus anuomet 
paliktus žiedus iebegulinčius. Tuomet jis patraukė tais keliais, 
kuriais buvo ėję broliai, atrado vieną įsitaisiusį kirpėju, o kitą 
laikantį kavinę, ir tarė jiems: 

— Dabar jau galim žygiuoti pas tėvą, aš radau ir pasiėmiau 
lakštingalą Gisar. 

Ir taip visi trys broliai išsirengė pas savo tevą. 

Pakeliui jie ištroško. Šaltinio troškuliui numalšinti nerado, ta- 
čiau užėjo šulinį, bet neturėjo kuo pasemti vandens. Tuomet abu 
vyresnieji tarė jaunėliui: 

— Lipk vidun ir.pasemk vandens atsigerti. 

Pririšo jį. ir, nuleidę žemyn, nupjovė virvę. Tačiau šulinys 
buvo negilus, vanduo tesiekė jaunikaičio kaklą, o galva liko ky- 
šoti. 

Kai tik broliai įmetė jaunėlį šulir.in, lakštingala Gisar nusto- 
jo čiulbėjusi. Broliai nunešė paukštelį tėvui. Šis ir pasiteiravo 
apie jaunėlį: 

— Ką jūs padarėte savo broliui? 

— Jis tapo sukčius ir šlaistosi dabar po miestus, — atsakė 
aniedu. 

O Žemės Gražuolė tuo metu išsirengė nukariauti šito kara- 
liaus ir pareikalauti jaunikaičio, paėmusio paukštelį. Jos pasi- 
tikti išėjo vyriausias sūnus. 

— Tai tu paėmei lakštingalą Gisar? — paklausė Žemės Gra- 
žuolė. 

— Taip, aš, — atsakė jis. 

— Kur tu ją radai? — paklausė Žemės Gražuolė. 

— Tupinčią kiparise,--- atsakė vyriausias sūnus. 

Tuomet ji įsakė savo kariams blokšti jį žemėn ir tol pliekti, 
kol šis gavo galą. Išgirdęs, kad Žemės Gražuolė užmušė vyriau- 
siąjį, ir pamatęs, kad jos patrankos nukreiptos į rūmus ir kad 
jie jau gerokai apgriauti, antrasis brolis iš baimės nubėgo pas 
tėvą ir pasakė jam teisybę, Kad jaunėlį brolį jiedu įmetę į šu- 
linį. Karalius tuojau pasiuntė tenai žmones, ir jie ištraukė iš šu- 
linio leisgyvį jaunikaitį — jis dar kvėpavo, bet negalėjo pratarti 
nė žodžio. | 

Tik po kelių dienų jaunikaitis atsigavo ir prabilo. Vos tik jis 
prakalbo, lakštingala Gisar vėl pradėjo čiulbėti, ji giedojo taip 
puikiai, kad visiems kvapą užėmė. O kai lakštingalos giesmę už- 
girdo Žemės Gražuolė, tuojau pasiuntė savo žmones, kad jie pa- 
klotų raudoną juostą nuo karaliaus rūmų iki pat jos laivo. Ka- 
raliaus sūnus sėdo ant žirgo, lakštingala nutūpė jam ant rankos, 
ir jis raitas leidosi ta juosta. Žmonės, išvydę jį taip jojant, bai- 
siausiai persigando ii pamanė: dabar Žemės Cražuolė pavers mū- 
sų miestą dulkėmis! Ret jie klydo. Kai karaliaus sūnus prijojo 
laivą, Žemės Gražuolė išėjo ju pasitikti. Jie sulipo laivan, ir Že- 
mės Gražuolė paklausė: 

— Iš kur tu paėmei lakštingalą Gisar? 

Tada jis papasakojo, kaip viskas buvo ir kaip jis paėmė paukš- 
telį. Jiedu pamilo kits kitą, ir jaunikaitis vedė mergelę. Taip ka- 
raliaus sūnus gavo Žemės Gražuolę už žmoną, ir jeigu jie ne- 
numirė, tai gyvena lig šiolei. 


PELENŲ MARIJA 


Viename kaime gyveno sykį toksai vyras, vienišas kaip pirš- 
tas. Neturėjo jis nei brolių, nei seserų, nei tėvo, nei motinos. Ta- 
čiau jis nebuvo vargšas, gyveno kaip ir visi žmonės. Vieną die- 
ną vyras vedė, o į žmonas paėmė gerą, nuovokią bei protingą 

moterį ir labai laimingai su ja gyveno. Po kurio laiko žmona 
pagimdė mergaitę, o kai kūdikis sukako metus, motina pasimirė. 
Vyras su mergyte liko vienas ir nebežinojo, ko griebtis, nes vie- 
nam teko rūpintis ir namais, ir vaiku. Jis jau nebesusivokė, už ku- 
rio galo stvertis, tuomet atėjo bičiuliai ir patarė: 

— Vienas tu taip nepragyvensi, tau reikia vesti kitą moterį. 

Tačiau vyras spyriojosi: 

— Aš gal ir vesčiau, tik nežinau, kur pačią rasti. 

Tada bičiuliai surado moterį ir apvesdino jį. Jis parsivedė pa- 
čią į savo namus, ir ši pradėjo rūpintis Mergyte ir eiti visą ruošą. 
Tačiau toji moteriškė vaiko visai nemylėjo ir augino jį vien tik 
bijodamasi vyro. Neilgai trukus ji pagimdė dukterį, o paskui dar 
vieną. Dabar su pirmosios žmonos mergaite ji turėjo tris duk- 
teris. Vyriausioji buvo vardu Marija, antroji Lilo, o trečioji Le- 
na. Kai mergaitės paūgėjo iki kokių dešimties metų, vyriausiąją 
sesutę jos pradėjo pravardžiuoti Pelenų Marija. O pamotė jau 
vos begalėjo ją pakęsti, tokia graži ši buvo, užtat jos pačios duk- 
ros — tikros baidyklės. Pamotė pavydėjo vyriausiajai dukrai, bet 
bijodama vyro nieko nedrįso jai daryti. 

Praėjo dar keletas metų, vyras pasimirė, ir pamotė tapo na- 
mų valdove. Dabar visas ūkis buvo jos rankose — visos įplau- 
kos ir išlaidos. Užtat savo dukterims ji pirko brangius rūbus, o 
podukra vaikščiojo skarmalais apsitaisiusi. Jos pačios dukros nie- 
ko nedirbo, užtat podukrai ji skirdavo visus sunkius darbus — 
siųsdavo ją kapoti malkų, atnešti vandens, velėti žlugtą. Visi tie 
darbai griuvo ant vienos Pelenų Marijos pečių, o kai ji parei- 
cdavo namo, tegaudavo sausos papelijusios duonos riekę. Pamote 
su dukrom gyveno visko pertekusios, valgė vien gardžius valgius, 
dėvėjo puikius rūbus ir vaikščiojo į svečius. Ir vis dėlto jos pa- 
vydėjo Pelenų Marijai, nes ši buvo gražesnė nei abi kitos seserys. 

Vyriausioji sesuo, kurią jos vadino Pelenų Marija, turėjo te- 
tą, savo motinos seserį. Kartais Pelenų Marija nueidavo pas ją, 
ir teta pavalgydindavo mergaitę. Bet lankydavo ji tetą slapčia, 
nes jeigu pamatydavo pamotė ar seserys, tai bardavosi ir muš- 
davo Pelenų Mariją. Taip bėgo laikas, ir visoms trims mergaitėms 
atėjo metas tekėti. Savo tikrosioms dukroms pamotė parūpino 
piršlius, kurie turėjo šias ištekinti. O dėl Pelenų Marijos ji ne- 
suko sau galvos, ištekėsianti ši ar ne. Kur tik pamotė su duk- 
rom nueidavo, visur šaipydavosi iš jos sakydamos: 

— Žiūrėkit, va mūsų Pelenų Marija! Aš jai sakau, kad ji dai- 
liai rengtųsi ir praustųsi, bet kur tau! Ji nesiprausia, nesišukuo- 
ja, ji nesivelka nė naujų rūbų. 

Taip pamotė šnekėdavo kur tik progą radus, tad jaunikiai 
nors ir žvalgėsi į Pelenų Mariją, bet į žmonas nė vienas nenorėjo 
imti. Tačiau ji patiko visiems jaunikaičiams, kurie tik atvykdavo 
pirštis pamotės dukterims. Todėl pamotė pasidarė dar piktesnė 
ir tik galvojo, kaip čia podukra atsikračius. Galiausiai nusprendė 
pasiųsti ją į malūną, kuriame gyveno džinai,— tenai tai jau ji gau- 
sianti galą! Tad vieną dieną pamotė ir tarė: 

— Užsimesk ant pečių maišą grūdų ir nunešk į malūną, tegu 
sumala. 

O buvo jau vakaras, kad ir kaip mergaitė būtų skubėjusi, 
naktis vis tiek ją būtų užklupusi. Todėl podukra ir pasakė: 

— Argi man dabar eiti, kai jau tamsu? Aš gal tik vidurnaktį 
ten nukaksiu, verčiau leisk, nueisiu rytoj auštant. 

Bet pamotė atšovė: 

— Eisi dabar, o su aušra jau būsi namie. Ko tu bijai? Tokiai 
kaip tu nėra ko bijotis, tavęs nė vaiduoklis nelies. 

Ji prikūlė mergaitę, per jėgą užvertė jai ant pečių grūdų mai- 
šą ir išvarė į malūną. Mergaitė dar paprašė pamotę: 

— Duok man verpstę ir tris kuodelius linų, kad galėčiau verp- 
ti, kol grūdai bus sumalti. 

Pamotė davė jai verpstę, linų, ir mergaitė iškeliavo į malūną. 

Kol jinai ten nuėjo, buvo likusi dar valanda iki vidurnakčio. 
Malūno duris rado atidarytas, tačiau viduje nieko nebuvo, nes 
malūnininkai nakčiai čia nepasilikdavo, mat bijojo džinų, kurie 
kasnakt malūne rengdavo savo sueigas. Jie netgi palikdavo ma- 
linį, nenždarydavo nė durų, nes iš baimės čia joks žmogus nei- 
davo vogti. Mergaitė įėjo, nusimetė maišą ir susiieškojo malū- 
nininkų lempą. Užsidengusi šviesą paleido malūną, supylė į jį 
grūdus, ir malūnas ėmė juos malti. Tuomet ji prisėdo ir pradėjo 
verpti. Netrukus susirinko džinai, apsupo ją ratu, pradėjo šūkau- 
ti ir šokti, bet mergaitė nė nekrustelėjo. Tada jie nustojo šėlę ir 
ėmė ją klausinėti: 

— Ką tu čia verpi? 

— Čia yra tai, kam reikia daug triūso, — atsakė mergaitė. 

— Papasakok mums, kam gi reikia daug triūso, — prašė dži- 
nai. Mat jie tik ir ieškojo progos apkerėti mergaitę. 

Tačiau mergaitė pradėjo pasakoti: 

— Pirmučiausia mes įdirbam žemę, sukasam ją, tada apsė- 
jam, paskui išravim, tada išraunam tai, kas užaugo, paguldom 
džiūti saulėje, tada vėl surenkam, paskui surišam, parnešam na- 
mo, iššukuojam su šukom, susukam į sruogas, užmaunam jas ant 

verpstės, tada verpiam, paskui susukam siūlus į kamuolį, tada 
„audžiam medžiagą, išplaunam ją, išlyginam, pasiuvam ir apsi- 
velkam. 

Šitaip Pelenų Marija pasakojo apie linus, o džinai tylėjo ir 
klausėsi. Paskui kiekvienas jų atnešė mergaitei po kokį auksinį 
daiktą, ir ši nuo galvos iki kojų pasidarė auksinė. Pabaigus jai 
pasakoti, užgiedojo gaidys, džinai pradingo, ir mergaitė paliko 
viena. O ir grūdai buvo sumalti, ji sustabdė girnas, pasiėmė mil- 
tus ir išėjo. : 

Švintant mergaitė parėjo namo. Kai Pelenų Marija pasirodė, 
pamotė ir seserys dar gulėjo lovose ir miegojo. Ant laiptų tu- 
pėjo šuo, pamatęs,. kad ji iš malūno pareina svytėdama auksu, 
pradėjo ambryti: 

— Jau parėjo iš malūno, auksu švyti visas kūnas! 

Išgirdo tai pamotė ir sako šuniui: 

— Nutilk! Gal pasiutai? Pelenų Mariją džinai jau nugalabijo, 
o tu amsi, kad ji pareina auksu išsipuošusi. 

Vos tik pamotė ištarė šiuos žodžius, mergaitė pabeldė į duris: 

— Atidaryk! Čia aš sugrįžau. 

Išvydusi Pelenų Mariją apipiltą auksu, pamotė vos nesprogo 
iš piktumo. Tačiau apsimetė lipšnia ir paklausė: 

— Kas gi atsitiko, kad pareini aukso rūbais pasidabinusi? 

Mergaitė ir pasipasakojo: 

— Ten, malūne, renkasi džinai ir kiekvieną, kuris tik ateina, 
apipila auksu. 

Tada pamotė tarė: 

— Šįvakar į malūną pasiųsiu Lilo. 

Vakare Lilo užsimetė ant pečių maišelį grūdų — daug paneš- 
ti ji neįstengė, nes nebuvo pratusi. Motina įdavė jai tris kuode- 
lius linų, verpstę, ir ji nuėjo į malūną. Malūną taipogi rado vi- 
sų apleistą, o duris atviras. Mergaitė įėjo, nusimetė maišelį, pa- 
siieškojo lempos, kaip Pelenų Marija buvo jai sakiusi, ir įsižiebė 
ją. Tada paleido malūną ir supylė grūdus į girnas. Džinai vėl su- 
ėję rado mergaitę, vėl pradėjo šokti ir dūkti, kaip buvo pratę. 
Paskui nurimo ir puolė klausinėti: 

— Ką gi tu čia darai? 

O Lilo atsakė: 

— Čia linai, argi nematot? Gal jūsų akys užburbėję? 

Vos tik ji šitaip išta:2, džinai išsuko jai vieną ranką. Tuomet 
dar paklausė apie verpstę, ji atrėžė jiems lygiai taip pat, tada 
džinai išsuko jai kitą ranką. Paskui paklausė apie miltus, Lilo vėl 

atsikirto, tada jie išsuko jai kojas, galiausiai apsuko jos galvą 
taip, kad ši žiūrėjo atgal. 

Naktis praėjo, užgiedojo, gaidys, džinai pradingo, o Lilo su 
išsuktom rankom, kojom bei galva paliko viena. Rytą atėję ma- 
lūnininkai rado mergaitę ir paklausė, kur jos namai. Ši pasisa- 
kė, tuomet jie atvedė arklį ir pasiuntė Lilo namo. 

Motina jau buvo atsikėlusi pasitikti auksu pasidabinusios duk- 
ters. Šuo pamatė, kaip atjoja Lilo, amtelėjo ir pratrūko: 

— Grįžta Lilo — visi jos galai — atbulai, kreivas ir kaklas, 
parjoja ant arklio! 

— Tylėk! Ar pasiutai? Lilo auksu pertekus grįžta, kaip Pele- 
nų Marija. Ką čia! Lilo grįžta dar puikesnė, nes ji geriau moka 
pasakoti nei ta Pelų Marė! 

Vos tik motina šitaip ištarė, tuojau pati išvydo Lilo, sukliko, 
išlėkė laukan, nukėlė dukterį nuo arklio ir nunešė į vidų. Tuomet 
pakvietė gydytoją ir dvasiškį, net patį vyskupą pakvietė, ir visi 
po truputėlį atsuko Lilo galvą, kad ji vėl galėtų žvelgti pirmyn. 

Kai tik Lilo pasveiko, motina jai vėl pradėjo dairytis jaunikio, 
nes norėjo ištekinti savo dukteris. Tuo metu kitoje šalyje gyve- 
no princas, kuris buvo dar nevedęs, nes visos iki tol matytos 
princesės jam nepatiko. Vieną naktį princas ilgai neužmigo, o 
paskui susapnavo Pelenų Mariją, tik ši nepasakė savo vardo. 
Sapne ji jam labai patiko, jis tarsi būtų klausęs, iš kur ji esanti, 
o ji pasakiusi kaimą, kuriame gyvenanti. Tuomet princas išmata- 
vęs ją ir jos kojas, kad galėtų pasiūdinti suknią ir batelius. Visą 
naktį princą kamavo šitas sapnas, o ryte nubudęs jis atrado vi- 
sus tuos matus, kuriuos sapne buvo matavęs. Labai nusistebėjo 
princas ir tarė sau: 

— Pagal šiuos matus aš užsakysiu pasiūdinti batelius, 0 pas- 
kui eisiu ieškoti ir pažiūrėsiu, ką reiškia šis sapnas. 

Princas paliepė pasiūdinti batelius, o paskui nukeliavo į mies- 
tą, esantį per pusvalandį kelio nuo ano kaimo. Jis įsikūrė užei- 
gos namuose ir įsakė paskelbti: 

— Aš būsiu čia penkiolika dienų ir kiekvieną vakarą visus 
vaišinsiu, tegul ateina, kas tik geidžia, o kas turi netekėjusią 
dukterį, lai atsiveda ir ją kartu. 

Ir dabar kas vakarą pas princą rinkosi daugybė žmonių, jie 
valgė, gėrė, kas turėjo, atsivesdavo netekėjusias dukteris ir visi 
šnekučiavosi su princu. 

Žinia apie tą princą pasiekė ir kaimą, kuriame gyveno Pele- 
nų Marija. To kaimo žmonės irgi panūdo pašnekėti su princu ir 
parodyti jam savo netekėjusias dukteris. Viso kaimo mergaitės 

traukė tenai. Išsirengė ir Pelenų Marijos seserys su motina — jos 
visą dieną iš anksto ruošėsi, taisėsi, kad patiktų princui. Pele- 
nų Marija padėjo joms dabintis ir žiūrėjo, kad tik viskas de- 
rėtų. Seserys sakė jai: 

— Jei nori, eik ir tu sykiu, gali užsivilkti mūsų drabužius ir 
pasirodyti princui, — taip sakydamos jos kvatojosi ir šaipėsi iš Pe- 
lenų Marijos. O šioji atsakė: 

— Ne man tokios eitynės. Eikite jūs, juk esate tokios puikios! 

Taip abi seserys su pamote išsirengė ir nuvyko į tuos užeigos 
namus. Pelenų Marija likosi namie viena, '0o paskui irgi susiren- 
gė pas savo tetą. Išvydusi ją, teta paklausė: 

— Ko gi tu tokia liūdna ir nusiminusi? 

— Iš didelio džiaugsmo...— su širdgėla atsakė Pelenų Marija. 

Teta vėl klausia: 

— O ar nenori nueiti pasirodyti princui? 

— Kaipgi aš tenai eisiu, — atsiliepė Pelenų Marija,— norėčiau 
tik pasižiūrėti, o patikti princui visai nenoriu. 

Tuomet teta tarė: 

— Gerai, aš tave ten pasiųsiu. 

Tos Pelenų Marijos tetos būta burtininkės — ji tik pasidairė, 
pagavo dvi peles, keturis žiogus ir susirado didžiulį moliūgą. O 
tada peles pavertė dviem žirgais, žiogai virto vežiku bei palyda, 
o moliūgas — karieta. Mergaitei teta išbūrė auksinius rūbus, ir 
karieta buvo gryno aukso, palyda irgi pasipuošusi auksiniais ap- 
darais, auksinės buvo ir vadelės, ir žirgų kamanos. O kai visa tai 
jau stovėjo pas duris, teta tarė Pelenų Marijai: 

— Eikš, sėsk į karietą ir važiuok. Tik žiūrėk, prieš mušant dvy- 
„lika turėsi išeiti. Geriausiai būtų, jei pakiltum vienuoliktą, nes 
jeigu užsibūsi ir laikrodis išmuš dvyliktą, tai žirgai vėl virs pe- 
lėmis, karieta moliūgų, vežėjas su palyda žiogais, o ir tu pati lik- 
si su savo senom drapanom. 

Pelenų Marija įsėdo į karietą ir nuvažiavo pas princą. Ją iš- 
vydusi, princo palyda tuojau pranešė princui: 

— Sprendžiant iš prabangos, atvyksta didelė ponia, galbūt net 
karalaitė. 

Princas pats išėjo jos pasitikti, iškėlė iš karietos, nusivedė į 
menę, pasisodino sau iš šalies ir ėmė su ja šnekučiuotis. Paklaus- 
ta, iš kur ji esanti, mergaitė pasisakė atvykusi iš kitur, nei buvo 
iš tikrųjų. Visą vakarą jie praleido sykiu, ir atvykėlė princui la- 
bai patiko. Paskui jis išsitraukė batelius, kuriuos buvo liepęs pa- 
siūdinti, ir davė matuotis visoms netekėjusioms mergaitėms. Vi- 
sos iš eilės matavosi, tačiau nė vienai tie bateliai netiko, maži 

jie buvo ir abiems Pelenų Marijos seserims. Seserys ir pamotė 
Pelenų Marijos nepažino. Tuomet ji paėmė batelius, apsiavė, ir 
šie taip pritiko, tarsi būtų tyčia jai siūdinti. Pamatęs, jog bateliai 
ant mergaites kojos kaip nulieti, princas labai nudžiugo. Taip jie 
maloniai leido laiką ir šnekučiavosi iki vienuoliktos valandos. Kai 
tik išmušė vienuoliktą, Pelenų Marija pakilo eiti. Princas norėjo, 
kad ji pasiliktų, bet šioji atsisakė, išėjo ir parvyko pas tetą. 

Dvyliktą valandą žirgai atvirto į peles ir visi kiti atgavo sa- 
vo pirmykštį pavidalą, o Pelenų Marija vėl vilkėjo savo senom 
drapanom. Teta paklausė, kaip ten viskas buvę. 

— Buvo labai puiku, princas šnekėjosi tik su manim. 

Pelenų Marija papasakojo ir apie batelius, kuriuos princas 
davęs matuotis visoms mergaitėms, bet jie nė vienai netikę, tik- 
tai jai. Paskui ji parėjo namo, suskubo ten anksčiau už seseris ir 
atsigulė Iniegoti. Kai jos visos sugrįžo, rado Pelenų Mariją ten, 
kur ir buvo palikę. Ji pasitiko jas ir klausinėjo, kaip ten buvę 
pas princą. 

— Buvo labai puiku, — pasakojo jai seserys ir pamotė,— jei pa- 
ti ten būtum buvusi, būtum viską pamačiusi — princą ir sveti- 
mos šalies karalaitę, vilkinčią aukso rūbais. Princas visą vakarą 
sėdėjo jai iš šalies, betgi visai greta buvome ir mes. 

Pelenų Marija atsakė: 

— Kaip būtų puiku, jei ir aš galėčiau ten nueiti pasižiūrėti! 
Tik, deja, neturiu gražių rūbų, o ir pati esu tokia bjauri. 

Kitądien seserys ir pamotė vėl susiruošė pas princą. Ir Pele- 
nų Marija vėl nuėjo pas tetą. Ši davė jai viską, ką ir anądien. 
Pelenų Marija ir vėl nuvažiavo į tą užeigą. Princas išėjo jos pa- 
sveikinti ir visą laiką buvo kartu, jiedu maloniai šnekučiavo kaip 
ir aną vakarą. Kai laikrodis išmušė vienuoliktą, Pelenų Marija 
pakilo eiti. Bet princas labai prašė ją dar bent valandėlę pasi- 
likti. Išėjęs laukan, jis įsakė savo ginklanešiams: 

— „Atsiveskit arklius ir laikykit juos paruoštus. Kai tik toji 
ponia įlips į karietą, jokit iš paskos ir pažiūrėkit, kur ji gyvena. 

Tada princas grįžo vidun, Pelenų Marija dar valandėlę pabu- 
vo, paskui pakilo ir išėjo. 

Vos tik ji įlipo į karietą, princo ginklanešiai šoko ant ark- 
lių ir nurūko iš paskos. Pelenų Marija nuvažiavo tiesiai pas te- 
tą, išlipo iš karietos ir įėjo vidun. Ją sekę princo ginklanešiai 
spoksojo į karietą, bet vos tik prie jos prisiartino, išmušė dvyliktą, 
ir karieta drauge su žirgais bei palyda pranyko. Jie ėmė laukti prie 
namų norėdami pasižiūrėti, kas čia bus toliau. Praėjo valanda, 
Pelenų Marija pasišnekučiavo su teta apie puotą ir susiruošė 


48 


namo. Kai mergaitė išėjo, ginklanešiai nuskubėjo jai iš paskos, o 
ji jų net nepastebėjo. Pamaię ją įeinant į kitus namus, jie pa- 
ženklino tą namą. Paskui sugrįžo pas princą. Princas išklausinė- 
jo juos, kaip viskas buvę ir iki kurios vietos jie nulydėję mer- 
gaitę. Ginklanešiai papasakojo viską iš eilės — kaip mergaitė 
įėjusi į namus, kaip tiesiog akyse pranykusi karieta, tarsi žemė 
būtų ją prarijusi, ir kaip po valandos mergaitė vėl išėjusi ir pa- 
sukusi į kitus namus. Ginklanešiai ir vėl stebėjęsi, nes dabar ji 
vilkėjusi senus skarmalus, bet tuos kitus namus jie pasižymėję. 
Kai princas paklausė, ar jie tuos namus atpažintų, ginklanešiai 
atsakė, kad atpažintų ir be ženklo. Paskui princo svečiai išsiskirs- 
tė kas sau, O princas nuvažiavo namo. 

Parvykęs princas ėmė ruoštis vestuvėms, ir ta ruoša truko du 
mėnesius. Jis rengėsi vesti, bet kur yra nuotaka, niekas nežino- 
jo. Galop sukvietė palydą ir su orkestru bei visa didele svita at- 
vyko į tą patį miestą, kur jau buvo viešėjęs. Atsivežė ir rūbus 
bei batelius, kuriuos buvo pasiūdinęs po savo sapno. Taip prin- 
cas atkeliavo į tą miestą parsigabenti nuotakos. Visi stebėjosi ir 
klausinėjo kits kitą: 

— Nejau ta nuotaka iš Mūsų miesto?! Tiesa, princas čia ilgą 
laiką viešėjo, bet jam širdin įstrigo tik toji karalaitė su karieta, 
o ji juk čia negyvena. Ar jis tik ne vėjo laukuose ieško? 

Taip šnekėjo žmonės, o kai pamatė, kad princas patraukė į 
kaimą, kuriame gyveno Pelenų Marija, jie būriu nugužėjo iš pas- 
kos pasižiūrėti, pas ką gi jis eis. 

Princas nujojo tiesiai prie tų namų, kuriuos buvo paženklinę 
jo ginklanešiai. Jis įsakė apsupti namus iš visų pusių, kad Pele- 
nų Marija negalėtų niekur pasprukti. Tuomet žengė vidun ir ra- 
do ten tris mergaites bei jų motiną. Princas tuojau išsitraukė 
batelius ir davė mergaitėms mMatuotis. Pirmučiausia mMatavosi se- 
serys, tačiau bateliai joms netiko. Tada princas padavė juos Pe- 
lenų Marijai, ši apsiavė, ir bateliai tiko jai kaip nulieti, tarsi tik 
jai vienai ir būtų buvę siūti. Paskui princas ištraukė rūbus. Ir 
rūbai Pelenų Marijai tiko taip, tarsi tik jai ir būtų buvę siūti. 
Princas, išvydęs ją taip apsitaisiusią, tuojau pažino, jog čia toji 
pati mergaitė, kurią jis buvo sapnavęs ir kuri viešėjo jo puotoje. 
Be galo nudžiugęs, jis tarė Pelenų Marijai: 

—- Viską padariau, kad surasčiau tai, ko ieškojau. Eime, mu- 
du keliausim į mano rūmus, ir tu būsi mano žmona, o aš tavo 
vyras. 

Abiems seserims ir pamotei net akyse aptemo tai išgirdus. 

— Kas čia darosi? Pelenų Marija, kuri buvo niekas, dabar 

taps princese? — ir visos trys pradėjo verkti, rypauti, kaip joms 
sunku, kad Pelenų Marija išeinanti. Jos išbučiavo Pelenų Mariją, 
o ši atsisveikindama tarė: 

— Neliūdėkit, netrukus aš jus pasiimsiu pas save, ir vėl visos 
būsime kartu. 

Taip tarus, ji išvyko, princas nusigabeno ją į rūmus, jiedu su- 
situokė ir labai mylėjo vienas kitą. 

Praėjo du mėnesiai, ir princesė Marija tarė princui: 

— Aš pasiilgau seserų ir pamotės. Jeigu leisi, pasiimsiu jas 
čionai. Duok joms vieną Mūsų namų, kad mes gyventume šalia. 

Princas mylėjo Pelenų Mariją, todėl neprieštaravo ir liepė pa- 
kviesti pamotę su dukterimis. Davė joms gražų namą, valgyti ir 
gerti, aptaisė puikiais drabužiais. O netrukus, kad ir su išsukinė- 
tom rankom kojom, ištekino ir Lilo. Pamotė su Lena likosi na- 
muose vienos. 

Tuo tarpu princesė pradėjo lauktis kūdikio. Kai tik pamotė 
tai nugirdo, tuojau suskato šniukštinėti, ar nėra kokio būdo at- 
sikratyti Pelenų „Marija ir už princo išleisti savo tikrą dukterį. 
Nuėjusi pas vieną garsią burtininkę, mokančią daugybę burtų, 
pamotė tarė jai: 

— Jeigu padarysi taip, kad Pelenų Marija pradingtų, o aš sa- 
vo dukterį galėčiau išleisti už princo, gausi ką tik panorėjus. 

— Moku vieną tokį burtą, kad nei princas, nei kas kitas nie- 
ko nepastebės, — atsakė burtininkė. — Tik tu turi duoti man šim- 
tą lirų !!, kad galėčiau tą burtą paruošti. Paskui aš tau parodysiu, 
ką reikės daryti. 

Pamotė nuėjo pas princesę ir išprašė iš jos šimtą lirų saky- 
dama, kad pinigus norinti duoti piršliui, kuris surastų jaunikį Le- 
nai. Princesė davė jai pinigų, pamotė tuojau nunešė juos burti- 
ninkei, o ši liepė ateiti už dešimties dienų pasiimti burto. 

Pamotė patenkinta giįžo namo, o burtininkė pradėjo ruošti: 
burtą. Po dešimties dienų pamotė vėl nuėjo pas burtininkę. Ši 
paėmė adatą ir tarė: 

— Žiūrėk, šioje adatoje ir. slypi visas burtas! Kai princesei 
ateis Metas gimdyti, užšnekink pribuvėją. Vos tik princesė pa- 
gimdys mergaitę ar berniuką, tuojau durk jai šia adata galvon, 
ji kaipmat pavirs paukšte ir išlėks laukan. Vietoj princesės į gim- 
dyvės lovą paguldysi savo dukterį. O kai ateis princas ir paklaus, 
kodėl ji taip pasikeitusi ir atrodo kitaip nei iki šiol, tai tavo duk- 

tė turi atsakyti, kad gimdyvės visada pasikeičia. Princas patikės 
ir nieko nesakys, o tavo duktė bus princesė. 

Pamotė paėmė burtų adatą ir nuėjo namo. 

Netrukus princesei atėjo laikas gimdyti. Pastebėjusi, kad ar- 
tinasi reikiamas metas, pamotė pasivėdėjo pribuvėją į šalį ir ta- 
rė jai: 

— Kai princesė pagimdys, aš jai kai ką padarysiu, tada ji 
pavirs paukšte ir išskris, o į jos vietą aš paguldysiu savo duk- 
terį. Tik tu niekam nieko nepasakok, jei ką ir matytum, aš tau 
atsilyginsiu, gausi ką tik panorėjus. 

Pribuvėja su viskuo sutiko. Atėjo valanda, kai turėjo gimti 
kūdikis, ir pribuvėja bei pamotė sėdėjo prie princesės. Slapta į 
gretimą kambarį abi moterys atvedė pamotės dukterį. Vos tik 
gimė berniukas, pamotė įbedė adatą princesei į galvą, princesė 
pavirto paukšte ir išskrido pro langą. O pamotė atvedė savo duk- 
terį ir paguldė į gimdyvės lovą. 

Tuomet nuskubėjo pranešti princui džiugios žinios, kad jam 
gimęs sūnus. Tačiau Lena, kurią pamotė paskelbė gimdyve, ne- 
turėjo kūdikiui pieno. Berniukas norėjo valgyti ir be perstogės 
rėkė. Girdėdamas, kad vaikas vis verkia ir verkia, princas klau- 
sė, kas gi jam yra. Pamotė atsakė, kad princesė gimdžiusi pirmu- 
kart, todėl neturinti pieno. Todėl kūdikis ir rėkiąs. Tada princas 
įsakė tuojau atvesti žindyvę. Tačiau nors žindyvė ir maitino ber- 
niuką, jis vis tiek rėkė. O princesė, virtusi paukšte, kiekvieną 
dieną atskrisdavo prie lango ir ramindavo jį: 

— Tss, tss! Mik, sūneli, mano sūneli. 

Tai girdėdamas princas labai stebėjosi, jis niekaip negalėjo 
suprasti, kas čia per paukštė. 

Vieną dieną, kai vaikas vis tebeverkė, pamotė pasakė: 

— Prince! Kiekvieną dieną čia atlekia kalbanti paukštė. Man 
dingojas, kad čia bus kokio mirusiojo vėlė, todėl vaikutis vis ver- 
kia. Pakviesk medžiotoją, tegul nušauna šitą paukštę, kai ji vėl 
atskris. Kolei ta paukštė gyva, berniukas nenustos verkęs. 

Tada princas pats pasiėmė šautuvą ir pradėjo budėti prie lan- 
go. O kiti medžiokliai tykojo sode, pasiruošę nudėti tą paukštę, 
kai tik ji atskris. Ir vėl paukštė atskrido, jie šaudė, bet niekaip 
nepataikė. Supratusi jų kėslus, paukštė dingo tamsoje ir kurį lai- 
ką nesirodė. 

Praėjus keturiasdešimčiai dienų visi sveikino Leną atsikėlu- 
sią iš gimdyvės patalo. Atėjo metas jai miegoti kartu su princu. 
Princas pamatė, kad čia ne jo pati ir paklausė, kas gi atsitikę. 

— Argi tu nežinai, kad po gimdymo moterys pasikeičia,— at- 
sakė ji. 

Princas patikėjo šitais tauškalais, juoba kad ir Lenos balsas 
buvo lygiai toks pat kaip ir sesers. Taip princas nieko nesupra- 
to, kas buvo atsitikę, ir laikė Leną princese. 

Neilgai trukus paukštė vėl pasirodė ir kasdien atskrisdavo į 
princo sodą. Vieną dieną princas buvo išėjęs be šautuvo pasi- 
vaikščioti po sodą. Paukštė, išvydusi, kad princas neturi ginklo, 
priskrido arčiau ir nutūpė medin. Ir princas pastebėjo paukštę, 
priėjo ir atsistojo po medžiu norėdamas įsižiūrėti į tą nuostabiai 
puikų sparnuotį. Pamačiusi, kad princas ją stebi, paukštė nusi- 
leido šakele žemiau ir priskrido visai arti. Ir kuo arčiau ji skrido 
prie princo, tuo labiau jam patiko, ir jis pamanė, jog būtų gera 
paukštelį gyvą pasigavus. Supratusi, kad princas jokių piktų kės- 
lų neturi, paukštė pakilo ir nutūpė jam ant delno. Tuomet prin- 
cas ją apglėbė, pabučiavo ir paglostė. Jis labai džiaugėsi paga- 
vęs tąją paukštę gyvą, nes tokios grožybės kaip gyvas nebuvo 
matęs. 

Glostydamas paukštės galvą, jis pajuto įstrigusią adatą ir iš- 
traukė ją. Vos tik princas ištraukė adatą, paukštė pavirto mo- 
terimi. Princas persigando ir paklausė: 

— Kas gi tu esi? Buvai paukštė, o virtai moterimi? 

— Aš esu tavo žmona, tavo princesė, kuri pagimdė tau sūnų, — 
atsakė ji — Pamotė man įsmeigė šitą adatą į galvą, ir aš pavirtau 
paukšte. Vietoj manęs į gimdyvės lovą ji paguldė savo dukterį. 

Tada jiedu apsikabino, pasibučiavo ir kartu parėjo į rūmus. 
Pamačiusi juos kartu ateinančius, pamotė vos neišgriuvo iš kojų. 
Princas liepė atvesti pamotę ir jos dukterį ir paklausė: 

— Ar pažįsti šitą moterį? 

— Pažįstu, — atsakė pamotė. 

Tada princas vėl paklausė: 

— Kodėl jūs taip padarėte? Kuo ji jums nusikalto? 

— Tu buvai apgautas, čia kalta burtininkė, — pasakė pamotė. 

Tuomet princas įsakė atvesti ir burtininkę, o kai paaiškėjo ir 
pribuvėjos kaltė, liepė atvesti ir šią. Paskui patvarkė jas visas 
keturias —- pamotę, jos dukterį, burtininkę ir pribuvėją — gyvas 
užkasti į žemę, kad jos kamuodamosi gautų galą. 

O pats su savo princese bei sūnumi ir po šiai dienai gyvena 
visi trys laimingi ir patenkinti. 

MERGINA IS SKK YiNiUS 


Kitą sykį gyveno neturtinga moteris, kuri turėjo sūnų. Kai 
berniukas paūgėjo, motina tarė jam: 

— Mano sūnau, mudu esame vargšai žmonės. Dabar, kai jau 
paaugai, tau reikia pasidairyti kokios tarnybos, kad mudu galė- 
tume pragyventi. Nes viena aš jau nebeįstengsiu tavęs išmaitinti. 

Sūnus matė, kad motina teisybę sako, ir taip atsakė jai: 

— Motule, sunkus darbas ne mano pečiams. Verčiau parašy- 
kime laišką krikštatėviui, pirkliui į Smiurną. Jis galėtų pasiimti 
mane, tuomet aš siųsčiau tau pinigus, ir viskas būtų gerai. 

Jie parašė krikštatėviui, ir tas iš visos širdies sutiko jaunikai- 
tį priimti. Motina suruošė jam drabužius ir įsodino į laivą, plau- 
„kiantį Smiurnon. Krikštatėvis jį širdingai sutiko ir įtaisė į savo 
krautuvę. O kadangi buvo viengungis, tai duodavo jaunikaičiui 
pinigų, kad šis jį apipirktų ir virtų valgį. 

Vieną dieną, jaunikaičiui besėdint krautuvės tarpdury, pasi- 
rodė nešikas, užsivertęs ant pečių skrynią. 

— Parduodu skrynią! Kas ją pirks, tas turės vargo, kas ne- 
pirks, irgi krimsis! — šaukė nešikas. 

Šitai girdėdamas jaunikaitis susimąstė dėl tokių keistų žodžių 
ir paklausė nešiką, už kiekgi jis tą skrynią atiduotų. 

— Už penkis šimtus piastrų '*— atsakė šis. 

Jaunikaitis, kuris kaipsyk tiek pinigo buvo iš savo algų su- 
sidėjęs, atidavė viską nešikui ir gavo skrynią. Nieko nesakęs sa- 
vo krikštatėviui, skrynią pastatė krautuvės kamputyje. Kita die- 
na buvo sekmadienis, ir jaunikaitis išėjo apsipirkti. Paskui jis 
užsuko į maldyklą, o parėjęs namo rengėsi gaminti valgį. Ta- 
čiau grįžęs iš maldyklos valgį rado jau pataisytą, ir dar taip pui- 
kiai, kad nė geriausias virėjas gardžiau neparuoštų. Jaunikaitis 
pamanė sau: „Žiūrėk tik, kol manęs nebuvo, krikštatėvis pats iš- 
sivirė valgyti!“ Krikštatėviui parėjus, jiedu pasitiekė valgį ir sė- 
do už stalo. Paragavęs tokio gardaus valgymo, krikštatėvis ir ta- 
rė jaunikaičiui: 

— Galiu lažintis, sūneli, kad šiandien nė karalius skaniau ne- 
valgo. Tu tapai geriausiu virėju visame krašte. 

Jaunikaitis, manydamas, kad krikštatėvis pats taisė valgį ir 
dabar tik nori jį pamaloninti, nuraudo ir nieko nesakė. 

Kitą dieną jis nupirko žuvies, pasidėjo ją namie, o pats nu- 

ėjo į krautuvę. Atėjus pietų metui, ruošėsi tą žuvį iškepti. Sutvar- 
kęs reikalus parėjo namo ir rado žuvį iškeptą, ir taip gardžiai, 
kad net pas kaimynus kvepėjo. 

„Aha, — pamanė jis,— krikštatėvis ir vėl mane užvadavo“. 

Grįžo krikštatėvis, jiedu sėdo pietauti, ir krikštatėviui patie- 
kalas taip patiko, kad jis nė nežinojo, kaip jaunikaitį begirti. 
Dabar jaunikaitis jau pamatė, kad krikštatėvis tikriausiai bus 
nieko nedaręs, ir jį apniko abejonės. Kitądien viską, ką pirkęs, 
jis partempė namo, bet užuot ėjęs į krautuvę, pasislėpė spintoje. 
Tada ir išvydo, kaip iš jo pirktos skrynios išlipo mergina — to- 
kia graži, kad nuo jos grožio nušvito visi namai. Ji tuojau pasi- 
rišo prijuostę ir ėmėsi šeimininkauti. Jaunikaitis tylutėliai išlin- 
do iš spintos, puolė prieš ją ant kelių ir paklausė, kas ji esanti — 
angelas ar Žmogus? 

— Nesibaimink, esu žmogus: — atsakė ji. — Aš Egipto kara- 
liaus duktė, bet vieną dieną, vasarodama Smiurnoje, pamačiau ta- 
ve ir pamilau. Kai vėl sugrįžau pas savo tėvą į Egiptą, jis norė- 
jo mane ištekinti. Bet kadangi mylėjau tave ir žinojau, kad tė- 
vas Manęs tau niekados neatiduos, pasakiau jam, jog tekėti 
nenoriu. Tuomet jis užsirūstino ir įsakė vienam savo žmogui įgrūsti 
mane į skrynią ir parduoti toli nuo Egipto. Bet aš tą žmogų iš- 
prašiau, kad jis nugabentų mane į Smiurną ir parduotų tau. Da- 
bar mudu palauksim ir pažiūrėsim, ką mano tėvas toliau darys, 
nes daugiau vaikų jis neturi. 

Jaunikaitis, patyręs, kad priešais jį karaliaus duktė, vėl puolė 
prieš ją ant kelių, bet ši pakėlė jį ir pabučiavo. Nieko nesakę 
krikštatėviui, jiedu slapta susituokė. Kitą dieną Konstantinas, 
toks buvo to jaunikaičio vardas, susirado laivą ir tarė kapitonui: 

— Aš atnešiu tau skrynią, saugok ją kaip akies vyzdį ir nu- 
gabenk mano motinai. 

Jis atnešė skrynią su mergina, ir kapitonas drauge su laišku 
nugabeno ją Konstantino motinai. Laiške Konstantinas parašė, 
kad skrynioje esanti jo žmona. Motina ją širdingai sutiko ir la- 
bai mylėjo. 

Vieną dieną prie senutės namų sustojo toksai žydas. Pamatė 
gražuolę, ir velnias sugundė jį žūtbūt gauti ją sau. Sykį, paser- 
gėjęs merginą išeinant pro duris, jis greit atskubėjo su savo kro- 
meliu, bet ji tučtuojau sugrįžo vidun. Dabar žydas kasdien eidavo 
prošal norėdamas ją išvysti. Bet mergina nuo jo slapstėsi. Tuomet 
jis pasiuntė savo žmones su ja pašnekėti, bet ji pasiuntinius iš- 
vijo. Žydas suirzo ir parašė Konstantinui tokį laišką: „Tavo žmo- 


na Motinai nežinant įsileidžia į namus jaunus vyrus. Ji yra ne- 
dora moteris“. 

Perskaičius laišką, Konstantiną suėmė toksai piktumas, kad jis 
tučtuojau paliko Smiurną ir parskubėjo namo. Mergina išvydo 
jį pro langą, greit nusileido žemyn, atvėrė duris ir pabučiavo sa- 
vo vyrą. Pro jų namus tekėjo didelė upė. Pamatęs žmoną, Kons- 
tantinas taip įtūžo, kad nė neklausinėjo, ar tai tiesa, ką žydas 
buvo jam rašęs, tiktai tuojau stvėrė žmoną ir įmetė ją upėn. Tik- 
tai paskui motina jam papasakojo, jog tas žydas viską tyčia taip 
padaręs, kad gautų sau moterį, ir kad jo žmona išjuokusi tą Žy- 
dą. Tuomet Konstantinas taip nusiminė, jog jau ketino pasida- 
ryti sau galą. Nuėjo prie upės, nusamdė žmones, kad pažiūrėtų, 
ar nėra kur paskendusios moters. O kai šie niekur nieko nerado, 
jis tarsi apkvaitęs išbėgo į kalnus. 

Kai mergina įkritc upėn, žvejai kaipsyk buvo užmetę tink- 
lus, iie leisgyvę ištraukė ją krantan ir apklojo apsiaustu. Pro 
šalį ėjo turkas, norėjęs nusipirkti žuvies. Žvejai pasakė jam nie- 
ko nesugavę, tik štai ištraukę moterį. Vos turkas ją išvydo, jam 
suliepsnojo širdis, ir jis nupirko ją iš žvejų už penkiasdešimt tūks- 
tančių piastrų. Atsitokėjusi jaunoji moteris pamatė šalia savęs 
tą turką. Ji prisiminė, ką buvo iškentėjusi, ir paklausė turką: 

— Ką tu dabar su manim darysi? Jei pasiimsi mane, tai pa- 
matys koks kitas, stipresnis už tave, jis atims mane iš tavęs. Ži- 
nai, kaip mudu padarykim? Duokš man savo rūbus, kad aš at- 
rodyčiau kaip vyras. Tuomet niekas nepažins, kad aš moteris, 
ir tu turėsi mane sau. 

Turkas sutiko, ji paėmė jo drabužius, nuėjo už krūmo ir per- 
„sirengė. Tenai stovėjo to turko arklys, ir vos tik persirengusi, ji 
šoko į balną ir nušuoliavo. Turkas, sunerimęs, kad ji taip ilgai 
negrįžta, nuėjo pasižiūrėti. Bet jos jau ir pėdos buvo ataušusios. 
Tuomet vargšelis be žirgo ir pusnuogis patraukė savo keliais. O 
mergina vis jojo ir jojo kalnais pakalnėm, kol vėlią naktį, pati 
to nežinodama, prijojo Egiptą, kurį valdė jos tėvas. Kadangi sos- 
tinės vartai jau buvo užverti ir lijo lietus, ji atsigulė lauke už 
vartų. Prieš kelias dienas kaipsyk buvo miręs Egipto karalius, o 
kadangi jis nepaliko nė vieno įpėdinio, tai susirinkę ministrai 
išsiuntinėjo pasiuntinius ieškoti jo dukters, neva, kaip visiems 
sakydavo karalius, dingusios be žinios. Jie ieškojo kelias dienas, 
bet merginos nesurado. Tačiau šaliai reikėjo karaliaus, ir minist- 
rai nusprendė: 

— Kadangi nėra nė vieno karališkos giminės vaiko, tai po 
tokios baisios vėjuotos ir lietingos nakties, kurioje kiekvienas 

galą gautų, karaliumi padarysime tą, kas ryt anksti rytą pirmas 
atsiras už vartų. 

Kitą rytą vyriškai persirengusi mergina, kuri nieko nežino- 
dama leisgyvė tirtėjo nuo šalčio, pamatė, kaip atsidarė vartai 
ir pro juos išėjo dvylika sargybinių. Ji tuojau šoko ant arklio 
ir pajojo šalin. Tačiau sargybiniai, išvydę gražų jauną vyrą, puo- 
lė prieš jį ant kelių, nuvedė į rūmus ir padarė karaliumi. 

Mergina buvo išmintinga, ir niekas negalėjo suprasti, kad čia 
moteris. Ji valdė karalystę taip puikiai, kad visi ją labai mylėjo. 
Liaudis ją taip šlovino, jog jos paveikslą galėjai pamatyti prie 
dovę. Tada mergina įsakė savo valdiniams, kad sie slapta stebėtų 
tokius, kurie išvydę jos paveikslą dūsauja. Tokį žmogų jie tu- 
rėjo sučiupti, atvesti į rūmus ir saugoti tiek laiko, kiek bus įsa- 
kyta. 

Vieną dieną pro šalį ėjo tas žydas, kuris buvo parašęs laiš- 
ką merginos vyrui, ir kai jo žvilgsnis kliuvo už paveikslo, žydas 
atsiduso. Tai pastebėję, karaliaus žmonės jį sučiupo ir atvedė į 
rūmus. Kitą dieną pro šalį ėjo žvejai — išvydę paveikslą jie irgi 
atsiduso ir buvo nugabenti į rūmus. Kiek vėliau ėjo turkas, ir jis 
atsiduso ir taipogi buvo sučiuptas. Netrukus prie vieno šaltinio 
pasirodė jos vyras ir išvydęs paveikslą sušuko: 

— O, kaip jis panašus į ją! Vargas man, kad aš ją praradau! 

Jis pasruvo ašarom, tad ir jį pristatė į rūmus. Dabar, kai mer- 
gina pamatė, kad visi jai reikalingi žmonės jau čia, Įsakė susi- 
rinkti visiems ministrams, kad šie paskelbtų suimtiesiems mir- 
ties nuosprendį. Visi susirinko, o ji atsisėdo viduryje, karaliaus 
vietoje. Tuomet liepė atvesti suimtuosius ir įsakė, kad nė vienas 
be jos leidimo nepravertų burnos. Karalius pradėjo teismą klaus- 
damas: 

— Sakyk, žyde, kodėl tu atsidusai išvydęs prie šaltinio pa- 
veikslą? Žiūrėk tik, nemeluok, nes tuojau nulėks tau galva! 

Žydas atsakė: 

— Ką aš galiu tau, o karaliau, pasakyti? Aš pažinau, kad ta- 
me paveiksle pavaizduota moteris. 

Tada jis papasakojo gryną teisybę, kaip buvo parašęs laišką, 
kadangi mergina nenorėjusi jo akyse matyti. Jam baigus kalbė- 
ti, karalius tarė: 

— Gerai, tu pasakei teisybę, dabar sėskis į šalį. 

Jos vyras, iš žydo lūpų išgirdęs, kaip šis bandė apjuodinti jo 
žmoną, jau buvo bešokąs, bet karalius jį sudraudė: 

— Stovėk ir nejudėk, antraip tau bus prastai! 

Tada šis sustingo kaip stulpas. Paskui karalius paklausė žve- 
jus, kodėl šie atsidusę. Jie atsakė, kad tą moterį buvo sužvejoję 
ir pardavę turkui. 

— O tu,— kreipėsi karalius į turką, — kodėl tu atsidusai? 

— Aš, — atsiliepė turkas, — esu tas, kuris tą moterį pirko. Tik 
dar nespėjau nė gerai į ją įsižiūrėti, o ji pabėgo pasičiupusi ma- 
no rūbus ir arklį. 

Tai girdėdami ministrai suglumo, pradėjo žvalgytis į karalių, 
tačiau šis davė ženklą, kad ir jie tylėtų. Tada mergina paklausė 
savo vyrą: 

— O tu ko dūsavai? 

— Ak, aš nelaimingasis, — atsakė šis ašarodamas, — aš buvau 
jos vyras, bet praradau ją. 

— Ne,— tarė ji, — tu jos nepraradai. 

Mergina išėjo, persirengė moteriškais drabužiais, kuriuos dė- 
vėjo būdama jo žmona, ir vėi sugrįžo. Kai vyrai ją išvydo, visi 
išpūtė akis. Ministrai atpažino karaliaus dukterį, 0 jos vyras ir 
kiti atpažino tą pačią merginą. Pirmučiausia prie jos pripuolė vy- 
ras, krito ant kelių ir prašė atleidimo. Žmona pakėlė jį, pabučia- 
vo ir pasodino šalia savęs. Žvejams ji davė pinigų, turkui ati- 
davė jo turtą, o žydui, kurį ministrai norėjo pakarti, atleido, bet 
įsakė per dvidešimt keturias valandas dingti iš jos karalystės. 
Tuomet šauklys paskelbė, kad atsirado karaliaus duktė. Paskui 
įvyko didžiulės iškilmės, Konstantinas tapo karaliumi, ir jie val- 
gė gėrė iki pat šiandienai. 


Kitą sykį gyveno karalius ir turėjo žmoną bei dukterį. Kai 
karalienė susirgo ir pajuto artėjančią mirtį, pasišaukė savo vy- 
rą ir tarė jam: 

— Užsakyk kurpiui pasiūti porą batelių, o kad būtų nei per 
dideli, nei per maži, tegul kurpius ateina ir pamatuoja mano ko- 
jas. Kai aš numirsiu, pasiųsk su jais tarną per visus miestus ir 
sau už žmoną imk tą mergaitę, kuriai tie bateliai pritiks. 

Karalienei numirus, karalius pasiuntė tarną su bateliais, bet 
šis nesurado nei moters, nei mergaitės, kuriai tiktų bateliai. Tuo- 
met tarnas sugrįžo pas karalių ir tarė: 


— Neradome nė vienos, kuriai tie bateliai būtų tikę,— tai per 
dideli, tai per ankšti. 

Vieną dieną baielius pasimatavo karaliaus duktė. Ji norėjo 
tik pasižiūrėti, ar tinka, ir, aišku, nė nemanė, kad tėvas imtų ją 
į pačias. Įsiavė į batelius, ir šie tiko jai kaip nulieti. Kaip sykis 
tą akimirką tėvas šūktelėjo dukterį, kad atneštų jam vandens. Ji 
ir nuskubėjo apsiavusi tais bateliais, nes net negalėjo pamanyti, 
kad tėvas ją vestų, juk buvo jo duktė. 

Pamatęs, kad ji avi tais bateliais, karalius tarė dukrai: 

— Aš tave vesiu. Mirties valandą tavo motina man prisakė 
vesti tą, kuriai šie bateliai tiks. 

— Jeigu jau tikrai nori mane vesti, — atsakė duktė, — tai pir- 
mučiausia padaryk du didžiulius žibintus, daugmaž tokio didumo 
kaip aš ir labai plačius. Jie turi atsidaryti ir užsidaryti vienu 
varžtu. 

Karalius tučtuojau įsakė padaryti tokius žibintus, ir po trijų 
dienų jie jau buvo gatavi. Žibintus mergaitė liepė pastatyti jos 
kambaryje ir viename jų pasislėpė. Kai tėvas atėjo į vestuves, 
dukters niekur negalėjo rasti, jam nė į galvą nešovė, kad ji ga- 
lėtų pasislėpti viename žibinte. Jis labai supyko, kad duktė iš- 
sprūdo iš rankų, todėl liepė pakviesti šauklį ir tarė jam: 

— Imk šituos žibintus ir parduok. Pinigus gali pasiimti sau. 
Nenoriu jų daugiau nė akyse matyti. 

Šauklys su tais žibintais nukeliavo į kitą miestą. Ten jis išvy- 
do to miesto karaliaus sūnų, sėdintį prie lango ir besidairantį. 
Jaunikaitis paklausė, kiekgi jis norėtų už tuos žibintus. . 

— Kiek duosi, tiek bus gerai, didenybe. 

Karaliaus sūnus davė jam gabalą aukso, paėmė žibintus ir 
pastatė juos savo miegamajame. Šis karalaitis, kuris buvo su- 
sižadėjęs su viena karalaite, turėjo įprotį naktį atsikelti ir valgyti. 
Todėl iš vakaro jam padėdavo lėkštes su įvairiausiais valgymais. 
Tą naktį, jam užmigus, mergaitė išlindo iš žibinto ir paragavo 
visų valgių. Paskui nusiplovė rankas, priėjo prie miegančio ka- 
ralaičio, paglostė jį ir vėl užsidarė žibinte. Jaunikaitis įsinarėjęs 
valgyti nubudo, atsikėlė ir pastebėjo, kad visų valgių jau ragauta. 
Kitą rytą jis paklausė tarnus: 

— Ar jūs ragavote mano valgių, ar kambaryje buvo katė ir 
juos lietė? 

— Ne,— atsakė tarnai, — katės kambaryje nebuvo, mums keis- 
ta, kad tu taip klausi. 

Tuomet jis liepė tarnams gerai žiūrėti, kad niekas nejeitų į 
jo kambarį. Kitą naktį valgius vėl rado ragautus ir negalėjo at- 
sistebėti. Todėl trečiąją naktį tik apsimetė miegąs, nors iš tikrų- 
jų nemiegojo. Mergaitė išlindo iš žibinto, pradėjo valgyti, o pa- 

sisotinusi priėjo prie lovos paglostyti karalaičiui rankų. Tuomet 
jis pasikėlė ir tarė: 

— Tai štai kas ragauja mano valgius! Nors ir esu susižadėjęs, 
tu tapsi mano žmona, nes esi labai graži. 

Ir karalaitis vedė ją, tačiau vestuvių nekėlė. 

Kai atėjo metas eiti į karą, jis tarė savo žmonai: 

— Dabar aš traukiu į karą, o tu liksi čia ir niekur iš šito kam- 
bario neisi. Aš grįšiu negreit, bet noriu tave čia rasti. Tarnams 
prisakysiu, kad jie tau nešiotų valgį ir viską, ko tau prireiks. 
Bet tu slėpkis žibinte, kad niekas tavęs nematytų. 

“Taip taręs, jis iškeliavo. 

Vieną dieną rūmuose pasirodė jaunikaičio uošvis. Jis įėjo į 
jaunikio kambarį, rado mergaitę ir paklausė, ką ji čia veikianti. 
Paskui įtūžęs įsakė ją išmesti iš rūmų ir nuvesti į dilgėlyną, kad 
ji ten taip išsidilgintų, jog negalėtų nė pasikelti. O į tą dilgė- 
lyną vis ateidavo tokia senė, kuri rinkdavo dilgynes. Senė pa- 
klausė mergaitę, ką gi ji čia veikianti. Ši jai viską ir papasakojo. 

— Mane čia atvilko, kad susidilginčiau, nes pavydi man. La- 
bai prašau tavęs, senele, veskis mane į savo namus, aš tau nu- 
dirbsiu visus darbus, juk tu jau sena. 

— Negaliu tavęs pasiimti, mat esu labai neturtinga, — atsakė 
senė. 

— Tai nieko, —- neatlyžo mergaitė — ten, kur tu gyveni, galė- 
siu gyventi ir aš. 

Neilgai trukus karalaitis grįžo iš karo. Jis laukė, kad iš Ži- 
binto išlįstų jo žmona, tik šios ten nebebuvo. Tuomet jis iš il- 
gesio susirgo, nes labai mylėjo savo žmoną. Nors ir negaluoda- 
mas, baisiai pamėgo pyragėlius. Ir įsakė tarnams paskelbti, kad 
kiekvienas miesto gyventojas privaląs jam atnešti po pyragėlį. 
Atnešė pyragėlį ir senė, o jį buvo iškepusi ta mergaitė. Į vidų 
ji įkepė žiedą, kurį karalaitis buvo jai dovanojęs vestuvių proga. 
Karalaitis valgydamas pyragėlį tą žiedą rado ir iškart pažino. Ta- 
da jis liepė senei pranešti, kad rytojaus dieną pats pas ją at- 
vyksiąs. | 

Atėjęs kitą rytą apsidairė ir pamatė į Mūro sieną atremtą 
duonkubilį. Karalaitis paklausė senę, ką ji ten laikanti, 

. — Ten viščiukai, sūneli, būk geras, neliesk jų, nes jie dar vi- 
sai Mažyčiai. 

— Neliesiu, — tarė jis, —- bet tu tai lįsk lauk, nes aš tave ma- 
tau. 

Ir jis pakėlė duonkubilį, po kuriuo buvo pasislėpusi jo Žžmo- 
na. 

— Ką tu čia darai? — paklausė karalaitis. — Argi aš tau nesa- 
kiau, kad niekur nelįstum iš žibinto? 

Tuomet ji papasakojo jam visas savo negandas — kaip jo uoš- 
vis liepęs įmesti ją į dilgėlyną, kain senelė ją atradusi ir parsi- 
vedusi namo, kaip atstojusi jai tėvą motiną ir kaip ji paskui įke- 
pusi į pyragėlį žiedą. Paskui paprašė karalaitį gausiai apdovanoti 
senelę, nes ši išgelbėjusi ją nuo mirties. Karalaitis davė senei du 
pilnus maišus sidabrinių, o žmoną parsivedė namo. Netrukus jis 
pasišaukė uošvį ir tarė jam: 

— Už piktadarystę, kurią tu iškrėtei mano Žmonai, aš atšau- 
kiu sužadėtuves, tavo dukters aš nebenoriu vesti. 

Tuomet visiems parodė mergaitę, kuri jau buvo jo žmona. 


IFRCATIE, KURI PAVIRTO JAUNIKAICIŲU 


Gyveno kitados Žmogus ir augino tris dukteris. Kai karalius 
rinko kariuomenę, šitas žmogus nieko negalėjo duoti, nes sūnų 
neturėjo. Taip jis sėdėjo sau susimąstęs, ir vyriausioji duktė pa- 
klausė: 

— Ko gi tu toks susikrimtęs, tėveli? 

— Ak, palik mane ramybėje, dukrele, — atsakė jis. — Kara- 
lius šaukia eiti į karą, 0 aš neturiu nė vieno sūnaus, turiu tik jus, 
o mergelių į karą neima. 

Tuomet ji tarė: 

— Ištekink mane! 

Tą patį pakartojo ir jaunesnioji duktė. Bet jauniausioji pasakė 
štai ką: 

— Nesikrimsk, tėveli, aš eisiu į karą. Surenk man reikalin- 
gus rūbus, nukirpk plaukus, kad niekas nepažintų, jog esu mer- 
gaitė. O tada duok man žirgą ir kardą. 

Tėvas padarė kaip prašytas, ir jauniausioji duktė su kitais 
kaimo jaunikaičiais išėjo į karą. Matydami šį jaunikaitį, visi tik 
stebėjosi. Taip jie atvyko pas karalių. 

Tą dieną karalius turėjo nuvesti savo sūnų už miesto ir ati- 
duoti jį suėsti kulšedrai. Mat kasmet čia pasirodydavo kulšedra 
ir surydavo aibę žmonių. Vieną kartą kulšedra tarė: 

— Jei norit, kad niekuomet daugiau čia nepasirodyčiau, tai 
atiduokit man suėsti karalaitį. 

Ir žmonės paaukojo karaliaus sūnų. Kai atvyko kariai iš to 
kaimo, jie matė, kaip kulšedra rengiasi suryti karalaitį, bet visį 

bijojo, ir nė vienas nėjo jo gelbėti. Tuomet pribėgo persirengusi 
mergaitė, išsitraukė kalaviją, nukirto kulšedrą ir išgelbėjo kara- 
liaus sūnų. Žinia, kad kulšedra nebegyva, kaipmat pasiekė ka- 
ralių, ir jis taip apsidžiaugė, jog liepė iškelti puotą ir šaudyti iš 
patrankų. Kai jaunikaitis su karaliaus sūnumi traukė į rūmus, 
pastarasis patikėjo jam paslaptį: 

— Mano tėvas siūlys tau karalystę, bet tu nieko daugiau ne- 
prašyk, tik jo žirgo, nes jis moka galvoti ir kalbėti kaip mes. 

Atvykus jiems pas karalių, šis paklausė: 

— Kurią karalystę norėtum gauti iš manęs kaip atlygį? 

Jaunikaitis atsakė: 

— Nieko negeidžiu, tik nenorėčiau eiti į karą. 

— Gerai, į karą tau eiti nereikės, — pasakė karalius, — bet sa- 
kyk, kurią karalystę tau duoti? 

— Jeigu jau būtinai nori man ką padovanoti, tai duok žirgą, 
ant kurio sėdi. 

Tačiau karalius žirgo duoti nesutiko, ir jaunikaitis nuėjo sau. 
O karalaitis nusekė jam iš paskos ir klausiamas, kurgi jis eina, 
pasakė: 

— Einu drauge su savo tėvu. Tą, kuris išgelbėjo man gyvybę, 
aš pripažįstu už tėvą. Jei mano tėvas žirgą myli labiau už mane, 
savąjį sūnų, man geriau išeiti. | 

Užgirdęs tokius žodžius, karalius savo sprendimą pakeitė. Tuo- 
jau buvo atvestas žirgas su auksiniais pavadžiais ir padovanotas 
jaunikaičiui. Tada jaunikaitis, kuris iš tikrųjų buvo mergaitė, sė- 
do į balną ir nujojo į kitą karalystę. Vos ten atvykęs, rado minią 
žmonių. Mat čia buvo šokinėjama per griovį, tik niekas neįstengė 
jo peršokti. Jaunikaičio žirgas jau iš tolo visa tai pamatė ir pa- 
klausė savo šeimininką: 

— Mano valdove, ar matai, ką ten žmonės daro? 

— Matau, bet nieko negaliu suvokti. 

Tuomet žirgas tarė: 

— Tą griovį liepė išrausti karalius, nes jis nori ištekinti savo 
dukterį. Tam, kuris su žirgu peršoks griovį ir tuo pat metu su- 
gaus mestą obuolį, karalaitė ir atiteksianti. Tik, atrodo, lig šiol 
nė vienam to nepavyko padaryti. Griovį aš peršoksiu, tiktai tu 
privalai tvirtai laikytis balne. Nebijok, tik žiūrėk, kad pagautum 
obuolį. Šokdamas prie griovio krašto aš kluptelėsiu, o tu stipriai 
įsikibk į mano karčius ir laikykis. 

Žirgui taip besišnekant su šeimininku, juodu ir prijojo tą grio- 
vį. Žirgas įsibėgėjo ir šoko, prie griovio krašto jis kluptelėjo vie- 

na koja, jaunikaitis įsikibo į karčius, bet žirgas peršoko griovį, o 
jaunikaitis abiem rankom pagavo obuolį. 

Visi labai nustebo, nes daugelis jau buvo bandę šokti, tik 
nė vienas neįstengė sugauti obuolio. Nieko nelaukdamas, kara- 
lius įsakė iškelti vestuves ir ištekino savo dukterį. Pasibaigus 
vestuvių puotai, jaunoji ir jaunikis nuėjo miegoti, bet abu buvo 
mergaitės. ( 

Kitą rytą jaunąją pagal paprotį visi klausinėjo, kaip ji pra- 
leidusi naktį. O ji atsakė: 

— Nieko neatsitiko. 

Ir antroji, ir trečioji naktis praėjo lygiai taip pat kaip pir- 
moji. Dvare pasigirdo kalbos, kad tokį jaunikį reiktų užmušti, 
tik visiems buvo jo gaila. 

— Gerai, — pasiūlė kažkuris, — tuomet pasiųskim jį į girią, 
kad nuneštų medkirčiams pietus. Tegu ateis kulšedra ir suės jį. 

Jaunikaitis stovėjo už durų ir viską girdėjo. Jis nuėjo pas sa- 
vo žirgą ir liūdnas prisėdo šalia. 

— Ko tu toksai susikrimtęs, mano valdove? — paklausė jį žir- 
gas. 

— Kaipgi nebūsiu susikrimtęs? — atsakė jaunikaitis. — Kara- 
lius nori išsiųsti mane į girią, kad sudraskytų kulšedra. 

—- Nebijok, — tarė jam žirgas,— pareikalauk iš karaliaus ve- 
žimo su pakinkytais jaučiais valgymams gabenti, o aš jau tau 
paskui pasakysiu, ką reikia daryti. 

Po valandėlės jaunikaitį pasišaukė uošvis ir tare: 

— Važiuosi į girią ir nuveši medkirčiams pietus. 

— Sutinku, — atsakė jaunikaitis, — tik Man reikia vžimo val- 
gymams gabenti. 

Jam buvo duota viskas, ko jis reikalavo, ir susikrovęs jauni- 
kaitis išvažiavo. 

Pakeliui žirgas jam ir sako: 

— Kai privažiuosim girią, iškinkyk ir paleisk vieną jautį, 
tada imk garsiai šaukti medkirčius. Kulšedra tave išgirs ir atskų- 
bės suėsti. Bet nebijok, čiupk ją už ausies ir įkinkyk į jungą. 

Vos tik jis baigė tai sakyti, jie įvažiavo į girią. Jaunikaitis 
iškinkė vieną jautį ir pradėjo šaukti medkirčius. Jį išgirdo kul- 
šedra ir tuojau pasirodė. Nieko nelaukęs, jaunikaitis stvėrė ją 
už ausies ir įkinkė į jungą vietoj jaučio. Tada jie visi nieko ne- 
laukę sugrįžo pas karalių. Žmonės mieste, išvydę į jungą įkin- 
kytą kulšedrą, persigando ir visi aliūi vieno užsidarė savo na- 
muose. Tuomet žirgas paliepė jaunikaičiui paleisti kulšedrą, šis 
taip ir padarė. 

Nuotaka ir jaunikaitis vėl miegojo sykiu, bet jaunoji mote- 
ris ir šią naktį praleido lygiai taip pat kaip ir ankstesnes. Da- 
bar dvariškiai nusprendė: 

— Reikia jį pasiųsti, kad nuneštų vandens laukinei kumelei,— 
ši ryja viską, kas gyva, suės ir jį. 

Jaunikaitis vėl viską slapta nugirdo ir nusiminęs nuėjo pas 
savo žirgą, o žirgas paklausė, ko jis toksai nuliūdęs. 

— Nuo kulšedros, teisybė, aš išsisukau, bet dabar mane siun- 
čia pas kumelę, kuri ryja viską, kas gyva. 

— Nebijok, ta kumelė mano motina,— nuramino jį žirgas.— 
Tik pareikalauk, kad karalius duolų dvi pilnas statines medaus. 

Po valandėlės karalius jį pasišaukė ir pasakė, kad jis turįs 
pagirdyti kumelę. Jaunikaitis pareikalavo dviejų pilnų statinių 
medaus, gavo jas, sėdo ant žirgo ir išjojo. 

Pakeliui žirgas jam tarė: 

— Kai prijosim šulinį, pasemk kibirą vandens, suversk į jį 
abi statinaites medaus ir viską išmaišyk. Tuomet priešais paka- 
bink savo balną, kad kumelė jį pamatytų, o pats įlipk į aukštą 
medį. 

Jaunikaitis taip ir padarė viską, kaip jam buvo sakęs žirgas. 
Atėjo kumelė, atsigėrė vandens, pamatė balną ir tarė: 

+ Ak, atsigėrus tokio saldaus vandens ir regėdama šitą auk- 
so -balną, norėčiau, kad čia atsirastų žmogus, kuris sėstų ant ma- 
nęs ir smagiai mane prajodinėtų. 

Jaunikaitis atsiliepė: 

— Aš čia, tik bijau, kad tu mane surysi. 

— Nebijok, nesurysiu. 

— Prisiek žirgo Demircilo galva. 

Ji prisiekė, jaunikaitis išlipo iš medžio, sėdo ant kumelės ir 
prajodė ją. Tik staiga kumelė sako: 

—- Jei čia būtų mano Demircilas, aš dar labiau apsidžiaugčiau. 

— Yra čia ir tavo sūnus, — tarė jaunikaitis, pašaukė savo žir- 
gą, ir visiems buvo daug džiaugsmo. 

Kai jaunikaitis ir žirgas grįžo į miestą, kumelė ėjo kartu su 
jais. Išvydę mieste laukinę kumelę, visi žmonės ėmė šaukti, kad 
ji keliautų iš kur atėjusi. Bet kumelė nė girdėti nenorėjo. Ga- 
liausiai teko jos sūnui prašyti, kad ji grįžtų, ir  prižadėti, jog 
vėl ateis ir linksmins ją, tik tuomet ji pasuko atgal. 

Jaunikaitis pas karalių vėl miegojo su savo pačia, bet ir ši 
naktis buvo tokia pat kaip visos. Tuomet karalius nutarė pasiųs- 
ti jaunikaitį į gyvatėmis knibždančią šventyklą, kad šis surinktų 
iš jų mokesčius, kurių gyvatės nemokėjo jau daugel metų. Jau- 


65 
5. Albanų pasakos 


nikaitis, stovėjęs už durų ir viską girdėjęs, liūdnas nuėjo pas 
savo žirgą. 

—- Ko gi dabar toksai susikrimtęs, šeimininke? — paklausė žir- 
gas. 

— Dabar tai jau man galas, — atsakė jaunikaitis, — karalius 
siunčia mane į gyvačių knibždančią šventyklą. 

— Nebijok,— pasakė žirgas, — tik pareikalauk pilno vežimo 
skambalėlių bei varpelių ir kelių asilų, kurie pargabentų tuos 
mokesčius. 

Kai uošvis pranešė, kad teks vykti į šventyklą, jaunikaitis vi- 
so šito ir pareikalavo. Jie iškeliavo, kartu pasiėmę ir laukinę ku- 
melę. Žirgas ir kumelė patarė jaunikaičiui, ką jam daryti. 

— Mudu su motina, — pasakė žirgas, — stovėsim prie šventyk- 
los durų ir garsiai žvengsim. O tu įlipsi pro langą, paimsi visus 
skambalus bei varpelius ir tilindžiuosi jais. Tada gyvatės pradės 
šnypšti, o paskui paklaus, ar mes ne dievai, kurie jas taip kan- 
kina. Tu pareikalausi mokesčių karaliui ir pasakysi, kad jeigu 
jos nesuinokės, dievas jas sunaikins. 

Atkakę prie šventyklos, jie viską taip ir padarė, kaip buvo 
pakeliui kalbėję. Gyvatės, labai pabūgę žvengimo ir skambalų, 
sunešė galybę pinigų. Kai jie jau buvo sugrįžę galiuką kelio, at- 
šliaužė įnirtę gyvatės ir puolė jaunikaitį, bet nieko negalėjo jam 
padaryti. Tuomet gyvatės prakeikė jį: 

— Tu, kuris atėmei mūsų pinigus, tapsi mergaite, jei esi jau- 
nikaitis, ir virsi jaunikaičiu, jei esi mergaitė! 

Tuomet mergaitė pajuto, kad pavirto jaunikaičiu. Jie sugrįžo 
pas karalių, ir kai kitąryt nuotaka ir jaunikis atsikėlė, jaunoji 
moteris, vėl paklausta, kaip praleido naktį, atsakė: 

— Daugiau galit manęs neklausinėti, šią naktį aš praleidau 
puikiai! 

Iš to džiaugsmo net širdis apsalo, o čia jau Ir pasakai galas. 


Kitą sykį buvo keturi broliai, trys vyresnieji dirbo žemę, o 
jaunėlis ganė avis. Keturi broliai gražiai sutarė tarpusavy ir tik 
vieno tetroško — gyventi ramybėje ir santaikoje. Trys vyresnie- 
ji vienas po kito greitai vedė, o jaunėlis visai nenorėjo tuoktis. 
Vieną dieną jis ganė savo avis tokiame slėnyje, kur žolė jam ke- 
lius siekė. Vidury slėnio tyvuliavo didelis tvenkinys, o jame gy- 

veno vandenė. Ji buvo gražiausia moteris, kokią tik kada nors 
buvo regėję žmogaus akys. Jaunėlis pasislėpė krūmuose netoli 
tvenkinio ir žiūrėjo į vandenę, kaip ši maudosi, gulinėja saulė- 
kaitoje ir šukuojasi savo ilgus plaukus. Jaunikaitis ir pamanė 
vienas sau: 

— Tik ją ir nieko daugiau neimsiu už žmoną. 

Šitaip jis pagalvojo, o paskui dienąnakt suko galvą, kaip 
tą vandenę gauti. 

Išvydę jį tokį liūdną, broliai ėmė klausinėti, kas gi jam sle- 
gia širdį. Galiausiai jis neiškentė ir papasakojo, kaip 2 
vandenę. Baigdamas tarė: 

— Mieli broliai, niekas negali nė prisiartinti prie tos siūšūo: 
lės, kurią aš ketinu vesti. Ji kaipmat panyra po vandeniu ir — 
sveika dingus. Tik aš esu tvirtai nutaręs — arba gausiu ją, arba 
taip ir mirsiu nevedęs. 

— Nekalbėk šitaip! — įspėjo jį vyriausiasis brolis. — Ta mo- 
teris yra vandenė, ir net už pilnus keturis šimtus maišų aukso 
tu negausi jos paliesti, o ką jau kalbėti apie tai, kad galėtum 
"parsivesti ją į namus. 

— Ir vis dėlto aš turiu tokį sumanymą, — paprieštaravo jau- 
nėlis, — tik jūs turite man padėti. 

— Žinoma, brolau! — vienu balsu sušuko visi trys. — Padė- 
sim tau kuo galėdami. Tik bijom, kad visa tai blogai baigsis. Bet 
pirmučiausia sakyk, koks tavo sumanymas. 

Dabar jaunėlis broliams štai ką pasakė: 

— Ant tvenkinio kranto aš padėsiu gražius marškinius su 
užsiūtu kaklu ir rankovėmis, veidrodėlį, gabalėlį muilo ir šukas. 
Netoli tvenkinio turi būti iškastos keturios duobės, kuriose mes 
pasislėpsime. Tuomet vandenė išlips į krantą, pamatys dovanas 
ir susimąstys, kam čia jos skirtos. Kai ji užsivilks marškinius su 
užsiūtom rankovėm, mes prišoksim ir sugausim ją. 

— Čia tai tu gerai sumanei, — pagyrė jį broliai, — taip ir te- 
būnie! 

Kitą rytą, dar prieš patekant saulei, broliai paėmė kastuvus ir 
mentes ir nuėjo prie tvenkinio. Marškinius, veidrodį, muilą ir šu- 
kas jie padėjo toje vietoje, kur vandenė buvo pamėgusi įsaulyje 
šukuotis. Tada išrausė keturias duobes ir pasislėpė jose. Kylan- 
čios saulės spinduliai sušildė tvenkinio vandenį. Priešpiete į van- 
dens paviršių išniro vandenė, apsidairė, ar nieko arti nėra, tuo- 
met priplaukė prie kranto susišukuoti. Ji vilkėjo puikiais drabu- 
žiais, kurie klostėmis krito žemėn. Vos tik prisėdus, jos žvilgsnis 
kliuvo už marškinių ir veidrodėlio, už muilo ir šukų. Ji tuojau 

stvėrė tuos daiktus. Paskui išsimaudė, nusiprausė su muilu ir iš- 
sitiesė saulėje. Kai ji panoro užsivilkti marškinius, neįstengė pra- 
kišti pro kaklą galvos. O ir rankos pro rankoves nelindo. Tuomet 
keturi broliai šoko prie jos, surišo ir šitaip pergudrautą vande- 
nę su visais drabužiais parsinešė namo. 

Nori nenori teko vandenei paklusti. Ji nusivilko savo rūbus, 
persirengė kaip ir visos moterys, o už keletos dienų ištekėjo už 
jauniausiojo brolio. Žmona nedejuodama nuveikdavo visus dar- 
bus, bet niekad nepratarė nė žodžio, ir visi tuo stebėjosi. Po 
metų ji padovanojo savo vyrui sveiką ir gražų sūnų, į kurį žvel- 
giant džiaugėsi visų širdys. Tačiau ir dabar jaunoji motina ne- 
pratarė nė žodžio. Veltui stengėsi vyras ją prašnekinti. Tada vie- 
ną dieną jis paėmė kalaviją, priėjo prie Žmonos ir suriko: 

— Jei tu ir dabar neprakalbėsi, nukirsiu sūnui galvą! 

Tuomet siaubo apimta vandenė galop prabilo: 

— Prašau tavęs, nekirsk jam galvos! 

Išgirdęs pagaliau jos balsą, vyras labai nusidžiaugė, o drau- 
ge džiaugėsi ir visi kiti. Tačiau vandenė pasakė: 

— Vos keturias dienas man dar buvo likę ištylėti, tuomet bū- 
čiau galėjusi iš tvenkinio pasiimti savo turtus, kuriuos turėjau, 
kai ten gyvenau. Tačiau tu privertei mane prabilti anksčiau, to- 
dėl dabar viskas žuvę, tų turtų jūs jau niekuomet nebematysit. 

— Man labai gaila, — atsakė vyras, — bet kol esam sveiki, gy- 
vi, gyvensim iš to, ką turim. 

Keturi broliai vandenę labai saugojo, kad ji nepabėgtų. Kai 
gimė sūnus, jie nebežiūrėjo jos taip griežtai, nes manė, kad da- 
bar ji jau niekur neisianti. Vandenė tai pastebėjo ir vienądien 
paklausė savo vyrą: 

— Mielas vyre, kur tu padėjai mano drabužius, kuriuos aš vi- 
sąlaik dėvėjau, kai dar gyvenau tvenkiny? 

— Kodėl tu klausi? — pasiteiravo vyras. — Kam tau jų reikia? 

— Šiaip sau, — pamelavo jaunoji moteris, — aš tiktai kaip sy- 
kis juos prisiminiau. 

Nieko pikto nemanydamas, vyras parodė jai skrynią, kurioje 
buvo sudėjęs drabužius. Kai tik jis nuėjo prie savo darbo, o van- 
denė liko viena ir niekieno nematoma, ji išsiėmė iš skrynios sa- 
vo senuosius drabužius, užsivilko juos, nubėgo prie tvenkinio, 
šoko į vandenį, ir niekas daugiau jos nebematė. 


PRINT TS: IS KINIUOS 


Gyveno kartą karalius ir karalienė, turėjo jiedu vienui vieną 
sūnų. Vieną dieną jaunikaitis su didžiojo vizirio, vyriausiojo rū- 
mų didiko, sūnumi išsiruošė medžioklėn. Bemedžiodami jiedu nu- 
šovė šerną. Buvo žiema, ir lašas kraujo nukrito į sniegą. Pro 
šalį ėjo dervišas ir, išvydęs ant sniego raudoną kraują, tarė: 

— Koks raudonas kraujas, kaip Kinijos karaliaus dukters 
skruostai. 

Jaunikaitis išgirdęs tokius žodžius net susirgo iš ilgesio. Jis 
žūtbūt įsigeidė pamatyti to karaliaus dukrą ir įsitikinti, ar ji tik- 
rai tokia graži, kaip buvo sakęs dervišas. Karalienė pastebėjo, 
kad jos sūnus tarsi apsirgęs ir visąlaik kažką mąsto. Tad ji ir 
paklausė: 

— Kas yra, sūneli, kad tu nuolat toksai susimąstęs? 

— Aš susirgau iš vieno ilgesio, — atsakė jis. — Jei tu man pri- 
žadėsi, kad gausiu viską, ko trokštu, tai aš pasveiksių, ir man 
nereikės mirti. 

+ Motina spyrė jį pasakyti, ką gi ji turinti daryti. Tuomet jau- 
nikaitis pasišaukė didžiojo vizirio sūnų ir pakuždom paklausė: 

— Ko mums reiktų keliaujant į Kiniją? 

Šis karalaičiui atsakė, jog reikėtų trijų didelių pintinių, pilnų 
aukso, ir trijų raitelių. Tada sūnus tarė motinai: 

— Duok man tris pintines, pilnas aukso, tris raitelius, ir tuo- 
met aš iš visur sugrįšiu, kad ir kur nukeliaučiau. 

Motina nuėjo pas karalių ir viską jam papasakojo: 

— Mūsų sūnus apsirgo, jis norėtų keliauti į svetimą šalį, mat 
jį apsėdęs kažkoks ilgesys. Po dvejų trejų metų jis vėl sugrįš, 
o dabar reikia jam trijų pintinių aukso ir trijų raitelių. 

Tuomet karalius paliepė viską suruošti, ir jaunikaitis su di- 
džiojo vizirio sūnum išjojo. Kai jie atvyko į Kiniją, trys raite- 
liai pasuko atgalios. Abu vaikinai susirado nakvynės namus ir 
paklausė šeimininką: 

— Kiek tu uždirbi per dieną? 

— Du šimtus grašių, — atsakė šeimininkas. 

— Duosim tau tris šimtus,-- pasakė jis, — užtat tu nieko dau- 
giau čia nNejleisi. 

Šeimininkas paskyrė jiems kambarį, kuriame paprastai apsi- 
stodavo aukšti svečiai. Jie nusipirko moteriškus rūbus, ir po po- 
ros dienų didžiojo vizirio sūnus nuėjo pas kirpėją nusiskusti. 

Skusdamasis pirmukart, jaunikaitis davė jam vieną piastrą. Po 
trijų ar keturių dienų jis vėl tenai nuėjo ir davė kirpėjui penkis 
piastrus, trečiukart davė dešimt piastrų ir paklausė: 

— Kur čia yra mergaičių mokykla? Mat turiu seserį, kurią 
noriu ten atiduoti. 

Kirpėjas pasiuntė su juo berniuką, kad parodytų tą mokyk- 
lą. Jiedu nuėjo į nakvynės namus, kur laukė karaliaus sūnus. Čia 
didžiojo vizirio sūnus persirengė moteriškais rūbais ir drauge su 
berniuku patraukė į mergaičių mokyklą. Ten paskambino prie 
durų, pasirodė mergaitė, ir didžiojo vizirio sūnus tarė: 

— Štai dešimt auksinių, nunešk juos drauge su šiuo rašteliu 
mokytojai ir pasveikink ją nuo manęs. 

Mergaitė grįžo vidun, viską atidavė mokytojai ir persakė, ką 
toji moteris buvo liepusi. Tuomet mokytoja paklausė: 

— Ar pažinai tą moterį? 

— Aš jos nepažįstu, — atsakė mergaitė. 

Kitą dieną tą pačią valandą jis vėl nuėjo prie mokyklos ir 
paskambino. Mokytoja pasiuntė tą pačią mergaitę kaip vakar, 
ir jis vėl pakartojo tuos pačius žodžius. Mokytoja labai nusiste- 
bėjo ir niekaip negalėjo suprasti, kas jai tuos pinigus neša. To- 
dėl liepė tai mergaitei, kad jei rytoj svetimoji moteris vėl ateitų, 
pinigų neimti, o kviesti ją vidun. Kitą dieną didžiojo vizirio sū- 
nus vėl paskambino ir buvo pakviestas vidun. Kai visos mokinės 
susirinko atsakinėti pamokų, jis prisėdo šalia mokytojos ant suo- 
lo. Tarp mokinių buvo ir karaliaus duktė; atsakiusi savo užduotį, 
ji pašnabždėjo mokytojai, kad ši pakviestų šalia sėdinčią ponią 
vakarienės. Mokytoja tarė persirengusiam jaunikaičiui: 

— Karaliaus duktė kviečia tave šiandien vakare pas mus pa- 
vakarieniauti. 

Jaunikaitis atsakė, kad ateis. Paskui sugrįžo į nakvynės na- 
mus ir tarė karaliaus sūnui: 

— Neliūdėk ir nesikrimsk, aš padarysiu viską, kad ta mer- 
gaitė taptų tavo žmona, šiandien vakare ji pakvietė mane vaka- 
rienės. 

Jis nuėjo pas karalaitę, jiedu pavalgė, ir jaunikaitis atsigu- 
lė su ja miegoti. Tačiau karalaitė pastebėjo, kad šalia guli ne 
mergina, o jaunikaitis, nes naktį, kai jiedu miegojo, ji užmatė jo 
kojas. Mergaitė ir paklausė, ar jis esąs jaunikaitis. Tada vizirio 
sūnus papasakojo visą teisybę: 

— Aš esu jaunikaitis, o su manimi yra atvykęs karaliaus sū- 
nus, kuris nori tave vesti, nes nepaprastai trokšta tavęs. Kad 

galėčiau tave pamatyti, aš ir užsivilkau moteriškus drabužius. 

Tuomet ji pasiteiravo, ar nebūtų galima tą karalaitį pamatyti. 
Didžiojo vizirio sūnus paklausė: 

— Ar dar gyva tavo motina? 

— Ne, ji jau mirusi. 

„— Kuomet tu eini prie jos kapo melstis? 

— Kiekvieną penktadienį, — atsakė ji. 

Ir didžiojo vizirio sūnus prižadėjo karalaitei penktadienį prie 
kapo atsiųsti karaliaus sūnų, Kad ji galėtų jį pamatyti. 

Penktadienį mergaitė nuėjo prie kapo ir išvydo užsnūdusį jau- 
nikaitį. Jaunikaitis nenubudo, tačiau mergaitė pastebėjo, kad jis 
labai gražus. Ji nuskynė tris gėles, padėjo jam ant krūtinės ir 
nuėjo. Kai jaunikaitis pabudo ir išvydo gėles, labai susisielojo, 
kad nepamatė tos mergaitės. Po to didžiojo vizirio sūnus nuėjo 
pas mergaitę ir paklausė, ar ji regėjusi karalaitį. 

— Kai aš atėjau, jis miegojo, — tarė ji, — bet norėčiau dar 
sykį pamatyti tą jaunikaitį, nes pamilau jį. 

— Ar gali rytoj vėl ateiti prie kapo? 

— Jei panorėsiu, galiu ateiti kad ir kasdien, niekas manęs 
nelaiko, — atsakė mergaitė. 

— Aš jam pasakysiu, kad nemiegotų, — prižadėjo jai jauni- 
kaitis. 

Taip ji vėl nuėjo prie motinos kapo, atrado ten karaliaus sū- 
nų, jiedu apsikabino, pasibučiavo, ir mergaitė tarė karalaičiui: 

— Norėčiau, kad tu būtum mano vyras, tik nežinau, kaip tai 
padaryti, nes aš- esu susižadėjusi. Šią savaitę pajauniai atvyks 
manęs pasiimti. 

— Aš irgi nežinau, ką mums daryti, — atsiliepė karaliaus sū- 
nus. — Pasiklauskime didžiojo vizirio sūnų, kaip jis pasakys, taip 
ir tebūnie. 

Atėjęs didžiojo vizirio sūnus paklausė mergaitę: 

— Ar jis tau patinka tiek, kad norėtum gauti jį už vyrą? 

Mergaitė patvirtino, ir tada didžiojo vizirio sūnus patarė ši- 
taip: 

— Kai tave veš pas jaunikį ir jūs važiuosit pro kapines, tu 
sakyk, kad norėtum išlipti ir paskutinį kartą pasimelsti prie mo- 
tinos kapo. Kai ateisi prie kapo, aš persirengsiu tavo drabužiais, 
ir judu su karalaičiu liksitės kapinėse. Aš grįšiu pas pajaunius 
vietoj tavęs, o jūs kuo greičiau iš ten pabėgsit. 

Atėjo toji diena, ir karalaitė, kaip buvo susitarta, prie kapi- 
nių pasiprašė pajaunių išleidžiama. Didžiojo vizirio sūnus persi- 

rengė jos drabužiais ir įlipo į nuotakos karietą. O tuodu slapta 
susituokė. 

Kai didžiojo vizirio sūnus atvyko į kitą miestą, jį su visa ka- 
rališka iškilme nuvedė į sužadėtinio namus. Čia buvo toks pa- 
protys, kad jaunojo seserys tris naktis miegodavo pas nuotaką. 
Trys seserys ėmė ir susiginčijo, kuri pirmoji pas ją miegos, bet 
motina nusprendė, kad turi eiti jauniausioji, nes šią labiausiai 
mylėjo. Pirmąją naktį nuotaka jaunėlei labai patiko, todėl ji pra- 
šė motiną, kad ir antrąją naktį leistų jai ten būti. Bet šįsyk mer- 
gaitė pastebėjo, kad nuotaka yra vyras, tad ėmė ir paklausė: 

— Sakyk tiesą, kas tu esi — vyras ar moteris? 

— Esu vyras ir atvykau čionai, nes štai kas atsitiko... 

Ir jis papasakojo viską, kas buvo įvykę su Kinijos princese. 
Matydama, koks gražus šis jaunikaitis, mergaitė panoro turėti jį 
už vyrą. O kadangi nežinojo, kaip iš čia ištrūkti, tai didžiojo 
vizirio sūnus tarė: 

— Paprašyk arklininko su dviem arkliais ir sakyk, kad aš no- 
rėčiau truputį pajodinėti. Kai mudu prijosime miesto vartus, pa- 
rodyk sargybai ką nors pavogusi iš tėvo. Išvydę užstatą, jie mus 
praleis, 

Mergaitė nuėjusi pas motiną paprašė duoti arklininką ir du 
arklius, kad jiedu galėtų joti pasijodinėti. Motina viską parūpi- 
no, o mergaitė slapčia paėmė dvi taures. Kai visi jau buvo nu- 
ėję miegoti, vidurnaktį jie abu atsikėlė, sėdo ant arklių, o ark- 
lininką paleido sakydami, kad dvi ar tris dienas bus išjoję. Ryte 
atėję žadinti nuotakus ir jauniausios dukters, tarnai nieko ne- 
rado. Tada pasirodė arklininkas ir pasakė, kad jie grįšią už dvie- 
jų trijų dienų. Tris dienas jų visi laukė, bet jaunuoliai nesugrį- 
žo. Jie susitiko su karaliaus sūnumi ir taip pat susituokė, . 


DAV 1 DLOLL 51542 


Sykį gyveno didelis neturtėlis. Jis turėjo pačią, kuri laukėsi 
vaikučio. Tos pačios sesuo irgi ruošėsi gimdyti. Ši buvo labai 
turtinga, bet užtat kietaširdė, nuolatos pajuokdavo savo seserį, net 
vengė ją seserimi vadinti. Atėjo metas vargšei moteriškei gim- 
dyti, bet kadangi namuose. jie ničnieko neturėjo, tai vyras tarė, 
kad reikia eiti į pirtį, nors iki jos buvo dvi valandos kelio. Taip 
vargšė buvo nuvesta pirtin ir ten vidury nakties pagimdė mer- 
gaitę. Tą pačią naktį turtingoji sesuo irgi pagimdė dukterį. 

Pas neturtingąją mergytę atėjo trys fėjos nuskirti, koks bus 
josios likimas. Įėję vidun jos ir pradėjo apie tai kalbėtis, o mer- 
gytės motina slapčia klausėsi. 

Jauniausioji fėja tarė: 

— Padarysiu taip, kad šitai mergytei šukuojantis iš jos plau- 
kų byrės deimantai, 

Antroji pridūrė: 

— Kai ji verks, iš jos akių kris ne ašaros, o perlai. 

Trečioji pasakė: 

— Kai ji juoksis, lai jos skruostuose 'pražys skaisčios rožės, 
ir tebūnie taip, kad ją ves karaliaus sūnus. 

Netrukus motina susiruošė eiti namo. Pakeliui ji susitiko ka- 
raliaus sūnų, tačiau nežinojo, kas jis toks. Karalaitis pastebėjo, 
kad lopšy gulinti mergytė veikia, o jos skruostais ritasi perlai. 
Jis paprašė motiną, kad ši duotų jam tą mergaitę už žmoną. Bet 
motina atsakė, kad tokia mergaitė, kuriai iš plaukų byra dei- 
mantai, o verkiant iš akių rieda perlai, esanti skirta karaliaus sū- 
nui. Tuomet jis tarė: 

— Aš ir esu karaliaus sūnus! 

— Pone, jeigu tu esi tasai, tai atiduodu dukrą tau, — atsakė 
moteriškė. 

Karalaitis nusimovė žiedą, atidavė jį motinai ir prisakė lai- 
kytis duoto žodžio. Moteriškė parėjo namo, ir netrukus pasklido 
girdas, kad ji pagimdžiusi stebuklingą mergaitę, kurią vesiantis 
karaliaus sūnus. Kai tas girdas pasiekė seserį, kuri niekad ne- 
buvo įžengusi į vargšės namus, sesuo tuojau atskubėjo pasvei- 
kinti ją su tokia didele Jaime, 

Mergaitė paūgėjo, atėjo metas vesti ją pas žentą. Vėl pas mo- 
tiną atlėkė sesuo ir tarė: 

—- Eime, nuvesime mergaitę abi. 

Ir jos abi su dukromis susiruošė į kelią. Keliaudamos priėjo 
vieną kaimą ir sustojo, mat norėjo nusipirkti ką pavalgyti, ka- 
dangi su savimi nieko neturėjo. Tuomet turtingoji sesuo ir sako: 

— Eik tu ir nupirk kaime, ką gausi, o aš pasergėsiuų mergaites. 

Toji patikėjo ja, paliko dukrą ir nuėjo. Piktoji sesuo čiupo 
mergaitę, išdūrė jai abi akis ir numetė aklą ant mėšlo krūvos 
kažkuriame kieme. O sugrįžusiai motinai pasakė: 

— Tavo duktė pamišo ir pasileido bėgti. Aš taip lėkiau norė- 
dama ją pagauti, kad net parpuoliau, bet pavyti niekaip negalė- 
jau. 15 
Abi mergaitės akis ji buvo paslėpusi sau už ančio. Nelaimin- 
goji motina patikėjo ir prapliupo verkti, o sesuo taip pat dejavo, 

tarsi ir ji liūdėtų. Galiausiai, truputėlį apsiraminusi, vargšė mo- 
tina tarė: 

— Dabar pas karaliaus sūnų mudviem nėra ką veikti, eime, 
grįžtam atgalios. 

Tačiau sesuo paprieštaravo: 

— Betgi dar yra mano mergytė, nuveskime ją vietoj tavo duk- 
ters. 

Taip jos vėl leidosi į kelią ir priėjo karaliaus miestą. Čia 
piktoji sesuo savo palydovę tuojau įtaisė žąsų ganyti. 

O nelaimingąją mergaitę, kuri išbadytom akim gulėjo ant mėš- 
lo krūvos, eidamas prošal rado vienas asilų varovas. Išvydęs, 
kad jos plaukuose kyburiuoja deimantai, jis parsivedė mergaitę 
į namus ir pirmučiausia davė pavalgyti, kad ji truputėlį atsigautų. 
Kadangi asilų varovas ir jo pali mergaitei buvo meilūs, tai vie- 
ną dieną ji ėmė ir prasijuokė, ir nuo jos skruosto nukrito rožė, 
švytinti kaip žaibas. Gerieji žmonės nusistebėjo ir labai apsidžiau- 
gė, kad jų namus aplankė tokia laimė. Tuomet pati ir tarė asilų 
varovui: 

— Imk tą rožę, eik ; miestą ir nunešk ją prie karaliaus rūmų. 
Ten turi ją labai brangiai parduoti, bet ne už pinigus, o už žmo- 
gaus akį. | 

Žmogus ir nuėjo, o kadangi rožė švytėjo kaip saulės spindu- 
lys, apie ją tuojau pasklido žinia, kuri pasiekė ir mergaitės tetą. 
Ši kaipmat nupirko rožę už mergaitės akį, kurią slapčia visuomet 
nešiojosi už ančio. Paskui tuojau nuskubėjo pas karaliaus sūnų 
ir parodė jam rožę, o kartu ir keletą perlų, kuriuos turėjo susi- 
rinkusi iš mergaitės ašarų. Ji norėjo apgauti karalaitį ir atiduoti 
jam savo dukrą sakydama, jog ši ir esanti tikroji jo sužadėtinė. 
Tačiau karaliaus sūnus ja netikėjo, nes prisiminė žiedą, kurį bu- 
vo davęs mergaitės motinai. 

Tuo tarpu laimingas asilų varovas parnešė mergaitei akį ir įs- 
tatė ją taip, kaip buvo anksčiau. Mergaitė iš laimės linksmai nu- 
sijuokė, ir nuo jos skruosto nukrito dar viena rožė, tokia pat 
švytinti kaip ir pirmoji. Pati tuojau vėl pasiuntė asilų varovą į 
miestą, kad ir šitą rožę, kaip ir pirmąją, jis iškeistų į žmogaus 
akį. Žmogus nuėjo ir vėl pardavė rožę mergaitės tetai už kitą 
akį. Šią irgi kuo skubiausiai parnešė mergaitei ir įstatė taip pui- 
kiai, kad ji vėl, kaip ir anksčiau, turėjo abidvi akis. 

Matydami tokią stebuklingą mergaitę, asilų varovas ir jo pa- 
ti nutarė, kad labiausiai jai derėtų tapti karalaičio žmona. Todėl 
vyriškis nuvedė mergaitę į rūmus. Ją išvydęs, karaliaus sūnus 
tuojau pažino savo nuotaką ir prisiminė žiedą, kurį buvo davęs 

susižadėdamas. Jis vedė mergaitę, o ją išgelbėjusį asilų varovą 
gausiai apdovanojo. Paskui liepė atvesti mergaitės tetą, ir kai su- 
žinojo apie visas jos piktadarybes, įsakė nubausti ją mirtimi. Ka- 
raliaus sūnus ir mergaitė su deimantais plaukuose, perlais akyse 
ir rože skruostuose nuo to laiko gyveno linksmai ir laimingai. 
Ne pasaką norėjau jums pasekti, o melą atidengti tamsią naktį. 


EA 


Sykį gyveno trys seserys, kurių jauniausioji buvo daug gra- 
žesnė nei. abi kitos. Ta jauniausioji buvo vardu Fatima. Vieną 
dieną seserys paklausė Saulę: 

— Miela Saulutė, kuri iš mūsų gražiausia? 

— Fatima, — atsakė Saulė. 

Tuomet jos iki juodumo ištrynė Fatimos veidą žemėm ir dar 
sykį paklausė Saulę, tačiau ši per purvus pažino Fatimos grožį ir 
vėl pasakė: 


— Fatima yra gražiausia. 

„ Tada seserys pradėjo svarstyti, ką čia padarius ir kaip Fati- 
ma atsikračius. Galop jos taip sutarė: | 

— Rytoj mes apsimesim, kad einame malkauti. Išeisim iš na- 
mų anksčiau nei Fatima, o jeigu ji seks mums iš paskos, tai pa- 
siklys ir nesuras mūsų miške. 

Taip jos tarėsi suradę išeitį. Kitą rytą pasakė Fatimai: 

— Pašluok aslą, o mes eisime malkaut. Tu mus rasi ten, kur 
pakabinsime moliūgą. 

Seserys išėjo, o Fatima ėmėsi šluoti aslą. Paskui susiruošė ir 
ji ir tikrai aptiko moliūgą. Šoko į vieną pusę, šoko į kitą, bet 
seserų niekur nerado, nes jos kitu keliu jau buvo parėję namo. 
Skersai ir išilgai davėsi Fatima po mišką, bet kelio namo nebe- 
susiieškojo. Kai sutemo, ji įlipo į aukšto medžio viršūnę ir to- 
lumoj išvydo žiburėlį. Virpėdama iš baimės, nubėgo tenlink ir 
pasiekė kažkokius namus. Tie namai buvo keturiasdešimties plė- 
šikų pastogė. Nakčia jie buvo išėję plėšti. Ir tądien kaip įpras- 
tai parėję namo pabarškino šautuvu į duris, jiems buvo atidaryta, 
ir plėšikai suėjo vidun. Jie tuojau sėdo prie stalo, ant kurio bu- 
vo prikrauta daug gardžių valgymų, ir pradėjo kirsti. Vos pa- 
ragavę pastebėjo, kad šie valgiai paruošti ne jų tarno. Todėl 
ėmė klausinėti, ar pas jį buvo kas užėjęs. Iš pradžių tarnas nie- 
ko nenorėjo sakyti, bet paskui atskleidė visą teisybę. Tuomet 

plėšikai pamanė, kad vienas jų galėtų vesti Fatimą. Tačiau kad 
nekiltų barnių, ištekino ją už savo tarno. Keturiasdešimt plėšikų 
mylėjo Fatimą kaip tikrą seserį ir sunešė jai begalę gražiausių 
daiktų. | 

Nugirdę, kad Fatima yra kažkur ištekėjusi, seserys labai įtū- 
žo ir nusprendė ją nužudyti. Vieną dieną jos pasiuntė Fatimai 
užnuodytą grandinėlę. Tą grandinėlę jai drauge su sveikinimais 
nuo seserų perdavė viena farnaitė, ir vos tik Fatima užsidėjo 
ją ant kaklo, tuoj krito negyva. Kai plėšikai parėjo namo ir pa- 
sibeldė, durų jiems niekas neatidarė. Jie suėjo į vidų ir išvydo 
Fatimą negyvą gulinčią vidury aslos. Pavartė ją į visas puses, 
pamatė naują grandinėlę ir nuėmė ją. Fatima tuojau pašoko ir 
papasakojo plėšikams, kas jai buvo nutikę. Paskui prižadėjo nie- 
ko daugiau iš seserų nebeimti. Tačiau seserys patyrė, kad Fati- 
ma nenumirė, ir vėl pasiuntė tarnaitę su užnuodytu auksu. Ši ap- 
raizgė Fatimą meilikavimais ir gražiais žodžiais, kurių buvo pri- 
mokę seserys, ir galop Fatima paėmė dovaną. Bet vos tik ji įsi- 
kišo auksą už ančio, vėl krito negyva. Plėšikai ir Fatimos vyras 
rytą grįžo namo ir vėl rado ją išsitiesusią kaip negyvą. Jie var- 
tė Fatimą ir šiaip, ir taip, kol galiausiai rado užkištą auksą. Šįkart 
plėšikai piktai išbarė ją ir prisakė nieko, ką siunčia seserys, ne- 
imti, Tačiau trečią dieną Fatima ir vėl leidosi įkalbama ir paėmė 
seserų siųstą auksinį žiedą. Vos tik ji užsimovė tą žiedą, krito 
negyva. Sugrįžę iš savo žygių, plėšikai vėl rado Fatimą negyvą, 
jie ir šįkart visur išnaršė, tik niekam nešovė į galvą pažiūrėti 
ant piršto. Tuomet jie liovėsi ieškoję ir apraudojo mirusią Fati- 
mą. Paguldė ją į karstą, prislėgė tą karstą medžio kamienu ir pa- 
guldė į šaltinį. 

Vieną dieną prie šaltinio atėjo karaliaus arklininkas pagirdy- 
ti arklio. Bet žirgas, išvydęs vandenyje karstą, suko galvą šalin 
ir negėrė. Tuomet arklininkas sugrįžo ir viską papasakojo kara- 
liui. Karalius pats atjojo prie šaltinio ir, pažiūrėjęs į vandenį, 
pamatė karstą. Jis tučtuojau paliepė ištraukti jį, o išvydęs, kad 
jame guli nepaprasto grožio moteris, pasiėmė ją ir uždarė savo 
kambaryje. Netrukus ji visai sudžiūvo ir pasidarė tokia plona, 
kad žiedas nukrito nuo piršto, ir Fatima vėl atgijo. Karalius ją 
vedė, ir jie abu ilgai gyveno laimėje ir santarvėje. 


DLA TAS AAS 


Gyveno sykį senis su savo sene, vaikų jiedu neturėjo. Tik po 
daugelio metų dievas padovanojo jiems sūnų, ir abu juo labai 
džiaugėsi. Praėjo dvi naktys nuo vaiko gimimo, o prasidėjus tre- 
čiajai atėjo trys moterys nuskirti jam likimo. Tą naktį taip smar- 
kiai lijo, jog niekas nedrįso išeiti laukan, kad nenuskęstų. Kaipsyk 
per tą lietų jojo vienas paša -- didelis valdžios žmogus — ir už- 
suko į senio namus. Pamatęs, kad svečias iš kilmingųjų, senis 
įleido jį vidun, užkūrė ugnį, paruošė valgį ir užklojo pašos arklį 
gūnia, nes jų namas tik iki pusei buvo su stogu. Paša apšilo, o 
kai atėjo laikas miegoti, atsigulė, bet baimė nedavė jam užmigti, 
nes jis su savim turėjo daug pinigų. 

Tai šit tokią naktį atėjo tos trys moterys -nuskirti vaikui li- 
kimo. Visos trys pasirodė netikėtai ir susėdo prie židinio. Pa- 
ša labai persigando jas išvydęs, bet nė nekrustelėjo. Vyriausioji 
moteris pradėjo: 

— Tas vaikas ilgai negyvens, jis greit mirs. 

Antroji pasakė: 

— Tas vaikas nugyvens daug metų, o paskui žus dėl tėvo 
kaltės. | 

Tuomet trečioji paprieštaravo: 

— Mielos draugužės, ką jūs čia šnekat? Šitas vaikinas gy- 
vens tol, kol nužudys pašą, paveldės jo karalystę ir ves jo 
dukterį. 

O atsitinka visuomet taip, kaip pasako trečioji likimo fėja. 
Trys moterys valandėlę dar pasėdėjo, paskui išėjo sau. Paša, ku- 
ris viską girdėjo, dar labiau persigando ir visą Naktį negalėjo 
užmigti, nes suko galvą, kaip čia nužudžius senio sūnų. 

Rytą atsikėlęs, jis tarė seniui: 

— Klausyk, seni, aš neturiu vaikų, ar neatiduotum man sa- 
vo sūnaus, gausi iš manęs tiek, kiek prašysi. 

— Kaip tai? — nesuprato senis. — Mes taip ilgai laukėme sū- 
naus, 0 tu nori jį iš mūsų atimti. Niekados šito nebus! 

— Ne, ne, tu privalai man jį atiduoti, — spyrėsi paša, iš bal- 
namaišių jis ištraukė tris tūkstančius grašių ir norėjo juos duoti 
seniui, bet šis nesutiko. Tada paša ištraukė dar tris tūkstančius 
grašių, nes žūtbūt norėjo nužudyti vaiką. Išvydęs šešis tūkstan- 
čius grašių, senis jau buvo besutinkąs atiduoti berniuką, bet pa- 
sipriešino senė. Paša ištraukė dar tris tūkstančius grašių, bet se- 
nė vis tiek nenusileido. Tuomet senis tarė savo pačiai: 

— Klausyk, moterie, mes nežinom, ar tas vaikas gyvens, ar 
mirs, atiduokim jį pašai ir gausim krūvą pinigų. Pagalvok, kad 
mes visai galėjom neturėti to vaiko, pagalvok ir apie tai, kad 
berniuku paša galės geriau pasirūpinti nei tu. Todėl tegul jis ima 
vaiką, karts nuo karto mudu nueisim ir atlankysim jį. 

Tokiais žodžiais jis ir peršnekėjo pačią. Kad kalbų virvės 
nereikėtų dar ilgiau vyti, jiedu paėmė lopšį su vaiku ir užkėlė 
ant pašos arklio. O tuomet abu paplūdo ašaromis. Bet paša jiems 
pasakė: 

— Neverkit! Kada panorėję galėsit ateiti į mano namus ir ap- 
lankyti berniuką. 

Taip taręs, jis išjojo. 

Pakeliui paša svarstė, kaip čia nugalabijus vaiką. Išsitraukė 
peilį ir jau norėjo nupjauti jam galvą, bet šito neįstengė pada- 
ryti. Jodamas pakrante, jis įmetė lopšį upėn ir greit nujojo toliau, 
nes išgirdus verksmą, jam pagailo berniuko. Paša buvo tikras, 
kad vaikas nuskęs, tačiau jis klydo. Išmestas į vandenį lopšys pa- 
sviro, vaiko kūnelis paniro, bet kvėpuoti berniukas galėjo. Pas- 
kui prie miško banga užmetė lopšį ant medžių šaknų, ten jis ir 
įstrigo. 

Tame miške piemuo ganė ožkas. Vidurdienį jis nuginė jas 
į paupį pagirdyti. Viena ožkelė truputėlį atsiskyrė nuo būrio ir 
pamatė berniuką, verkiantį lopšyje. Ožka pagirdė jį savo pie- 
nu, o kai vaikas numalšino troškulį, ji grįžo prie kitų. Melžiama 
ta ožka nedavė nė lašo pieno. Tuomet valstietis tarė piemeniui: 

— Kodėl tu slapčia išmeižei šitą ožką? 

Vargšas piemuo dievagojosi, kad jis nieko apie tai nežinąs. 
O valstietis pasakė: 

— Likis čia, popiet aš pats eisiu ganyti ožkų. 

Jis išėjo su ožkom į mišką, o vakare nuginė jas paupin pa- 
girdyti. Ir vis stebėjo tąją ožką, kuri nedavė pieno. Paupyje ši 
atsiskyrė nuo būrio. Valstietis nusistebėjo, pasekė jai iš paskos 
ir pamatė lopšyje berniuką, kurį ožka pažindė. Taip žmogus pa- 
tyrė, kad piemuo niekuo nekaltas, o berniuką parsinešė į namus. 
Jis išsiaiškino, kieno tas vaikas yra, ir sugrąžino jį seniams, o 
šie pažadėjo, kad paūgėjęs vaikas dirbs pas jį suradusį valstietį. 

Berniukas išaugo protingas ir gražus, darbe jis lenkė visus 
ūkininko bernus, ir šis paskyrė jį vyresniuoju. Atsitiko taip, kad 
paša atvyko į tą kaimą, kuris jam, beje, ir priklausė, ir užsuko 
į to ūkininko namus, kur dirbo jaunikaitis. 

Po dviejų trijų dienų jaunuolis krito pašai į širdį, nes buvo 

gražus, protingas ir gero būdo. Vieną dieną paša pagyrė šeimi- 
ninkui vaikino protą. Valstietis ir tarė: 

— Kad tu išgirstum jo istoriją, labai stebėtumeisi. 

Ir jis pradėjo pasakoti, kaip tą berniuką suradęs. Tada paša 
persigando, nes suprato, kad čia tas pats vaikas, kurį jis buvo 
įmetęs upėn. Ką jam dabar daryti? 

Jis vėl surezgė planą jaunikaičiui nužudyti ir parašė laišką 
savo pačiai: „Tą, kuris atneš tau šitą laišką, nubausk mirtimi, o 
jo mirties valandą įsakyk šaudyti iš patrankų, kad ir aš galėčiau 
džiaugtis“. Tada tarė valstiečiui: 

-— Man reikia patikimo žmogaus, — noriu perduoti žinią savo 
pačiai. 

Valstietis atsakė, kad geresnio pasiuntinio už tą jaunikaitį jis 
neturįs. 

— Gerai, — sutiko paša, — tegul jis ima mano žirgą ir nuga- 
bena laišką. 

Jaunikaitis paėmė laišką, sėdo ant žirgo ir nujojo į pašos 
rūmus. Pakeliui jis ištroško, rado šaltinį, nusėdo nuo žirgo, at- 
sigėrė vandens ir prigulė valandėlę nusnūsti. 

Kol jis miegojo, pro šalį ėjo arapas, paėmė laišką ir parašė 
kitą: „Tam, kuris atneš šį laišką, rodyk didžiausią pagarbą, iš- 
leisk už jo mūsų dukterį, o jiems tuokiantis, įsakyk šaudyti iš 
patrankų, kad ir aš galėčiau džiaugtis“. Parašęs laišką, arapas 
sulankstė jį lygiai taip. kaip paša, užantspaudavo ir įkišo jauni- 
kaičiui. 

Valandžiukę numigęs, jaunikaitis atsikėlė nė nenujausdamas, 
kas jam miegant atsitiko. Jis nujojo į pašos rūmus ir įteikė laiš- 
ką jo žmonai. Vos perskaičiusi jį, pašos pati padarė kaip įsakyta 
ir sutuokė jaunikaitį su savo dukterimi. Paskui paliepė šaudyti 
iš patrankų. Kai paša kaime išgirdo jų griausmą, pamanė, kad 
dabar jaunikaitis jau tikrai bus žuvęs, ir tarė sau, jog daugiau 
jam nebėr ko bijotis. Po keletos dienų jis iškeliavo į namus. Te- 
nai išvydęs jaunikaitį, paša labai persigando, bet dar didesnis 
siaubas apėmė jį sužinojus, kad tas jaunikaitis vedęs jo dukrą. 

Ir vėl paša suko galvą, kaip nužudyti jaunikaitį, bet jau ne- 
bežinojo, ką čia dar sumanius. Vieną dieną jis tarė kalviui: 

— Rytoj aš tau atsiųsiu vieną jaunikaitį su užsakymu. Sa- 
kyk jam, kad luktelėtų, kol tu pasiruoši. Tada paimk didįjį kir- 
vį ir dėk jam porą sykių per galvą, kad kristų negyvas. Tada 
nupjauk galvą, suvyniok į skepetą, ir kai tik atsiųsiu kitą jau- 
nuolį, įduok jam tą skepetą su galva. 

Vakare paša pasišaukė žentą ir tarė jam: 

— Rytoj atsikelk anksti —- turėsi Man šį tą iš kalvio atnešti. 

-- Gerai,— atsakė jaunikaitis ir nuėjo miegoti. Švintant atsi- 
kėlė ir jau norėjo keliauti pas kaivį, bet jo Žmona tarė: 

— Ankstus metas, gulk ir pamiegok dar. 

Pabudęs paša pasišaukė savo sūnų ir paklausė, ar žentas jau 
buvo pas kalvį. 

— Nueik ir paklausk jį, — paliepė paša. 

Sūnus nuėjo į svainio kambarius ir paklausė, ar šis buvęs pas 
kalvį. Svainis atsakė: 

— Ne, tik dabar eisiu. 

Pašos sūnus pamanė, kad ilgai užtruksią, kol šis atsikels, ir 
kad būsią geriau, jei jis pats nueisiąs ir pasiimsiąs iš kalvio už- 
sakymą. 

Pamatęs ateinantį jaunikaitį, kalvis stvėrė kirvį, užmušė tą 
vaikiną, nupjovė jam galvą ir suvyniojo į skepetą. Netrukus pa- 
sirodė pašos žentas, paėmė, kaip buvo lieptas, iš kalvio skepetą 
ir nunešė pašai. Išvydęs jaunikaitį gyvą, paša baisiausiai persi- 
gando, o kai išvyniojo skepetą ir pamatė sūnaus galvą, jį apėmė 
tikras siaubas. Bet nieko nesakė. Tik liepė arklininkui štai ką: 

— Kai naktį nerimaus arkliai, tu pats jų neik raminti. Aš pa- 
siųsiu savo žentą, o tu atsistosi už durų, ir kai jis pasirodys, trauk 
jam kuoka per galvą, kad krisių negyvas. 

Naktį, kai arkliai sužvingo, paša pašaukė žentą, bet žmona 
jo neleido. Netrukus arkliai nurimo patys. Paša pamanė, kad žen- 
tas jau bus žuvęs, atsikėlė pats ir nuėjo į arklidę. O arklininkui 
pasimatė, kad čia ateina žentas, tvojo jam kuoka per galvą ir 
užmušė pašą. Tada žentas gavo valdyti karalystę ir pats pasi- 
darė paša. Taip išsipildė trečiosios fėjos žodžiai, pasakyti tre- 
čiąją naktį po berniuko gimimo, kad jis gausiąs karalystę ir pa- 
šos dukterį. 

Mūsų pasakai galas, marš miegoti nuo stalo. 


BEV ARDELIS 


Gyveno kitą sykį pats ir pati, nedavė jiems dievas vaikų. 
Vieną vakarą, grįždamas iš lauko su jaučių jungu, vyras prie 
savo namų sutiko dervišą. Dervišas stovėjo atsirėmęs į jo namo 
sieną ir pasiprašė leidžiamas į io žmogaus namus, nes esą toli 
keliavęs. Buvo kaip sykis ramadano metas, ir netrukus pati mMuš- 
dama būgnelį pradėjo ramadano vakarienę. Pavalgius dervišas 

paklausė šeimininką, ar jie neturį vaikų. Šeimininkas atsakė: 

— Ne, brangus derviše, man jau penkiasdešimt metų, o ma- 
no pačiutei keturiasdešimt, bet vaikų dievas mums nedavė, nors 
mudu, manding, ne tokie jau blogi žmonės. 

Tuomet dervišas išsitraukė knygą, kurioje buvo užrašytas jų 
likimas. Kiek pavartęs ją tarė, kad viešpats padovanos jiems ber- 
niuką, tik jie, šiukštu, neturį duoti jam jokio vardo, kol dervi- 
šas pats vėl čionai nesugrįšiąs. 

Nepraėjus nė dvejiems metams dervišo pranašystė tikrai iš- 
sipildė, tiems žmonėms gimė sūnus, ir jie nedavė jam jokio var- 
do. Berniukas augo, jam sukako penkiolika metų. Bičiuliai erzin- 
davo jį šūkaudami: 

— Ei! Bevardi! Bevardėli! 

Vieną kartą vaikas taip įpyko, jog pasiuntė visus savo bičiu- 
lius pas tėvą, kad šie paprašytų duoti jam kokį vardą. Tačiau be- 
vardėlio tėvas jų neklausė, nes bijojo prarasti berniuką, mat taip 
buvo sakęs dervišas. Tada vaikas neiškentė ir pabėgo iš tėvo 
namų. Jis nukeliavo iki girios ir galop priėjo uolą. Uoloje buvo 
urvas, kuriame gyveno aklas senis, laikęs avis. Vaikas pasiprašė 
taipogi leidžiamas į urvą, antraip jam teksią nakvoti lauke. Se- 
nis su džiaugsmu sutiko, širdingai pasveikino berniuką ir vaka- 
rienei papjovė aviną. Kai jic pavalgė, berniukas paklausė senį, 
ar jis turįs vaikų. Šis sakėsi neturįs ir galiausiai ėmė prašyti ber- 
niuką būti jam už sūnų. Vaikas labai apsidžiaugė. Kitą rytą jis 
baudė akląjį senį liktis namuose. Jis pats išginsiąs avis. Senis iš 
pradžių spyrėsi, bet pamatęs, kad vaikas labai to nori, nusileido. 
Tik perspėjo jį: 

— Sūneli, netoliese auga sodas, iš kraštų apsodintas apelsin- 
medžiais. Ten gyvena džinai, tad ton pusėn avių negink, nes apak- 
si, kaip ir aš apakau. 

Berniukas išvarė avis ir nuginė jas tiesiai į tą sodą. Pats at- 
sisėdo ant akmens ir ėmė groti fleita. Netrukus susirinko džinai 
ir pradėjo šokti. Vakare, kai jis parginė avis į urvą, išėjo senis 
ir paglostė juodą aviną. Suprato senis, kad berniukas vis dėlto 
buvo nuginęs avis į sodą, ir pradėjo jį iš naujo drausti. Tačiau 
vaikas neėmė jo perspėjimų į galvą ir kasdien ginė avis į sodą. 
Vieną dieną sode pasirodė džinų karalius ir tarė: 

— Toliau šitaip tęstis nebegali, tie karai mane taip Kuitaiūas 
vo, taip nukamavo... Ką turėčiau tau duoti, kad kariautum už 
mane? 

Berniukas atsakė, kad nieko daugiau nenori, tik vaistų savo 
aklo tėvo akims. Karalius sušaukė visus džinus ir paklausė, ar 

kuris jų neatėmęs seniui regėjimo? Visi išsigynė, kad nė. Tuo- 
met džinų karalius pasakė berniukui, kad jie laukia dar vieno 
šlubo džino, kuris tuoj atvyksiąs. Galiausiai pasirodė ir šis. Ka- 
raliaus paklaustas, šlubis atsakė, jog jis nubaudęs senį ir padaręs 
jį neregiu. Ir džinų karalius davė berniukui vaistų akims. 

Vakare sugrįžęs į namus, berniukas patrynė vaistais senio 
akis, ir šis tuojau pat vėl praregėjo. Paskui paėmė berniuką už 
rankos ir parodė jam urve septynis kambarius. Kambariai buvo 
prikrauti visokių būtinų daiktų, kokių tik reikia Žmogui, 0 vie- 
nas iš jų — pilnas pinigų. Senis apėjo su juo visus kambarius, 
išskyrus vieną. Rodydamas į jį, senis pasakė: 

— Ten viskas tavo, bet dar ne laikas tau šitai rodyti. 

Tačiau berniuką ėmė kamuoti smalsumas. Vieną dieną jis vėl 
nuėjo į aną sodą ir užgrojo Ileita. Netrukus susirinko džinai ir 
pradėjo šokti. Kai nuvargo, prašė leisti jiems truputėlį pailsėti. 

— Nebus jokio poilsio, — tarė berniukas, — jei jūs nepasakv- 
sit, kur yra raktas nuo to kambario, apie kurį man pasakojo senis. 

Galiausiai džinai pasakė, kad tą raktą senis slepiąs po barzda 
ir jis galėtų jį nukniaukti, kai senis miegos. Tik senis kietai įmi- 
go, berniukas ištraukė iš po barzdos raktą, 0 ryte ėmė skųstis 
sergąs ir negalįs ginti avių. 

Kai senis išvarė avis, berniukas paėmė raktą ir atsirakino du- 
ris. Durys atsivėrė, o kambaryje sužvingo žirgas ir paklausė, kas 
Ijis esąs — žmogus ar dvasia. Išgirdęs, kad jis žmogus, žirgas 
įsakė berniukui siaustis apsiaustu ir segtis kardą. Paskui liepė 
paimti veidrodį, šukas ir rutuliuką ir pilnus balnamaišius pripilti 
deimantų. Kai viskas buvo padaryta, žirgas tarė, kad jie jau 
galį joti. Išjojant kardo smaigalys kažką užkliudė. Tą pačią aki- 
mirką subliuvo juodasis avinas, kurį senis anąsyk buvo glostęs: 

— Vaikis paėmė žirgą! 

Senis persibraukė barzdą ir pamatė, kad nebeturi to kambario 
rakto. Tada sėdo ant juodojo avino ir pasileido vytis bėglį. 

Jojant žirgas paklausė jaunikaitį, ar jis ką matąs. Šis atsakė, 
kaip syvkis matąs juodą debesį, slenkantį aplink kalną. Tada žir- 
gas liepė mesti žemėn šukas. Jaunikaitis metė, ir tuojau pat ant 
kelio išaugo toksai tankus miškas, kad senis tik vargais negalais 
įstengė pro jį prasibrauti. Paskui jaunikaitis metė veidrodį, ke- 
lias pasidarė lygus tartum stiklas, ir senis su avinu vos stūmėsi 
pirmyn. Žirgas ir vėl paklausė, ką jaunikaitis matąs. 

— Dabar matau didžiulį vilką, kuris nori mus pačiupti, — at- 
sakė šis. 

Tą akimirką žirgas su jaunikaičiu pribėgo plačią upę, kurios 

senis negalėjo peržengti, nes čia baigėsi jo valdos. Todėl senis 
sustojo ir šūktelėjo jaunikaltį, kuris su žirgų jau buvo peršokęs 
upę. Jaunikaitis stabtelėjo, ir jiedų — vienas iš vieno kranto, ki- 
tas iš antro — pradėjo kalbėtis. 

—- Šis žirgas buvo skirtas tau, — pasakė senis jaunikaičiui, — 
tik aš dai negalėjau tau jo duoti, dar ne metas buvo. Bet kad 
jau nebegalėjai tverti, tebūnie jis tavo. Dabar ąš tau patarsiu: jo- 
damas šiuo keliu, rasi negyvą arklį. Nudirk jam odą ir pasiimk 
kartu su savimi. Ir jeigu šiandien vakare kur nors užsuksi, užsi- 
klok ta cda pats ir užklok žirgą, antraip tos šalies karalius nu- 
žudys tave. 

Jaunikaitis tą patarimą įsidėjo į galvą ir padarė taip, kaip se- 
nis buvo sakęs. 

Paskui nujojo toliau ir sutemus nakčiai prijojo miestą, kur 
jaunikaitis pats apsisiautė ir apsiautė žirgą negyvo arklio oda. 
Tada nuėjo į nakvynės namus ir paprašė šeimininką leisti per- 
nakvoti. Šis nenorėjo jų priimti, mat žirgas su ia oda atrodė nu- 
susęs, ir šeimininką ėmė baiinė, kad jis gali užkrėsti kitus ark- 
lius, bet jaunikaitis taip prašė, jog žmogus nusileido. Jis paskyrė 
atvykėliams atskirą kambarį, kur jaunikaitis nusisiautė negyvo 
arklio odą, ir visas kambarys pradėjo švytėti, nes jaunikaitis ir 
žirgas buvo apsitaisę auksu. 

Taip jau atsitiko, kad tuo metu vienas valstietis šio krašto 
karaliui atnešė tris melionus. Vienas tų melionų buvo pernokęs, 
kitas — jau labai sunokęs, o trečiasis — kaip tik. Karalius paklau- 
sė savo patarėjų, ką tie trys melionai galėtų reikšti. Patarėjai 
atsakė, kad jie yra tarsi trys karaliaus dukterys: pėrnokęs me- 
lionas reiškiąs vyriausiąją karaliaus dukterį, kuri seniai turėjo 
būti ištekėjusi, sunokęs — viduriniąją, kuriai taipogi seniai me- 
tas tekėti, o gerasis melionas reiškiąs jaunėlę dukrą, kuriai irgi 
pats laikas eiti už vyro. Tada karalius įsakė sušaukti aikštėn vi- 
sus jaunikaičius. Čionai jis atvedė ir savo dukteris. Ridendama 
obuolį vyriausioji duktė vyru išsirinko vizirio sūnų, vidurinioji — 
ministro sūnų, tačiau jauniausioji neišsirinko nieko. Tuomet kara- 
lius paklausė, ar visi jauni vyrai čia susirinkę. Šeimininkas, pas 
kurį buvo apsistojęs bevardėlis, atsakė, kad jo namuose dar esąs 
toksai nušašėlis. 

Karalius pasiuntė šeimininką su trimis parankiniais atvesti 
jaunikaitį. Šis sarmatijosi pasirodyti karaliui ir nenorėjo eiti. Bet 
šeimininkas ir parankiniai stvėrė jį ir nutempė į sambūrį. Vos 
tik jiems pasirodžius, jauniausioji duktė metė obuolį, ir šis pa- 
taikė į bevardėlį Tačiau karalius nenorėjo jam atiduoti savo 

dukters, ir sakė, jog tai a—sirikimas. Tris sykius jaunėle Metė 
obuolį, ir tris sykius jis pataikė į bevardėlį. Galiausiai mergaitė 
buvo atiduota jaunikaičiui, kuris atrodė kaip nučašėlis, nes buvo 
apsisiautęs gabalu negyvo arklio odos. Karalius dukters daugiau 
nebenorėjo nė akyse matyti, juk ji išsirinko vyrą nušašėlį. To- 
dėl jaunėlę vijo šalin, o abi vyresniąsias visaip lepino. 

Vieną dieną karalius patraukė į karą su savo priešais ir pa- 
galbon pasišaukė abudu vyresniųjų dukterų vyrus. Trečiojo žen- 
to, nušašėlio, karalius nekvietė, tačiau šis vis tiek išjojo kailu. 
Kai tik jie kiek nutolo nuo miesto, bevardėlis sustojo prie upc- 
lio, nusibložkė arklio odą, tą patį padarė žirgui ir liepė jam ver+- 
tis į patį priešų tirštumą. Paklausė žirgas šeimininko. Daugyvė 
priešų nukirto jaunikaitis savo kalaviju, daugybę jų žirgas ko- 
jom sutrypė. Ir kiek sykių jaunikaitis jojo į karą, tiek sykiu 
karalius nugalėjo. Vienoj aršioj kovoj priešas sužeidė bevarde- 
liui pirštą. Nuėjo jis pas karalių, kuris be arklio odos jo nepa- 
žino, ir paprašė tą pirštą aprišti. Karalius sutvarstė pirštą ii už 
narsą padovanojo. jaunikaičiui tris obuolius ir skepetaitę. 

Tame mūšyje karaliui į akis pateko parako, ir jis apako. Daug 
žmonių ėjo pas karalių ir visi sakė, kad jį išgydys tik elnės pie- 
nas. Tada karalius pasišaukė vyresniųjų dukterų vyrus ir papra- 
šė jų atnešti elnės pieno. Toji elnė gyvenanti ten, kur susicina 
du kalnai. Abu žentai mielai sutiko. Bevardėlis irgi viską gir- 
dėjo, išjojus vyresniesiems, tą pačią dieną iškeliavo ir jis, nors 
aniedu ir šaipėsi iš jo. Prie upelio jaunikaitis nusimetė arklio odą 
ir nušuoliavo toliau. Prijojo tarpukalnį, kur gyveno elnė. ien, 
kur susiėjo du kalnai, jis pririšo savo žirgą, tuomet abu kalnai 
truputėlį prasiskyrė, ir toje vietoj jis rado elnės pieną. Pasiėmęs 
pieno, iš šakų pasistatė nedidelę lapinę. Paskui pamelžė kelias 
laukines kumeles, supylė jų pieną į butelius, atsisėdo prie tro- 
belės ir pradėjo lūkuriuoti abiejų svainių. Netrukus jie čia ir a'- 
jojo, bet jo nepažino. Tik paklausė, ką jis tuose buteliuose pa:- 
duodąs. O kai šis atsakė, kad turi parduoti elnės pieno, abu ka- 
raliaus žentai be galo nusidžiaugė taip lengvai radę trokštamą 
dalyką. Bevardėlis pardavė jiems kumelių pieną, ir svainiai džiū- 
gaudami nujojo. 

Netrukus iškeliavo ir jaunikaitis. Kelyje vėl sutiko abu svai- 
nius, kurie tuojau ėmė iš jo šaipytis: 

— Elnės pieno nori parnešti, 0 savo šašų aisikratyti negali! 

Jiedu nuėjo pas karalių ir nunešė jam pieną, 0 šis susivilgė 
juo akis. Tačiau akys pradėjo dar labiau perštėti, nes tas pienas 
buvo kumelių. Kiek vėliau bevardėlis paprašė savo žmoną, kad 

ši per motiną įkalbėtų karalių juos abu priimti. Nors motina ir 
netikėjo, kad karalius sutiktų, vis dėlto po ilgų prašymų įkal- 
bėjo karalių. Bevardėlis paliepė žmonai nueiti pas karalių, savo 
tėvą, ir patrinti jam akis elnės pienu. Žmona padarė, kaip buvo 
sakyta. Karalius tuojau atmerkė akis ir praregėjo. Tuomet pa- 
klausė dukterį, kas gi jai davęs vaistų. Ši nieko nesakė, tik pa- 
davė jan tris obuolius ir skepetaitę, kuriuos karalius andai po 
mūšio buvo įteikęs jos vyrui. 

Karalius valandėlę patylėjo, mat suprato, kad jį išgydęs tre- 
čiasis žentas, kurio jis iki šiolei nė akyse matyti nenorėjo. Su- 
vokė ir tai, kad tik šio žento dėka jis anksčiau laimėdavęs ka- 
rus. Paskui įsakė pašaukti žentą, bet jaunikaitis nenorėjo eiti. 
Galop karalius liepė jį gražiai paprašyti. Tuomet jaunikaitis per- 
davė, kad jis pasirodysiąs, jeigu karalius išeisiąs jo pasitikti. Ka- 
ralius su džiaugsmu išėjo pasveikinti žentą. Išsiruošęs pas kara- 
lių, jaunikaitis tarė žirgui Nneili pro vartus, o šokti stačiai per 
sieną. Jaunikaitis jojo per turgų, bet be arklio odos jo niekas 
nepažino. Visi tik stebėjosi žirgu, nes viskas aplink aidėjo po 
jo kanopomis. Kai žirgas šoko per sieną, rūmuose sužvangėjo lan- 
gai. Karalius jaunikaitį širdingai pasitiko ir pakvietė sėstis. Po 
valandėlės išsitraukė skepetaitę, kurią buvo davęs žentui per ka- 
rą. Skepetaitės vidury buvo išsiuvinėta: Suleimanas. Tai ir buvo 
jaunikaičio vardas. Netrukus karalius pasimirė, o savo įpėdiniu 
paliko trečiąjį žentą. Abu svainiai, kurie bevardėlį visuomet pa- 
juokdavo, tapo jo tarnais. O vyresnės seserys virto jo žmonos 
tai:naitėmis. 


Sykį štai kaip buvo, o gui ir nebuvo. Senų senovėje gyveno 
trys broliai ir trys seserys. Broliai ištekino seseris — vieną ati- 
davė Saulei, kitą — Mėnuliui, o trečiąją — Pietų vėjui. Kai sese- 
rys kiek pagyveno svetur, broliai tarė sau: 

— Reikia eiti ir pasižiūrėti, ar gerai seserims sekasi. 

Pasakyta - - padaryta, jie pasiėmė maisto kelionei ir išvy- 
ko. Kiek paėjėjus plyname lauke netoli kalno juos užklupo nak- 
tis. Broliai susėdo, išsitraukė užkandį ir įkūrė ugnį. Pabaigus val- 
gyti, vyriausiasis tare: 

— Jūs gulkit miegoti, o aš budėsiu, kad niekas neateitų ir 
mūsų neužmuštų. 

Abu jaunesnieji sugulė, o vyriausias liko budėti. 

Laužo šviesą pastebėjo kulšedra, ji prisiartino, pamatė žmo- 
nes, labai nudžiugo ir puolė ant sargybinio ketindama jį suryti. 
Bet šis ėmė ir nušovė ją, tada išsitraukė kardą ir nukirtęs galvą 
įsidėjo į savo krepšį. Paskui kulšedrą įmetė į duobę, kad rytą 
atsikėlę broliai jos nepamatytų. Valandžiukę jis dar pasėdėjo, 
tuomet pažadino brolius, ir jie patraukė toliau. Antrąją naktį 
broliai praleido kitur: vėl užkūrė ugnį, pavalgė ir du atsigulė 
miegoti. Šiąnakt budėjo vidurinysis brolis, ir jis taipogi užmušė 
kulšedrą. Trečiąją naktį jaunėlis pasakė, kad dabar jo eilė bu- 
dėti. Abu vyresnieji baudė, kad jis esąs dar per jaunas ir geriau 
eitų miegoti. Bet jis miegoti nenorėjo ir ėmėsi sergėti brolius. Ir 
jaunėlį, ketindama suryti, užpuolė kulšedra. O jis juk buvo ne- 
patyręs ir šaudamas gerai nepataikė. O kai norėdamas pribaigti 
kulšedrą jaunėlis išsitraukė kalaviją, dvesianti pabaisa tvojo uo- 
dega ir užgesino ugnį. Jis mėgino ją iš naujo įkurti, bet nežino- 
jo kuo. Ant kalno viršūnės užmatė ugnelę ir pasileido tenlink. 

Beeidamas sutiko Nakties Motiną ir paklausė, kur ji keliau- 
janti. Ši atsakė keliaujanti tol, kol išauš. 

— Pala, luktelėk, kol aš įsikursiu ugnį, — paprašė jaunikaitis. 

— Gerai, palauksiu, — atsakė Nakties Motina. 

Bet jaunėlis nepatikėjo, tad tvirtai surišo ją, kad neleistų atei- 
ti dienai. Priėjęs laužą, pamatė didelį katilą su dvylika ąsų, o 
po juo kūrenosi ugnis. Jis nukėlė katilą ir pasiėmė ugnies. Kaipsyk 
tuo metu parsirado plėšikai, kurių ir buvo tasai katilas. Jie pa- 
klausė vaikiną, kas jis esąs, ir šis atsakė: 

— Esu keleivis, man užgeso ugnis, ir aš atėjau čia jos pasi- 
imti. 

— Kaipgi tu įstengei nukaisti mūsų katilą? — paklausė plėši- 
kai. — Mūsų yra dvylika vyrų, ir kai norim nukelti katilą nuo 
ugnies, kiekvienas čiumpa už savo ąsos, ir tik tuomet vargais ne- 
galais jį pajudinam. 

— Man rodos, ne toks jis jau ir sunkus, — tarė jaunikaitis 
ir dar sykį nukėlė katilą. 

Plėšikai ėmė jį kalbinti: 

— Tu esi puikus vyrukas, kaipsyk tas, kurio mums ir reikia, 
mes juk norim apiplėšti patį karalių. 

Taip jie visi trylika išėjo plėšti karaliaus. Rūmų sienoje pra- 
mušė spragą, sulindo į kiemą ir jau ruošėsi vogti karaliaus ark- 
lius. Bet jaunikaitis likosi lauke ir pagalvojo: „Lig šiolei aš dar 
nieko nesu pavogęs, verčiau aš tuos plėšikus nugalabinsiu, o pats 
nešiu kudašių!“ lr jis šūktelėjo plėšikams: 

— Greičiau lįskit lauk, mes išduoti! 

Plėšikai ėmė lįsti pro spragą lauk, o jis iš kitos sienos pu- 
sės visiems nukapojo galvas. Paskui karaliaus kiemo vidury įs- 
meigė savo durklą, nubėgo atgal, vėl pasiėmė ugnies, atrišo Nak- 
ties Motiną, pažadino brolius, ir jie iškeliavo toliau. 

Kitą rytą atsikėlęs karalius išvydo negyvėlius, durklą kiemo 
vidury ir labai stebėjosi. Tada kryžkelėje prie didelio kelio ka- 
ralius įsakė įrengti nakvynės namus. Tenai užsukusiam pinigų 
mokėti nereikėjo, užteko tik papasakoti Kokią istoriją iš savo 
gyvenimo. Šitame kieme apsistodavo daugybė žmonių, valgė ten 
ir miegojo dykai, bet už tai pasakojo istorijas. Vienądien pro 
šalį ėjo ir anie trys broliai, tad ėmė ir pasiliko nakvynės. Kai 
kitąryt norėjo užsimokėti, šeimininkas jiems tarė: 

— Čia viskas už dyką, bet kiekvienas turi papasakoti kokią 
istoriją iš savo gyvenimo. 

Tuomet vyriausiasis išklojo, kas jam buvo nutikę su kulšed- 
ra. Ir antrasis brolis apsakė, kaip jam pavyko nudobti kulšedrą. 
Galiausiai apie savo nutikimus pradėjo porinti jaunėlis. Porino, 
porino ir paporino apie kulšedrą ir dvylika plėšikų, kurie norėjo 
apvogti karalių. Tada šeimininkas sušuko: 

— Tai tu esi tas, kurio ieško karalius! 

Abu vyresni broliai patraukė toliau, o jaunėlis buvo nuves- 
tas pas karalių. Viską išgirdęs, karalius už jauniausiojo brolio iš- 
leido savo dukterį. 

Toje šalyje buvo paprotys vestuvių proga paleisti iš kalėjimo 
daug žmonių. Kalėtojų tarpe buvo toksai vienas, kurio būta pu- 
sė žmogaus ir pusė geležies. Kai daugelį paleido, o jis liko ka- 
lėti, šitas pusgeležinis žmogus pradėjo verkti. Karaliaus žentui 
pagailo jo, ir jis paprašė tą Kalinį irgi paleisti. Karalius buvo pa- 
smerkęs kalėti jį iki gyvos galvos, bet žentas taip prašė, kad ga- 
liausiai karalius liepė ir jam nuimti pančius. Netoliese stovėjo 
karaliaus duktė, ir pusgeležinis žmogus, vos pasijutęs laisvas, 
puolė ir prarijo ją, o pats tuojau pranyko. Karalius labai užsi- 
rūstino ir išsitraukęs kalaviją norėjo nukirsti žentą, juk jis dėl 
visko kaltas. Tačiau jaunikaitis tarė karaliui: 

— Aš ją surasiu ir parvesiu čionai. Tik parūpink porą gele- 
žinių batų ir geležinę lazdą, nes man ilgai teks keliauti. Jeigu 
turėsiu tai, ko prašau, po metų grįšiu su tavo dukterimi. 

Vos tik viskas buvo suruošta, jaunikaitis iškeliavo. Tą patį 
vakarą jis atvyko pas seserį, kuri buvo ištekėjusi už Saulės. Pa- 
beldė į duris, sesuo priėjo ir paklausė: 


91 


Kas ten? 

-—- Aš esu žmogus, — atsakė jis. 

Ji atverė duris ir išvydusi brolį labai nusidžiaugė. Netrukus 
grįžo jos vyras. Kadangi sesuo bijojo, kad Saulė gali brolį su- 
ėsti, įgrūdo jį į skrynią. Įėjęs vyras paklausė, ką pati šiandien 
virusi. 

—- Tą patį ką ir visados, — atsakė pati. 

— Užuodžiu mėsą, — nenurimo Saulė. 

„— Ką tu, -- tarė ji, — nėra čia jokios mėsos. 

Tačiau Saulė pasikėlė ir pradėjo. ieškoti. Tuomet pati pasakė: 

-- Geriau suėsk mane negu brolį, tai jis čia atėjo truputėlį 
anksčiau už tave. 

-—- Trauk jį laukan, aš jo neėsiu. 

ir sesuo ištraukė brolį, 0 vyras Matydamas jį džiaugėsi drau- 
ge su pačia. Tuomet svainis paklausė Saulę, ar ji nežinanti, kur 
gyvena tokia būtybė — pusiau žmogus, pusiau geležis. 

—- Šito mudu nežinome, -— pasakė jie, — bet eik ir pasiklausk 
Mėnulį. 

Kitą vakarą jaunikaitis nuėjo pas antrąją seserį, kuri buvo iš- 
tekėjusi už Mėnulio, bet ir šie nieko nežinojo apie pusgeležinį. 
Tuomet brolis nukeliavo pas trečiąją seserį, kurios vyras buvo 
Pietų vėjas. Ir čia jis klausė, ar jie nežiną, kur gyvena pusgele- 
žinis. Pietų vėjas atsakė: 

— Nieko apie tai nežinau, bet rytoj su aušra trauk štai tuo 
keliu, kiek paėjėjęs atrasi sakalą, kuris yra toks didelis, kad nė 
nepaskrenda. Tyliai prislink prie jo, čiupk už galvos ir sakyk 
jam: jeigu tu man nepadėsi rasti pusgeležinio vyro, aš tave už- 
mušiu. Tuokart jis tau ir paaiškins, kur yra tas geležinžmogis 
ir ką tau toliau daryti. 

Švintant brolis iškeliavo, susirado sakalą ir padarė taip, kaip 
buvo liepęs svainis Pietų vėjas. Sakalas pasakė: 

—- Aš žinau, kur jis yra, bet tau teks paruošti man daug mė- 
sos, 0 tuomet turėsi palaukti, kol man ataugs plunksnos, nes aš 
esu jau senas. 

Jaunikaitis palaukė, kol sakalui ataugo plunksnos. Jis priruo- 
šė daug mėsos, kad pakilus į orą turėtų kuo penėti sakalą. Jiems 
reikėjo skristi į tokį aukštą kalną, kad dar joks žmogus nebuvo 
į jį įkopęs. Čia buvo visai kitas pasaulis, čia 17 gyveno pusgele- 
žinis vyras su karaliaus dukra. 

Galiausiai viskas buvo paruošta, jaunikaitis užsėdo ant saka- 
lo, mėsą pasidėjo priešais save, sakalas pakilo, ir jie nuskrido. 
Kylant vis aukščiau ir aukščiau, jis vis duodavo sakalui po ga- 

balą mėsos, kol jie beveik priskrido tą vietą. Tik staiga mėsa pa- 
sibaigė, ir jaunikaitis nebeturėjo kuo penėti sakalą. O šis prašė: 

-— Aš noriu mėsos. 

— Nebeturiu, mėsa pasibaigė. 

— Jei tu man neduosi mėsos, aš nusviesiu tave žemėn. 

Nebežinodamas, ką daryti, jaunikaitis atpjovė gabalą savo 
blauzdos ir padavė sakalui. Paskui, kai paukštis vėl pareikalavo 
mėsos, jis atpjovė gabalą savo šlaunies. Kai jie nusileido kalno 
viršūnėje, jaunikaitis nulipo nuo sakalo. Pamatęs, kad jis visas 
paplūdęs kraujais, sakalas atrijo tuos mėsos gabalus ir jaunikai- 
tis tuojau vėl pasveiko. 

Ten, kur jie nutūpė, stovėjo rūmai, jaunikaitis nuėjo prie jų, 
pabeldė, ir jo žmona, karaliaus duktė, atidarė duris. Iškart jį at- 
pažinusi, ji labai nudžiugo: 

— Mano vyre! Kaip tu čia patekai? Kas tave atgabeno? 

Tuokart jis ir papasakojo jai viską, ką buvo iškentęs. Taip 
jiems šnekučiuojantis, parėjo pusgeležinis vyras, ir persigandusi 
žmona paslėpė savo vyrą ant aukšto. Pusgeležinis įėjęs tuojau 
paklausė: 

— Ką tu virei? 

— Tą patį kaip ir visuomet. 

— Bet aš užuodžiu mėsą. 

Pro skylę lubose jis netyčia pastebėjo jaunikaitį, užlipo ant 
aukšto, iščiulpė jam kraują, o kaulus bei odą paėmė ir išmetė 
prie namo. Visa tai matė sakalas. 

— Taigi čia tasai jaunikaitis, kurį aš atskraidinau! — pažino 
jis. - - Nieko, atnešiu kregždžių pieno, ir jis vėlei atgis. 

Ilgai nedelsęs, sakalas nuskrido prie dviejų kalnų, kurių tar- 
pukalnėj buvo kregždžių pieno. Nusileidęs jis prisisiurbė pilną 
snapą ir sugrįžo. Sugirdė pieną jaunikaičiui, ir šis tučtuojau at- 
gijo. Atsikėlęs vėl nuėjo pas savo žmoną ir primokė ją apsimesti 
sergančia. Pusgeležiniam vyrui ji turinti taip pasakyti: ,,„Mudu 
jau ilgai gyvenam kartu, o tu man dar neišsitarei, kur slypi ta- 
vo jėga. Dabar, kai guliu mirties patale, tau nėra ko manęs bi- 
jotis“. Tuomet jis ir pasisakysiąs, kur ta jo jėga. 

Paskui jaunikaitis nuėjo ir gerai pasislėpė, kad atėjęs gele- 
žinžmogis jo nerastų ir nesurytų. 

Karalaitė apsimetė sergančia ir paklausė pusgeležinį, kur jo 
jėga. 

— Mano jėga šluotoje, — atsakė šis. 

Kitą dieną, kai jis buvo išėjęs, karalaitė sudegino šluotą, ta- 
čiau pusgeležinio jėga nuo to neapmažo. Žmona vėl dėjosi ser- 

ganti ir vėl paklausė apie jo jėgą. Šįkart jis jai pasakė taip: 

— Mano jėga slypi šerne, kuris gyvena štai ant ano kalno. 
Šernas turi sidabrinę iltį, toje iltyje lindi kiškis, o kiškio pilve 
tupi trys balandžiai, štai kur mano jėga. 

Taip taręs, pusgeležinis vėl nuėjo prie savo darbų. Žmona 
išbėgo laukan, pasišaukė vyrą ir papasakojo jam viską, ką buvo 
girdėjusi. Jaunikaitis užkopė į tą kalną, sutiko ten piemenį su 
būreliu avių ir paklausė jį, kur i1asti baisųjį šerną. 

— Nerėk taip garsiai, nes jis ateis ir sudraskys mus visus, — 
pasakė piemuo. 

Tuomet jaunikaitis suriko dar garsiau — šernas išgirdo ir at- 
bėgo jo sudraskyti. Bet niekaip negalėjo pasiekti jaunikaičio, nes 
šis turėjo kalaviją. Tada šernas tarė: 

— Kad turėčiau bent stiebelį arono žolės dantims pagaląsti, 
pamatytum, kas tada būtų! 

— O jei aš gaučiau pyrago, keptą žuvį ir taurę vyno, tada 
tu pamatytum, kas būtų! — atsakė į tai jaunikaitis. 

Piemuc tuojau atnešė viską, ką buvo minėjęs šernas ir jau- 
nikaitis. Kai abu užkirto — šernas savo žolės, jaunikaitis pyrago 
ir žuvies, — jiedu susikibo ir kovėsi tol, kol jaunikaitis šerną įvei- 
kė. Tuomet jis apžiūrėjo iltis ir tą, kuri buvo sidabrinė, nulaužė. 
Jos viduje rado kiškį, užmušė ji, o kiškyje rado lris balandžius. 

Kai jaunikaitis nudobė šerną, pusgeležinis vyras apsirgo. Kai 
užmušė kiškį, pusgeležinis taip paliego, kad nebegalėjo nė atsi- 
stoti. Tuomet jaunikaitis nužudė du balandžius, tretįjį pasiėmė 
ir atėjo prie pusgeležinio vyro guolio. Išvydęs jaunikaitį, šis no- 
rėjo atsistoti, bet jau nebeįstengė. O kai jaunikaitis užmušė ir 
trečią balandį, pusgeležinis vyras mirė. 

Jaunikaitis pasiėmė savo žmoną, jiedu užsėdo ant sakalo, nu- 
skrido žemėn ir sugrįžo pas karalių. Matydamas juos abu gyvus, 
karalius labai džiaugėsi ir liepė iškelti didelę puotą. 


Si LL RKL RI BUVO DAZADLTA-SA1-L5 


Buvo taip ar nebuvo, bet gyveno kitą sykį karalienė, kuri 
neturėjo vaikų. Galop ji pradėjo melstis Saulei ir maldauti, kad 
ši padovanotų jai kūdikį, bent mergaitę. Kai kūdikiui sukaksią 
dvylika metų, ji vėl atiduosianti jį Saulei. Ir šit karalienė pagim- 
dė mergaitę. Vieną kartą mergaitei einant į mokyklą Saulė jai 
tarė: 


95 


Pasakyk molutei, kad ji man atiduotų, ką yra prižadėjusi. 

Mergaitė apsakė motinai, ką girdėjo iš Saulės. 

Perduok jai, kad tai, ką esu žadėjusi, dar neužaugo, — at- 
sakė motina. 

Mergaitė vėl ėjo į mokyklą ir perdavė Saulei šiuos žodžius. 
Vieną dieną, kai mergaitei sukako dvylika metų, Saulė pasigro- 
bė ją ir nusinešė į savo namus. Motina laukė, laukė, o nesulau- 
kusi dukters suprato, kad Saulė tesėjo savo žodį ir pasiėmė mer- 
gaitę. Tuomet visus namus ji paliepė išdažyti juodai, užsisklendė 
ir nieko nebejsileido, tik sėdėjo viena sau, verkė ir raudojo. 

Namuose Saulė laikė ir kulšedrą. Pastebėjusi mergaitę, kul- 
šedira lare: 

-—- Kvepia karaliaus vaiku! 

Bet Saulė subarė: 

—- Čia mano mergaitė, tau nevalia ją liesti. 

Vieną dieną Saulė pasiuntė mergaitę į daržą atnešti kopūsto 
galvos. Nupjovusi kopūstą, mergaitė pagalvojo: kaip lūžta šito 
kopūsto kotas, lygiai taip plyšta mano motinos širdis, — ir pra- 
virko. Išvydusi ją verkiančią, Saulė paklausė: 

— Ko gi tu verki? Gal pasiilgai mamos? 

() kai mergaitė atsakė labai pasiilgusi, Saulė tarė: 

— Jeigu nori namo, sukviesk žvėris, kad jie tave parneštų. 

Kol mergaitė šaukė žvėris, Saulė pasivadino kulšedrą nuoša- 
liau ir paklausė: 

— Jeigu tu išalktum, ką ėstum? 

— Mergaitę ėsčiau. 

-— O jei ištrokštum, ką gertum? 

-— Jos kraują gerčiau. 

Pamatė Saulė, kad kulšedra mergaitės gyvos namo neparga- 
bentų ir liepė mergaitei pasišaukti elnią. Atbėgo elnias, o Sau- 
lė jį ir klausia: 

— Ar parneši šitą mergaitę namo? 

— Parnešiu. 

— Jei tu išalktum, ką ėstum? 

-— Žalią žolę. | 

— O jei ištrokštum, ką gertum? 

— Tyrą vandenį, — atsakė elnias. — Bet kai nunešiu mergaitę 
namo, jos motina turės Man duoti tris glėbius šviežio šieno. 

Ir elnias užsisodino mergaitę ant ragų. Pakeliui jis išalko ir 
prakalbo į mergaitę: 

— Lipk štai į tą medį ir, jei kas ateis, žemėn nesileisk, kol 
aš sugrįšiu. 

7. Albanų pasakos 

Mergaitė įlipo į medį. Tuojau pasirodė kulšedra, apsidairė į 
visas puses ir išvydo mergaitę, tupinčią medyje. 

-- Lipk žemėn, — pakvietė kulšedra,— mudvi pažaisime kartu. 

Bet mergaitė atsakė: 

— Nelipsiu, bijau, kad tu manęs neprarytum. 

-— Ką tu, aš tavęs nerysiu, -- pažadėjo kulšedra. 

Bet mergaitė vėl tarė: 

— Pirmiausia nubėk namo ir vėl sugrįžk, tada ir pažaisim. 

Kai kulšedra pradingo, tuojau atėjo elnias, ir mergaitė, išvy- 
dusi jau grįžtančią kulšedrą, sušuko: 

— Lėk greičiau, mus vejasi kulšedra, ji nori Mane praryti! 

Elnias vėl užsisodino mergaitę ant ragų ir nuskubėjo, o vi- 
siems pakeliui sutiktiems sakė: 

-— Kai pasirodys kulšedra, neišduok jai mūsų kelio, sakyk, 
kad mergaitė su elniu nubėgo kitu keliu. 

Taip jiedu pribėgo motinos namus ir pabeldė, bet motina 
neatidarė. Tuomet mergaitė pabeldė dar sykį ir sušuko: 

— Mama, atidaryk, čia aš, tavo dukra! 

Tuomet ši atidarė duris ir labai apsidžiaugė išvydusi dukrą. 

Išgirdusios, kad karalienės duktė vėl sugrįžo, jos draugės atėjo 
ir paprašė motiną leisti joms kartu pažaisti. 

Motina išleido mergaitę laukan, ir jos visos nuėjo į sodą. Ta- 
me sode buvo didelės durys, tik niekas neįstengė jų atidaryti. 
Visos mergaitės supuolę stūmė duris, tačiau jos neatsidarė. 
Tuokart prilėkė karalienės dukte, ir kai tik pastūmė duris, šios 
atsivėrė, o mergaitė įgriuvo vidun, nes buvo pernelyg smarkiai 
įsibėgėjusi. Durys tuojau pat vėl užsivėrė. Pamatę, kad durys 
nebeatsidaro, o karalienės duktė pradingo, kitos mergaitės nusi- 
minusios nuėjo pas mergaitės motiną ir apsakė jai, kas nutiko. 
Tai išgirdusi, motina prapliupo be perstogės raudoti. 

Už tų durų buvo kitas sodas, ten mergaitė atrado į akmenis 
paverstus žmones bei žvėris. Tarp jų buvo ir karalius, irgi virtęs 
akmenim ir laikantis rankoje raštą. Mergaitė perskaitė, ir štai 
kas jame buvo parašyta: ,„Mergaitę, kuri pajėgtų tris dienas, tris 
naktis ir tris savaites nemiegoti, aš imčiau už žmoną, nes tuomet 
vėl atgyčiau“. 

Atsisėdo tenai karalienės duktė ir, kad nemiegotų, ėmė skai- 
tyti knygas. Taip praėjo trys dienos, trys naktys ir dvi savaitės. 
Tuomet prošal ėjo kažkoks žmogus, kuris pardavinėjo tarnaites. 
Mergaitė priėjo prie lango ir paklausė, kiek jis norįs už vieną 
tarnaitę. | 

— Kiek duosi, tiek bus gerai, — atsakė žmogus. 

Ji pasėmė kastuvą auksinių, numetė jam, paskui nuleido vir- 
vę ir užtraukė įsikibusią tarnaitę pas save. Tuomet tarė tarnaitei: 

— Tau teks dvi tris naktis nemiegoti, kad aš gaučiau kiek 
pailsėti, nes jau daug laiko praleidau be miego, kaip parašyta 
rašte, kurį karalius laiko rankoje. Kai šis karalius nubus, tu pri- 
valai mane pažadinti. 

Ji apsakė tarnaitei viską, kas buvo parašyta rašte, atsigulė 
ir užmigo. 

Tuo tarpu tarnaitė nuvilko jos drabužius, apsirengė jais pati, 
nes panoro, kad karalius vestų ją. Kai baigėsi trys savaitės, ka- 
ralius atgijo ir paklausė: 

— Kas tu esi? 

— Esu ta, kuri tris dienas, tris naktis ir tris savaites praleido 
čia be miego, — atsakė tarnaitė. 

Ir jis paėmė ją už žmoną. 

— O kas toji, kuri miega? — po kiek laiko paklausė karalius. 

— Tai mano tarnaitė, kurią pasiėmiau kartu, kad nebūtų bai- 
su. 

Tada karalienės duktė nubudo, ir karalius paklausė savo žmo- 
ną: 

— Ką mes su ja darysime? 

Tai nugirdusi, mergaitė tarė: 

— Leisk man ganyti tavo žąsis. 

Taip mergaitė tapo karaliaus žąsiagane, ir karalius liepė pa- 
statyti trobelę jai gyventi. Ten mergaitė sėdėdavo, nepaliaujamai 
verkdavo ir dejuodavo dėl visų savo kančių. Karalius, nuolat gir- 
dėdamas tą mergaitę verkiant, sykį atėjo ir paklausė, ko gi ji be 
paliovos raudanti. Tuomet ji ir apsakė jam, kaip viskas buvo iš 
tiesų. Išklausęs jos pasakojimą, karalius paėmė ją už žmoną, o 
tarnaitę liepė užmušti ir sukapoti į tūkstantį gabalėlių. 


BURTŲ DUŽUTĖ 


Sykį gyveno labai turtingas žmogus ir turėjo vieną vienintelį 
sūnų, kuriam duodavo viską, ko tik šis panorėdavo. Netrukus 
žmogus pasimirė palikdamas sūnų vieną su visais turtais. Jau- 
nikaitis pradėjo Iėbauti, siausti ir neilgai trukus iššvaistė viską, 
ką buvo paveldėjęs iš tėvo. Teturėjo vienintelį žiedą ir savo pa- 
ties drapanas. Galiausiai už du šimtus lirų jis pardavė žiedą ir 
išsinuomojo kampą nakvynės namuose. 

Vieną dieną pro šalį ėjo žydas, nešinas parduodama dėžute. 

— Šita dėžutė yra aukso verta, — šaukė jis, — kas ją nusi- 
pirks — gailėsis, kas nenusipirks — irgi krimsis! 

Jaunikaitis pasvarstė, ką jam daryti, ir galiausiai nusipirkęs 
tą dėžutę atidavė šeimininkui, kad šis iki vakaro ją pasaugotų. 
Vakare, jau pavalgęs, jaunikaitis pagaliau atidarė dėžutę. Atvo- 
žus jos dangtelį, pasirodė mažytis arapas su tabokos prikimšta 
pypkute rankoje ir tarė vaikinui: 

— Ką įsakysiė 

Šiam iš baimės net žadą užėmė. 

— Gal nugabenti tave į kokią svečią šalį? — klausė arapas. 

— Nenoriu, — atsakė jaunikaitis. 

Vienądien, kai jiedu sėdėjo sode, arapas paklausė: 

— O gal tau šiandien vakare atvesti karaliaus dukterį? 

— Atvesk, — sutiko jaunikaitis. 

Vakare arapas nuėjo į rūmus, niekieno nepastebėtas atidarė 
duris, čiupo karalaitę ir atvedė ją jaunikaičiui. O ryte vėl par- 
vedė atgalios. Taip truko kurį laiką, kol galiausiai mergaitė pra- 
dėjo lauktis kūdikio. Pastebėjęs, kas darosi su dukterim, kara- 
lius paklausė ją, kieno tai darbas. Mergaitė ir pasipasakojo: 

— Aš nežinau, kas jis toks. Žinau tik, kad kasvakar pas ma- 
ne ateina arapas, paima mane, o ryte vėl parveda. 

Tuomet karalius tarė: 

— Kai jis vėl ateis tavęs paimti, pasitepk delną štai šituo 
dažu, 0 įėjusi į tuos namus, perbrauk ranka per duris. 

Mergaitė padarė, kaip tėvo buvo liepta, tačiau arapas paste- 
bėjo tai ir ištepliojo visų namų duris. 

Šitam bandymui nepavykus, tėvas davė mergaitei buteliuką 
su degtine ir liepė atsigulus apšlakstyti tą vyrą. Mergaitė pada- 
rė kaip liepta. O kitą dieną karalius įsakė paskelbti mieste, kad 
visi — dideli ir maži — gali nemokamai išsimaudyti turkiškoje 
pirtyje. Ėjo visi, nuėjo ir tas jaunikaitis. Kai buvo pastebėta, kad 
jo drabužiai atsiduoda degtine, jį nuvedė už miesto pakarti. Vos 
tai sužinojęs, tenai nuėjo ir arapas. Išsirovė iš savo barzdos vieną 
plauką ir pavertė jį raštu, kuris skelbė, kad budelis privaląs pa- 
karti ne jaunikaitį, o visus jo palydovus. Budelis taip ir padarė, 
kaip buvo parašyta tame rašte. Tada nuėjo pas karalių, ir kai 
šis paklausė, ar jaunikaitis jau pakartas, budelis atsakė: 

— Ne, aš pakoriau jo palydovus. 

— Ką tu padarei! — sušuko karalius. — Tokio rašto aš nie- 
kuomet nebuvau rašęs! 

Tuomet budelis išsitraukė iš kišenės tą raštą ir parodė kara- 

liui. Išvydęs jį, karalius be galo nustebo ir tučtuojau įsakė arapą 
suimti. O suėmęs paklausė jį: 

— Kokią tu Luri teisę taip daryti? 

Arapas atsakė: 

— Tu nori nužudyti mano jaunikaitį? O ar Žinai, kad aš esu 
toks stiprius, jog galėčiau sunaikinti ir tave, ir visą tavo kara- 
lystę? 

Karalius, pabūgęs tokių žodžių, tarė: 

— Jau esu girdėjęs tave turint tiek galios. Todėl norėjau pra- 
šyti, kad patrauktum prieš vieną karalystę, kurios aš lig šiolei 
neįstengiau užgrobti. Ar sutinki? 

— (Gerai, — atsakė arapas, — sutinku. Tiktai turėsi duoti man 
penkis iaivus, trisdešimt rinktinių vyrų ir daug sviedinių. 

Tikėdamasis, kad arapas palydės tenai galvą, karalius viską 
jam davė. Taip arapas patrauke į svečią šalį. O tenai gyveno 
laukiniai, kurie iškart užpuolė jį. Tuomet arapas pradėjo šau- 
dyti ir vienu šūviu nudėjo dvidešimt penkis laukinius. Likusieji 
baisiausiai persigando, puolė ant kelių ir meldė palikti juos gy- 
vus, jie duosią jam viską, ko tik jis paprašysiąs. Arapas parei- 
kalavo galybės aukso ir sugrįžo pas karalių. Pamatęs, kad niekas 
negelbsti, karalius galiausiai atidavė jaunikaičiui savo dukterį už 
žmoną. 

Jau snaudžiat ant stalo, tai ir pasakai galas. 


LAIŠKAS Į ANĄ PASAULIĮ 


Gyveno sykį vargšas žmogus, kuris vertėsi Medžioklė. Ejo 
metai, žmogus vedė, ir žmona pagimdė jam sūnų. Sunui gimus, 
medžioklis netrukus mirė ir paliko žmoną su kūdikiu vienus. Kai 
berniukas pradėjo eiti į mokyklą, kiti vaikai 15 jo šaipydavosi, 
kad jis skurdžius, kad betėvis, ir vadindavo jį pavuinikiu. Vie- 
ną dieną, vėl prierzintas vaikų, jis parėjo namo pas Motiną ir 
graudžiai pravirko. Motina ėmė klausinėti, ko gi jis taip gailiai 
verkia. Tuomet sūnus jai ir apsakė, kaip kili j; nuolat plūsta ir 
4adina betėviu. 

— Sakvk man, motin, ar aš turiu tėvą, ar tikrai esu pavai- 
nikisė — paklausė jis motiną. Motina jam papasakojo, kad tėvą 
jis turėjęs, tačiau šis pasimiręs, kai jis pats buvęs dar visai ma- 
žytis. Berniukas ir vėl klausia: 

—- () kuo vertėsi mano tėvas“ 

— Kas tau darbo, kuo jisai vertėsi, — atsakė motina,— tavo 
tėvo amatas nedavė jokios naudos. | 

— Aš vis tiek noriu žinoti, kuo jis vertėsi. Arba tu man pa- 
sakysi, arba aš pabėgsiu iš namų, nes draugų patyčių nebegaliu 
ilgiau kęsti. 

Taip sūnaus spiriama, motina pagaliau nusileido ir papasakojo 
jam, kad jo tėvas buvo medžioklis. Tada sūnus klausinėjo toliau: 

— O kur tu laikai tėvo medžioklinį šautuvą? 

Ir motina parodė jam tėvo šautuvą. Šautuvas buvo surūdijęs 
it senas anglių kastuvas. Berniukas paėmė jį, išvalė, sutepė iki 
blizgesio ir išėjo medžioti. Taip sūnus perėmė tėvo amatą ir grei- 
tai išmoko medžioti dar geriau nei anas. Medžioklė jam patiko, 
ir jis visai gerai vertėsi. 

Vieną dieną patraukęs medžioklėn, jaunikaitis pasiklydo, at- 
sidūrė nepažįstamam miške ir ėmė tenai medžioti. Tik staiga 
žiūri — ant vieno medžio kybo keturi gabalai mėsos. Tai išvydęs, 
jis supyko nesuprasdamas, kas čia būtų galėjęs atnešti ir paka- 
binti mėsą. Įlipęs į tą medį, stvėrė mėsą ranka, nes norėjo pasi- 
imti sau. Bet vos tik jo ranka palietė mėsą, ši ėmė ir pavirto mo- 
terimi. Tai pamatęs, jaunikaitis persigando, o moteris paklausė, 
kas jis toks esąs. 

— Aš tai žmogus, — atsakė jaunikaitis, — bet kas esi tu? 

— Ačiū dievui, kad tu atėjai! — tarė moteris. — Jau dešimt 
metų neregėjau nė vieno Žmogaus. 

— Bet kas tu esi? — vėl paklausė jaunikaitis. 

Tada ji pasisakė: 

— Aš esu Žemės Gražuolė. Mane pagrobė juodasis džinas, jis 
kasnakt čia ateina, paliečia mane, ir aš atgyju. Tuomet visą nak- 
tį prabūnu gyva, bet ryte jis vėl paverčia mane keturiais gaba- 
lais mėsos — tokią mane tu čia ir radai. Pakabinęs mane, džinas 
nueina sau, o vakare vėl grįžta. Šitaip aš gyvenu jau dešimt metų! 

— Ką aš paliečiau, o ką radau! — sušuko jaunikaitis. 

O Žemės Gražuolė tarė jam: 

— Veskis mane į savo namus, ir aš dirbti moku, pamatysi, 
kaip gerai mes gyvensim. 

Taip jaunikaitis ją ir pasiėmė. Išlipęs iš medžio, rado du bran- 
gakmenius. Paėmė juos, kad gražiai žibėjo, nors ir nežinojo, kd- 
kie tai akmenys. Parėjęs namo abu akmenis jis įkišo į plyšį na- 
mo sienoje ir su medžioklės laimikiu žengė vidun. Tada jiedu sė- 
do prie stalo valgyti. 

Kaip sykis tą dieną pasimirė karalius, ir vakare buvo paskelb- 
ta, kad dvi valandas po vidurnakčio niekam nevalia degti žiburio. 


102 


Vienoje vietoje, iš kurios buvo galima apžvelgti visą miestą, ka- 
raliaus sūnus pastatė sargybą, kad paskui sužinotų, jei kas uždegs 
žiburį. Ir jaunikaitis girdėjo šį įsakymą, tad po vakarienės už- 
gesino šviesą, ir visi sugulė miegoti. Tik jis nė žinoti nežinojo, 
kad anie akmenys šviečia. Sargybiniai stebėjo visą miestą ir matė, 
kad visur kur tamsu, tik prie medžioklio namelio kažkas švie- 
čia. Ryte, kai karaliaus sūnus paklausė sargybinius apie šviesas, 
šie pasakė: 

— Visur mieste buvo tamsu, tik medžioklio name degė šviesa. 

Karaliaus sūnus tuojau pasiuntė atvesti jaunikaitį ir paklau- 
sė jį: 

— Ar tu negirdėjai, kas buvo įsakyta? 

— Kaipgi, girdėjau, — patvirtino jaunikaitis. 

— Tai kodėl tavo namuose pernakt degė šviesa? 

— Aš kaip ir kasvakar užgesinau žiburį, — paaiškino medžiok- 
lio sūnus, — nes esam neturtingi ir negalim pernakt žibinti švie- 
są. Jei tu man leisi, šiąnakt budėsiu aš. Manau, kad kažkas no- 
rėdamas mane paerzinti prie mano namų buvo uždegęs žiburį. 

Ir karalaitis leido jam kitą vakarą patikrinti, kieno gi ten 
būta. 

Jaunikaičiui parėjus namo, Žemės Gražuolė paklausė, ko no- 
rėjęs karalaitis. Ir jaunikaitis apsakė jai atsitikimą su žiburiu. 
Tada ji paklausė, ar jis vakar nieko nepalikęs lauke. 

— Į vieną plyšį aš įkišau tuos du akmenis, kuriuos buvau ra- 
dęs ano medžio papėdėje, — tarė medžioklio sūnus. 

— Nešk juos čionai, pažiūrėsim, kokie ten akmenys. 

Atnešus akmenis, Žemės Gražuolė iškart suprato, kad jie ir 
švietė naktį, tad tarė jaunikaičiui: 

— Neškim akmenis trobon. Vakare budėsim ir matysim, kas 
šviečia lauke. | 

Taip jiedu ir padarė, visą naktį budėjo, bet nepastebėjo nie- 
ko. Kai kitą rytą karaliaus sūnus apklausė sargybinius, šie at- 
sakė šiąnakt niekur nematę šviesos, prie medžioklio namo irgi 
ne. Tada karalaitis pasiuntė atvesti jį ir pasiteiravo, kaip ten 
buvę. Šis atsakė, kad visą naktį budėjęs, bet nieko nematęs. 

— Tu meluoji, — pasakė karalaitis, — vakar Žiburio nedegei, 
bet užvakar naktį šviesa buvo. 

— Nei vakar, nei užvakar naktį aš nedegiau šviesos,— prieš- 
taravo jaunikąitis,— bet leisk man dar ir šiandien vakare pabudėti. 

Karalaitis ir šįkart leido. Medžioklis liūdnas parėjo namo, ir 
Žemės Gražuolė paklausė jį, ko jis toksai niaurus. 

— Ką man daryti? — tarė jaunikaitis. — To žmogaus, kuris už- 

vakar prie mūsų namų buvo uždegęs šviesą, mes nesurasim, 0 
karaliaus sūnus mano, kad mes meluojam ir patys buvom ją už- 
žiebę. 

"Tuomet ji tarė: 

— Šviesą skleidė tie akmenys, kuriuos tu buvai įkišęs į mu- 
ro plyšį. Bet jeigu tu juos parodysi karalaičiui, turėsi daug be- 
clos. 

Tačiau jaunikaitis atsakė: 

-— Jeigu tai padės man išsisukti ir karalaitis Manęs nenužu- 
dys, tebūnie, kas bus! 

— Padaryk taip, — pasiūlė Žemės Gražuolė: --- padėk tuos ak- 
menis ten, kur jie buvo. Ryt nuneši juos karalaičiui ir pasaky- 
si, kad kažin kas buvo juos ten pakišęs ir kad tai šitie akmenys 
taip švietė. Tik nesakyk jam, kad tu juos pats radai. 

Jaunikaitis vėl padėjo akmenis į seną vietą, naktį jie švytėjo, 
ir sargybiniai Matė šviesą. 

Kitą rytą, vėl pašauktas ; rūmus, jaunikaitis pasiėmė su sa- 
vimi ir akmenis. Lipdamas laiptais aukštyn, jis sutiko vizirį, ku- 
ris pamatęs akmenis iškart suprato, kad jie yra nepaprastai bran- 
gūs. Tad jis ir tarė mMedžiokliui: 

— Šitų akmenų karaliaus sunui tu verčiau nenešk, nes jei ir 
išeisi sveikas iš šitos bylos, tai vėliau pakliūsi į dar didesnį var- 
gą. Geriau atiduok juos man, aš išgelbėsiu tave nuo karalaičio 
rūstybės ir dar duosiu tūkstantį lirų. | 

Bet, jaunikaitis nesutiko: 

— Atiduosiu juos tik karaliaus sūnui. Ir viską iškęsiu, kad 
ir kas manęs lauktų. 

Jam įžengus menėn, karaliaus sūnus tarė: 

— Vakar naktį pas tave vėl degė žiburys. 

— Šviesa pas mane nedegė,— atsakė jaunikaitis, — bet kaž- 
kas į Mano namo plyšį buvo įkišęs štai šiuos akmenis, tai jie ir 
švietė. 

Tada karalaitis paklausė viziiį: 

— Ar žinai šituos akmenis, ar esi ką apie juos girdėjęs? 

— Žinau ir girdėjęs esu, — atsakė viziris, — tokių akmenų ne- 
turėjo nei tavo tėvas, nei joks kitas karalius. 

Karaliaus sūnus apdovanojo jaunikaitį, o akmenis pasiliko 
sau. 

Tačiau viziris baisiai įtūžo, kad jaunikaitis atidavė akme- 
nis karaliaus sūnui, o ne jam, ir suko galvą, kaip čia tam vy- 
rukui atkeršijus. Vieną dieną viziris ir sako karaliaus sūnui: 

— Tas medžioklio sūnus, kuris atnešė tau anuodu akmenis, 

galėtų krūvą tokių akmenų prinešti, visus rūmus iš jų galėtum 
pasistatydinti. Liepk jį atvesti ir įsakyk nešti akmenis. Jei ne, 
tegu galva nulėks jam nuo pečių. 

Karalaitis, dar beveik vaikas, paklausęs vizirio patarimo, pa- 
siuntė atvesti medžioklio sūnaus ir pareikalavo, kad jaunikaitis 
prineštų jam tiek akmenų, kad būtų galima pastatyti rūmus. Tai 
išgirdęs, jaunikaitis tarė: 

— Kurgi aš tų akmenų tiek rasiu, tai nelengva. 

— Žinau, kad nelengva, — atsakė karalaitis, — bet man jų 
reikia rūmų statybai. Iki ryto duodu tau laiko pagalvoti. Arba 
atneši akmenis, arba liepsiu nukirsti tau galvą. Dabar gerai pa- 
mąstyk ir ryte ateik su atsakymu. 

Parėjęs namo, jaunikaitis pravirko. Žemės Gražuolė ir klausia: 

— Kas gi atsitiko, kad taip verki? 

— Kas atsitiko? -- atsakė jis. — Karaliaus sūnui prisireikė to- 
kių akmenų kaip aniedu, kur buvau nunešęs. Iš jų jis nori pasi- 
statydinti rūmus. Tiktai kur jų liek rasi? 

— Aš tau iškart sakiau, kad dėl tų akmenų turėsim vargo, — 
tarė Žemės Gražuolė. — Tik tu nesikrimsk. Rytoj nueik pas kara- 
liaus sūnų ir pasakyk, kad akmenis atneši. Bet jis turi duoti tau 
parankinių ir asilų, kurie kraus ir gabens tuos akmenis čionai. 
* Tada jaunikaitis nuėjo pas karaliaus sūnų, pasakė jam visa 
tai, ir šis išskyrė parankinių bei asilų. Jaunikaitis grįžo namo. 
Bet kurgi rasti tų akmenų karaliaus sūnui? Tuomet Žemės Gra- 
žuolė paėmė katilą, pakėlė jį arčiau veido ir tarė jaunikaičiui: 

— Tvok man, kiek turi jėgos, į veidą! 

Jaunikaitis smogė, bet nelabai stipriai. Tada ji pakartojo: 

— Aš juk sakiau, tvok stipriai, kaip tik išgali! 

Tada jaunikaitis kirto dar sykį, kad jai net ašaros ištryško 
ir ėmė byrėti į katilą, kol jis pasidarė artipilnis. 

— Imk šitą pilną ašarų katilą,— tarė Žemės Gražuolė, — eik 
į aukštąjį kalną ir ten suvilgyk akmenis mano ašaromis. Tik žiū- 
rėk, kad suvilgytum lygiai tiek akmenų, kiek reikia rūmams. 

Jaunuolis nuėjęs suvilgė akmenis Žemės Gražuolės ašaro- 
mis, ir jie iškart virto brangakmeniais. Gavęs akmenis, karalaitis 
pasistatydino rūmus, nes akmenų buvo kaip sykis tiek, kiek rei- 
kia — nei per daug, nei per mažai. Kai rūmai iš brangakmenių 
buvo baigti, jis vėl apdovanojo medžioklio sūnų. 

Jaunuolis prasigyveno, vėl traukdavo medžioti. 

Vieną dieną jam pakliuvo lūšis, jis nudyrė jai kailį, parėjo 
namo ir tarė Žemės Gražuolei: 

— Šitą kailį aš padovanosiu karaliaus sūnui. 

Į tą laiką karaliaus sūnus ir jaunikaitis buvo pasidarę gerais 
bičiuliais, karts nuo karto medžioklis apsilankydavo rūmuose. 
Bet Žemės Gražuolė perspėjo jį: 

— Nenešk to kailio “karalaičiui, nes vėl turėsi vargo. 

— Tebūnie, kas bus, — atsakė jaunikaitis, paėmė kailį ir nu- 
ėjo pas karaliaus sūnų. 

Rūmuose jis vėl pirmučiausia susitiko vizirį, ir šis paklausė 
jaunikaitį, kur jis nešąs tą kailį. Jaunikaitis paaiškino norįs jį 
atiduoti karalaičiui. Viziris ir vėl klausia: 

— Ar karaliaus sūnus buvo to kailio prašęs? 

— Ne, čia dovana, — atsakė jaunikaitis. 

— Jeigu :u duotum jį man, — tarė viziris, —- aš užmokėčiau, 
kiek tik paprašytum. 

Tačiau jaunikaitis pakarto o: 

— Kailio tau neduosiu, nes noriu padovanoti jį karaliaus sū- 
:"nui. 

— (Gerai, eik, — tarė viziris, -- tu rasi, ko ieškai! 

Jaunikaitis nunešė kailį karaliaus sūnui. Šis priėmė jį, apdo- 
vanojo medžioklį, ir jaunuolis vėl parėjo namo. 

Neilgai trukus viziris prakalbo į karalaitį tokiais žodžiais: 

-— Puiku, kad tavo rūmai pastatyti iš vienų brangakmenių, 
joks kitas karalius tokių neturi. Bet jie dar galetų būti visi iš- 
kloti tokiais kailiais, kaip kad tu turi, valdove. 

— Kurgi gausi tiek kailių, kad galėtum jais iškloti visas rū- 
mų menes? — paklausė karaliaus sūnus. — Vieną vargais nega- 
lais įsigijau, ir tą patį Man padovanojo. 

Tuomet tulžingasis viziris pasakė: 

— Priversk medžioklio sūnų, tegu gauna tų kailių. 

Karaliaus sūnus vėl pasiuntė atvesti jaunikaitį ir tarė jam: 

-— Noriu, kad atneštum 1nan tiek kailių, jog galėčiau jais iš- 
kloti visus rūmus. 

— Jau daugel metų aš medžioju, — atsakė jaunikaitis, — ta- 
čiau toks žvėris man pasitaikė tik vieną kartą, ir jo kailį aš at- 
nešiau tau. 

-— Čia jau tavo rūpestis.-— tarė karaliaus sūnus. — Kaip tu 
juos gausi, man visai nesvarbu, trūks plyš noriu tokių kailių, ir 
viskas. Rytoj ateisi su atsakymu, antraip liepsiu nukirsti tau 
galvą. 

Jaunikaitis nusiminęs parėjo namo. Žemės Gražuolė ir klau- 
sia jį, kas atsitikę. 

— Karaliaus sūnus reikalauja iš manęs tiek kailių, kad galė- 
lų jais iškloti visas savo rūmų menes,— tarė medžioklio sūnus.— 

Kur aš juos gausiu4 Jau kacdų kadės medžioju, o pasitaikė tik 
tas vienas. 

— Aš juk tau sakiau, kad per tą kailį turėsi vargo, — primi- 
nė ji — Ir dabar bus sunkiau išsisukti nei pirmąsyk. Eik rytoj 
pas karaliaus sūnų ir pasakyk jam, kad paruoštų dvidešimt sta- 
tinių trimečio vyno ir dvidešimt asilų tam vynui nešti. Nueisi prie 
šaltinio, užkimši jį ir išpilsi vyną šaltinio taurėn. Atėjusios gerti 
lūšys ims lakti tą vyną ir apkvaiš. Tuomet lengvai jas sugaudysi 
ir nudirsi kailius. 

Jaunikaitis viską taip ir padarė, kaip Žemės Gražuolė buvo 
liepusi. Karaliaus sūnus davė vyną ir paruošė asilus, kuriuos ap- 
krovė statinėmis su vynu. Tuomet jaunikaitis dar pranešė kara- 
liaus sūnui, jog jis ryt rytą prie tokio ir tokio šaltinio turįs at- 
siųsti dvidešimt kailialupių, kad šie nudirtų lūšims kailius. 

Kai prie šaltinio viskas buvo suruošta, atėjo lūšys, išlakė tą 
vyną ir apkvaišo. Vienos padvėsė prisigėrusios, kitas nudobė jau- 
nikaitis. Kitą rytą atvyko kailialupiai, nudyrė lūšis ir nugabeno 
kailius karalaičiui. Ir ką pasakysi — jų buvo lygiai tiek, kad už- 
teko iškloti visas rūmų menes. Karaliaus sūnus vėl apdovanojo 
jaunikaitį, ir šis parėjo namo. 

Kai viziriui pasidarė aišku, kad klasta jaunikaičio neįveiksiąs, 
tuomet jis tarė karaliaus sūnui: 

— Tu turi tokių grožybių, kokių neturi joks karalaitis — lū- 
šių kailiais išklotus rūmus, pastatytus iš brangakmenių. Tačiau 
trūksta dar kažko, ko lig šiolei niekad nėra buvę. Tik tuomet bū- 
tum pats garsiausias iš visų karalių žemėje. 

— Nagi, sakyk, ko dar stinga? — paklausė karaliaus sūnus. 

—— Daugel tu nuveikei po tėvo mirties, — atsakė viziris. — 
Jeigu galėtum pasiųsti savo tėvui laišką į aną pasaulį, tai ir jis 
pasidžiaugtų tavo darbais. 

Tačiau karalaičiui atrodė, kad pasiųsti laišką į aną pasaulį ne- 
įmanoma. 

Bet viziris laikėsi Ss. O: 

— Medžioklio sūnus nueis ir nuneš tą laišką — kaip atliko ki- 
tas užduotis, taip atliks ir šilą. 

Karaliaus sūnus, būdamas dar visai jaunas, ėmė ir patikėjo, 
kad galima pasiųsti laišką į aną pasaulį. Tad liepė pašaukti me- 
džioklio sūnų ir tarė jam: 

— Tau teks keliauti ir nunešti laišką mano tėvui, kad ir jis 
galėtų pasidžiaugti mano rūmais iš brangakmenių bei lūšių kai- 
liais. 

Medžioklio sūnus paklausė: 

-— Argi įmanoma pasiųsti laišką į aną pasaulį4 Dar nė vienas 
tenai iškeliavęs Žmogus lig šiolei nesugrįžo. 

Tačiau karalaitis tepasakė: 

— Kas man darbo, pats pasuk galvą. Noriu pasiųsti laišką 
savo tėvui, kad jis pasidžiaugtų drauge su manimi. Sugrįši tu ar 
nesugrįši, — Man visai nerūpi. 

Jaunikaitis parėjo namo ir giliai susimąstė. Žemės Gražuolė 
ir vėl klausia jį, kas atsitikę ir ko jis toksai susirūpinęs. Jauni- 
kaitis jai viską apsakė ir užbaigė taip: 

— Dabar man jau tikrai išmušė paskutinioji, nebėra jokio iš- 
sigelbėjimo, nes karaliaus sūnus nori pasiųsti Mane su laiškų pas 
savo velionį tėvą. 

— Nesikrimsk taip smarkiai, — tarė Žemės Gražuolė, — įveik- 
sim. ir šitą uždavinį. Eik pas karaliaus sūnų ir pasakyk jam, kad 
duotų tau penkiolika dienų. Paskui tegul karalaitis visai karalys- 
tei paskelbia, jog kiekvienas galįs pasiųsti laišką į aną pasaulį, 
nes netrukus ten eisiąs vienas Žmogus. 

Jaunikaitis pažadėjo taip ir padaryti. Ryte jis nuėjo pas ka- 
raliaus sūnų, ir kai tas paklausė, ar jis nunešiąs laišką į aną pa- 
saulį, ar norįs netekti galvos, jaunikaitis atsakė laišką nunešiąs. 
Ir dar paprašė, kad jo Žygis būtų pagarsintas visoje karalystėje. 
Per tas penkiolika dienų suplūdo laiškai iš visų valstybės pa- 
kraščių, jų susikrovė pilnas vežimas. Atėjus dienai, kai jauni- 
kaitis turėjo iškeliauti, laiškus atgabeno į jo namus, ir Žemės Gra- 
žuolė pasakė jam: 

— Dabar eik į karalaičio rūmus ir išsirink smarkiausią žirgą. 
Laiškus sukrauk ant žirgo ir išjok. Jok visą dieną, bet naktį ki- 
tu keliu grįžk atgal. Tik gerai žiūrėk, kad niekas tavęs nematytų 
grįžtančio. 

Taip jaunikaitis ir padarė. Vakare sugrįžusį jį sutiko Že- 
mės Gražuolė, uždarė raitelį į vieną, o žirgą į kitą kambarį ir 
tris dienas nieko nedavė jiems valgyti. O pati atplėšė laiškus ir 
ėmė skaityti, ką žmonės rašo. Paskui pradėjo atsakinėti į kiek- 
vieną laišką. Po trijų dienų ji davė jaunikaičiui ir žirgui trupu- 
tėlį užvalgyti — žirgui dvi saujas miežių kasdien, o jaunikaičiui 
po figą perdien. Taip Žemės Gražuolė juos ir maitino, kol pati 
skaitė laiškus ir rašė į juos atsakymus. Pagaliau atėjo eilė ir 
karaliaus sūnaus laiškui, ir Žemės Gražuolė parašė tokį atsaky- 
mą: „Tavo laišką gavau ir džiaugiuosi, kad viską darei taip, kaip 
patarė viziris. Turiu prašymą — atsiųsk vizirį kuriam laikui pas 
mane. Mat aš ir-čia esu karalius, todėl jis man būtinai reika- 
lingas“. 

Praslinko du mėnesiai, kol Žemės Gražuolė atsakė į visus laiš- 
kus. Į tą laiką iš jaunikaičio ir jo žirgo liko vieni kaulai ir oda. 
Vieną naktį Žemės Gražuolė išvedė juos laukan, pakrovė ant 
žirgo savo atsakymus, o jaunikaitį pasodino į balną. Žirgas klu- 
po sulig kiekvienu žingsniu, bet galiausiai jie šiaip taip išjojo. 
Švintant prijojo karalaičio rūmus. Kaipmat pasklido žinia, kad 
medžioklio sūnus sugrįžęs iš ano pasaulio, ir visi subėgo prie 
rūmų. Išvydę jaunikaitį ir žirgą taip sulysusius, kad iš jų buvo 
belikę vien kaulai, žmonės patikėjo, jog jie iš tikrųjų pabuvojo 
aname pasaulyje. O kai perskaitė atsakymus į savo laiškus, ga- 
lutinai įsitikino, nes rado ten atsakymus į visus savo klausimus. 
Karaliaus sūnus, perskaitęs tėvo laišką, tuojau pasiuntė pašaukti 
vizirį ir tarė jam: 

— Keliausi pas mano tėvą, nes esi ten jam reikalingas. 

Viziris šoko prieštarauti: 

— Visi tie laiškai yra pramanas, negali taip būti, kad kaž- 
kas nukeliautų į aną pasaulį ir vėl sugrįžtų. 

Į tai karalaitis atsakė: 

— Betgi anksčiau tu pats mane tikinai, kad galima nukeliau- 
ti į aną pasaulį ir sugrįžti. O dabar tvirtini, kad taip negali būti. 
Nori ar nenori — teks keliauti! 

Tuomet, drebėdamas dėl savo kailio, viziris tarė: 

— Čia kažkas ne taip, čia kažkokių burtų būta. Štai jeig': 
medžioklio sūnus įliptų į katilą su verdančia alyva ir vėl sveikas 
gyvas iš jo išliptų, tada aš patikėčiau, kad jis pabuvojo aname 
pasaulyje. 

Karalaitis atsigręžė į jaunikaitį ir tarė: 

— Jeigu tu įlipsi į verdančią alyvą, viziris patikės tavimį. 

— Matai, valdove, kaip prastai aš po tokios ilgos kelionės 
atrodau, — atsakė medžioklio sūnus. — Leisk man pirmučiausia nu- 
eiti namo ir pailsėti, o po dešimties dienų aš sugrįšiu ir duosiu 
atsakymą. 

Jaunikaitis parėjo namo ir tylus, susimąstęs prisėdo. Žemės 
Gražuolė ir klausia jį: 

— Na, kas dabar nutiko? Visi sunkumai jau įveikti, tai ko 
gi tu toks liūdnas? 

Jaunikaitis atsakė, jog dabar būsią užvis blogiausia, nes vi- 
ziris iš jo reikalaująs, kad jis šoktų į katilą su veidančia alyva. 
— Tai mat, — baigė pasakoti jis, — dabar man jau galas. 

Tačiau Žemės Gražuolė kaip ir visada atsakė: 

— Būk ramus, tai juk visai nesunku padaryti! 

Po dešimties dienų ji liepė jaunikaičiui nueiti pas karalaitį 

ir pasakyti, jog esąs pasiryžęs šokti į katilą. Karalaitis jau galįs 
kurti ugnį. Jaunikaičiui Žemės Gražuolė davė tokį vaistą ir pa- 
sakė: 

— Kai lipsi į katilą, įsidėk jį burnon, ir tau nieko neatsitiks.. 
Šitą vaistą aš gavau iš juodojo arapo, kuris mane paversdavo į 
keturis gabalus mėsos, o su šiuo vaistu vėl atgaivindavo. 

Jaunikaitis paėmė tą vaistą ir nuėjo pas karaliaus sūnų. Pa- 
klaustas, ar norįs lipti į verdančią alyvą, jaunikaitis atsakė, jog 
yra pasiruošęs. Tuojau atlėkė patsai viziris, pakūrė ugnį, užkė- 
lė katilą, pripylė pilną alyvos, o kai alyva užvirė, tarė: 

— Jei medžioklio sūnus įlips į šitą katilą ir gyvas iš jo iš- 
lips, aš patikėsiu, kad laiškai tikri, ir keliausiu pas tavo tėvą į 
aną pasaulį. 

Vos tik viziris ištarė šiuos žodžius, jaunikaitis šoko į katilą, 
vėl išniro, iškišo galvą iš alyvos ir paklausė: 

— Ar dar patupėt, ar jau galiu išlipti? 

— Išlipk, — tarė karaliaus sūnus. 

Taip jaunikaitis sveikas ir gyvas išlipo iš katilo. 

— Na, at Matai dabar, kad jo teisybė? — paklausė vizirį ka- 
ralius. 

Tačiau viziris atsakė: 

— Ne, aš netikiu, čia burtai. 

Tuomet karalaitis supyko, stvėrė vizirį ir įmetė į katilą — ir 
nebeliko iš jo nė kaulelio. Viziriu paskyrė medžioklio sūnų, šis 
vedė Žemės Gražuolę, ir gyveno jie kartu linksmi ir laimingi. 


DEKINGOJI GY VAT: 


Gyveno sykį vargšas žmogus ir turėjo vienturtį sūnų. Vieną 
dieną berniukas rado beveik sušalusią gyvatę ir parsinešė ją na- 
mo. Šilumoj atkutęs, gyvačiukas tarė jam: 

— Už tai, ką tu man padarei, aš pats atsilyginti negaliu. Bet 
eime kartu pas mano tėvą. Jeigu jis tavęs paklaus, ko norėtum 
už mano išgelbėjimą, nieko daugiau neprašyk, tik dėžutės. Toje 
dėžutėje yra plaukas, ir kai tu jį krestelėsi, jis išpildys kiekvie- 
ną tavo norą. 

Jie nuėjo pas gyvačiuko tėvus, kurie labai apsidžiaugė vėl 
matydami savo vaiką. Gyvačiuko tėvas paklausė jaunikaitį, kuo 
galėtų atsilyginti už sūnaus išgelbėjimą. Kaip buvo pataręs gy- 
vačiukas, jaunikaitis paprašė dėžutės. Gyvačių tėvas supyko, 
mat nenorėjo jos niekam duoti. 

— Gausi viską, ko paprašysi, tik ne dėžutę, — tarė jis jauni- 
kaičiui. 

Tada jaunikaitis apsisuko ir jau norėjo eiti sau. Gyvačiukas 
nusekė jam iš paskos, o motina apsiverkė ir tarė tėvui: 

— Geriau duoti, ko jis reikalauja, negu netekti sūnaus. 

Ji pastojo sūnui kelią, ir jie abu dar sykį ėmė prašyti tėvą, 
kol šis pagaliau sutiko. Gyvačiukas pašaukė jaunikaitį, ir tėvas 
atidavė jam tą dėžutę. Tada jaunikaitis parėjo namo. 

Kaip sykis tuo metu karalius buvo įsakęs paskelbti visose 
provincijose, kad visi jauni vaikinai privalą susirinkti priešais 
rūmus, nes jo duktė norinti pasiskirti sau vyrą. Tam, kuris jai 
patiksiąs, ji mesianti obuolį. Jaunikaitis irgi išsirengė tenai eiti. 
Pakeliui jis papurtė dėžutę ir gavo puikius rūbus bei baltą žir- 
gą. Kitus vaikinus jis praleido priekin, o pats atjojo paskutinis. 
Karalaitei nė vienas atvykusių nepatiko. Tik kai ant balto žirgo 
pasirodė jaunikaitis, ji metė jam obuolį. Karalius įsakė pakvies- 
ti jaunikaitį į rūmus, jie viską apšnekėjo ir po keturių mėnesių 
sutarė atšvęsti vestuves. Priartėjus vestuvių dienai, jaunikaitis 
papurtė dėžutę, ir ši padovanojo jam rūmus, nustebinusius visą 
karalystę. Jaunikis parsivedė nuotaką, vestuvių puota užtruko 
daugelį dienų, paskui jaunieji savaitę dar viešėjo pas karalių, o 
tada jau sugrįžo į jaunikaičio rūmus. Neilgai trukus uošvis pra- 
dėjo kariauti su kitu karaliuku. Jis sušaukė visus savo karius, 
galiausiai liepė pakviesti ir žentą, kurį įsakė paskirti kariuome- 
nės vadu. Paskui karalius pasivadino pas save dukterį ir ėmė ją 
klausinėti, kaip ji gyvenanti su savo vyru. Nieko neįtardama, 
duktė pasisakė tėvui, kad jie neturį nė vieno tarno ir nė vienos 
tarnaitės, bet vos tik jos vyras pakratąs tokią dėžutę, jie gau- 
ną, ko tik panorėję. Tuomet karalius pradėjo spirti dukterį, kad 
ji tą dėžutę iš vyro paimtų. Tačiau ji nežinojo, kur vyras ją lai- 
ko paslėpęs. 

Tais laikais visi gyvuliai ir žvėrys dar mokėjo kalbėti. Tad 
karalius ir paklausė jų, kuris galėtų surasti vietą, kur jo žentas 
laikąs dėžutę. Galiausiai pelė pasižadėjo: 

— Aš surasiu tą dėžutę, tik kai eisit miegoti, palikit kamba- 
ryje aliejaus lempelę. | 

Kai visi sugulė ir sumigo, pelė panardino uodegą į lempelės 
aliejų, paskui tą uodegėlę kyštelėjo žentui į nosį. Šis nusičiau- 
dėjo ir kaipmat išmetė dėžutę. Pelė ją sučiupo, nubėgo šalin ir 
nunešė dėžutę karaliui. 

Žentas. tuojau suprato, kad čiaudint jam iškrito dėžutė. Jis 
greit atsikėlė ir pradėjo jos visur ieškoti — apieškojo visus rū- 

mus, niekur nerado ir galop pamanė, kad ji bus įkritusi į pelės 
urvelį. Neturėdamas dėžutės, jis vėl tapo skurdžiumi. Tačiau ka- 
ralius, kuris gerai žinojo, kur yra dėžutė, pasiėmė jį drauge su 
dukra pas save ir padovanojo jiems karalystę, kur jiedu dar il- 
gai ir laimingai gyveno. 


PASAKA APIE DEKINGUMĄ 


Sykį gyveno jaunikaitis, buvo jis didelis vargšas, bet turėjo 
gerą širdį. Gyveno taip skurdžiai, jog vieną dieną nutarė palikti 
savo kaimą ir pabandyti pasiieškoti laimės svetur. Pasiėmė pen- 
kiasdešimt grašių, kuriuos buvo susitaupęs per visą gyvenimą, ir 
išsiruošė į kelionę. Pakeliavęs gal šešias valandas, netoliese vie- 
no miesto išvydo daugybę žmonių. Keliauninkas žengė prie jų 
norėdamas pažiūrėti, kas čia dedasi. Ką gi jis pamatė priėjęs 
arčiau? Ant žemės paslikas gulėjo negyvėlis, o palaidoti jo ne- 
leido vyras, kuris mirusiam buvo paskolinęs pinigų. Nors aplin- 
kui būriavosi minia, nė vienas nenorėjo sumokėti vargšo negy- 
vėlio skolų, kad jį būtų galima paguldyti į karstą. Mūsų keliau- 
ninkas, pašiurpęs nuo tokio vaizdo, paklausė: 

— Kiekgi tas vargšas buvo skolingas? 

Jam buvo atsakyta, kad žmogus turėjęs grąžinti penkiasde- 
šimt grašių. Tuomet jaunikaitis tarė: 

— Jeigu kiekvienas sumestų bent po grašį, mes galėtume ati- 
duoti skolą ir palaidoti mirusįjį. 

Bet minioje niekas nė burnos nepravėrė geram žodžiui ištarti 
ar grašį pasiūlyti. Pamatęs, kad niekas neduoda pinigų, kad žmo- 
nės ruošiasi palikti negyvėlį tiesiog ant kelio, jaunikaitis išsi- 
traukė iš ančio penkiasdešimt grašių ir atidavė juos skolintojui. 

Tuo viskas ir pasibaigė, negyvėlį palaidojo, o jaunikaitis trau- 
kė toliau savo keliu. Ėjo jis, ėjo ir galiausiai priėjo kalną. Kaipsyk 
čia jį užklupo naktis, ir jis ėmė galvoti, kur pernakvojus. Šitaip 
bemąstant, pasirodė aukštas ir stotingas vyras, palinkėjo jauni- 
kaičiui labo vakaro ir paklausė, ko jis toks susidūmojęs. 

— Nieko aš negalvoju, drauguži, — atsakė jaunikaitis, — aš 
traukiu į svetimas šalis, Mane užklupo naktis, ir štai aš nebeži- 
nau, kur čia pernakvojus. 

— Ir aš.— pasakė nepažįstamasis, — traukiu į svetimas šalis, 
ir mane šioje vietoje užklupo naktis. Jeigu jau dievas mudu su- 
vedė čia, šito kalno papėdėje, tai čia ir miegokim, kad neišsi- 

muštume iš kelio. O ryte, duos dievas, anksti atsikelsim ir trauk- 
sim drauge toliau. 

Šitokia mintis patiko abiems keliauninkams, jie dar pasišne- 
kučiavo, ir nepažįstamasis pasiūlė jaunikaičiui: 

— Jei sutinki, tapkime kraujo broliais, kad ir kur eitume, 
niekad nesiskirkime. 

Taip jiedu davė vienas kitam garbės žodį ir tapo kraujo bro- 
liais. Paskui pasiieškojo vietos nakvynei, ir kai jau ruošėsi gul- 
tis, abu sutarė, jog bus geriau, jei vienas miegos, o kitas bu- 
dės. Taip keisdamiesi galės be baimės ilsėtis, iki išauš diena. Jau- 
nikaitis svetimajam tarė: 

— Miegok pirmas tu, juk esi vyresnis už mane. 

Tačiau anas vyras prieštaravo sakydamas, kad jaunikaitis tu- 
ri miegoti pirmas, nes jis esąs jaunesnis. Galiausiai jie susitarė, 
Jaunikaitis atsigulė, 0 jo draugas liko budėti. 

Vos tiktai jaunikaitis užmigo, iš aukštybių virš jo galvos nu- 
švito šviesa. Nepažįstamasis nepaprastai nustebo virš draugo gal- 
vos išvydęs degančią aliejaus lempelę. Neilgai lrukus šviesa už- 
geso, vyras norėjo ją vėl uždegti, bet kuo? Juk jis neturėjo nei 
skiltuvo, nei degtukų. Tuomet kiek toliau ant kalvos pastebėjo 
liepsnojant ugnį. Jis paėmė lempelę į ranką, nusileido nuo kal- 
no, o tenai, prie upelio, sutiko dvi moteris. Viena jų mokėjo 
prailginti dieną, o kita trumpino naktį. 

Vyras paprašė abi moteris, kad būtų tokios geros ir prail- 
gintų naktį, o dieną sutrumpintų. Moterys sutiko, ir jis nuėjo 
toliau. Prisiartinęs prie laužo, kur norėjo užsidegti- lempelę, jis 
išvydo virš ugnies pakabintą katilą su keturiasdešimčia ąsų, kad 
keturiasdešimt žmonių galėtų kibti ir nukelti jį. Tame katile vi- 
rė keturiasdešimt jaučių. Nepažįstamasis priėjo prie katilo, čiu- 
po už dviejų ąsų, nukėlė katilą, užsidegė lempelę, vėl pakabino 
katilą ant ugnies ir su degančia iempele nuėjo sau. 

Tasai katilas buvo keturiasdešimties plėšikų, kurių trisdešimt 
devyni miegojo, o vienas budėjo. Šis budėtojas baisiausiai nu- 
stebo pamatęs žmogų, kuris vienas nukėlė katilą, tad pažadino 
bendrus ir apsakė jiems, ką regėjęs savo akimis. Bet bičiuliai 
juo nepatikėjo. O keliauninkas labai skubinosi, ir lempelė jam 
vėl užgeso. Tuomet jis dar sykį sugrįžo ir vėl ją užsidegė. Dabar 
plėšikai savo akimis pamatė, ką buvo pasakojęs jų draugas, ir 
labai stebėjosi, buvo tiesiog apstulbinti to žmogaus jėgos. Jie už- 
tvėrė keliauninkui kelią, sulaikė ir puolė klausinėti, ką jis vei- 
kiąs ant šito kalno ir kodėl nukėlęs katilą, kurį jie visi tik var- 

gais negalais įstengia pajudinti. Keliauninkas apsakė, kaip vis- 
kas atsitiko. Tada plėšikai jam tarė: 

— Mums žūtbūt reikalingas toksai vyras kaip tu, nes jau se- 
niai ruošiamės pagrobti karaliaus dukterį. Todėl labai tavęs pra- 
šom eiti šią naktį su mumis. 

Norom nenorom jam teko eiti kartu. Priėjus karaliaus sosti- 
nę, plėšikai tarė: 

— Tu esi stiprus, todėl lipsi ant sienos ir nuleisi mums virvę. 

Keliauninkas užlipo ant sienos, nuleido virvę, o plėšikai visi 
vienas po kito į ją įsitvėrė. Tada jis pakėlė juos aukštyn, nupjo- 
vė virvę, ir plėšikai kitoj sienos pusėj nukrito žemėn ir užsimušė. 
Tada keliauninkas valandėlę pasėdėjo ir tarė sau: 

— Užlipsiu į rūmus ir pasižiūrėsiu, ar gerai miega karalius 
ir jo dvariškiai. 

Jis nuėjo į rūmus ir ėmė dairytis į visas puses. Tuojau gra- 
žiausioje menėje rado miegančią karaliaus dukterį. Ji gulėjo auk- 
sinėje lovoje, o keturiuose tos lovos kampuose degė aštuoni ži- 
bintai. Tuos, kurie stovėjo kojūgaly, keliauninkas perstatė prie 
galvos, o iš galvūgalio perkėlė prie kojų. Jau ruošėsi išeiti, bet 
čia pamatė nuo sienos slystančią didžiulę gyvatę, kuri jau lin- 
gavo virš karalaitės galvos. Keliauninkas akimoju išsitraukė pei- 
lį, smogė gyvatei į nugarą, ir ji drauge su peiliu liko prismeigta 
prie sienos. Tada jis nuskubėjo tiesiai pas tas dvi moteris, ku- 
rias buvo prašęs prailginti naktį, ir pasakė joms, kad viską su- 
spėjęs nuveikti. Paskui nuėjęs pažadino savo kraujo brolį ir tarė: 

— Kelkis, eisim, nes jau švinta. 

Jiedu susiruošė, patraukė senuoju keliu ir po kelių dienų pri- 
ėjo miestą, kuriame nusprendė pasilikti ir susirasti darbą. 

O karalius, kurio dukterį noiėjo pagrobti plėšikai, ryte atsi- 
kėlęs kaip paprastai pirmučiausia nuėjo į savo dukters kambarį. 
Ją karalius nepaprastai mylėjo, nes šitą vieną dukterį ir tetu- 
rėjo. Bet ką jis įėjęs išvydo! Ogi milžinišką gyvatę ant sienos. 
Karalius baisiausiai persigando, skubinai pribėgo prie dukters ir 
puolė ją žadinti, nes vargšas pamanė, kad gyvatė bus ją įgėlusi. 
Bet kai duktė nubudo ir pasirodė, kad jai neatsitiko Aieko pik- 
to, jis vėl atkuto ir pralinksmėjo. Apimtas džiaugsmo, karalius 
liepė į visas keturias puses paskelbti, kad tas, kuris atliko šitą 
didi žygdarbį, turi ateiti į rūmus, karalius paskelbsiąs jį didvy- 
riu ir duosiąs jam, ko tik šis panorėsiąs. Taip apie šį žygdarbį 
sužinojo visa karalystė, ir iš visų keturių šalių pas karalių pra- 
dėjo plūsti vyrai sakydami, kad tą žygdarbį jie atlikę. Tik nė 
vienas neįstengė ištraukti peilio iš gyvatės nugaros, ir karalius 

suprato, kad jie meluoja. Bet kurgi tas žmogus, kuris išgelbėjo 
jo dukterį nuo gyvatės? Kadangi karalius nežinojo, kaip jį su- 
rasti, galiausiai jam šovė į galvą mintis prie kryžkelės pastatyti 
didelius nakvynės namus. Kiekvienas ten užsukęs turėsiąs užsi- 
mokėti už valgymą papasakodamas visą savo gyvenimą. Pagal 
tuos pasakojimus karalius vylėsi surasti tikrąjį didvyrį. Jis pa- 
kvietė geriausius mūrininkus, ir tuose namuose buvo įrengta 
daugybė puikių kambarių keliauninkams apsistoti. O šalia nak- 
vynės namų karalius įsakė pastatyti kitus, kur keleiviai turėjo 
atlikti išpažintį. Taip praėjo ketveri metai, bet keliauninkų išpa- 
žintyse nebuvo nė užuominos apie andainykštį atsitikimą. 

Tuo tarpu abu mūsų Kraujo broliai ketverius metus triūsė, o 
paskui susiruošė išvykti — kiekvienas norėjo grįžti į savąjį kraš- 
tą. Bekeliaudami jiedu priėjo ir tuos nakvynės namus, kur apsi- 
stojo užkąsti bei pailsėti. Kitą rytą atsikėlę jie vėl gerai paval- 
gė, išgėrė ir pašaukė šeimininką atsiskaityti už vaišes. Bet šei- 
mininkas jiems tarė: 

— Aš nežinau, kiek jūs skolingi, eikit štai į aną namą, ten 
yra žmogus, kuris turi viską užrašęs. 

Abu atsikėlė ir su pinigais saujoje nuėjo į parodytą namą. 

— Mudu norime keliauti toliau, nagi pažiūrėk, kiek mes tu- 
rime mokėti. 

Bet šitų namų šeimininkas pasakė: 

— Mieli bičiuliai, nė vienam, užėjusiam į šiuos namus, nieko 
mokėti nereikia. Nakvynės namų savininkas įsakė mums, užuot 
ėmus pinigus, išklausyti svečių išpažinties. Kiekvienas turi pa- 
pasakoti, ką jis gyvenime gero ar blogo yra nuveikęs. To mes 
reikalaujame vietoj užmokesčio, tad aš prašau jūsų sakyti tiesą. 

Pirmučiausia jie pakvietė jaunikaitį, ir šis papasakojo nutiki- 
mą, kaip už numirėlį jis sumokėjęs penkiasdešimt grašių. Paskui 
buvo pašauktas kitas keliauninkas, kad ir jis papasakotų, ką nu- 
veikęs šiame pasaulyje. Šis vardijo visus gerus ir blogus savo 
darbus, paskui papasakojo ir apie tai, kaip keturiasdešimt plė- 
šikų norėjo jį priversti pagrobti karaliaus dukterį, kaip jis tuos 
keturiasdešimt plėšikų nugalabijo, kaip nuėjęs į karalaitės mie- 
gamąjį perstatė žibintus, o išeidamas pastebėjo didžiulę gyvatę 
ir nudobė ją. 

Vos tik karaliaus nuodėmklausys išgirdo apie gyvatę, metė 
rašęs, užvertė knygą, išbėgo laukan ir sušuko tarnams, kad iš 
visų keturių pusių padegtų nakvynės namus, nes jie jau radę, 
ko ieškojo. Išgirdęs tokius žodžius, keleivis apmirė iš siaubo. Ta- 
čiau karaliaus nuodėmklausys pasakė, kad jam nesą ko bijotis, 

nes už tą žygdarbį karalius tik norįs jam atsidėkoti. Kraujo bro- 
liai ir nuodėmklausys sulipo į karietą ir nuvažiavo pas karalių. 
Abu paeiliui išklausinėjęs, karalius paėmė juos už rankų ir nu- 
vedė į dukters kambarį. Ten keliauninkas pamatė savo peilį, greit 
pribėgo ir ištraukė jį iš gavatės nugaros. Kadangi šimtai stip- 
rių vyrų buvo bandę tai padaryti, bet neįstengė, tai dabar ka- 
ralius jau neabejojo, kad šitas vyras ir nužudė gyvatę. 

— Tu išgelbėjai mano dukterį nuo mirties, — tarė jis, — tad 
prašyk, ko tiktai nori, — viską gausi. 

— Ilgai gyvuok, karaliau, nieko man nereikia, — atsakė ke- 
liauninkas. 

Tačiau karalius nenusileido: 

— Kadangi tu išgelbėjai mano dukterį, aš atiduosiu tau ją 
už žmoną. Net nežinau, kaip geriau galėčiau tau atsidėkoti. 

Išgirdęs šiuos žodžius iš karaliaus lūpų, keliauninkas puolė 
ant kelių ir prabilo: 

— Aš nesu vertas tavo didenybei nė batus nuauti, tai kaip 
galiu imti karaliaus dukterį už žmoną? Prašau tavęs, leisk mums 
grįžti į savo kraštą, nes ten dabar veda mūsų kelias. 

— Už nieko kito savo dukters neleisiu, tik už tavęs, ir pa- 
darysiu tave dideliu žmogumi! — pareiškė karalius. 

Išgirdęs tokius smMarkius žodžius, keliauninkas paprašė leisti 
jam pasitarti su savo kraujo broliu. Karalius leido, ir jaunikai- 
tis patarė jam vesti karaliaus dukterį. Tačiau pridūrė: 

— Tik pareikalauk iš karaliaus, kad galėtum su žmona keliau- 
ti Į savo kraštą, nes čia tu esi svetimas. 

Keliauninkas persakė karaliui tuos žodžius, ir nors iš pradžių 
šis nenorėjo skirtis su dukra, vis dėlto nusileido, nes buvo davęs 
karaliaus žodį. Jie atšventė vestuves ir iškeliavo į savo kraštą. 
Karalius padovanojo jiems tūkstantį visokiausių gėrybių, kurias 
jie pasiėmė su savimi. 

Po kelių dienų broliai priėjo kapą to žmogaus, kurio skolin- 
tojas nenorėjo leisti palaidoti ir už kurį jaunikaitis buvo paau- 
kojęs savo penkiasdešimt grašių. Šioje vietoje vyresnysis kraujo 
brolis, karalaitės vyras, tarė: - 

— Brolau, likimas lėmė, kad mudu susitikome prie kalno, 
kur tapome kraujo broliais. Šioje vietoje mudu ir išsiskirsime. 
Dabar viską, ką mums davė karalius, pasidalinsime, kaip reika- 
lauja meilė ir žmogiškumas. Po to jau eisime kiekvienas į savo 
namus. 

Taip taręs, jis įsakė tarnams viską iškrauti ir broliškai .pada- 
linti. Galiausiai stvėrė savo žmoną, karaliaus dukterį, ir išsitrau- 


117 


kė kardą, pasišovęs padalinti ir ją. Bet kraujo“ brolis staiga čiu- 
po jį už rankų, šoko ant kaklo šaukdamas: 

— Ką tu darai! Kaip tu gali dalinti žmogų? 

— Kraujo broliai privalo dalintis viskuo, net žmona, taip rei- 
kalauja įstatymas, — atsakė vyresnysis. 

Ir kai jis pakėlė kardą norėdamas perkirsti žmoną perpus, ši 
taip persigando, kad iš baimės išsižiojo, ir iš karalaitės burnos 
iššliaužė gyvatė. Tada kraujo brolis tarė: 

— Ar matei? Aš ne tam išsitraukiau kardą, kad perkirsčiau 
ją perpus, tik dėjausi taip daiąs, kad iš Mergaitės pilvo iššliauž- 
tų gyvatė. Mat aš noriu tau atiduoti ją gyvą ir sveiką, kaip at- 
lygį už visa tai, ką tu man esi padaręs. 

Jis paėmė jaunąją moterį už rankos, perdavė ją kraujo bro- 
liui ir prakalbo taip: | 

— Keliauk į savo tėviškę, gyvenk sau ir džiaukis. Lig šiol aš 
buvau tavo kraujo brolis, nuo dabar esu ne kas kitas, o to žmo- 
gaus, kurį tu čia palaidojai, dvasia. 

Dar palinkėjęs jiems sveikatos, vyras pradingo. Visi labai ste- 
bėjosi jo žodžiais, o labiausiai jaunikaitis. Jis paėmė žmoną už 
rankos, nuėjo prie kapo, puolė ant kelių ir verkė mirusiojo. Pas- 
kui pabučiavo kapą, pakilo ir įsakė vėl viską sukrauti. Jauni- 
kaitis su nuotaka sėdo ant žirgų ir nujojo į savo kaimą. Žmonės, 
išvydę vargšą vaikiną su karaliaus dukterimi ir daugybe turtų, 
subėgo iš visų pusių ir su didžiausia pagarba sutiko jį. Jaunikai- 
tis pasistatė kaime karališkus rūmus ir gyveno ten su karaliaus 
dukterimi bei savo vaikais ilgai ir laimingai. Mat tas, kuris ki- 
tiems daro gera, ir pats geru atlyginamas. 


KARALAITĖ IR KAUKOL!' 


Gal taip ir buvo kitados, o gal ir nebuvo. Kažkadų kažkada 
gyveno karalius, kuris turėjo tris dukteris. Vieną dieną jis išsi- 
rengė pajodinėti ir jojo pro tokius rūmus, o ten buvo gili duo- 
bė. Įsmuko jo žirgas į tą duobę ir nebegali ištraukti kojos. Su- 
sirinko gausybė žmonių, tačiau ir jie niekuo negalėjo padėti. 
Kadangi jau artinos naktis, karalius prisiekė sau: 

— Kas ištrauks mano žirgo koją iš duobės, tam atiduosiu vy- 
rIiausiąją dukterį už žmoną. 

Vos tik jis taip pasakė, žirgas ėmė ir ištraukė koją, nors ap- 
link nebuvo nė gyvos dvasios. Karalius parjojo namo ir pranešė 
dukteriai apie vestuves. Jis net neabejojo, kad kas nors iš tų 

rūmų, pro kuriuos jis jojo, bus padėjęs išlaisvinti žirgui koją, 
todėl palydėjo dukterį iki jų. Mergaitė įėjo į rūmus ir pradėjo 
laukti. Tuomet pasirodė baisus arapas.ir atidarė jai didžiules du- 
ris. Ir ką ta vargšė išvydo? Kaukolę! Ji žengė vidun, ir tarsi 
drugio purtomai arapas jai pasakė: 

— Štai tavo vyras, su kuriuo tau teks praleisti visą gyvenimą. 

Nelaimingoji mergaite baisiai nusiminusi prapliupo raudoti: 
koks liūdnas būsiąs jos gyvenimas su kaukole. 

Kitą rytą tėvas pasiuntė pas ją seną auklę, kad toji paklaus- 
tų, kaip mergaitei sekasi. Išvydusi auklę, mergaitė ilgesingai puo- 
lė į jos glėbį ir ašarodama bei kūkčiodama meldė, kad ją iš čia 
pasiimtų, nes nė minutės ilgiau ji nebegalinti čia būti. Netarusi 
nė žodžio, senė parsivedė mergaitę pas tėvą. Tada karalius pa- 
siuntė ten antrąją dukterį, bet i: ši, kaip ir pirmoji, sugrįžo at- 
galios, nes ir ji negalėjo gyventi su ta baisia galva. Pamačiusi, 
kad abi seserys sugrįžo, trečioji duktė nuėjo pas tėvą ir paprašė: 

— Brangus tėveli, nusiųsk mane gyventi su kaukole. Tebū- 
nie, kas bus! 

— Dukrele, — atsakė karalius, — tu esi mylimiausias mano 
vaikas ir nori tekėti už tokios bjaurios kaukolės! Juk pražudysi 
visą savo gyvenimą. Bet eik, jei jau taip trokšti. 

— Taip, tėve, aš noriu ten patekti ir pabandyti savo DE 
tarė gražioji mergaitė. 

Ir senasis karalius, kad ir labai liūdėdamas, pasiuntė dukterį 
į tuos rūmus. Nuėjusi ji įžengė į kambarį, kur jos jau laukė ara: 
pas. Vėl pasirodė kaukolė, tačiau karalaitė visiškai neišsigando, 
paėmė galvą į rankas, paglostė ją ir tarė: 

— Aš laimės kūdikis, kokį nuostabų vyrą turiu! 

Paskui pastatė galvą į kambario kampą. 

Kitą rytą tėvas pasiuntė auklę, kad ši paklaustų mergaitę: | 

— Mano dukrele, kaip tu praleidai naktį? Koks tau pasiro: 
dė tavo vyras? 

— Geriau ir būti negali, brangioji auklele, aš turiu vyrą, ku4 
riam lygių nėra. 

Auklė parėjo namo ir perdavė šitą naujieną. Tėvas labai 
džiaugėsi, 0 seserys susimąstė. 7 
— Argi galima, --- sakė jos, — būti laimingai su kaukole? 

Tada ios pasiuntė senąją auklę su deimantine sage ir liepė 
seseriai pasakyti, kad ši tą sagę nupirktų. Senė atėjo pas laimin- 
gąją mergaitę ir paklausė: 

— Dukrele, ar norėtum turėti tokią puikią sagę? 

-— Norėčiau, auklele, — atsakė išmintinga mergaitė,— tik tu- 

riu paklausti vyrą, nes sagė turi pirmučiausia jam patikti. 

Tokiais žodžiais ji išlydėjo auklę, o pati užlipo į savo kam- 
barį ir pravirko, nes nežinojo, iš kur jai imti pinigų, kad galė- 
tų nusipirkti sagę. Taip jai beverkiant, atėjo arapas ir paklausė, 
kas atsitiko. Mergaitė apsakė jam savo rūpestį, ir arapas nuėjo 
pas kaukolę, o ši paliepė: 

— Pasakyk valdovei, kad paimtų raktelį, kuris guli ant ži- 
dinio, o paskui tegul nueina į tokį ir tokį kambarį ir pasiima tiek 
pinigų, kiek tik jai reikia. 

Taip jai arapas ir pasakė. Pradžiugusi mergaitė nuėjo į tą kam- 
barį ir prisipylė pilnas kišenes pinigų. 

Kitą dieną auklė vėl atėjusi klausia mergaitę, kaip seserys 
buvo jai liepusios: 

— Ar šnekėjai su vyru? Ar patiko jam sagė? 

— Ak, auklele, — tarė mergaitė, — juk jis nenori drumsti ma- 
no džiaugsmo. Žiūrėk, kiek pinigų man davė. 

Vargšė senutė tik išpūtė akis ir labai stebėjosi, juoba žinojo, 
kad ji gyvena su kaukole. Kraipydama galvą auklė išėjo iš rū- 
mų. Išgirdę, kuo viskas baigėsi, seserys išblyško iš pavydo. Kitą 
dieną jos pakvietė seserį važiuoti sykiu Maudytis. Auklė per- 
davė seserų kvietimą, o mergaitė paprašė, kad auklė valandžiu- 
kę luktelėtų, nes pirmučiausia ji turinti atsiklausti vyrą. Paskui 
vėl užlipo į savo kambarį ir pravirko, nes nežinojo, kaip jai pa- 
sielgti. Kaip ir pirmą kartą pasirodė arapas ir paklausė, ko gi 
ji verkianti. Mergaitė jam viską apsakė, jis vėl nuėjo pas kau- 
kolę, ir ši paliepė: 

— Pasakyk vaidovei, kad paimtų šiuos trupinius ir pabertų 
prie durų. 

Mergaitė padarė, kaip buvo sakęs arapas, ir ką gi ji pamatė? 
Visas kelias buvo pilnas karietų, o viena jų spindėjo auksu. Iš 
šalių stovėjo tarnai su Maudymosi reikmenimis. Tai išvydę, se- 
serys nepaprastai stebėjosi ir jau pradėjo krimstis. Kokios jos 
buvusios kvailos, kad nepasilikusios rūmuose, galvojo piktosios 
seserys. 

Trečiąją dieną jos vėl pasiuntė auklę ir liepė pranešti, kad 
norinčios pas seserį paviešėti. Kai auklė išėjo, mergaitė vėl už- 
lipo į viršų ir pradėjo verkti. Tuojau pasirodė arapas, sužinojo 
ašarų priežastį ir nuskubėjo pas kaukolę. Tuos trupinius dabar 
kaukolė įsakė paberti virtuvėje. Mergaitė taip ir padarė. Jos 
nuostabai, kaipmat atsirado valgomasis su gausybe valgių ir pul- 
kas tarnų. Mergaitė paliepė tarnams, kad seserims atvažiavus jie 
karts nuo karto įeitų ir sakytų jai: „Išeik valandėlei, valdovas 

kviečia tave“. Tarnai jos prašymą įvykdė ir vis kvietė mergai- 
tę išeiti. Išėjusi ji kalbėjosi pati su savimi, bet taip, kad seserys 
girdėtų ir manytų, jog ji šnekasi su savo vyru. Tačiau jos abi 
nebuvo patenkintos, nes pačios norėjo pamatyti vyrą. 

Dabar karalaitė nebežinojo, ką daryti. Ji vėl prapliupo verk- 
ti, ir tuomet pasirodė juoda katė. Kur ta katė viliojo eiti, ten ji 
ir sekė iš paskos. Taip katė atvedė mergaitę į puikų sodą. Po 
vienu rožių keru ji išvydo mergelę ir jaunikaitį, o šalia jų gu- 
lėjo mažas vaikas, kuriam saulė kepino galvutę. Karalaitei pa- 
gailo vaiko, ir ji užtiesė jam ant galvos skepetaitę. Paskui paste- 
bėjo, kad anos mergelės plaukai įsivėlę į rožių dyglius. Tada ji 
lėtai — vieną po kito —- pradėjo traukti plaukus iš dyglių, bet taip 
atsargiai, kad mergelei neskaudėtų ir netrukdytų miegoti. Nubu- 
dusi mergelė labai stebėjosi ir pažadino jaunikaitį, kuris irgi nie- 
ko nepajuto. Tada ta mergelė ilgais šviesiais plaukais tarė: 

— Tas, kuris taip meiliai su manimi pasielgė, gali pasiro- 
dyti, aš išpildysiu bet kurį jo norą, kad ir koks jis būtų. 

Tuomet mergaitė su kaukole išėjo iš už rožių kero, kur buvo 
pasislėpusi, ir tarė šviesiaplaukei: 

— Labai prašau tavęs, sesute, išgelbėti mane iš baisios pa- 
dėtiės, antraip aš pražuvus. Tėvas ištekino mane už kaukolės, o 
dabar seserys nori Matyti Mano vyrą gyvą, nes jos miršta iš 
pavydo. Ar tu kaip nors negalėtum padėti buvusiam žmogui? 
Jeigu pagelbesi man, aš šito niekuomet nepamiršiu. 

Šitaip kalbėjo karalaitė, ir jos žodžiai sujaudino tą nepažįs- 
tamą mergelę. O ši nuostabi, grožiu spindinti mergelė buvo Že- 
mės Gražuolė. Tą jaunikaitį ji pati ir buvo pavertusi kaukole, 
kad išlaikytų jį sau ir neleistų į gyvųjų pasaulį. Dabar Žemės Gra- 
žuolė tarė: 

— Štai tas žmogus, kurio tu ieškai! Tai tavo vyras! 

Taip tarusi, ji vėl pavertė kaukolę žmogumi. Neapsakomai 
džiaugdamasi mergaitė sugrįžo į rūmus, kur laukė seserys. Kai jos 
išvydo gyvą sesers vyrą, joms net akys aptemo. 

O karalaitė dar ilgai. gyveno su savo vyru, ir jei nenumirė, 
tebegyvena ir šiandien. 


SAULĖS SUNUS 


Gal buvo taip kitados, o gal ir nebuvo. Kadų kadės gyveno 
kartą karalius ir turėjo tris dukteris. Kai atėjo metas joms te- 
kėti, karalius sukvietė visas tris ir pasakė, kad gali pasirinkti 

sau vyrus, kaip širdis liepia. Paskui karalius įsakė visiems paval- 
diniams susirinkti po rūmų balkonu — princesės mes auksinį 
obuolį išskirdamos tuos, kurie joms bus prie sirdies. Karaliaus 
įsakymas buvo pagarsintas visoje šalyje, ir jaunikaičiai būriais 
traukė į rūmus, skubėjo prie balkono, ir kiekvienas tikėjosi auk- 
sinio obuolio. 

Abi vyresniosios seserys metė obuolį ir pataikė į du puikius 
jaunikaičius. 

Dabar atėjo eilė mesti jauniausiajai, tik, deja, obuolys patai- 
kė ne į jaunikaitį, o į gyvatę, kuri tą akimirką šliaužė per mi- 
nią. Tai išvydę, Žmonės ėmė šaukti: 

— Neteisingai! Neteisingai! 

Visi reikalavo, kad jaunėlė dar sykį mestų obuolį. Ir vėlei 
ji pataikė į gyvatę. Minia vėl šaukė, kad taip negali būti, ir mer- 
gaitė trečiusyk metė obuolį, bet ir vėl pakliuvo į gyvatę. Ka- 
ralius ir jo žmonės labai nuliūdo, nes argi galima gražiausią ka- 
ralystės mergaitę atiduoti už žmoną gyvatei? O mergaitė labai 
susikrimtusi nuėjo pas tėvą ir tarė: 

— Tėve, tai mano likimas. Obuolys triskart pataikė į gyvatę, 
teks man už jos tekėti. 

Karalius labai sielvartavo, bet galiausiai sutiko iškelti ir šitas 
vestuves. Išmintingoji mergaitė dėjosi nuliūdusi, juoba kad dėl 
tokio vyro seserys ją dar pajuokė. Bet jai iš džiaugsmo šokinėjo 
širdis, nes iš tikrųjų ta gyvatė buvo nuostabus vyras, kokio dar 
pasauliui neteko matyti. 

Vieną dieną karalius surengė šventinius pietus ir pakvietė į 
juos visus savo karalystės kilminguosius. Tarp svečių buvo ir 
abu žentai, vyresniųjų seserų vyrai. Jauniausioji duktė, nuo gal- 
vos iki kojų apsitaisiusi auksiniais apdarais, nuėjo pas tėvą ir 
paprašė jį, kad karalius pakviestų ir jos vyrą. Bet karalius ati- 
tarė: 

— Ką tu kalbi, dukrele! Kaip aš galiu gyvatę kviesti į puo- 
tą? Šitaip aš visiems svečiams įvaryčiau siaubą. 

Tačiau gražioji mergaitė prispyrė tėvą, ir gyvatė, greitai 
įšliaužusi į valgomąjį, apsidairė ir tuojau pat vėl iššliaužė namo. 
Netrukus į puotą atvyko nepažįstamas jaunikaitis, kurio niekas 
anksčiau nebuvo matęs. Nuo galvos iki kojų jis buvo apsisiau- 
tęs auksiniais rūbais, išvydę jį, visi labai stebėjosi. Jauniausioji 
duktė, kuri žinojo, kad čia jos vyras, priėjo prie jo, paėmė už 
rankos, ir jiedu pradėjo šokti. 

— Tau juk širdis gali plyšti, — sakė pavyduolės seserys. — 
Verčiau rūpinkis savo gyvate! 

Parėjęs namo apsirengti aukso rūbų, jaunėlės vyras pasakė 
žmonai: 

— Klausyk, mieloji, štai čia aš palieku gyvatės odą, kai pa- 
virstu žmogum. Gerai žiūrėk, kad ji niekur nepradingtų, antraip 
tu niekad manęs nebematysi. 

Seserys ir toliau šaipėsi iš vargšės mergaitės ir jos vyro — 
gyvatės. O, kad jos būtų žinoję, kokį nuostabų vyrą ji turi! Varg- 
šelei kone širdis plyšo, ir galiausiai ji tarė sau: 

— Kad ir mirčiau, daugiau kentėti nebegaliu. Sudeginsiu tą 
vyro odą, ir tebūnie, kas bus! 

Taip nutarusi, ji išėjo iš puotos, parskubėjo namo, paėmė 
odą, įmetė į ugnį, ir ši greitai sudegė. O vyras, kuris dar tebe- 
buvo puotoje, išsyk pajuto, kas atsitiko. Jį išpylė prakaitas, ir jis 
atsiduso: 

— O nelaimingoji, ką tu padarei! 

Greit parbėgęs namo, rado žmoną deginančią brangią gyva- 
tės odą. 

— Ką darai, nelaimėle! — sušuko jis. — Argi aš tau nesakiau, 
kad ta oda negali pražūti, antraip tu manęs niekad nebematysi! 
Ak, moterie, mano moterie, ką tu padarei! Dabar, — tęsė jis, — 
aš išeinu, 0 tau palieku šiuos geležinius batus ir lazdą. Mane su- 
rasi tik tuomet, kai tie batai visai sudils, taip ilgai tau teks ke- 
liauti. 

Vos tik ištaręs paskutinį žodį, jis ištirpo ore ir pranyko. Jis 
nukeliavo pas Saulę, kuri buvo tikra jo motina. 

Nors vargšė mergaitė pati buvo kalta, ji nei liūdėjo, nei krim- 
tosi, tik apsiavė tais batais, sukaupė visą savo drąsą ir vienui 
viena, tarsi kokia pamestoji, iškeliavo. Ji ėjo, ėjo ir po ilgos 
kelionės priėjo kelią, to kelio pakrašty telkšojo kūdra, o kūdros 
paviršiuje plūduriavo papuvus. lenta. Mergaitei pagailo tos len- 
tos, paguldžiusi ją įsaulyje, ji tarė: 

— Ak, vargše lentele! Kaip greit vandeny būtum supuvusi! 

Paskui mergaitė leidosi toliau ir ėjo labai labai ilgai. Galiau- 
siai vienoje vietoje atrado nukritusį ir pusiau supuvusį obuolį. 
Mergaitei pasidarė to obuolio gailu, ir ji tarė: 

— Ak, obuolėli, kaip tau buvo gera! Kiti obuoliai jau visi 
suvalgyti, tik tu vienas likai, nors ir beveik supuvęs. 

Ji atkando kąsnelį iš supuvusios pusės ir vėl padėjo obualį 
ant žemės. 

Nuvargusi, nelaiminga princesė patraukė toliau vildamasi su- 
rasti savo vyrą, kurį per nekantrą bųvo praradusi. Ji dar ilgai 

taip keliavo, kol galop priėjo namą su didelėmis uždarytomis 
durimis. 

— Ak, pražuvus aš, nelaimingoji, — tarė ji sau, — vis tiek įei- 
siu į šiuos namus. Tebūnie, kas bus. 

Princesė pradėjo belstis į duris ir, jos nuostabai, lange pasi- 
rodė josios vyras. 

— Neik į vidų, vargše mano žmona, nes gyva iš čia nebeiš- 
eisi, — tarė jis. — Šiame name gyvena Saulė, mano motina, kai ji 
alkana, gali suėsti net mane. 

Persigando nelaimingoji princesė, bet atsakė: 

— Jeigu tu mirsi, tai kaip aš galiu gyventi? Be tavęs aš ne- 
noriu likti. 3 

Taip tarus, ji atidarė duris ir įėjo vidun. Netrukus parėjo Sau- 
lė ir, pajutusi Žmogaus kvapą, pasileido per kambarius šaukda- 
ma: | 

— Čia kvepia žmogiena! 

Galiausiai priėjo prie sūnaus ir pareikalavo atiduoti jai na- 
muose pasislėpusį žmogų. Tik veltui, savo žmonės jis neišdavė. 

Matydamas, kad jam ir jo žmonai gresia pavojus, Saulės sū- 
nus akimirksniu pavertė dieną naktimi ir drauge su princese pū- 
bėgo. Jiedu skubėjo tuo pačiu keliu atgal ir priėjo tą vietą, kur 
gulėjo obuolys. Netoliese jie išvydo moteriškę. 

— Kai jūs pabėgot, — tarė ji, — Saulė labai įširdo, pasivertu- 
si debesimi dabar ji vejasi jus. Bet nebijokit, aš jums padėsiu. 
Aš juk esu tas pats obuolys, kuris būtų supuvęs, jei princesė ne- 
būtų manęs išgelbėjusi. 

O varge, varge! Staiga atlėkė didžiulis juodas debesis, susto- 
jo viršum jų ir jau užtvindys visus. Tą akimirką moteris stvėrė 
princesę, ir ši virto skepetaite, kuria moteris aprišo jaunikaičio 
kaklą. Debesiui pagailo sūnaus, ir jis pasitraukė. Tuomet jauni- 
kaitis su princese iškeliavo toliau ir ėjo tol, kol priėjo tą vietą, 
kur andai gulėjo lenta. Debesis vis dar buvo įtūžęs ant mergai- 
tės, vėl ėmė juos persekioti ir tikrai būtų nužudęs savo sūnų 
ir jo žmoną, jei lenta, kurią mergaitė anąsyk išgelbėjo, nebūtų 
paprašiusi Saulės pasigailėjimo. 

Taip princesė su savo vyru sveika ir gyva parkeliavo namo. 
Ji niekam nieko nepasakojo, kas atsitiko su jos gyvate. Atėję 
prie karaliaus rūmų, jiedu patyrė, kad senasis tėvas jau apakęs. 
Buvo pakviesti geriausi pasaulio gydytojai, bet nė vienas jų ne- 
įstengė karaliui padėti. Seni žmonės kalbėjo, kad tik laukinės 
kumelės pienas dar galėtų jį pagydyti. O laukinė kumelė ganėsi 
tolimoje ir pavojingoje vietoje už septynių kalnų. Abu karaliaus 

žentai kartu išsirengė to pieno. Sužinojęs tai, jaunosios prince- 
sės vyras irgi nuskubėjo tenai ir apsimetė piemeniu. Žentai at- 
vyko su visu karavanu ir paklausė piemenį, kur jie čia galėtų 
gauti kumelės pieno. Piemuo atsakė, kad pieno jis duotų, bet tik 
su sąlyga, kad jie leis jam pažymėti savo sėdynes. Šiedu suti- 
ko, nes abu buvo ištroškę šlovės, gavo po antspaudą, prisipylė 
pieno ir iškeliavo. Tačiau tai buvo ne pienas, o laukinės kumelės 
šlapimas. Apimti džiaugsmo, valiuodami, narsieji žentai sugrįžo 
į rūmus, kur jų jau laukė visas dvaras. Jie tučtuojau atpylė la- 
šelį garsiojo vaisto, pašlakstė juo senajam karaliui akis, bet 
užuot pagiję, vargšo akys vos iš kaktos neiššoko. Taip visos žen- 
tų pastangos nuėjo veltui. 

Jauniausioji duktė labai gailėjo tėvo ir spyrė, kad stebuklin- 
gą vaistą būtų leista atnešti gyvatei. 

— Dukrele, — tarė vargšas senasis karalius, — kaip aš galiu 
šito tikėtis iš gyvatės, kai tavo svainiai, vyrai kaip mūrai, nie- 
ko negalėjo padaryti? Bet tiek to, tegul pamėgina. 

Jaunėlės vyras nulėkė tarsi strėlė, paėmė pieno, grįžo atga- 
lios ir su žmona atėjo pas karalių, kuris jau buvo praradęs viltį. 
Lig šiolei trečiasis žentas dar niekad nesirodė žmogaus pavida- 
lu, visi jį pažinojo tik kaip gyvatę. Jis papylė truputį pieno, su- 
vilgė juo karaliui akis ir — o stebuklai! — jos vėl išvydo šviesą. 
Kokia laimė! Koks įvykis! Ir kam karalius turi dėkoti už šitą 
geradarystę? Kokia nuostabi gyvatė! Ak ne, dabar nebebuvo jo- 
kios gyvatės, buvo tik tikras žentas. Nusimetęs gyvatės odą, jis 
spindėjo auksu bei sidabru. Senasis karalius labai didžiavosi jau- 
nėlės vyru ir išskyrė jį iš kitų. Abiejų seserų gėdai, trečiasis 
žentas visam dvarui papasakojo, kajp jis savo svainiams įspau- 
dęs po antspaudą, kadangi tie be niekur nieko įsigeidę gauti ste- 
buklingojo pieno. Ir patvirtino savo žodžius parodydamas visiems 
jų sėdynes. 

Karalius be galo patenkintas paskyrė trečiąjį žentą savo įpė- 
diniu, ir jie visi laimingai gyveno, karaliavo ir tikriausiai nė mū- 
sų nepamiršo, 


PASAKA APIE JAUNIKAITĮ, 
KURIS SUPRATO GYVULIŲ KALBĄ 


Gyveno sykį jaunikaitis, kuris nebuvo nei vargšas, nei tur- 
tuolis. Turėjo jis jaučių jungą, avių bandą, turėjo ir sodą, ku- 
riame augo daug vaismedžių. Kai jaunikaitis triūsdavo sode, o 

pro šalį eidavo žmonės, jis kviesdavo juos užsukti. Ir kiekvieną 
patikusį vaisių šie galėdavo nusiskinti ir suvalgyti. 

Vieną dieną, kai jaunasis vyras vėl dirbo sode, prošal ėjo vie- 
nuolis, ir šeimininkas jį pakvietė: 

— Eikš čionai, užvalgysi vaisių! 

Vienuolis užėjo į sodą ir valgė, kas jam tik patiko. O kai 
jau norėjo eiti toliau, jaunikaitis jam tarė: 

— Pasiimk vaisių, kad turėium ką krimsti kelionėje. 

— Esu sotus, nieko daugiau man nereikia, — atsakė vienuo- 
lis. — Bet pageidaučiau, kad tu pasakytum man kokį savo norą, 
kad ir aš galėčiau tau ką nors duoti. 

Jaunikaitis paklausė: 

— Ką gi tu man galėtum duoti? 

— Ką tiktai nori, — atsakė vienuolis, — galiu tave padaryti 
turtuolių, galiu net karaliumi. O gal nori, kad į tave prabiltų me- 
džiai ir akmenys? Galiu suteikti tau tokią garbę. O gal norėtum 
suvokti paukščių bei gyvulių kalbą? Ko pageidautum iš šių da- 
lykų? Sakyk, aš tau viską galiu duoti. 

Tuomet jaunikaitis pasakė, kad norėtų suprasti gyvulių kalbą. 

— Tu tikrai suprasi šitą kalbą, — atsakė vienuolis, — tik nė 
vienam žmogui nesakyk, kad ją supranti. Antraip mirsi. 

— Išmokyk, aš nesakysiu niekam, — tarė jaunikaitis, 

Vienuolis tepasakė: 

— Mokėk ją! 

Ir po šių žodžių jaunikaitis pradėjo suprasti, ką šneka gyvu- 
liai. Jis apsisuko, nuėjo namo ir dabar girdėjo viską, ką sakė 
gyvuliai ir paukščiai. 

Vieną vakarą jis drauge su pačia išėjo pasivaikščioti. Jie ėjo 
pro tvartą, kuriame stovėjo gyvuliai — jaučiai, kumelė, asilas. 
Ir vyras išgirdo, kaip jautis kąlbasi su asilu. 

— Kad taip man tavo rūpesčius! — sakė jautis asilui. — Kaip 
ir aš tu ėdi žalią žolę, bet tave palieka ramybėje, o man — vis- 
kas atvirkščiai! Šeimininkas įkinko mane, ir aš perdien velku ark- 
lą, bet pašaro man neatneša, pats turiu ieškoti. O tavęs nevai- 
gina ir dar ėsti atneša. | 

— Žmonės visiškai teisingai sako, kad jūs, jaučiai, esat ram- 
būs padarai, — atsiliepė asilas, — vietoj proto ponas dievas da- 
vė jums ragus. 

— Norėčiau tavęs dar kai ko paklausti, — tarė jautis, — tu 
tai geriau žinosi. Sakyk man, ką turiu daryti, kad išsivaduočiau 
nuo darbo? 

— Rytoj ryte, — prabilo asilas, — kai bernas ateis tavęs vesti 

į lauką, tu dėkis sergančiu. Tau iš snukio dribs putos, o šįvakar 
neėsk daugiau žolės, kad bernas manytų, jog tu iš tikro sergi. 

Taip kalbėjo asilas, ir šeimininkas lauke prie tvarto viską gir- 
dėjo. Jo pati pasiteiravo, ko gi jis taip klausosi. ' 

— Aš tik žiūriu jaučių, — atsakė vyras, ir jie abu nuėjo namo. 

Kitą rytą atėjo bernas vesti jaučių į laukus, bet vieną jau- 
tį rado sergantį. Jis greit nubėgo pas šeimininką ir pranešė jam 
šitai. Bet šeimininkas tik pasakė: 

— Tegul sau serga, palik jį šiandien ramybėj! Vietoj jo pa- 
imk asilą ir sukinkyk su antru jaučiu. 

Bernas nuėjo, išvedė asilą, įkinkė jį, ir šis turėjo visą dieną 
iki vakaro dirbti. Darbas 'asilą visiškai iškamavo, jis vos bega- 
lėjo kojas pavilkti. Kai sugrįžusį jį nuvedė į tvartą, šeimininkas 
nuėjo pasiklausyti, ką asilas pasakos jaučiui. Šis nieko nelauk- 
damas ir klausia jautį: 

— Tai tu dar gyvas? 

— Aš dariau, kaip tu Man patarei, — atsakė jautis. 

— Greitai stokis ir krimsk savo žolę. Kai ateis bernas, priva- 
lai būti sveikas. Mat mūsų šeimininkas susitarė su vienu mėsi- 
ninkuų, kad jeigu tu šiandien dar sirgsi, rytoj tave papjaus. 

Vos tik jautis susivokė, apie ką asilas kalba, tuojau atsikėlė 
ir puolė ėsti. Vienu gaistu jis suėdė visą padėtą žolę. O šeimi- 
ninkas, sėdėjęs lauke ir girdėjęs asilo paistalus, pradėjo kvato- 
tis. Žmona pamatė tai ir klausia: 

— Kas tau yra, kad sėdi vienas ir kvatojies kaip koks kvai- 
lys? 

— Aš čia apie kai ką galvoju, — atsakė vyras. 

Bet pati neatlyžo: 

— Nieko tu negalvoji, tik, man rodos, supranti gyvulių šnek- 
tą. 

— Ką tu, nieko aš nesuprantu, — išsigynė jis, — aš tik taip 
sau nusijuokiau. 

Po kelių dienų reikėjo atskirti ėriukus nuo avių, ir, kaip rei- 
kalauja paprotys, visi išsiruošė į kalnų ganyklą. Vyras su žmona 
bei mažu sūneliu irgi susirengė ten vykti. O jo Žmona ir vėl lau- 
kėsi kūdikio. Išvykdami jie apkrovė kumelę visokiausiais ryšu- 
liais, tada ant jos užsėdo vyras, o priešais save dar pasisodino 
sūnų. Po valandėlės kelio žmona ir tarė: 

— Aš irgi noriu joti, nes pavargau. 

Tad ir ji užsėdo ant kumelės, nors ir šioji laukėsi kumeliuko. 
Galiuką taip pajojus, šalia bėgęs kumeliukas nuvargo ir tarė savo 
motinai: 

— Padėk man eiti, aš jau pailsau. 

Kumelė atsakė: 

— Bėgi sau vienas ir pailsai? Aš nešu keturis žmones, galybę 
ryšulių ir dar kumeliuką pilve, bet neturiu teisės pavargti. O 
tu sakaisi, kad pailsai. Aš negaliu tavęs laukti, jei nori, eik sy- 
kiu, jei nenori — atsilik. 

Kadangi šeimininkas suprato, ką kumelė sakė kumeliukui, tai 
liepė savo žmonai lipti žemėn. Ši nenorėjo, nes nepanešė kojų, 
tačiau turėjo paklusti ir dėl to labai širdo. Taip jie atkeliavo į 
piemenų trobelę. Piemenys, pamatę atvykstant šeimininką, su- 
gavo vieną ėriuką ir norėjo papjovę iškepti. Ėriukas bliovė ir 
skundėsi savo motinai: 

— Jie sučiupo mane, jie nori mane pjauti! 

Avis atsakė: 

— Ak sūneli, ką aš galiu padaryti? Nieko negaliu. Vienus iš 
mūsų sudrasko šakalai, kitus suvalgo žmonės. Štai ir tave sučiu- 
po, ir šeimininkas tave suvalgys. Tad nespurdėk, tegul jie daro, 
ką nori, mes esam jų valioje. 

Tai išgirdęs, šeimininkas tarė piemenims: 

„— Paleiskit šitą ėriuką, kitą pagaukit. 

Piemenys paleido ir pagavo kitą. Bet ir šis pradėjo bliauti ir 
šauktis motinos. 

— Šeimininkas pavydi tau gyvybės! — atsakė ši. — Visus, ku- 
riuos aš palėidau pasaulin, jie nužudė. Šito neišvengsi nei tu, nei 
aš, nei kitos avys. Bet nieko aš negaliu padėti, šeimininkas da- 
ro, ką tik nori. 

Tada jis paliepė paleisti ir šitą ėriuką. Piemenys pagavo dar 
vieną, bet ir tas bliovė. Jo motina avis pasakė: 

— Visas penketas, kuriuos aš paleidau pasaulin, dar su ma- 
nim. Maniškių šeimininkas dar nelietė, vienas turi būti paauko- 
tas. 

Tuomet šeimininkas liepė tąjį ėriuką iškepti. Piemenys jį pa- 
pjovė, iškepė, jie suvalgė jį ir paskui atskyrė ėriukus nuo mo- 
tinų. Šeimininkas pasiliko ganykloje, visi miegojo piemenų tro- 
belėje. 

Naktį aplink bandą susirinko šakalai ir vilkai, jie ėmė stū- 
gauti ir šnekinti šunis: 

— Tik tyliai tupėkit, mes pasiimsim sau mėsos, o ir jums pa- 
liksim! 

Tasai žmogus turėjo du jaunus šunis, kuriuos piemenys labai 
lepino ir gerai šėrė. Ko tik įsigeisdavo, to ir gaudavo jie ėsti. O 
dar vienas šuo buvo senas, vos pora dantų beturėjo. Šitam varg- 

šui piemenys kartais numesdavo duonos, o kartais ir ne. Kai ša- 
kalai ir vilkai liepė šunims nekrutėti, abu jaunieji atsakė: 

—- Mes tik losim, bet artyn prie jūsų nelįsim. Palikit mums 
netoliese kokią avį, ryte mes ją suėsim. 

Tik senasis šuo aplojo žvėris: 

— Aš jus išgainiosiu, tie pora dantų, kuriuos dar turiu, su- 
smigs į jūsų kailį. Kaipsyk šiandien čia vieši mano šeimininkas, 
man būtų tiesiog gėda, juk taip ilgai aš ėdu jo duoną! 

Šeimininkas suprato, ką šneka abu jaunieji šunes ir ką se- 
nis. Kitą rytą jis anksti atsikėlė grįžti namo. Išvykdamas tarė 
piemenims: 

— Pašaukit šunis! 

Šie pašaukė šunis, ir šeimininkas paliepė: 

— Šiuos du jaunus šunis tuojau nudobkit, o senį šerkit mė- 
sa ir girdykit pienu! 

Piemenims pasirodė, jog jie blogai nugirdo. 

— Jaunus šunis nudobti, o senį palikti gyvą? — paklausė jie 
dar sykį. 

— Darykit, kaip liepta, — atsakė šeimininkas. — Užmuškit 
tuodu tuojau, kol aš dar čia. 

Norom nenorom piemenims teko abu jaunus šunis užmušti, 
o senąjį palikti. 


Kai jie parvyko į namus, pati netrukus pradėjo verkti ir ai- 
manuoti. Dirbdama bet kurį vyro nurodytą darbą, ji vis dejavo 
ir pūkštė. Galiausiai vyras paklausė, kas gi jai atsitikę. 

— Kas gi man galėjo atsitikti? — atsakė žmona. — Matau, kad 
tu manęs taip nemyli, kaip kiti vyrai myli savo moteris. 

— Kokios gi tau meilės dar reikia? — paklausė vyras. — Aš 
juk myliu tave — mes kartu valgom, geriam, kartu miegam. Ko 
gi tu dar nori? 

Tada ji pasakė: 

— Jeigu tu iš tikrųjų mylėtum mane, tuomet ir man pasaky- 
tum, ką pats žinai. 

— Ką gi aš dar turiu žinoti? — paklausė vyras, o pati atsakė: 

— Dvi naktis tu klauseisi prie tvarto ir vienas sau juokeisi. 
Kai jojom į piemenų trobelę, liepei man nulipti nuo arklio, kai 
kumeliukas ir kumelė pradėjo žvingčioti. Ganykloje leidai pjau- 
ti tik trečią ėriuką. O vakar rytą liepei nudobti abu jaunus šu- 
nis, tik senąjį palikai gyvą. Jeigu tu šitaip elgiesi, tai kažką ži- 
nai, tik Man nenori pasakoti. 

Galiausiai vyras prabilo: 

— Na gerai, aš tau pasakysiu, nors per tai pateksiu į didelę 
bėdą ir turėsiu mirti. 

— Na ir mirk sau, tik papasakok, — atsakė žmona. 

Tada vyras tarė: 

— Paruošk duonos ir kviečių kruštienės, nes žinau, kad pa- 
sakodamas aš ir pasimirsiu. 

Dar jiems taip besikalbant, žmona jau griebėsi darbo. Ji kepė 
duoną ir virė kruštienę, nes labai nekantravo, ką gi jai papasa- 
kos vyras. O kad jis nuo to mirs, tai tegu sau miršta. 

Namuose buvo šuo, kuris suprato, kas čia vyksta, ir pradėjo 
inkšti. Vyras turėjo ir daug vištų, 0 tą vištų pulką valdė gai- 
dys. Šuniui staugiant, gaidys sušaukė visas vištas ir taip išdidžiai 
sumojavo sparnais, kad tos išsigandę susigūžė ir iš baimės ėmė 
lasioti aplink gaidį. O jis, sukvietęs visas būrin, darė su jom 
ką tinkamas. Tada šuo tarė: 

— Mielas gaidel, argi tau nė kiek ne gėda? Argi negaila mū- 
sų šeimininko? Juk jis tuojau numirs. O tu, neturėdamas nė tru- 
pučio sarmatos, plėšai gerklę ir smaginies su savo vištom! 

— Toks vyras kaip mūsų šeimininkas paklius tiesiai į dan- 
gų,— atsakė į tai gaidys. —- Man jis patinka, nes man ir mano 
žmonoms paberia grūdų. Aš turiu keturiasdešimt žmonų, bet pa- 
kanka tik sumojuoti sparnais, ir jos visos ima drebėti. O jis, gud- 
ruolis, teturi vieną. Bet ir ta viena privertė jį atskleisti savo 
paslaptį. O paskui jam teks mirti! Jeigu jis toks gudrus, tai tagu 
ką nors daro! 

— O ką gi jam daryti? — paklausė šuo. 

Tada gaidys ir vėl prabilo: 

— Jei šeimininkas išgirstų, ką aš sakau, tai imtų ir uždarytų 
savo pačią kambaryje. O paskui, išlaužęs žalią buko lazdą, taip 
jai įkrėstų, kad išdulkėtų visi norai! 

Kadangi šeimininkas suprato, ką sako gaidys, tai taip ir pa- 
darė. Pasišaukė žmoną, kad apsakytų jai paslaptingus dalykus. 
Bet užuot dėstęs paslaptis, prilupo ją kaip tuščią maišą ir išme- 
tė lauk, 0 pats parsivedė kitą pačią. 


PUSCGAIDIS 


Sykį gyveno senis ir senė, kurie nieko daugiau neturėjo, tik 
katę ir gaidį. Vienąkart jiedu susibarė, taip susikirto, kad beliko 
tik amžinai išsiskirti. Abu seniai pasidalijo visą savo turtą ir gė- 
Iį — pačiai teko katė, o senis gavo gaidį. Katė kasdien pačiup- 

davo kokį paukštelį, vargšė moteris jį išsikepdavo, taip pusiau 
su bėda ir vertėsi. 

O senis visai neturėjo ką krimsti. Tad vieną dieną jis ir ta- 
rė gaidžiui: 

-—— Mielas gaidel! Man labai tavęs gaila, bet aš jau nebeiš- 
manau, ką daryti, turėsiu tave suvalgyti! 

Po tokių žodžių gaidys klusniai nulenkė galvą, ir senis per- 
kirto jį pusiau — vieną pusę išsikepė ir suvalgė, o kitą paliko. 
Ir nuo tos dienos ta pusė gaidžio pradėjo save vadinti ,,pusgai- 
džiu“. Jis nutarė iškeliauti ir užsikalti pinigo. Pasakyta — pada- 
ryta! Šlubčiodamas viena koja, susiruošė ir leidosi į kelią. 

Prie kūdros krašto pusgaidis sutiko varlę ir tarė jai: 

— Ei, varle, keliaujam kartu pinigo užsikalti. 

—- Gerai, gerai, — kvaktelėjo varlė, dar sykį kiek tik tilpo 
prisigėrė vandens ir stryktelėjo į pusgaidžio pilvą. Šis patraukė 
toliau ir sutiko lapę. 

— Lape, prisiekim vienas kitam ištikimybę! 

— Gerai, pusgaidėli, — atsakė lapė, — bet kurgi tu keliauji? 

— Noriu po pasaulį pasidairyti. Gal eisi kartu? 

— Žinoma, eisiu, — sutiko lapė ir įsitaisė pusgaidžio pilve. 

Dar kiek paėjęs, pusgaidis sutiko vilką. Vilkas irgi paklausė, 
kur šis keliaująs. 

— Pinigo užsikalti, vilkeli. Gal ir tu nori sykiu? 

„— Kaip nenorėsi. Einu ir aš, — ir vilkas taipogi įsirangė į 
pusgaidžio pilvą. Taip jie visi traukė toliau, kol galiausiai sutiko 
pelę. Mažoji pe'iukė nusijuokė ir paklausė: 

— Ar tu, pusgaidėli, nenuvargsti vis šlubčiodamas ant vienos 
kojos? 

— Visai ne, — atsakė pusgaidis. Paklaustas, kur jis einąs, pus- 
gaidis paaiškino pelei, kad traukia pasaulio 'pažiūrėti ir pinigų 
užsidirbti. Galiausiai jis prišnekėjo kartu keliauti ir pelę. Ši įlin- 
do į jo pilvą, kuris jau vos neplyšo. 

Vieną dieną pusgaidis išalko, įšoko į daržą ir pradėjo kaka- 
rykuoti: 

— Kakarykūūūū! Štai ir aš čia esu! 

Jį išgirdo karalius ir įsakė gaidį sugauti. Tarnai tuojau šoko 
laukan ir apsupo daržą. Bet nors gaidys be perstogės laidė gerk- 
le, jie niekaip negalėjo jo surasti. O kad surastų, teko nupjauti 
visas kopūstų galvas. Tada tarnai sugavo ir įkišo jį į orkaitę 
kepti. 

Baisiausiai kentėdamas, pusgaidis sušuko: 

— Varle, jei buvai man draugas, gelbėk dabar mane! 

Varlė kaipmat iššoko iš jo pilvo ir iškrunkštė į ugnį visą van- 
denį, kurio buvo andai prisigėrusi. Ugnis ir užgeso. Tuomet tar- 
nai uždarė pusgaidį į arklidę, kad arkliai jį kanopomis užspardytų. 

— Vilke! — suriko pusgaidis. — Jei buvai man draugas, tai 
padėk man dabar! 

Vilkas greit šoko iš pilvo ir papjovė visus arklius. Karaliaus 
tarnai sugavo pusgaidį trečiusyk ir uždarė jį pas žąsis, kad šios 
jį užžnaibytų. Bet pusgaidis pasišaukė savo draugę lapę, ši šo- 
ko lauk ir išpjovė visas žąsis. 

Dabar karaliaus tarnai nebežinojo, ką ir daryti, jie uždarė 
pusgaidį į skrynią su pinigais, ir ne į bet kokią, o į pačią tvir- 
čiausią. Čia pusgaidis prisirijo tiek pinigų, kiek tik tilpo. Tuomet 
pasišaukė pelę: 

— Pele, jei buvai man draugas, tai padėk dabar man! 

Pelė tuojau iššoko iš pilvo ir pragraužė skrynioje tokią sk4ę 
lę, kad pro ją išlįstų ir ji pati, ir pusgaidis. 

Tada pusgaidis greit nukibilkščiavo namo. Tik pakeliui pa- 
metė vieną pinigėlį. Parėjęs pas savo senąjį šeimininką, tarė 
jam: 

— Šeimininke, nuo šios dienos duok man gerai lesti ir klok 
minkštą guolį. Ir kasdien, paėmęs šmaikštį, pliek man per nu- 
garą. | 

Senis taip ir darė. Dabar kiekvieną dieną pusgaidis gaudavo 
lig soties palesti, gulėdavo minkštame guolyje, ir kasdien senis 
pliekdavo jį šmaikščiu. Ir sulig kiekvienu kirčiu iš gaidžio iš- 
krisdavo pinigas. Todėl senis gyveno sau kuo puikiausiai. 

Tai patyrusi, senė iš pavydo ko nepasiuto. 

— Lauk, nenaudėle! — užriko ji ant savo katės. — Eik keliau- 
ti ir parnešk pinigų! 

Katė paklausė, rado pakeliui gaidžio pamestą pinigėlį ir pra- 
rijo jį. Be to, ji dar sutiko galybę žvėrelių, driežų, gyvačių, pe- 
lių — viską surijo ir išsipūtusiu pilvu grįžo pas šeimininkę. Kaip 
"ir gaidys, katė paprašė: 

— Duok man kiekvieną dieną gerai paėsti, pataisyk minkštą 
guolį miegoti, nes aš irgi keliavau ir parnešiau daug pinigų. 

Senė taip pat kasdien pliekė katę rykšte per nugarą. Tačiau 
tik pirmąją dieną iš katės iškrito pinigėlis, o jau kitomis dieno- 
mis vien driežai, gyvatės, pelės ir kitokie gyviai. Tada senė vi- 
sai pasiuto, užmušė katę, o pati iš pavydo ir įtūžio galą gavo. 

LOKYS IR DERVISAS 


(Gyveno kitą sykį piemuo ir turėjo avių bandą. Kiekvieną 
dieną pas jį ateidavo lokys ir pasiimdavo penkias šešias avis, to- 
dėl piemuo su tuo lokiu nesutarė. Vieną dieną pro šalį ėjo der- 
višas, piemuo jį palabino ir pasiguodė savo nelaime — plėšikų 
lokiu. 

—- Aš jį nudobsiu, — pasakė dervišas, — tam reikalui man te- 
reikia trijų ožkos sūrių. 

Piemuo davė jam sūrio, ir dervišas nuėjo pasitikti lokio, ku- 
ris savo papratimu atslinko grobti avių. Dervišas apsimetė, kad 
nori kirsti su juo lažybų, kuris jų stipresnis. Lokys tarė, kad stip- 
resnis esąs jis. 

— Aš galių tavę 'sutrupinti kaip šitą akmenį, — atsakė į tai 
dlervišas. 

Taip taręs, jis pasigraibė savo krepšyje, išsitraukė sūrį, pas- 
kui antrą, galiausiai ir trečią ir taip juos suspaudė, jog šie su- 
byrėjo į trupinius. Lokys labai nusistebėjo, irgi paėmė vieną bal- 
tą akmenį, tačiau neįstengė sutrupinti jo taip. kaip dervišas. 
Taip jiedu ir susibičiuliavo. 

Neilgai trukus lokys išalko ir tarė dervišui, kad šis atneštų 
jautį. O jis pats parinksiąs miške malkų. Bet dervišas gudriai 
atsikirto: 

— Jaučio eik tu, tai ne mano darbas. Man reikia liūto. 

Taip klastingai dervišui pavyko išsisukti nuo jaučio, ir jis nu- 
ėjo į mišką Malkauti. Lokys nuskubėjo prie kaimenės, stvėrė jau- 
tį ir užsivertė sau ant pečių. O dervišas nuėjo į mišką, paėmė 
virvę ir apraišiojo visus medžių kamienus taip, tarsi visus juos 
būtų norėjęs vienu ypu išrauti. Lokys laukė dervišo, bet šis vis 
nesirodė. Tuomet jis pats nuėjo į mišką ir rado dervišą, regis, 
pasirengusį vienu lrūktelėjimu išrauti visus medžius. Lokys vėl 
nusistebėjo ir tarė sau, kad šitas žmogus yra tūkstantį kartų stip- 
resnis nei jis pats. O dervišui pasakė: 

-— Ką gi tu su visais tais medžiais išrovęs darysi? Juk mums 
pakaktų kelių šakų. 

— Aš ne toks, kad terliočiausi su keliom šakom, — atsiliepė 
dervišas,: jei taip nori, pats jas nusilaužk! 

Lokys tuojau nulaužė keletą šakų, ir jiedu sugrįžo prie jau- 
čio. Dabar tą jautį reikėjo iškepti. Dervišas tarė lokiui: 

—- Einu, alnešiu vandens, o tu vartyk kepsnį, tik žiūrėk, ne- 
pavark. 


Dervišas taip tik kalbėjo, jis pats nieku gyvu nebūtų įsten- 
gęs vartalioti ant iešmo didžiulio jaučio. Todėl pasiėmė pūslę, 
nusileido prie šaltinio uolos papėdėje, pripylė ten pūslę van- 
dens ir norėjo užsimesti ją ant pečių, bet neįstengė net nuo že- 
mės pakelti. Lokys palaukė valandą, kitą, galiausiai pats atėjo 
prie šaltinio, kur sėdėjo dervišas, ir paklausė: 

— Kur tu taip ilgai užtrukai? 

Dervišas atsakė: 

— Aš mąstau, gal man visą šaltinį neštis į viršų, tik jį sun- 
ku paimti. Man gėda, kad atėjau tik su pūsle, todėl tempk ją tu. 

Lokys užsimetė pūslę ant pečių, ir jiedu nuėjo. Pakeliui l0- 
kys ir sako: 

— Eikš, eisime imtynių. 

Bet dervišas atkirto: 

— Eik sau, ar tau su manim galynėtis. 

Bet galop jie susiėmė. Lokys stvėrė dervišą taip smarkiai, 
kad šiam akys ant kaktos iššoko. Išvydęs raudoną kaip kraujas 
dervišo veidą ir išsprogusias akis, lokys paklausė, kas jam atsi- 
tikę. 

— Ak, tiesiog nežinau, ką daryti, — atsake dervišas. — Svie- 
siu tave į šitą pusę — liks tik šlapia vieta, mesiu į kitą — bus 
dar prasčiau. 

Tada lokys ėmė prašyti: 

— Pasigailėk, paleisk mane! 

Ir dervišas paleido lokį. Jiedu nuėjo prie ugnies, kur kepė 
jautis, ir susėdo valgyti. Po kelių kąsnių dervišas buvo jau so- 
tus, ir lokys paklausė, kodėl jis tiek mažai tevalgąs. Šis atsakė, 
kad eidamas parnešti vandens, jis sukirtęs didžiulį aviną. Paval- 
gęs lokys pasikvietė dervišą į savo namus, juk jie dabar. esą 
bičiuliai. Jiedviem atėjus, lokys įsakė savo motinai išgaląsti kir- 
vį, Mat rengėsi užmušti dervišą, kad jo akyse nebematytų. Juk 
dervišas pasirodė esąs stipresnis už jį patį. 

Bet lokio sesuo tai nugirdo ir pasakė dervišui. Po vakarienės 
jie visi sugulė miegoti. Dervišas apsimetė, kad ir jis eina gulti 
su visais. Lokys laikė asilą, tai dervišas ir pasislėpė po jo balnu. 
Vidurnaktį lokys atsikėlė, paėmė kirvį ir daug sykių tvojo į tą 
daiktą, kur turėjo miegoti dervišas. Kai jau tarėsi juo atsikratęs, 
tada vėl atsigulė ir užmigo. Vos prašvitus, lokys išėjo malkauti. 
O grįždamas sutiko pro duris išeinantį dervišą. Lokys nustebęs 
išpūtė akis ir paklausė dervišą, kaip šis praleidęs naktį. Dervišas 
atsakė: 

— (Gerai miegojau, tik apie vidurnaktį man įkando kelios blu- 
sOS. 

Lokys vėl nustebo, kad kirvio smūgiai dervišui pasirodė kaip 
blusų įkandimai, ir neiškentęs pasisakė dervišui, ką jis iš tikrųjų 
naktį veikė. Paskui ėmė prašyti dervišą, kad šis padarytų jį tokį 
pat stiprų kaip jis pats. 

— Tai visai nesunku, — pasakė dervišas, — man tereikia vie- 
no kailiamaišio pieno. 

Lokys nuėjo prie piemens bandos, o piemuo, išvydęs lokį dar 
gyvą, nusiminė. Dervišui „įsakius, lokys užkūrė ugnį ir užkaitė 
katilą su pienu. Kai pienas užvirė, dervišas tarė: 

— Kišk galvą į katilą, tai būsi stiprus. 

Lokys įkišo galvą sykį ir nušuto, įkišo antrusyk, o trečiusyk 
dervišas jam taip spyrė, kad lokys įvirto į katilą ir išvirė. 

Tuomet dervišas nuėjo pas piemenį ir apsakė jam, kaip jis 
nugalabijo lokį. Piemuo net nežinojo, kaip dervišui už tai at- 
sidėkoti, ir paklausė, ką jis norėtų gauti. Dervišas nieko daugiau 
nenorėjo, tik ožkytės. Ją ir pasiėmė sau. 

Naktis dervišą užklupo vilkų griovoj. Kol dervišas miegojo, 
vienas vilkas čiupo ožkytę ir suėdė. Dervišas supyko, nusimovė 
kelnes ir pakabino priešais vilkų urvą. Vilkas norėjo išlįsti, bet 
susipainiojo kelnėse, ir dervišas, tvirtai surišęs, pasiėmė vilką 
ir nusinešė. 

Atėjo jis į vieną kaimą. Buvo kaipsyk sekmadienis. Dvasiš- 
kis išėjo iš šventyklos, pamatė nepažįstamą žmogų ir paklausė 
ji, iš kur jis esąs ir kur einąs. 

— Atvykau čia piemens parduoti. Tai labai geras piemuo, tik 
baisus didžiaburnis, užtat išskyrus valgį ir gėrimą, jam nereikia 
jokios algos. 

Dvasiškis pasiteiravo, kurgi jis tą piemenį turįs. 

— Čia, kelnėse, — atsakė dervišas ir įdavė piemenį dvasiš- 
kiui. Šis paėmė jį ir nusinešė namo. Tada dervišas skubiai ap- 
leido tą kaimą. 

Kitą rytą dvasiškis atidarė langines norėdamas pasižiūrėti, ar 
naujasis piemuo jau išginė avis į ganyklą. Tik nieko jis nepama- 
tė, nes piemuo, taigi vilkas, buvo nepalikęs nė vienos avelės. 
Tuomet dvasiškis nuėjo į tvartą, kur rado visus galvijus, bet avių 
ten nebuvo nė kvapo. Tad pasiėmė šautuvą ir išsirengė ieškoti 
dervišo. 

Pakeliui dervišas sutiko plėšikus, kurie niekaip negalėjo pa- 
sidalinti prisiplėštų pinigų. Išvydę dervišą, atidavė jam pinigus, 
kad šis imtų ir padalintų. 

— Negaliu pakęsti ginčų, — pasakė dervišas, — todėl pririšiu 
jus prie medžio. 

Paskui paėmė vieno plėšiko dalį ir įsikišo kišenėn, paėmė ant- 
ro dalį ir taip pat įsidėjo sau, galiausiai pasiėmė visus pinigus ir 
nuskubėjo tolyn. 

O dvasiškis atkeliavo ten, kur dervišas buvo pririšęs plėši- 
kus, ir paklausė jų, ar pro čia nepraėjęs dervišas. Plėšikai atsa- 
kė: 

— Buvo jis čia ir pririšo Mus prie medžio. Atrišk mus, eisim 
drauge su tavim ir sučiupsime jį. 

Ir jie patraukė su dvasiškiu ieškodami dervišo, tik niekur ne- 
rado. Tuomet nukeliavo prie jo namų ir čia jį užklupo. Pamatęs 
juos ateinant, dervišas sušaukė visą kaimą. Kaimiečiai, išgirdę, 
kad puola dervišą, subėgo, čiupo plėšikus su dvasiškiu ir visus 
kaip reikiant prikūlė. 


NUŠAŠĖLIS 


Sykį gyveno karalius su savo trimis sūnumis. Jis turėjo ne- 
paprastai puikų sodą, kuriame augo svarainis. Kiekvienais me- 
tais svarainis mezgė tik tris vaisius. Juos visuomet nusiskindavo 
ir surydavo slibinas. Karalius labai troško bent syki paragauti 
puikių svarainio vaisių, tik jau nuo seno juos vis pasiglemždavo 
slibinas. Galiausiai vyriausias sūnus pasišovė saugoti svarainį. 
Su tokiu pasiūlymu jis nuėjo pas tėvą ir paprasė tinklo, terkš- 
lės bei trijų žvakių naktį pasišviesti. Tėvas davė viską, ko buvo 
prašytas, jaunikaitis nuėjo į sodą ir susirado vietą aukštame me- 
dyje, kad gerai galėtų matyti slibiną. 

Paprastai šitas vandens slibinas atskrisdavo apie šius AE) 
išvydęs švieselę, jis iškart suprato, kad jam paspęsti spąstai. Vi- 
sa savo galybe slibinas puolė medį, baisingai suriaumojo ir,: nu- 
siskynęs vieną svarainį, kaip žaibas dingo. Drebėdamas iš bai- 
mės, jaunikaitis savo slėptuvėje nė nekrustelėjo, o kitą rytą 
liūdnas ir iš pykčio pabalęs nuėjo pas tėvą ir viską jam papasa- 
kojo. Tėvas labai nusiminė, kad sūnaus tokio bailio esama. 'Tuo- 
met pasirodė antrasis sūnus ir tarė: 

— Dabar aš saugosiu svarainį! 

Ir jis pasiėmė tinklą, terkšlę bei žvakių. Iš pradžių tėvas 
nė nenorėjo jo leisti, nes ir šis buvo į vyresnį brolį nusidavęs, 
taigi toks pat bailys. Bet paskui jis gavo viską, ko buvo prašęs, 
ir nuėjo į sodą saugoti svarainių. Tik ir jam sekėsi lygiai taip 

kaip ir vyresniajam broliui: atlėkė slibinas, nurėškė antrą sva- 
rainį, o sūnui, irgi kaistančiam iš gėdos, teko grįžti pas tėvą. 

O trečiasis sūnus buvo nušašėlis. Jis labai džiaugėsi matyda- 
mas abiejų brolių gėdą. 

— Aš padarysiu taip ir taip, — nuėjęs pas tėvą, pasakė nuša- 
šėlis. 

Ir jis gavo viską, ko prašė, kad galėtų išsaugoti paskutinį sva- 
rainį. Tuomet pasislėpė sode už medžio. Kai atskrido slibinas, 
jaunikaitis drąsiai ir ryžtingai puolė jį, pašovė ir taip sunkiai 
sužeidė, kad šis, nė nenurėškęs svarainio, nulėkė. Išvydę nuša- 
šėlio žygdarbį, abu broliai nukabino nosis. Paskui juos suėmė 
pavydas, juk kovą su slibinu jiedu buvo pralaimėję. Ir vis dėlto, 
užgirdę brolio riksmą ir slibino riaumojimą, jie šoko pagalbon, 
ir visi trys ėmė persekioti slibiną, kol šis pasislėpė savo urve. 
Sustoję prie urvo, broliai ėmė svarstyti, kuriam jų į tą urvą leis- 
tis. Vyresniųjų brolių narsa kaipmat dingo. Vien bebaimis nu- 
šašėlis išdrįso ten lįsti. Jis sutarė su broliais ženklą ir prisirišo 
dviem virvėm — viena juoda, kita balta,— jomis broliai turėjo 
nuleisti jį į urvą. Jei nušašėlis patrauksiąs baltą virvę, — vadi- 
nasi, viskas gerai, bet jei truktelėsiąs juodą, — jam gresia pa- 
vojus, ir broliai turi tučtuojau traukti jį viršun. 

Nušašėlis nusileido į urvą ir pradėjo ieškoti slibino pėdsakų. 
Taip puldinėdamas tai į vieną, tai į kitą pusę, grindyse pastebėjo 
nedidelę geležinę plokštelę, kuri dengė angą. Sukaupęs visas jė- 
gas, jis nustūmė plokštę šalin ir nusileido tris laiptelius žemyn. 
Nulipęs atsidūrė prie mažo namelio, į kurį ir pasibeldė. Išgirdusi 
beldimą, išėjo graži mergaitė, viena trijų Žemės Gražuolių. Ji 
pasveikino nušašėlį ir paklausė, kokie troškimai jį čia atvedę. 

— Aš atėjau nudobti slibino, prieš kurį dreba visas pasaulis, — 
atsakė nušašėlis. 

„— Slibinas labai stiprus, — tarė jam mergaitė. — Kas rengia- 
si jį nugalabinti, tas privalo žinoti, kaip tai padaryti, antraip gali 
pats pražūti. Bet jeigu kas nors tą pabaisą nudės, tai taps mūsų 
šalies išvaduotoju, o aš pati paimsiu jį sau už vyrą. 

Sužadėtuvėms ji davė jaunikaičiui verpstę, kuri verpė auk- 
są. Jis tuojau numetė tą verpstę ant žemės, ir ši suverpė auksinį 
obuolį. Paėjęs toliau, nušašėlis rado kitą namelį. Jam pabeldus, 
irgi išėjo mergaitė, dar gražesnė ir meilesnė nei pirmoji. Ji pa- 
kartojo tuos pačius žodžius, kad tekėsianti už to, kuris nužudy- 
siąs slibiną. Sužadėtuvėms davė jaunikaičiui dubenėlį. Vos jis 
padėjo dubenėlį ant žemės, jame irgi atsirado auksinis obuolys. 
Lydimas mergaitės, nušašėlis priėjo trečiąjį namelį, ir čia pa- 

beldus išėjo mergaitė, gražesnė ir puikesnė už anas abi. Jos vi- 
sos trys buvo seserys. Kai jiedu pasisveikino ir pasikalbėjo, su- 
žadėtuvėms mergaitė padovanojo jam perekšlę su dvylika viš- 
čiukų, nes ir ji norėjo gauti šitą jaunikaitį už vyrą, jei jis 
nudobsiąs slibiną. Tuomet mergaitė nuvedė nušašėlį į slibino iršt- 
vą, bet slibino kaipsyk nebuvo namie. 

Belaukdamas ir besvarstydamas, kaip čia jam lengviausiai nu- 
galabinus siaubūną, jaunikaitis jau iš tolo pamatė minią žmonių, 
kurie verkdami ir aimanuodami lydėjo karaliaus dukterį atiduoti 
slibinui. Mat šita šalis kasdien turėjo paaukoti slibinui po mer- 
gaitę kaip atlygį už vandenį, kurį šis saugojo. Mergaites parink- 
davo burtų keliu, ir tądien burtas krito ant karalaitės. Minia 
palydėjo nelaimingąją iki slibino irštvos ir paliko vieną. Išvydus 
tą Mergaitę raudančią ir kūkčiojančią, nušašėliui suspaudė širdį, 
ir jis paklausė, kas atsitiko. Mergaitė apsakė savo liūdną istoriją. 

— Nebijok, aš tave išgelbėsiu, — nuramino ją jaunikaitis. 

Pagaliau, kruvinas nuo gautų sode žaizdų, parlėkė slibinas. 
Nušašėlis buvo padėjęs galvą ant mergaitės kelių ir užmigęs. Iš- 
vydusi slibiną, mergaitė ėmė virpėti, ir karštos ašaros paplūdo 
jai iš akių. Viena ašara nulašėjo nušašėliui ant veido, jis tuojau 
nubudo, pašoko ant kojų ir paklausė mergaitę, kas nutiko. Iš 
siaubo ji negalėjo pratarti nė žodžio, bet akimis parodė slibiną. 

Jaunikaitis kaip gyvatė puolė pabaisą, mirtinai jį sužeidė, ir 
slibinas negalėjo nei atsistoti, nei pajudėti. Tik nuvirto prie šu- 
linio, o kai įsmuko šulinin, tuojau paplūdo vanduo, kurio lig 
šiolei taip stigo žmonėms. Pasruvo per kaimus upeliūkščiai van- 
dens, drumsto nuo slibino kraujo. Pats slibinas kaipmat ir nusibai- 
gė. Mergaitė, karaliaus duktė, priėjo prie nušašėlio ir atsiklau- 
pusi ant kelių ėmė dėkoti: 

— Niekados neužmiršiu, kad tu mane išgelbėjai! 

Ji prisipylė savo indą ir sugrįžo į rūmus. Tėvai, išvydę duk- 
terį sveiką ir gyvą, neapsakomai apsidžiaugė ir negalėdami at- 
sistebėti klausinėjo, kaip ji išsigelbėjusi nuo pabaisos. Mergaitė 
viską iš eilės papasakojo, kaip ją išvadavęs nepažįstamas didvy- 
ris, kuris dabar yra slibino urve. Karalius įsakė tuojau atvesti 
tą didvyrį, nes pats norėjo pamatyti vyrą, kuris nugalėjo slibi- 
ną ir išgelbėjo jo dukterį. Jaunikaitis buvo pristatytas į rūmus, 
karalius atsistojęs su didžiausia pagarba priėmė jį ir prisėdo ša- 
lia. Pagyręs nušašėlio drąsą, paskui tarė: 

— Norėčiau, kad tiesiai pasakytum, ko trokšta tavo širdis. 
Tegu tas noras būtų ir pusė mano karalystės! Aš atiduosiu ją tau 
kaip atlygį už tą gerą darbą, kurį tu padarei išvaduodamas ka- 

ralystę iš slibino ir išgelbėdamas mano dukterį. Be to, aš labai 
norėčiau, kad imtum mano dukterį už žmoną. 

Didvyris atsakė: 

— Labai džiaugiuosi suteikta garbe, dėkoju už pripažinimą. 
Dabar man nieko nereikia, bet vėliau, kai tai bus reikalinga, aš 
iš visos širdies paprašysiu tavo pagalbos. 

Ir nepaprastai patenkintas jis paliko karalių. 

Iš rūmų mūsų didvyris nuėjo tiesiai pas tris Žemės Gražuo- 
les, kurios jau laukė jo kupinos džiaugsmo ir priminė davusios 
žodį- ištekėti už jo. Jaunikaitis širdingai tarė: 

— Aš atėjau jūsų visų trijų pasiimti, nes dvi vyresniąsias no- 
Iiu ištekinti už savo brolių, o jauniausią imsiu pats. 

Jie susiruošė keliauti į žemės paviršių. Mergaitės visus savo 
daiktus pasiėmė kartu, ir jie patraukė prie išėjimo iš urvo. Te- 
nai nušašėlis pašaukė abu brolius, kurie laukė viršuje, ir tie tuo- 
jau nuleido virvę. Nušašėlis pirmučiausia pririšo vyriausiąją ir 
šūktelėjo broliams, kad keltų, tai esanti žmona vyriausiajam bro- 
liui. Pakėlus antrąją, jis sušuko, kad tai žmona antrajam broliui. 
Kai abi mergaitės jau buvo viršuje, jauniausioji, gražiausia iš vi- 
sų, pasakė: 

— Jaučia mano širdis, kad tau gali blogai baigtis, nes tavo 
broliai yra sumanę pikta. Jie nori palikti tave požemyje, kad 
tu pražūtum, o mane, pačią gražiausią, jie patys sau trokšta tu- 
rėti. Bet tu nebijok. Kai pasiliksi čia, greit bėk prie slibino urvo, 
tenai rasi du avinus — vieną juodą, kitą baltą. Susigauk baltą 
aviną, jis nuneš tave į žemės paviršių. Tik žiūrėk, kad nepakliū- 
tų į rankas juodas, nes tuomet tau tektų likti požemy, ir tu am- 
žinai pražūtum. O aš tavo brolių niekuomet nebūsiu, iki pat mir- 
ties. Lauksiu tavęs visą laiką, kol ateisi. 

Broliai trečiukart nuleido virvę ir iškėlė trečią mergaitę. Kai 
jie išvydo jos grožį, o nušašėlis šūktelėjo, jog tai esanti jo žmo- 
na, abu nutarė palikti jaunėlį požemiuose. Nušašėlis prisiminė 
mergaitės patarimą, nuskubėjo prie slibino guolio ir rado ten abu 
avinus — baltą ir juodą. Bet, savo nelaimei, susigavo juodą, o 
ne baltą aviną ir taip pasiliko giliai po žeme. 

Susimąstęs ir nuliūdęs dėl savo negandų, jaunikaitis nuėjo 
prie ąžuolo ir atsisėdo jo pavėsyje. Čia išgirdo paukščių klyksmą 
ir pakėlęs akis viršun išvydo lizdą su ereliukais, o paskui pa- 
matė gyvatę, šliaužiančią prie lizdo ir besirengiančią suryti jau- 
niklius. Paukščiukai taip klykė, tarsi būtų prašę išgelbėti juos 
nuo gyvatės. Jaunikaičiui pagailo jų, jis greit pašoko, išsitraukė 
peilį ir nudūrė gyvatę. Tuomet atsigulė po medžiu ir užsnūdo. 

Netrukus parskrido ereliukų motina, išvydo miegantį po medžiu 
jaunikaitį, pamanė, kad tai jis norėjęs nužudyti jos vaikus, ir jau 
puls nušašėlį. Bet jaunikliai perspėjo motiną, kad jaunikaitis yra jų 
išgelbėtojas, 0 ne žudikas. Tada ji nuskrido prie jūros, suvilgė joje 
savo plunksnas ir išskleistais sparnais nutūpė ant nušašėlio gal- 
vos saugoti jo miego. Kai nušašėlis nubudęs viršum savęs išvy- 
do erelį išskėstais sparnais, tai pamanė, kad paukštis nori jį už- 
kapoti. Bet erelė nuramino jį ir švelniu balsu tarė: 

— Tu išgelbėjai mano vaikus, tad esu tau skolinga ir prašau 
laikyti mane savo tarnu. Nieko nebijok, sakyk, kokį tavo norą 
galėčiau išpildyti. Aš atsidėkosiu tau už gera. 

— Bet kuo tu gali man padėti, jei esi tik paukštis? — paklau- 
sė jaunikaitis. 

— Ką tik nori, tą aš padarysiu, — atsakė erelė. 

— (Gerai, — tarė nušašėlis, — jei gali, grąžink mane į žemės 
paviršių. Daugiau nieko iš tavęs nereikalauju. 

— Šitai padaryti man visai nesunku, — pasakė paukštis. — 
Tačiau į kelionę tu turi pasiimti pilną krosnį duonos, du keptus 
avinus ir statinę vandens. Visa tai sukrausi ant mano nugaros, 
pats užlipsi ant viršaus, ir mudu nuskrisime į žemės paviršių. 

Tuomet nušašėlis prisiminė, ką jam buvo žadėjęs karalius, ku- 
rio dukterį jis išgelbėjo nuo slibino. Jis nuėjo pas tą karalių ir 
paprašė duonos, dviejų keptų avinų bei statinės vandens. Ka- 
ralius, tiesa, nustebo, kad nušašėlis už tikrą žygdarbį prašo tokių 
niekniekių, bet įsakė jam viską paruošti. Tada nušašėlis sukrovė 
maistą ant erelės nugaros, pats užlipo ant viršaus, ir erelė paki- 
lo aukštai į padangę. Taip jie ilgai skrido nugalėdami audras ir 
vėją, kol didžiulių pastangų dėka pagaliau priskrido žemę. Jau- 
nikaitis be galo džiaugėsi išsivadavęs iš požeminio pragaro ir 
pirmučiausia pasiteiravo, kaip laikosi jo tėvai. Patyręs, kad jiems 
einasi gerai, jis ėmė svarstyti, kaip čia reikės toliau gyventi. Ki- 
tą rytą jis nugrimzdęs į savo mintis išėjo pasivaikščioti ir rado 
tris plunksnas. Pakėlė jas, truputėlį palenkė vienos plunksnos 
smaigalį, ir tučtuojau atsirado trys kumelės. 

— Ką įsakysi, valdove? — paklausė jos. — Mes pasiruošę tau 
tarnauti. 

Jaunikaitis be galo apsidžiaugė, bet valandėlę pagalvojęs at- 
sakė, jog pasišauksiąs kumeles, kai prireiksią. 

Paskui nusprendė susirasti kokį darbą, nuėjo pas vieną sidab- 
rakalį ir pasiprašė priimamas mokiniu, algos jam nereiksią, tik 
valgio ir senų drabužių. Pamatęs, kad jaunikaitis apsitaisęs kaip 
kilmingasis, kalėjas jį priėmė ir davė darbo. 

Vieną dieną iš rūmų pas sidabrakalį atėjo pasiuntinys ir pra- 
nešė, kad jį kviečiąs pats karalius. Apimtas baimės, šis ir nuėjo. 
Karalius įsakė jam pagaminti verpstę, kuri pati verptų auksą. 
Ir paaiškino: 

— Noriu apvesdinti vyriausiąjį sūnų, tačiau nuotaka įsigeidė 
tokios verpstės, kokią turėjo mergystėje. Todėl ir liepiau tave pa- 
šaukti, nes tu esi geriausias sidabro kalėjas. Turi padaryti tą 
daiktelį per tris dienas, antraip neteksi galvos! 

Meistras buvo regėjęs ir šilto, ir šalto, tačiau tokio daiktelio 
net jis neįstengė padaryti. Tačiau nepasakė nė žodžio ir drebė- 
damas dėl savo kailio parėjo namo. Nušašėlis kažką dirbinėda- 
mas tuoj pastebėjo, kad iš karaliaus rūmų meistras pargrįžo su- 
nerimęs. Tad jis ir pasiteiravo, ko gi kalėjas toks nuliūdęs. Šis 
atsakė: 

— Tylėk! Tau nedera tokių dalykų klausinėti. 

Tačiau nušašėlis paklausė antrą, o paskui ir trečią kartą, tad 
meistras ėmė ir apsakė jam viską apie tą verpstę. Tuomet nuša- 
šėlis nuramino sidabrakalį, kad tokią verpstę jis galįs padirbti 
per vieną vakarą. Nieko jam daugiau nereikią, tik penkių kilo- 
gramų riešutų ir galybės gero vyno. Nors nelaimingasis kalė- 
jas ir netikėjo juo, vis dėlto įgavęs kiek vilties nuėjo ir viską 
nupirko. 

Nušašėlis užsidarė savo kambaryje ir pradėjo triauškinti rie- 
šutus bei gerti vyną. O šeimininkas spurdančia iš baimės širdim 
tyliai prisėlino prie to kambario durų ir prigludo prie plyšelio 
pasižiūrėti, ką daro mokinvs. Tuo tarpu šis, gudrus kaip lapė, no- 
rėdamas meistrui įvaryti dar daugiau baimės, sušuko: 

— Eik šalin! Savo negera akim dar sugadinsi visą mano darbą! 

Kitą rytą nušašėlis įteikė šeimininkui tą verpstę, kurią jam 
buvo padovanojusi pirmoji Žemės Gražuolė. Išvydęs nuostabų 
darbą, sidabrakalys nepaprastai stebėjosi, labai džiaugėsi ir tuo- 
jau nuskubėjo pas karalių. Ir karaliui verpstė pasirodė labai pui- 
ki, jis patenkintas įsakė sumokėti už darbą penkis vežimus auk- 
so. O trys Žemės Gražuolės dabar jau žinojo, kad nušašėlis, ku- 
ris nugalėjo slibiną, vėl žemės paviršiuje! 

Po dienos buvo atšvęstos vyriausiojo sūnaus vestuvės, į jas 
karalius pakvietė ir sidabrakalį. Šis norėjo drauge imtis ir sa- 
vo mokinį, tačiau nušašėlis nėjo. Mat už miesto, ant kalvos, bu- 
vo pastatytas aukštas stiebas, 0 ant jo pamautas auksinis obuo- 
lys. Karalius liepė visur paskelbti, kad tasai, kuris iššoksiąs taip 
aukštai, kad pasiektų obuolį, gausiąs karališką dovaną — jau- 
niausiąją Žemės Gražuolę. Iš visų pasaulio kraštų suplūdo ga- 

lybė karžygių, tačiau nė vienas neįstengė taip aukštai iššokti. 
Vos rušašėlis tai išgirdo, tuojau nulenkė vieną trijų savo plunks- 
nų, ir kaipmat pasirodė viena trijų kumelių su auksiniais jam 
skirtais rūbais. Apsidaręs auksu, jis užsėdo ant kumelės ir nu- 
jojo prie to stiebo, kur jau buvo prisirinkę daugybė žmonių. Nu- 
šašėlis šūktelėjo jiems ir davęs puikų šuolį sugriebė obuolį. Visi 
ten buvę žmonės negalėjo atsistebėti tokiu didvyriu. Taip ir bai- 
gėsi kova tarp nušašėlio ir jo brolių, nes galiausiai jis laimėjo 
jauniausios Žemės Gražuolės ranką. 


Gyveno sykį trys broliai ir turėjo vieną vienintelę seserį. Kai 
sesuo paaugo, broliai sumanė jų ištekinti. Tad vieną dieną su- 
sėdo visi trys ir ėmė tartis. Vyriausiasis brolis pasiūlė ištekinti 
seserį per dienos kelią nuo namų, kad galėtų ją dažnai lankyti. 
Tačiau antrasis brolis tarė: 

— Ne, verčiau ištekinkim ją per dvi dienas kelionės nuo čia. 
Tai nieko nereiškia — kai įsinorėsim ją pamatyti, aš pats nuke- 
liausiu ir atgabensiu ją į namus. 

— Nel — įsiterpė trečiasis. — Ištekinsim seserį už trijų die- 
nų kelio nuo čia, nes ten gyvena geriausias mūsų draugas. Ge- 
resnio vyro jai mes niekur nesurastume. 

Ir broliai ištekino seserį už vyro, kuris gyveno per tris die- 
nas kelio nuo jų. namų. 

Praėjo keletas metų, ir broliai pradėjo ilgėtis sesers. Tad nu- 
tarė nukeliauti pas ją ir kelioms dienoms parsivežti į gimtinę. 
Pirmasis kelionėn išsiruošė vyriausias brolis. Išvydęs jį ant laip- 
tų, sesers vyras nepaprastai nudžiugo, pribėgęs apkabino ir su- 
šuko: 

— Eikš čionai, brangioji! Mus aplankė tavo vyriausias brolis, 
kurį tu labiausiai myli. 

Jis liepė žmonai paruošti skaniai valgyti ir iškepti paštetą. 
Atėjus pietų metui, visi palinko prie stalo, apkrauto visokiausiais 
gardumynais. Bet vos prarijęs du tris kąsnius, namų šeimininkas 
pakilo nuo stalo. 

— Puikūs pietūs! — tarė jis. — Kiek valgai, tiek gana! Mūsų 
svečias, žinoma, jau pasisotino. 

Broliui net kąsnis gerklėj užstrigo. Bet ir jam teko keltis nuo 

stalo, nors buvo dar labai alkanas. Paskui visi sugulė miegoti. 
Iki vidurnakčio buvo likusi gal valanda, kai namų šeimininkas 
atsikėlė, pažadino žmoną ir tarė: 

— Atnešk man pašteto likučius, nes mirštu iš alkio! 

Ir jis suvalgė paštetą iki paskutinio trupinėlio. Patekėjus sau- 
lei, žmonos brolis atsikėlė, jie visi drauge gėrė kavą, ir galiau- 
siai brolis paklausė vyrą: 

— Ar neleistum sesers keletą dienų paviešėti pas mus, mes 
jos labai ilgimės. 

Bet svainis atrado šimtą dingsčių, kad žmona liktų namie, ir 
vyriausias brolis iškeliavo: namo vienas. 

Antrasis: brolis, išgirdęs, kad vyriausiasis nieko nelaimėjo, 
pradėjo girtis: 

— Dabar keliausiu aš, pamatysit — be sesers negrįšiu. 

Taip taręs, jis leidosi į kelią. Bet ir jam sekėsi lygiai taip pat 
kaip ir vyriausiajam, — nieko nepešęs sugrįžo atgalios. 

— Abudu jūs niekam tikę, — tarė jaunėlis, kuris buvo nušašė- 
Jis. — Teks man pačiam parsivesti seserį. 

Jis nuvyko į svainio namus, ir šis jį taip pat džiugiai ir malo- 
niai sutiko. 

— Eikš, mieloji, tavo jauniausias, gailestingiausias brolis at- 
vyko į svečius! — pašaukė jis žmoną. 

Tada paliepė jai paruošti gardžiai pavalgyti ir iškepti paštetą. 
Paskui visi sėdo prie stalo. Šeimininkas pradėjo valgyti, bet ir 
šįkart po dviejų trijų kąsnių pasikėlė: 

— Puikiai pavalgėm! Kiek valgai, tiek gana! Mūsų svečias 
tai jau tikrai sotus! 

Tačiau nušašėlis nė kiek nesutriko, tik pasakė: 

— Tikriausiai šiandien perpiet tu kaip reikiant prisikirtai. Už- 
tat dabar ir esi sotus. O aš nuo pačio ryto trupinio burnoj netu- 
rėjau, todėl kone mirštu iš alkio. 

Jis dar tvirčiau atsisėdo ant kėdės ir kramtė sau visiškai ne- 
skubėdamas, kad visi matytų, kaip jam gardu. Taip jis valgė, 
kol prisivalgė lig soties. Bet kadangi dar liko geras gabalas, tai 
„tarė seseriai: 

— Eikš, sesut, suvalgyk ir tu gabalėlį šito puikaus pašteto! 

+ Bet ji nieku gyvu nesutiko praryti nė kąsnelio. Tuomet nu- 
šašėlis pašaukė šunį, kuris kaipmat prišoko vizgindamas uode- 
gą. Jam jaunėlis ir atidavė pašteto likutį. Šeimininkas baisiai šir- 
do, bet nieko nesakė. Paskui visi nuėjo miegoti. Nušašėlis, vos 
prigulęs, tuojau apsimetė kietai miegąs. O svainis iš alkio vietos 

sau negalėjo rasti. Jis vartaliojosi lovoj tai ant vieno, tai ant ki- 
to šono, kol galiausiai neiškentęs šūktelėjo žmonai: 

— Paciut, kelkis ir sutaisyk man ką nors valgyti, aš mirštu 
iš alkio. . 

— Nori žirnių sriubos ar pyrago? — tyliai paklausė žmoną. 

— Man tas pats, kad tik greičiau būtų, — atsakė vyras. 

Žmona nuskubėjo prie kubilo, kaip įmanydama greičiau su- 
minkė tešlą ir apžėrė žarijomis, kad pyragas pelenuose iškep- 
tų. Nušašėlis visa tai stebėjo, tik staiga pašoko iš savo guolio 
ir pribėgo prie sesers. 

— Ką tu čia taip vėlai darai, sesut? 

— Turiu dar darbo, — atsakė ši, — noriu pelenais užžerti ugnį. 

— Puiku,— tarė brolis, -—— aš kaipsyk norėjau su tavimi pasi- 
kalbėti prie keturių akių. 

Ir jis pradėjo jai šnabždėti: 

— Aš, brangi sesut, sapnavau tokį sapną. Tam sapne regėjau, 
kaip mes, trys broliai, dalijamės visą turtą, gyvulius bei pievas. 

Taip šnekėdamas, jis paėmė žnyples anglims, kad parodytų 
seseriai, kaip jie pasidalinę pievas. Perbraukė per pelenus kartą, 
kitą, trečią — ir sutrupino pyragą. Tai išvydusi, sesuo suriko: 

— Broli, ką tu padarei! Čia juk buvo pyragas mano vyrui! 

— Koks pyragas? — apsimetė šventai nustebusiu brolis ir krai- 
pydamas galvą vėl nuėjo miegoti. 

Žmona nubėgo pas vyrą ir apsakė jam, kas atsitikę. 

— Betgi aš mirštu iš alkio, -— tarė vyras. — Eik dar sykį į vir- 
tuvę ir išvirk man žirnių sriubos! 

Žmona ir vėl nuėjo prie ugniakuro, pakabino viršum ugnies 
katilą, ir netrukus žirnių sriuba jau kunkuliavo. Nušašėlis, vėl 
viską puikiai matęs, pašoko iš guolio. 

— Ką tu čia vis dar veiki, sesutė — paklausė jis. 

— Dar liko kiek skalbinių, — atsakė ši, — norėjau juos nak- 
tį iki galo išskalbti. 

— Kaip gerai, — tarė brolis, — būk tokia gera ir išskalbk ma- 
no kepurę. 

Jis greit nusivožė kepurę ir įmetė ją į puodą su sriuba. 

— Stok, brolau! Aš čia verdu sriubą savo vyrui! — sušuko 
sesuo. 

Bet buvo jau per vėlu, žirnių sriubą sugadinta. O šeimininkas 
iš alkio negalėjo sumerkti akių, ir nušašėlis girdėjo, kaip jis pra- 
šo žmoną atnešti pieno. Tada brolis greit nubėgo į tvartą ir pa- 
sislėpė po laipteliais. Kai sesuo atėjo melžti karvės, jis pakeitęs 
balsą tarė: 

— Pačiut, duok man čia pat atsigerti, nes tas nušašėlis dar 
sugadins pieną! 

Žmona iš tikrųjų pamanė, kad vyras atsekė iš paskos, ir davė 
jam atsigerti. Kaip ji nustebo, kai grįžusi į miegamąjį rado vyrą 
„uUlintį ir dejuojantį iš alkio. Nebežinodamas, ko griebtis, vyras 
nutarė pats eiti į daržą, prisirauti daržovių ir suvalgyti žalias. 
Bet nušašėlis su lazda tyliai prislinko, tamsoje gerokai apkūlė 
šeimininką ir pašaukė seserį: 

— Eikš greičiau čionai, sesut! Asilas į kopūstus įlindo. 

Nenorėdamas, kad jį atpažintų, šeimininkas pabėgo. Urzgian- 
čiu pilvu ir geliančia nugara jis vėl nuėjo miegoti. Kitą rytą 
nušašėlis atsisveikino su svainiuų, kuris įsitempęs ir išvertęs akis 
sėdėjo šalia, tarsi jam kas būtų pikta padaręs. 

— Ar leisi seserį kelioms dienoms su manim? — paklausė nu- 
šašėlis. 

— Tai neįmanoma, — pasakė šeimininkas, mat buvo sugal- 
vojęs šimtą dingsčių. Bet nušašėlis priminė svainiui praėjusią nak- 
"tį ir įvarė jam tokią baimę, kad jis galiausiai ėmė ir sutiko. 

Nušašėlis su seseria iškeliavo namo, ir ji ten puikiai pavie- 
šėjo. Pamatę, kad jaunėlis padarė tai, ko jiedu neįstengė, vy- 
resnieji broliai puolė klausinėti, kaip jam tai pavykę. Tuomet 
nušašėlis apsakė, kokiu būdu palenkęs svainį. Ir vyresnieji pri- 
pažino: jauniausio brolio — jautriausia širdis! 

Mūsų pasaka baigta, mat svarbiausia sveikata! 


RECSIS" IR PAŠOS RYYIS 


Sykį viena našlė turėjo du sūnus — vyresnysis gyveno Bag- 
dade ir buvo paša. Kai jaunesnysis sūnus paaugo, kažkas jį pa- 
klausė: 

— Argi tu ne laimingas, kad turi brolį, kuris gyvena Bagda- 
de ir yra paša? : 

Jaunikaitis atsakė neturįs jokio brolio. Bet draugai ir vėl 
kartojo savo: 

— Ne, tu turi brolį! Tik tau motina nieko nesako bijodama- 
si, kad ir tu ten patrauksi. 

Vieną rytą sūnus ir paklausė motiną: 


13 Beūsis — albanų pasakų apgavikas ir gudrus piktadarys. Ūsai — didžiausia 
albanų vyro puošmena. Kas jų nenešioja, tas laikomas paženklintu, nelabojo ben- 
drininku (todėl net katalikų kunigai Albanijoje turėjo želdintis ūsus). 

— Mama, ar aš turiu brolį? 

— Turi, sūneli, — atsakė ši, — tačiau tie, kurie šitai pasako- 
ja, laimės tau nelinki. 

Jaunikaitis iškart ėmė ją spirti: 

— Mama, aš noriu keliauti pas brolį, — ir motinai nieko ki- 
to neliko. 

— Gerai, mano sūnau, — sutiko ji. — Bet prisiek man, kad 
tučtuojau sugrįši namo, jei pakeliui sutiksi beūsį žmogų. 

Jaunikaitis iškeliavo, po trijų dienų sutiko beūsį vyrą ir pa- 
suko atgalios. Bet po kelių dienų ir vėl išvyko, keliavo jau šeš- 
ta diena, kai vėl susitiko beūsį, bet šįkart atgal nebegrįžo. Beūsis 
paklausė, kur jis einąs. Nieko pikto neįtardamas, jaunikaitis pa- 
pasakojo, kad jo brolis paša gyvenąs Bagdade ir štai jis einąs 
pas jį. 

Tada beūsis tarė: 

— Aš irgi noriu ten eiti, keliaujam drauge. 

Jiedu patraukė toliau ir buvo jau tolokai nukeliavę, kai jau- 
nikaitis ištroško. Beūsis nuvedė jį prie šulinio, bet čia nebuvo 
nei virvės, nei kibiro. 

— Aš tvirtai pririšiu tave prie diržo, nuleisiu žemyn, ir tu 
atsigersi, — tarė beusis. 

Taip jie ir padarė. Atsigėręs jaunikaitis sušuko: 

— Trauk mane viršun, jau atsigėriau! 

Tačiau dabar beūsis riktelėjo: 

— Tik tuomet ištrauksiu tave iš šulinio, kai prižadėsi nuo 
šiandien niekad neauginti ūsų, o pašos broliu būsiu aš. 

Ką darys jaunikaitis — prisiekė. Tada beūsis ištraukė jį iš šu- 
linio, ir jie nužygiavo tiesiai į pašos rūmus, kur buvo džiaugs- 
mingai brolio sutikti. 

Kitą rytą beūsis tarė pašai: 

—- Gal tu nuobodžiauji? Galiu pasiūlyti tau vaidinimą, nes tu- 
riu prie savęs beūsį, kuris yra labai drąsus. Jis žudo visus kas 
pakliūva. 

Mat beūsis žūtbūt norėjo atsikratyti jaunikaičiu, nes bijojo, 
kad šis gali pasakyti pašai visą teisybę. 

— Kartais čia pasirodo kulšedra, — atsiliepė į pasiūlymą pa- 
ša, — ją jis ir galėtų nudobti. 

Tai išgirdęs, jaunikaitis tarė: 

— Man reikia dviejų kuokų, ir būtų gerai, kad liepsnotų di- 
delis laužas. 

Paša paliepė viską greitai paruošti, ir jaunikaitis nuėjo. Pri- 
viliota ugnies pasirodė kulšedra ir puolė jį norėdama praryti, 

bet jis greit smogė kuoka kulšedrai per galvą ir nudobė ją. Vie- 
sulų pasklido žinia, kad vienas jaunikaitis nupgalabiio kulšedrą. 
Paša apdovanojo jį ordinu, mat jaunikaitis jam labai patiko. 
O beūsis irzo ir vis bijojo, kad jaunikaitis pasisakys pašai esąs 
jo brolis. 

— Gal turi dar kokį norą? — vėl paklausė pašą beūsis. 

— Turiu, — atsakė šis. — Esu susižadėjęs su šacho Aksemo 
dukra, bet kad ir kiek kartų siunčiau ten savo kareivius, jie vis žū- 
davo. Pasiųsk tenai tą jaunikaitį. 

Ir jaunikaitis, pasiėmęs devyniasdešimt septynis vyrus, iške- 
liavo. Pakeliui, ant upės kranto, sutiko tokį vaikiną. Šis išgėrė 
visą upę ir vėl išleido vandenį atgal. Mūsų jaunikaitis su karei- 
viais sustojo pasižiūrėti, kaip jis tai daro, nes dar niekad ne- 
buvo matęs, kad žmogus galėtų įsiurbti tiek daug vandens. Ga- 
liausiai jis ėmė ir paklausė tą vaikiną: 

— Ką gi tu čia darai? 

— Nieko kito nemoku, tai sėdžiu ir žaidžiu su vandeniu. 

— O ar nenori keliauti su manim? 

— Noriu, — atsakė šis ir patraukė drauge. 

Toliau jie sutiko dar vieną vyruką, kuris žaidė su kiškiais — 
tai paleisdavo juos, tai pavijęs vėl sučiupdavo. Jaunikaitis pa- 
klausė, ką jis čia darąs. Šis atsakė: 

— Nieko daugiau nemoku, tik kiškius gaudyti. 

— Ar nenori keliauti su manim? 

— Gerai, keliaujam. 

Ir visi nukeliavo toliau. Po kurio laiko jie prigulė po ąžuolu 
pailsėti. O tame ąžuole buvo lizdas su erelio jaunikliais. Medžio 
kamienu link jauniklių rangėsi gyvatė. Tai išvydęs, jaunikaitis 
pašoko ir nužudė gyvatę. Parskridusi ereliukų motina puolė jau- 
nikaitį norėdama iškapoti jam akis, bet jaunikliai pradėjo šaukti: 

— Ne, ne, jis išgelbėjo mus nuo gyvatės! 

Tuomet paukštė tarė jaunikaičiui: 

— Tu apgynei mano vaikus, tad ko norėtum iš manęs? 

Jaunikaitis atsakė, kad nieko jam nereikia. Tada paukštė iš- 
traukė iš sparno vieną plunksną ir tarė: 
 — Imk šitą plunksną ir, jei kada manęs prisireiks, sudegink 
ją, — aš tuojau atskrisiu tau į pagalbą. 

Jaunikaitis paėmė plunksną, įsidėjo ją į krepšį, ir visi pa- 
traukė toliau. Keliaudami jie priėjo skruzdėlyną, bet nežengė 
tiesiai per jį, o apėjo aplink, kad nesuardytų. Skruzdėlių kara- 
lienė paklausė: 

— Kodėl tu nežengei tiesiai? 

— Kad nenuskriausčiau jūsų, — atsakė jaunikaitis. 

— Tu suteikei mums didelę garbę, — tarė karalienė, — todėl 
aš tau duosiu vieną savo sparnelį. Jei užklups neganda, sude- 
gink jį, ir aš su savo kariuomene kaipmat atvyksiu. 

Taip jie atkeliavo pas šachą Aksemą, ir jaunikaitis jam tarė: 

— Aš atvykau pasiimti pašos nuotakos. 

— Kai išvalgysi tris šimtus lėkščių, gausi nuotaką, — atsakė 
šachas. 

Šitą darbą atlikti ėmėsi anas vaikinas, galįs išgerti upę. Ša- 
chas: patiekė tris šimtus lėkščių su valgiu, ir vyrukas visas jas 
švariai išvalgė,— to padaryti nepajėgė nė visa šacho armija. Per- 
sigando šachas, bet ir vėl pasakė: 

— Kas lenktynėse pralenks eikliausią mano žirgą, tas ir gaus 
nuotaką. 

— Nesirūpink, aš laimėsiu, — nuramino kiškių gaudytojas. 

Žirgai stojo į lenktynes, ir kiškių gaudytojas tarė raiteliams: 

— Jūs jokit, aš pavysiu. 

Raiteliai paleido žirgus šuoliais, o kiškiagaudys stojo pasku- 
tinis, pasileido bėgti, pavijo žirgus, pralenkė juos ir pirmasis nu- 
nešė vėliavą į tikslą. Kai parodė ją šachui, šis dar labiau per- 
sigando, bet nuotakos vis dar neatidavė, o šitaip pasakė: 

— Aš turiu pilną daržinę kviečių, miežių ir sorų, bet viskas 
sumaišyta, jūs privalot viską išrūšiuoti. Duodu tris dienas, antraip 
pašos nuotakos negausit. 

Šįkart išsigando jaunikaitis, nes manė niekaip negalėsiąs taip 
nės sparnelį, įmetė jį į ugnį, tuojau pasirodė skruzdėlių kara- 
lienė ir paklausė, ko jam reikią. Jaunikaitis apsakė jai viską apie 
daržinę su grūdais. Tuomet karalienė sušaukė savo skruzdes, ir 
per tris valandas darbas buvo padarytas. Jaunikaitis pranešė 
šachui: 


Lė = we 


LB 4 -wo 


tus. 

Bet šachas vis vie nenusileido: 

— Turiu dar vieną prašymą. Noriu, kad atneštumėt butelį 
vandens iš tų kalnų, kur remia debesis. Tarp kalnų yra urvas, o 
urve — stebuklingas vanduo, kuris prikelia iš mirusiųjų. 

Jaunikaitis prisiminė erelės plunksną ir sudegino ją. Pasiro- 
dė erelė ir paklausė, ko jaunikaitis norįs. Jaunikaitis apsakė jai 
apie vandenį, kurį turįs atnešti iš kalnų. Erelė nuskrido į kal- 

nus, atnešė vandens ir atidavė jį jaunikaičiui, o šis tuojau nu- 
nešė vandenį šachui. Rūmuose nuotaka truputėlį to vandens nu- 
sipylė sau. 

Galiausiai jaunikaitis gavo nuotaką ir susiruošė keliauti at- 
gal. Prikeliavę pašos rūmus, iš džiaugsmo visi uždainavo. Dainą 
išgirdo beūsis ir išėjo jų pasitikti. Kaip jis įtūžo pamatęs jauni- 
kaitį sveiką ir laimingai grįžtantį. Apimtas pykčio, išsitraukė ka- 
laviją ir perkirto jaunikaitį pusiau — šis ir nugriuvo negyvas. 
Sužinojęs, kad beūsis nukirto tokį mielą jaunikaitį, paša iš siel- 
varto negalėjo nei miegoti, nei valgyti. Beūsiui jis nieko nedarė, 
nes tikėjo, kad tai jo brolis, bet nenorėjo nė akyse jo matyti. 

Tuo tarpu nuotaka pašlakstė jaunikaitį gyvybės vandeniu, ir 
šis tuojau atgijo. 

Kitą rytą jis nuėjo prie pašos rūmų ir tarė: 

— Leiskit mane pas pašą, aš noriu su juo pasikalbėti. 

Tarnai jo nepažino ir atsakė, kad paša su niekuo nekalbąs, 
mat labai liūdįs. Bet jaunikaitis taip atkakliai tvirtino, kad jam bū- 
tinai reikia pamatyti pašą, jog galiausiai jį įleido. Susitikęs su 
paša, jaunikaitis pradėjo klausinėti: 

— Jeigu gyvas žmogus yra ką nors prisiekęs, o paskui jį su- 
kapoja, juk jis negali atgyti, ar ne? 

Paša atsakė: 

— Ne, sukapotas žmogus nebeatgis. 

— O jeigu jis numirė ir vėl atgijo, ar priesaika tebegalioja? 

—— Ne, — atsakė paša, — su mirtimi baigiasi ir priesaika. 

— Puiku, — tarė jaunikaiiis, -—-- kadangi aš buvau miręs ir vėl 
atgijau, dabar: galiu papasakoti tei, ko anksčiau negalėjau. Dabar 
galiu tau pasakyti, kad pašos bro:is esu aš. Kitas yra beūsis, ku- 
riam aš koi gyvas prisiekiau niekam apie tai neprasitarti. 

Ir jis apsakė viską, kas nutiko keliaujant pro šulinį. Paša la- 
bai apsidžiaugė, apkabino brolį ir iškėle puotą. O paskui įsakė 
pakurti krosnį ir beūsį sudeginti gyvą. Taip ir buvo padaryta. 


VALSTIETIS IR TRYS BEUSIAI 


Kitą sykį gyvėho trys broliai, ir visi trys buvo beūsiai. Ne- 
turėjo jie jokio kito užsiėmimo, tik bastytis po gatves ir tykinti 
keleivių, kad galėtų juos apmauti. Šitaip versdamiesi broliai su- 
sikrovė nemaža pinigo, turėjo bičiulių netgi Konstantinopolyje 
ir ten varė prekybą. 


153 


Vieną dieną toksai valstietis pasiuntė savo pačią į turgų jau- 
čio parduoti. Pati paėmė jautį, gal valandą keliavo ir priėjo til- 
tą, kurį jai reikėjo pereiti. Ant šito tilto stovėjo vienas trijų be- 
ūsių ir laukė žmonių, kuriuos galėtų apgauti. Kai moteriškė pri- 
ėjo, beūsis ir paklausė, kurgi ji su jaučiu keliaujanti. Kai ši atsakė, 
jog eina į turgų jaučio parduoti, beūsis tarė: 

-— Puikus jautis, turguje gerai už jį gausi. Dabar už jaučius 
gerai moka. Tik būtų dar geriau, jei tu tam jaučiui nupjautum 
uodegą, tuomet dar brangiau parduotum. 

Moteriškė patikėjo ir nupjovė jaučiui uodegą. Taip padariusi, 
nukeliavo toliau ir vėl priėjo tiltą, kur jau laukė antras beūsis, 
pirmojo brolis. Ir šis paklausė, kur ji vedanti jautį. 

— Į turgų parduoti, —- atsakė moteriškė, 

"Tuomet šis tarė: 

-— (Gerai padarei, kad nupjovei jam uodegą, bet jeigu nulau- 
žytum ir ragus, galėtum jautį dar brangiau parduoti. 

Moteriškė paklausė ir šito patarimo — nulaužė jaučiui ragus. 
Paskui nuėjo toliau ir ant trečio tilto sutiko trečią beūsį. 

— Šauniai pasielgei nupjovusi jaučiui uodegą ir nulaužusi ra- 
gus, bet jeigu nupjausi jam ir ausis, jautis dar gražiau atrodys, 
tada tu jį dar pelningiau parduosi! — patarė šis trečiasis. 

Moteriškė paklausiusi nupjovė jaučiui ausis, ir gyvulys pasi- 
darė visai į save nebepanašus. 

O čia, žiūrėk, jau ir turgus. Bet kas gi tokį subjaurotą jautį 
pirks? Visą dieną moteriškė prasedėjo turguje, bet jaučio niekas 
nė nederėjo. Guliezusiai ji ėmė ir parsivedė jį namo. Jai parėjus, 
vyras paklausė, ar gelai parūuvusi Jautį. 

-- Aš jo repardaviau, — atsakė pati. — Štai kaip man nutiko: 
ant trijų tiltų sutikau tris žmones. Vienas sakė, kad nupjaučiau 
jam uodegą, tuomet aš jį brangiau parduosianti, ir aš nupjoviau 
uodegą. Antias pamokė, kad nulaužčiau ragus, aš ir tai padariau. 
Ū trečiasis patarė nupjauti ausis, kad jautį dar pelningiau par- 
duočiau. Bet kai atėjau turgun, visi Žmonės iš manęs juokėsi, 
niekas jaučio nepirko, ir aš parsivedžiau jį namo. 

Žmogus nuėjo pasižiūrėti jaučio ir išsigando jį pamatęs. Tuo- . 
met greitai paskerdė jį, o mėsą pardavė. 

Praėjus savaitei valstietis paėmė dešimt lirų, asilą ir tuo pa- 
čiu keliu išsirengė turgun. Kiek paėjėjęs už kaimo, jis atskaičia-" 
vo penkias liras ir įgrūdo asilui į užpakalį. Tuomet nuėjo ant til- 
to, kur laukė pirmasis beūsis, ir pasveikino jį. Jiedu prisėdo ir 
Lradėjo šnekučiuotis. Norėdamas valstietį žūtbūt apgauti, be- 
ūsi: paklausė, kur jis einąs. Bet šis jau viską apie tą beūsį žino- 

jo. Abu — valstietis ir beūsis — įsikalbėjo, tik staiga asilą prispy- 
rė gamtinis reikalas. Kai jis baigė tuštintis, valstietis atsistojo 
ir išsitraukė iš mėšlo penkias liras. Beūsis tai matė ir paklausė: 

— Kaip čia yra, kad asilo mėšle radai lirų? 

Valstietis jam paaiškino: 

— Tai auksinis asilas. Kai jis tuštinasi, visuomet krenta ir 
liros — kartais penkios, kartais aštuonios, o kartais iškrenta ir 
visos dešimt — nelygu kaip jis yra paėdęs. Jei gerai prisikirtęs, 
tai ir auksinių daugiau, jei menkiau, tai ir pinigo mažiau. 

Tada beūsis paklausė: 

— Ar nenorėtum šito asilo man parduoti? 

— Aš parduodu jį, — atsakė valstietis — bet asilas labai bran- 
gus. 

— Kiekgi tu už jį norėtum? 

— Penkių šimtų lirų, — atsakė valstietis. 

Beūsis teturėjo du šimtus, tad jiedu nesulygo. Tada valstie- 
tis pasiėmė asilą ir nusivedė jį toliau. Jam nuėjus, beūsis davė 
žinią savo broliui, kad šis nupirktų tą asilą. O valstietis vėl įkišo 
asilui penkias liras ir nuėjo ant tilto, kur sėdėjo antrasis beūsis. 
Kaip ir su anuo jie ėmė šnekučiuotis, o asilas vėl pradėjo ka- 
koti. Tada valstietis atsistojo ir pasikėlė penkias liras. Šis beūsis 
irgi puolė klausinėti, ar valstietis neparduodąs asilo, ir pasiūlė 
už jį tris šimtus lirų. Bet valstietis laikėsi savo kainos, asilo ne- 
pardavė ir patraukė prie kito tilto. Čia laukė vyriausiasis beūsis, 
kuris viską iš savo brolio jau buvo sužinojęs. Valstietis ir šįkart 
asilui buvo įkišęš penkias liras, ir jos kaip ir anais kartais iš- 
krito drauge su mėšlu. Beūsis apsimetė. tarsi jis nieko nežinotų 
ir paklausė valstietį, ar šis neparduotų jam asilo. Šis kaip ir anks- 
čiau atsakė, kad asilas brangus, tačiau jis jį parduodąs. Ir vėl 
beūsis paklausė, kiek jis norėtų už jį gauti. 

— Penkis šimtus lirų, — atsakė valstietis, — tris šimtus vie- 
nas toks Man jau siūlė, bet aš nepardaviau. 

-- Gerai, —- tarė beūsis, — duodu tau penkis šimtus, bet turė- 
si man paaiškinti, ką reikia daryti, kad gaučiau daug pinigų. 

Valstietis sutiko, beūsis išsitraukė iš kapšio pinigus ir pada- 
vė jam. Įsikišęs pinigus, valstietis tarė: 

— Dabar imkis asilą, veskis jį namo, o ten uždaryk į svirną, 
pilną avižų, kad jis prisiėstų, kiek tik telpa. Tačiau tris dienas 
ir tris naktis niekam negalima pas jį eiti ir žiūrėti, ką jis ten 
daro. Tai asilą tik trikdytų, ir daug pinigo jis nepridarytų. 

Taip taręs, valstietis kitu keliu parėjo namo ir vėl ėmėsi sa- 
vo darbų. O trys beūsiai susitiko, pasiėmė asilą ir džiūgaudami 

parsivedė jį namo. Vos sugrįžę, tučtuojau nuvedė asilą į darži- 
nę, pilną avižų. O patys nuėjo į namus ir ėmė laukti, kol praeis 
tos trys dienos, kaip buvo sakęs valstietis. Tačiau nepraėjo nė 
para, kai asilas, persiėdęs avižų, pastipo. O negavęs nė lašo van- 
dens, jis visas išputo. Trečiąją dieną jauniausias beūsis nuėjo 
pro durų plyšį pasižiūrėti, ką beveikiąs asilas. Šis, jau dvi die- 
nas pragulėjęs negyvas, buvo išsipūtęs kaip didžiulis maišas, už- 
vertęs blizgančias kanopas aukštyn. Beūsis pro plyšį tas švytin- 
čias kanopas ir užmatė, ir jos pasirodė jam kaip tikras sidabras. 
Tuomet jis trūkčiagalviais parlėkė pas brolius ir sušuko: 

— Asilas pridarė galybę lirų, o dabartės kaip tik dirba mone- 
tas didumo sulig kanopa! 

Išgirdę šitą plepalynę, broliai nusidžiaugė ir nekantriai laukė 
valandos, kai galės nueiti daržinėn ir susirinkti savo liras. O su- 
laukę, visi trys nuskubėjo tenai, atvėrė daržinę ir suėjo vidun. 
Ten pamatė kanopas užvertusį asilą. Tada puolė ieškoti pinigų, 
bet nieko nesurado. Čiupo jie tada asilą, išmetė lauk, o patys su- 
sirengė ieškoti valstiečio ir atkeršyti jam. 

Valstietis to ir tikėjosi, kad jie ateis. Jau iš vakaro jis pasi- 
gavo du mažus kiškučius — vieną jų pasiliko namie, o kitą nu- 
sinešė į lauką, kur dirbo. Ankstų rytą išeidamas tarė pačiai: 

— Kai virsi valgyti, paruošk šešis patiekalus, ir kad visi būtų 
skirtingi, — ir valstietis išvardijo Žmonai, ką ji turinti pagaminti. 

“Taip taręs, išėjo į liauką. Tuojau prisistatė beūsiai velniai nu- 
žudyti valstiečio. Šis maloniai juos pasveikino ir paklausė: 

— Kas gi jums nutiko, kad tokie įtūžę esat? 

Beūsiai atrėžė: 

— Kas mums nutiks! Tu apkvailinai mus. Pardavei mums asi- 
lą, darantį pinigus, o jis ėmė ir nustipo. 

— Ką? Jis neišspaudė nė liros? — atsiliepė valstietis. — Lig 
šiolei taip dar nebuvo, kad jo mėšle nebūtų pinigų. Na, nenu- 
siminkit, — kalbėjo jis toliau, -—— aš grąžinsiu jums jūsų pinigus. 
Pasilikit čia, pabūsit mano svečiais. Vakare drauge nueisim na- 
mo, gerai pavalgysim, pernakvosit pas mane, o ryte aš atiduo- 
siu jums pinigus ir galėsit keliauti atgal. 

Su tokiu pasiūlymu beūsiai sutiko ir prisėdo ant žemės, kur 
valstietis buvo pririšęs kiškį. Po valandžiukės valstietis priėjo, 
pasivėdėjo kiškį į šalį ir įsakė jam: 

— Dabar nuskuosi namo ir pasakysi šeimininkei, kad ji pa- 
ruoštų vakarienę, nes mes turėsime svečių. Tegul ji pataiso 
mums, — ir valstietis išvardijo visus tuos valgius, kuriuos ryte bu- 
vo pavedęs pagaminti pačiai. 

— O tu, —toliau įsakinėjo valstietis kiškiui, — liksies namie 
ir sūpuosi vygę, kad vaikas nerėktų ir motina galėtų užsiimti ruo- 
ša. 

Taip taręs, jis paleido kiškį ir lyg niekur nieko grįžo prie sa- 
vo darbo. Tai išvydę, beūsiai didžiai stebėjosi ir sakė vienas 
kitam: 

— Ar gali taip būti, kad kiškiai perdavinėtų žinias ir sūpuo- 
tų vygę? 

— Vakare pamatysim, — tarė vienas, — jei kiškis tikrai tu- 
pės namuose ir valgymai, apie kuriuos jis turi pranešti, bus pa- 
taisyti, tuomet, ko gero, tai tiesa. 

Kai jau sutemo, valstietis iškinkė jungą, ir jie visi drauge nu- 
ėjo namo. Prie durų valstietis paklausė pačią: 

— Ar kiškutis buvo atbėgęs? 

— Buvo, kaipgi, — atsakė ši. 

— O kur jis dabar? 

— Sūpuoja mažylį, — atsakė pati. 

Tuomet valstietis vėl paklausė: 

— Ar jis tau viską pasakė apie vakarienę? 

— Viską, — atsakė pati, — o aš viską taip ir padariau. Pra- 
šom į vidų, valgis jau gatavas. 

Valstietis su beūsiais suėjo vidun, ir vakarienei jie gavo vi- 
sus tuos valgymus, kuriuos žmogus buvo išvardijęs. 

Tai išvydę ir dar pamatę kiškutį, pririštą prie vygės, kuri sū- 
pavosi, nes žvėrelis vis veržėsi pabėgti, beūsiai patikėjo, kad 
kiškis iš tikrųjų bus perdavęs žinią. Tad kitą rytą jie ir sako 
valstiečiui: 

— Ar nenorėtum to kiškio mums atiduoti, tuomet mes būtu- 
me atsiskaitę? 

Tačiau valstietis atsakė: 

— Kiškio atiduoti aš negaliu, nes jis Man gerai tarnauja. Ma- 
no vaikai dar Mažučiai. Kiškis kainuoja kur kas daugiau, nei anas 
asilas. 

Tačiau beūsiai vis tiek spyrėsi gauti kiškį ir žadėjo dar pri- 
dėti pinigo. Valandėlę pasiderėję, jie pagaliau sulygo. Prie tų 
penkių šimtų už asilą sumokėtų lirų jie valstiečiui pridėjo dar 
tris šimtus, nes kiškutis kainavo aštuonis šimtus lirų. Taip be- 
ūsiai gavo kiškį ir iškeliavo namo. 

Po kelių dienų jiems prisireikė nusiųsti į Konstantinopolį už- 
sakymą ir gauti iš ten pinigų. Jie parašė savo tenykščiam bičiu- 
liui laišką, įdėjo drauge užsakymą, pririšo laišką kiškiui po kak- 
lu ir įsakė jam: 

— Nulėksi į Konstantinopolį ir tuojau pat parbėgsi atgal su 
mūsų bičiulio laišku. 

"Taip tarę, paleido kiškį, o šis nuskuodė kur akys mato. Pra- 
ėjo ir penkios, ir šešios dienos, tačiau pasiuntinys nebesugrįžo. 
Tuomet beūsiai vėl susirengė atkeršyti valstiečiui. O tas jau ir 
laukė, kada jie ateis jį nužudyti. Ankstų rytą jis nuėjo į turgų 
ir nusipirko pūslę, kurią pripylė kraujo. Namuose paaiškino pa- 
čiai: 

— Ir šįkart patieksi vakarienę iš daugelio valgių, bet pusę 
jų išvirsi visai be druskos, o kitą pusę taip pasūdysi, kad net į. 
burną negalima būtų paimti. O šitą pilną kraujo pūslę pasiriši 
pakaklėj; kai mane suims pyktis, aš šoksiu ant tavęs tarytum 
norėdamas nužudyti, perdursiu tą pūslę, ir tu pulsi paslika ant 
visų keturių, lyg jau mirtum. 

Visa tai jis keliskart pakartojo, kad pati gerai įsimintų, ir 
išėjo į lauką. Tuojau pasirodė įsiutę beūsiai, pasirengę jį nužu- 
dyti. Bet valstietis vėl draugiškai juos pasveikino sakydamas: 

— Kas gi šįkart nutiko? 

— Šįkart tu nebeišsisuksi! — atkirto beūsiai. — Sykį mus jau 
apgavai su asilu, o dabar tyčiojiesi su kiškiu. 

— Kaip tai? — apsimetė nesuprantąs valstietis. 

— Kiškis pabėgo, — paaiškino jie, — o mes buvom jį su laiš- 
ku pasiuntę į Konstantinopolį. 

Tada valstietis tarė: 

— Kas žino, gal jis pakliuvo į spąstus, o gal koks medžioklis 
jį patykojo? Bet palaukit, vakare nueisim pas mane į namus, 
pavalgysim, pernakvosim, o rytė aš grąžinsiu jūsų pinigus. 

Vakare jie nuėjo į valstiečio namus. Pati padengė stalą. Jie 
paragavo vieno — valgis buvo prėskas, paragavo kito — tas bu- 
vo toks sūrus, kad į burną nelindo. Visi valgiai buvo niekam ti- 
kę. Tuomet valstietis apsimetė, kad baisiai supyko, išplūdo pa- 
čią, galop stvėrė peilį ir dūrė jai į gerklę tarsi norėdamas nu- 
žudyti. Bet jis tiktai perdūrė tą pūslę, kurią pati buvo pasiri- 
šusi po kaklu ir iš kurios trykštelėjo kraujas. Beūsiai pašoko ir 
pradėjo šaukti: 

— Ką tu padarei? Dėl mūsų nužudei savo pačią! 

O valstietis atsakė: 

— Et, kai supykstu, aš ją dažnai nužudau, bet po to vėl at- 
atgaivinu. 

— Argi gali taip būti, — paklausė jie, — kad miręs žmogus 
vėl atgytų? 

— Čia mat toks peilis, — pasakė valstietis, — kuris moka vėl 
atgaivinti. 

Tai išgirdę, beūsiai nekantravo pamatyti, kaip jis savo pačią 
vėl atgaivinsiąs. Todėl ir ėmė prašyti; 

— Būk toks geras, parodyk mums, kaip tai daroma. Jeigu ji iš 
tikrųjų atgis, mes duosime tau daug pinigų. 

Tuornet valstietis atsistojo, paėmė peilį, palietė juo pačios 
gerklę ir tarė: 

:— Tu, peili, ją nužudei, tu ir atgaivink! 

Tuos žodžius jis pakartojo tris kartus, ir tariant juos trečiu- 
syk, moteriškė atsikėlė. Beūsiai kaipmat puolė prašyti valstietį 
atiduoti tą peilį jiems: 

— Duok mums šitą peilį, mes užmokėsime tau tiek pinigų, 
kiek tik išgalėsime. Juk ir mus kartais suima siutas, ir mes ga- 
lėtumė savo pačias nužudyti, kad jos mūsų bijotų, o paskui vėl 
atgaivintume. 

— Peilis reikalingas ir man, — atsakė valstietis, — nes aš savo 
pačią vis žudau ir žudau, net neatmenu, kiek kartų esu nugala- 
bijęs. Bet jums, ką darysi, imsiu ir atiduosiu. Tik turėsit užmo- 
kėti man dar penkis šimtus lirų. 

— Per daug užsiprašei, — tarė beūsiai, ir ėmė visi keturi de- 
rėtis. Jie atleido valstiečiui pinigus, sumokėtus už asilą bei kiš- 
kį, ir dar pridūrė du šimtus lirų. Tuomet pasiėmė peilį ir iškelia- 
vo į namus. 

Po kelių dienų vyriausią beūsį suėmė pyktis, jis stvėrė peilį 
ir nužudė savo pačią. Valandžiukę jai pagulėjus, priėjo ir tarė: 

— Tu, peili, ją nužudei, tu ir atgaivink! 

Bet moteriškė nė nekrustelėjo, mat jis buvo ją iš tikrųjų nu- 
žudęs. Jis pakartojo tuos žodžius dar sykį, bet savo pačios at- 
gaivinti nebeįstengė. Tuomet vidurinysis beūsis tarė: 

— Tu neišmanai, kaip juo naudotis. Duok peilį man, aš nu- 
žudysiu savo pačią, pamatysi, kaip tai daroma. 

Jis nudūrė savo moterį, bandė ją atgaivinti, bet irgi nieko 
neišėjo. Tuomet jauniausias beūsis pasakė: 

— Abu jūs nieko neišmanot, duokit peilį man ir žiūrėkit, aš 
tuoj parodysiu. 

Jis čiupo peilį, nužudė savo pačią, bet taipogi neįstengė su- 
grąžinti jai gyvybės. Tuomet beūsiai viską suprato, palaidojo sa- 
vo tris pačias ir tučtuojau nuskubėjo visiems laikams atsiskaityti 
su valstiečiu. Atvykę rado jį triūsiantį tame pačiame lauke ir 
šįkart nieko neklausinėję ruošėsi išsyk nudobti. Vyriausiasis tarė: 

— Geriau mes jo neužmuškim, o sučiupkim ir nuskandinkim 
jūroj. 

Valstietis turėjo atsinešęs maišą su sėkla, kurią ruošėsi pa- 
sėti dirvon. Beūsiai čiupo maišą, išpylė grūdus, įkišo į tą mai- 
šą valstietį, tvirtai jį užrišo, galiausiai užsimetė ant pečių ir 
nusinešė prie jūros. Ten jie numetė maišą ir nuėjo dairytis vie- 
tos, kur galėtų įmesti valstietį. O šis, tupėdamas maiše, pradėjo 
šnekėti: 

— Ne, ne, aš visai netrokštu Žemės Gražuolės! Aš jau senas, 
nebeturiu jėgų. 

Kaipsyk pro šalį ėjo piemuo, išgirdo valstiečio žodžius, su- 
stabdė avių bandą ir paklausė: 

— Ei, kas tu toks ten esi? 

Valstietis atsakė: 

— Šiandien man perdavė karaliaus įsakymą, kad turiu vesti 
Žemės Gražuolę. Bet aš jau senas ir vedyboms nebeturiu jėgų. 
O kad pats nenorėjau, jie mane sučiupo, jėga įgrūdo į šitą mai- 
šą ir dabar velka pas Žemės Gražuolę. 

Tada piemuo paklausė: 

— Ar negalėtum iš maišo išlįsti? Aš įlįsčiau vietoj tavęs, ir 
tada mane nuneštų vesti Žemės Gražuolės? 

— Greit atrišk maišą, — sušuko valstietis, — lįsk vidun, ir tu 
vesi Žemės Gražuolę! 

Piemuo atrišo maišą, valstietis išlindo, piemuo susirangė mai- 
še, valstietis vėl jį užrišo ir greit nuginė avis kuo toliau. Suradę 
tinkamą vietą, beūsiai grįžo atgal, čiupo maišą ir įmetė jūron. 
Taip piemuo ir nuskendo. 

Pamatęs, kad beūsiai įmetę maišą suka. atgal, valstietis pa- 
ragino avis ir pasileido jiems priešais. Išvydę jį, beūsiai labai 
nustebo ir paklausė: 

— Argi tu ne tas, kurį mes ką tik įmetėm jūron? 

— Tas pats pačiausias, — atsakė valstietis, — tik galėjote pa- 
mėtėti mane truputėlį toliau, kur jūra gilesnė. Tuomet būčiau dar 
daugiau ir dar gražesnių avių parsivedęs. Mat toliau visos avys 
juodos, o ten, kur jūs mane įmetėte, buvo tiktai rudos. 

— Tai ir mes galėtume išsivesti iš jūros avių? — paklausė 
beūsiai. 

— Kuo toliau nušoksit, — atsakė valstietis, — tuo daugiau ir 
tuo puikesnių parsivesite. 

Valstietis nusivedė tris beūsius prie stataus kranto ir tarė: 

— Įsibėgėkit ir šokit kiek tik galit toliau. 

Pirmutinis šoko vyriausias, paniro iki jūros dugno, o iškilęs 

paviršiun pradėjo spurdėti rankom ir kojom, nes bijojo nuskęsti. 
Kiti du beūsiai ir klausia: 

— Ką mūsų brolis iškilęs sakė? 

— Skubėkit greičiau iš paskos, jis vienas neįstengia išlaikyti 
visų avių, — paaiškino valstietis. 

Tuomet abu beūsiai šoko jūron, ir visi trys nuskendo. O vals- 
tietis paėmė avis, pinigus ir liko laimėtoju. Per jaučio ausis, ku- 
rias beūsiai buvo patarę nupjauti, per ragus ir uodegą jie patys 
gavo galą. O valstietis lig šiolei sveikas ir gyvas. 


Gyveno sykį senutė, kuri neturėjo nei vaikų, nei nieko, tik 
vienintelę mažą trobelę. Kiekvieną dieną ji eidavo į mišką ža- 
garauti. Vienąsyk į jos žabus įsirangė maža gyvačiukė. Senutė 
jos nepastebėjo, užsikrovė naštą ant kupros ir parkeliavo namo. 
Kai ji numetė žagarus ant grindų, gyvačiukė iššliaužė ir pradė- 
jo Žaisti su kate. Senutė gyvačiukės nekliudė ir laikė ją sūnaus 
vietoje. Gyvačiukė augo, didėjo ir vieną dieną tarė senei: 

— Sene, eik pas karalių ir pasakyk, kad jis išleistų už ma- 
nęs savo dukterį. 

— Gerai, sūneli, bet kaip karalius atiduos tau vienturtę duk- 
terį, jeigu tu esi gyvatė? 

— Nieko, motule, tu tik nueik, pažiūrėsim, ką jis pasakys. 

Norom nenorom senė nuėjo pas karalių, bet sargyba jos he- 
praleido. Sargybiniai klausė, ko ji čia ieško ir kokių reikalų ga- 
linti su. karaliumi turėti. Bet ji nenorėjo nieko nepešusi grįžti 
atgal, tad spyrėsi ir sakė, kad jai reikia pasišnekėti su kara- 
liumi prie keturių akių. Galiausiai sargyba praleido senę, ji už- 
lipo į rūmus ir tarė karaliui: | 

— Man, teisybę pasakius, sarmata, bet kadangi esu prižadė- 
jus, tai teks jums pasakyti: turiu įsisūnijusi gyvatę, ir ši nori 
vesti jūsų didenybės dukterį. 

Išgirdęs tokius žodžius, karalius taip įpyko, jog nuspyrė varg- 
šę senutę laiptais žemyn, ir ši nusilaužė koją. Parkibilkščiavusi 
namo, išplūdo gyvatę, juk per ją dabar tapo luoše. Bet gyvatė 
pasakė: 

— Nesikrimsk labai dėl savo kojos, aš ją išgydysiu. Bet ma- 
no prašymą turėsi įvykdyti iki galo. 

Taip tarus, gyvatė išsitraukė žiedą, papūtė į jį ir tarė: 

— Išgydyk senei koją! 

Ir kaipmat koja vėl buvo sveika. Kitą rytą gyvatė vėl pa- 
siuntė senę pas karalių, ir viskas klojosi lygiai taip pat. kaip ir 
pirmusyk. Apkumščiuota ir apspardyta, senė prisiekė nė kojos 
daugiau tenai nekelti. Bet trečiąją dieną gyvatė vėl tarė jai: 

— Nueik dar šiandien pas karalių, tai bus paskutinis kartas, 
daugiau aš tenai tavęs nebesiųsiu. 

Senė spyriojosi, bet kadangi gyvatė prisiekė, jog tai pasku- 
tinis kartas, tai nuėjo pas karalių ir tarė jam: 

— Karaliau, daryk ką nori, bet išleisk savo dukterį už ma- 
no sūnaus, antraip turėsiu su juo daug vargo. 

Tuomet karalius nusijuokęs pasakė: 

— Savo vienturtę dukterį už tavo sūnaus aš išleisiu tik tuo- 
met, jei jūsų lūšna iki rytojaus virs tokio didumo rūmais kaip ma- 
nieji, kelias nuo mano durų iki jūsų durų bus išklotas šilkais ir 
aksomais, o muotakos parsivesti atjos keturi šimtai pajaunių. 
Jei visa tai lig auštant bus padaryta, mano duktė taps tavo sūnaus 
žmona. 

Tai išgirdusi, senė apsisuko eiti džiaugdamasi, kad šįkart ne- 
gavo lupti. Ji viską iš eilės papasakojo gyvatei, o ši tik pasakė: 

— Viskas bus padaryta. 

Išmušus vidurnaktį, gyvatė papūtė į žiedą ir tarė: 

— Senės lūšnele, virsk rūmais, didesniais, nei turi karalius! 

“ Ir lūšnelė virto rūmais. Senė, gulėjusi ant čiužinio, tuojau at- 
sidūrė tikroje lovoje, prie kurios netgi skambalėlis kabojo. Tada 
gyvatė vėl papūtė į žiedą ir įsakė: 

— Lai kelias nuo mūsų durų ligi karaliaus rūmų apsikloja 
aksomu! ' 

Ir tai virto tikrove. Tuomet gyvatė pūstelėjo dar sykį ir pa- 
liepė: 

— Tegul atsiranda keturi šimtai raitelių! 

Ir raiteliai tuojau atsirado. Visa tai padariusi, gyvatė atsigu- 
lė miegoti. Tik prieš tai dar įsakė raiteliams ratu apsupti rūmus. 
** Nubudęs ryte, karalius išvydo didelius, puikius rūmus ir nu- 
sistebėjęs pamanė — kam gi jie gali priklausyti? Jis tuojau pa- 
sišaukė pačią ir paklausė: 

+ — Brangioji žmonele, ar ten rūmai, ar man tik akyse rodos? 

— Tau nesirodo, — atsakė ši, — ten rūmai. Dar vakar jų vie- 
toje stovėjo senės lūšnelė. 

Tuomet karalius prisiminė tas sąlygas, kurias buvo iškėlęs 
senei, ir abudu, karalius ir karalienė, pradėjo raudoti savo varg- 
šės dukters. Dabar ji turės tekėti už gyvatės, kadangi jos tėvas 

buvo davęs karaliaus žodį, kurio nevalia laužyti. Atėjo sutartas 
laikas pasiimti nuotaką. Raiteliai jau stovėjo pasiruošę. Jie pa- 
sodino gyvatę ant žirgo ir dainuodami išjojo pas karalių. Čia 
iškėlė jaunikį iš balno ir nunešė pas karalių ir karalienę, kuriai 
gyvatė norėjo pabučiuoti ranką. Tačiau karaliai visai nesidžiau- 
gė, tik didžiai niršo ir galvojo: Ak, žudome mes savo dukrelę! 
Koks piktas likimas lėmė susigiminiuoti su gyvate! 

Raiteliai pasitiko nuotaką, buvo atšvęstos ir vestuvės. Atėjo 
metas, kai pagal vestuvių papročius jaunikis turėjo būti atvestas 
į nuotakos kambarį. Išvydusi jį, nuotaka taip persigando, jog 
garsiai sukliko. Tačiau jaunikis išsinėrė iš gyvatės odos ir virto 
tokiu puikiu jaunikaičiu, kad mergaitės nuostabai galo nebuvo. 
O gyvatė tarė savo žmonai: 

— Brangioji mano žmona, niekad niekam nepasakok, kad 
naktį aš būnu žmogus, o dieną gyvatė. Antraip aš pradingsiu, 
ir tu niekad manęs nebesurasi! 

— Ne, mielas vyre, to niekas nesužinos, — pažadėjo ji. — Tik 
pasakyk man, kuo tu vardu. 

Ir jaunikaitis pasisakė, kad jį vadina Greitakoju: 

Kitą rytą karalius pasiuntė į gyvatės rūmus sužinoti, ar duk- 
tė dar gyva. Kai jam perdavė, kad jai puikiai sekasi ir kad te- 
gul jis nesirūpina ja, karalius stebėjosi ir negalėjo patikėti. 

Po savaitės karalius pasiuntė tarną ir liepė pakviesti dukterį 
su gyvate pietums. Kai duktė su žentu atvyko, mergaitės moti- 
na prapliupo raudoti: 

— Ak dukrele, į kokią nelaimę mes tave įstūmėme! Kokia tu 
vargšelė! 

Bet mergaitė atsakė, kad ji esanti labai laiminga. 

Praėjo vos kelios dienos, ir mieste buvo švenčiamos didelės 
vestuvės, į kurias buvo pakviestas ir karalius su dukterimi. Gy- 
vatė tarė savo Žmonai: 

— Tu eik pirma, o aš pasirodysiu tik vakare, nes nė vienas 
neturi žinoti, kad aš galiu pasiversti žmogumi. Ir niekam nepa- 
sekok, ką apie mane žinai, nes tuomet niekad manęs nebematysi. 

Taip ji išsiruošė viena, o sutemus nakčiai gyvatė išsinėrė iš 
odos, apsivilko puikiais drabužiais ir taip pat nuėjo į vestuves. 
Išvydę ją, visi žmonės atsistojo, nes jiems pasirodė, jog apsi- 
reiškė angelas. Po valandėlės jis pasileido šokti, o kadangi šoko 
puikiai tarsi kokia dangiška būtybė, iš nuostabos ir susižavėji- 
mo visi sustingo lyg įkasti. Mergaitės motina tarė dukrai: 

— Ak dukrele, kokia tu galėtum būti laiminga turėdama tokį 
vyrą! 

Mergaitė nebegalėjo susivaldyti ir pasakė: 

— Tai ir yra mano vyras, mamyte, mano mylimas vyras! 

Vos tik ji ištarė tuos žodžius, vyras pasidarė nematomas, ir 
niekas nesuvokė, kas gi taip greit galėjo su juo atsitikti. Mer- 
gaitė apsidairė, bet jo niekur nebuvo matyti, ir vargšė verkda- 
ma bei kūkčiodama pradėjo pasakoti: 

— Ak mamyte brangioji, ką aš padariau! Juk jis man sakė, 
kad niekam nepasakočiau, kas jis iš tikro yra, antraip jis mane 
amžinai paliksiąs! Dabar aš eisiu jo ieškoti. Bet man reikia po- 
ros geležinių kurpių, geležinės lazdos ir krepšio, — taip jis man 
buvo sakęs. 

Tėvas su motina davė mergaitei, ko ji prašė, ir ji išsileido 
ieškoti savo vyro. 

Taip mergaitė keliavo dieną ir naktį, kol galiausiai atėjo pas 
Saulę, bet tenai rado tik Saulės motiną su vaikais, kurie puolė 
ją norėdami suėsti. Bet Saulės motina sudraudė vaikus, nusive- 
dė mergaitę į namus ir paklausė: 

— Ko tu čia atkeliavai? 

Mergaitė viską iš eilės papasakojo ir pridūrė: 

— Norėčiau pasiteirauti Saulę, tavo dukterį, ar jinai nebus 
kur mačiusi mano vyro, juk visą dieną visur laksto. 

Senoji atsakė: 

— Saulė dar negrįžusi, kai sugrįš, galėsime paklausti. Tik aš 
bijau, kad jeigu ji grįš pavargusi ir užuos žmogaus kvapą, tai 
ims ir suės tave. 

Bet mergaitė vis prašė, senei jos pagailo, ir ji paslėpė ją. 
Kai Saulė po savo ilgos kelionės grįžo vakarieniauti, vos prisė- 
dusi, tuoj tarė motinai: 

— Juntu žmogienos kvapą, duokš čionai tą žmogų suryti, nes 
esu labai nuvargusi. | 

— Dukrele, čia nėra jokio žmogaus, — tarė motina. — Kas gi 
galėtų pas mus atklysti? 

— Yra, yra, — nenusileido Saulė, — čia yra žmogus. Na, duokš 
jį šen, aš jo neėsiu. Noriu tik paklausti, ko jis čia atėjo. 

Senė liepė Saulei prisiekti, kad to žmogaus neėsianti, o tuomet 
pašaukė mergaitę ir nuvedė pas Saulę. Saulės paklausta, mergai- 
tė atsakė: 

— Aš ieškau savo vyro, todėl atėjau tavo šviesybę pasitei- 
rauti, ar tu kur nors jo nematei, juk visą dieną keliauji. 

— Ne, aš niekur jo nemačiau, bet eik ir paklausk Mėnulį, 
gal jis bus tavo vyrą kur nors naktį regėjęs, — patarė Saulė. 

Vargšė mergaitė keliavo dieną ir naktį, kol pasiekė Mėnulį. 

Bet ir čia ji nieko nesužinojo, Mėnulis pasiuntė ją pas Vėją. Nuo 
kelionės ji buvo jau visai išsekusi ir Vėjo namus pasiekė tik 
per didžiausius vargus bei kančias. Namuose ji terado seną Vė- 
jo motiną ir mažus Vėjo vaikus, kurie tuojau pradėjo aplink 
ją siausti norėdami praryti. Bet senoji juos sudraudė ir nusive- 
dė mergaitę į namus. Čia senė paklausė: 

— Ko gi tu čia atkeliavai, dukrele? 

Mergaitė papasakojo jai, ko atkeliavusi ir kad jau visur bu- 
vusi. Tada Vėjo motina tarė: 

— Taip, dukrele, mes paklausime jį. Tik aš bijau, kad jis ga- 
li tave suėsti, nes kai parskrenda pavargęs namo ir užuodžia 
žmogų, tai iš karto puola jį. 

Bet mergaitė tebeprašė senę: 

-- Jei tu nenorėsi, valdove, nieko jis man nedarys. 

Senei pagailo mergaitės, ir ji paslėpė ją. 

Parlėkęs pusryčių, Vėjas jau nuo slenksčio užuodė žmogaus 
kvapą ir tarė motinai: 

— Užuodžiu žmogaus kvapą, motin, duok man jį čia suryti, 
nes esu nuvargęs. 

Motina į tai atsakė: 

— Iš kurgi, vaikeli, čia gali būti Žmogus? 

Bet Vėjas spyrėsi paragauti žmogienos, kol galiausiai tarė: 

— Aš neėsiu jo, motin, bet atvesk jį čia, noriu jį tik paklaus- 
ti kai ko. 

Tuomet motina prisaikdino Vėją ir atvedė mergaitę, o Vėjas 
pasidomėjo, ko ji atėjo tokį sunkų kelią iki čia. 

— Aš ieškau savo vyro Greitakojo, — atsakė mergaitė. — Jau 
praėjo nemaža laiko, kai jis pradingo, ir iki šiol negaliu jo su- 
rasti. 

— Tavo vyras yra anapus jūros, kulšedros nelaisvėje. Jei ke- 
tini tenai eiti, tai žinok, kelias labai labai tolimas, — pasakė Vė- 
jas. 

Tada mergaitė paprašė: 

— Aš turiu eiti, kad ir kaip toli jis būtų. Labai prašau tavęs, 
kad perskraidintum mane bent per jūrą. 

— Mielai tave tenai nuskraidinsiu, — atsakė Vėjas, — tik bijau, 
kad tu kur nors nenukristum, nes aš labai greitai lekiu. | 

— Aš nenukrisių, — tarė mergaitė, — tik paimk mane kartu. 

Vėjui pagailo mergaitės, jis užsikėlė ją ant nugaros ir pasakė: 

— Tvirtai įsikibk man į plaukus ir nežiūrėk žemyn, nes ap- 
svaigs galva. 

Tada galingai papūtė, pernešė mergaitę per jūrą ir nutupdė 

prie šaltinio. Vargšė mergaitė prisėdo truputėlį pailsėti, tik stai- 
ga sugriaudėjo kalnai ir pasigirdo baisus staugimas. Prie šalti- 
nio pasirodė kulšedra ir, vos išvydusi mergaitę, pradėjo šoki- 
nėti ant vienos kojos ir šaukti: 

— Turėjau, brangute, vieną, dabar turėsiu du! — ir sučiupusi 
mergaitę parsinešė namo. 

Ten buvo ir Greitakojis. Jis iškart pažino savo žmoną, bet 
nedrįso nieko jei sakyti, nes bijojo kulšedros. Kad ši nieko ne- 
pastebėtų, vieną dieną į praustuvę, kurioje mergaitė skalbdavo, 
jis įmetė savo žiedą, kad žmona suprastų, jog čia jis. Ir tikrai, 
skalbiant jai į rankas pakliuvo vyro žiedas, kurį ji tuojau pa- 
žino. Tuomet jis tarė savo žmonai: 

— Nekalbėk su manimi, kai netoliese bus kulšedra, nes pa- 
stebėjusi šitai, ji suės mus abu. 

Kulšedra abudu gerai maitino, nes ketino suėsti, 0 žmoną pir- 
mučiausiai, Mat nugirdo, kaip ši kalbėjosi su vyru. O jau paskui 
ateisianti ir vyro eilė. Vieną dieną kulšedra ir sako mergaitei: 

— Dukra, kai aš sugrįšiu valgyti, norėčiau, kad namuose kai 
kur būtų pašluota, o kai kur. nepašluota. 

Vargšė ilgai suko galvą, kaip jai tai padarius. Tuomet nu- 
budo vyras ir paklausė, ko gi ji tokia susirūpinusi. Mergaitė ap- 
sakė, kokią užduotį jai liepė atlikti kulšedra. Dabar ji galvojanti, 
kaip tai padaryti. Vyras jai patarė: 

— Nėra nieko lengviau! Susirask ližę ir atsinešk čionai. Pa- 
braukyk ja aplink save, o kai neši padėti, vilk ližę iš paskos. 
Tada ir bus taip, kaip nori kulšedra,— vienur pašluota, o kitur ne. 

Žmona taip ir padarė. Kai vakare grįžo kulšedra ir paklausė, 
ar ji padariusi kas liepta, mergaitė atsakė: 

— Viskas padaryta, mMotin, viskas padaryta. 

„Kulšedra apžiūrėjo visus namus ir pamatė, kad tikrai viskas 
padaryta taip, kaip ji norėjusi. Tada kulšedra tarė: 

— Čia ne tu taip sugalvojai, o tavo vyras. 

Kitą dieną ji vėl paliepė jaunajai moteriai: 

— Dukra, kai šiandien vakare sugrįšiu, noriu rasti du pilnus 
katilus ašarų. Jeigu jų nebus, aš tave suėsiu. 

Kulšedrai išėjus, mergaitė paėmė abu katilus, pasistatė prie- 
šais ir pradėjo verkti, kad tik jie būtų pilni. Tiktai veltui, pilnų 
ji niekaip negalėjo priverkti. Atsikėlęs vyras pamatė savo žmo- 
ną verkiančią ir paklausė, ką gi ji čia daranti. Ji paaiškino, kad 
kulšedra įsakiusi iki vakaro priverkti abu katilus, antraip su- 
ėsianti ją. Tuomet vyras tarė: 

— Paikše, ar tu pamišai? Nejau kas galėtų priverkti du ka- 


167 


tilus? Pailsėk, aš viską sutvarkysiu. Paimk katilus, pripilk juos 
vandens, paskui įberk saują druskos ir uždenk. 

Kaip vyras sakė, taip ji ir padarė. Kai vakare sugrįžusi kul- 
šedra paklausė, ar ji padariusi, kas buvo liepta, žmona atsakė: 

— Viskas padaryta, kaip tu liepei, motin. 

Kulšedra nuėjusi pamatė, kad katilai tikrai pilni ašarų, ir lie- 
žuvio galiuku lyžtelėjo tą skystį. Kai įsitikino, kad ašaros tik- 
rai sūrios, tuomet tarė mergaitei: 

— Aš žinau, dukra, žinau, kad ne tu taip sugalvojai, o tavo 
vyras. 

Dabar kulšedra pradėjo nekęsti jaunikaičio ir pirmučiausia 
rengėsi suėsti jį. 

Jaunikaitis tai suprato, užsivilko senus skarmalus ir nuėjo į 
vieną kulšedros mišką kirsti malkų. Kulšedra išlandžiojo visus 
miškus, bet niekaip negalėjo jo surasti. Vieną dieną, kai jauni- 
kaitis kirto miškus, kulšedra eidama pro šalį užgirdo kirvio pok- 
šėjimą ir suriko: 

— Kas drįsta mano miške kirsti medžius? 

Jaunikaitis atsakė: 

— Aš, vargšas žmogelis, dirbu karstą vienam jaunikaičiui, 
kuris šiandien numirė. 

Kulšedra paklausė, koks gi jaunikaitis numiręs. 

— Puikus jaunikaitis, jo vardas buvo Greitakojis, — atsakė 
šis. 

Kulšedra, išgirdusi, jog tas karstas dirbamas Greitakojui, la- 
bai nudžiugo ir tarė: 

— O! Kaip aš džiaugiuosi! — ir priėjo prie karsto. 

— Ar pažinojot tą jaunikaitį? — paklausė žmogelis. 

— Pažinojau, — atsakė kulšedra. 

— Ak, — tarė jis, — sukaupkit visą drąsą, jūsų didybe, ir lip- 
kit į karstą pažiūrėti, ar aš viską gerai padariau? 

— Džiaugiuosi, kad tas valkata numirė, — pasakė kulšedra ir 
tuoj pat įlipo į karstą. Nieko nelaukdamas, jaunikaitis užvožė 
dangtį ir padegė karstą. Kai įsitikino, kad iš kulšedros liko tik 
pelenai, tuomet nuėjo namo ir tarė savo žmonai: 

— Kulšedra sudegė. Kraukis mantą ir keliausim namo. 

Jiedu viską pasiėmė, parkeliavo namo ir gyveno smagūs ir 
laimingi, mat vyras, kuris anksčiau dieną būdavo gyvate, o nak- 
tį žmogumi, dabar visiems laikams liko žmogus, 

KVAISPLIS :R Ri 


Gyveno sykį sena moteriškė ir turėjo sūnų, tikrą kvaišelį. 
Motina buvo labai neturtinga, verpė siūlus ir šiaip taip vertėsi. 
Vieną dieną sūnus jai ir sako: 

— Motin, šiandien aš eisiu parduoti siūlų. 

— Gerai, sūneli, tik greitai parduok ir parnešk vakarienei 
duonos. 

Jaunikaitis pardavė siūlus už tris piastrus. Paskui nuėjo pirkti 
duonos ir susitiko tokį šundaktarį, kuris kaip tik ruošėsi nu- 
dobti šunį. 

— Pasigailėk, nežudyk jo, juk tai nuodėmė, — tarė jaunikai- 
tis. 

— Tai imk jį sau, — pasakė šundaktaris, bet jaunikaitis pa- 
klausė, ar jis to šuns neparduodąs. 

— Taip, taip, parduodu, — apsidžiaugė šis. 

Ir jaunikaitis už pustrečio piastro nusipirko šunį, 0 už pusę 
piastro šuniui plaučių. 

Parėjęs namo, pasisakė motinai, kad įsigijo šunį. 

— Kad tave skradžiai! — barėsi motina. — Tik šuns mums ir 
betrūko! 

Vargšė motina vėl sėdo prie ratelio verpti siūlų. O pabaigus 
įdavė juos sūnui parduoti. Siūlus sūnus pardavė, bet ir vėl su- 
tiko kažkokį žmogų, kuris norėjo užmušti katę. Kaip kad anks- 
čiau šunį, taip dabar jis nusipirko katę, o katei — žuvį. Parėjęs 
namo, sūnus tarė: 

— Motin, aš pirkau katę. 

— Tegul ta katė skradžiai prasmenga, — širdo motina, — mes 
patys neturim ką valgyt, o čia dar katę šerk. 

Ir vėl ji ėmė verpti siūlus, o sūnus išėjo jų parduoti. Mies- 
te jis vėl sutiko žmogų, kuris norėjo užmušti asilą. Jaunikaitis 
sušuko: 

"— Nežudykit jo, parduokit tą asilą man! 

Žmogus paliko asilą gyvą, jaunikaitis nusipirko jį už pen- 
kiasdešimt piastrų, 0 už penkis piastrus — asilui šiaudų. Moti- 
na laukė, kad sūnus parneš duonos, o jis parsivedė asilą. Tai 
išvydus, vargšė moteriškė vos nenualpo, vėl sėdo greitai verpti, 
bet šįkart siūlus pardavė pati. 

Sykį kvaišelis išėjo su asilu mMalkauti. Prikirtęs malkų, sukro- 
vė jas ant asilo, o keliaudamas namo viename sode išvydo lieps- 

nojant ugnį. Jaunikaitis sustojo ir ant figmedžio pamatė gyvatę, 
kuri jau nebeįstengė šliaužti. 

— Žmogaus sūnau, išgelbėk mane nuo ugnies! — paprašė jį 
gyvatė. 

— Esi gyvatė, gali man įkirsti, netikiu aš tavimi! — atsakė 
jis. 

Bet gyvatė prižadėjo: 

— Jei išgelbėsi mane, aš tau irgi neliksiu skolinga. 

Tuomet jaunikaitis ištraukė ją iš ugnies. Kai jie išėjo iš so- 
do, gyvatė tarė: 

— Eime sykiu pas mano motiną ir brolius. 

Jaunikaitis ir nuėjo, o pakeliui gyvatė jam patarė: 

— Nieko daugiau iš mano motinos neimk, tik brangakmenį, 
kurį ji laiko po liežuviu. 

Taip jie priėjo urvą. Motina gyvatė puolė jaunikaitį, bet ma- 
žoji gyvačiukė sušuko: 

— Motin, neliesk jaunikaičio, jis išgelbėjo mane nuo ugnies. 

Ir toji nebelietė jo. Tuomet gyvačiukė tarė: 

— Motin, apdovanok jį, juk jis mane išgelbėjo. 

Gyvačių motina paklausė, ko jaunikaitis geistų. Ir jis tarė: 

— Nieko daugiau nenoriu, tik akmens, kurį tu laikai po lie- 
žuviu. 

Tuomet gyvatė davė jam akmenį ir paaiškino: 

— Ko tik iš šito akmens paprašysi, tą ir gausi. Tik žiūrėk, 
nepamesk jo! 

Jaunikaitis parėjo namo ir pasišaukė motiną: 

— Motin, eikš užkąsti! 

— Nieko nėra, sūneli, mes neturim ką valgyti. 

— Eikš čia, eikš čia, tuojau ant stalo bus gausybė puikiausių 
skanėstų. 

Iš smalsumo motina atėjo pasižiūrėti, ką gi sūnus padės ant 
stalo. O jis įsakė akmeniui: 

— Duok man stalą, apkrautą gardžiais valgiais! 

Ir stalas tuojau pat pasidengė. Kai jiedu pavalgė, sūnus ta- 
rIė Motinai: | 

— Noriu vesti karalaitę. Motin, eik pas karalių ir pasakyk 
jam, kad tavo sūnus nori gauti jo dukterį už žmoną. 

Motina nuėjo ir perdavė jo norą karaliui. 

— Jeigu jis gali pastatyti rūmus, puikesnius nei manieji — 
tarė karalius, — tuomet gaus mano dukterį. 

Moteriškė parėjo namo ir persakė karaliaus žodžius sūnui. 
Jaunikaitis paprašė akmenį, kad šis pastatytų jam rūmus. Ir tuo- 

jau pat priešais išaugo rūmai, puikesni nei karaliaus. Motina 
vėl nuėjo pas karalių ir paprašė jo dukters: 

— Rūmus mano sūnus jau pastatė, jis nori gauti tavo dukterį. 

— Tegul jis nutiesia sidabro plokštėm grįstą kelią nuo ma- 
no rūmų iki savo, — atsakė karalius. 

Motina nuodugniai apsakė sūnui, ko reikalauja karalius. Kvai- 
šelis vėl kreipėsi į akmenį, ir kelias buvo nutiestas. Kai nuėjusi 
motina vėl paprašė karalaitės rankos, karalius tarė: 

— Jei jis savo rūmus įsirengs prabangiau nei karaliaus, ati- 
duosiu jam dukterį. 

Jaunikaitis išprašė akmens ir šito. Tada jie pranešė karaliui, 
kad jo noras jau išpildytas. Karalius nuėjęs viską apžiūrėjo pats. 
Rūmai iš tikrųjų buvo prabangesni nei jo paties, ir jis atidavė 
jaunikaičiui savo dukterį už žmoną. 

Po kelių dienų jaunoji žmona pavogė akmenėlį ir tarė jam: 

— Akmenėli, nugabenk mane į kitą Juodosios jūros pusę, o 
mano vyrą palik lūšnelėje, kur jis anksčiau gyveno. 

Ir ji tučtuojau kartu su akmeniu atsidūrė tenai, o jos vyras 
vėl paliko vargti savo senoje lūšnelėje. Jis ieškojo šen, ieškojo 
ten, bet nieko nerado. Tada šuo ir katė tarė: 

— Mes keliausime ieškoti to akmens. 

— Gerai, gerai, eikit sau, — sutiko jaunikaitis. 

Šuo ir katė išėjo, pasiekė jūrą, ten katė užsėdo ant šuns, ir 
taip abu perplaukė į kitą krantą. Paskui ilgai bėgo, kol juos už- 
klupo naktis. Pernakvoti jie sustojo prie vienų namų. Katė ir 
šuo suėjo vidun. Apie vidurnaktį katė išgirdo krebždant peles ir 
pasislėpė už užuolaidos. O tuose namuose buvo švenčiamos pe- 
lių vestuvės, tuokėsi pats pelių karalius. Kai jis vedė savo nuo- 
taką į kambarį, katė stryktelėjo į jų tarpą ir labai išgąsdino jau- 
navedžius. O paskui tarė pelėms: 

— Nebijokit, nieko aš jums nedarysiu, aš tik noriu, kad jūs 
man surastumėt gyvatės akmenį. Jei nesurasit, tada suėsiu nuotaką. 

Pelės greit išsibėgiojo po visus pašalius ieškoti burtų ak- 
mens, galiausiai surado jį pas miegančią karalaitę. Akmenėlį ji 
buvo įsigrūdusi į nosies šnervę, ir nelengvai sekėsi jį iš ten iš- 
krapštyti. Pelė įkišo uodegėlę į mergaitės nosį ir pakuteno. Tuo- 
met ši nusičiaudėjo, ir akmuo iškrito. Pelės pagavusios nunešė. 
jį katei. 

Katė ir šuo tuojau pat iškeliavo atgal. Prie jūros katė vėl 
užlipo ant šuns pečių. Kai jie priplaukė jūros vidurį, šuo tarė: 

— Dabar ir aš noriu panėšėti akmenėlį. 

Bet katė atrėžė: 

— Aš tau jo neduosiu. 

Jie pradėjo ginčytis, ir akmenėlis įkrito jūron. Persikėlus per 
jūrą, katė atsisėdo ant kranto ir laukia. Netrukus atplaukė ma- 
ža žuvelė, katė ją sučiupo ir jos viduriuose rado burtų akmenį. 

Jiedu nunešė jį savo šeimininkui, ir šis nieko nelaukdamas 
paliepė: 

— Grąžink mano rūmus su visa prabanga, o žmoną įmesk jū- 
ron. 

Mūsų pasaka baigta, tuoj prasideda kita. 


2 

Viena vargšė moteriškė turėjo vienturtį sūnų, gvveno jiedu 
labai vargingai. Kartą jaunikaitis tarė motinai: 

—- Motin, aš keliausiu į svetimus kraštus uždirbti pinigų. Po 
trejų metų sugrįšiu. j 

— Ne, sūneli, — atsakė vargšė senutė — niekur aš tavęs ne- 
leisiu. 

— Vis tiek turiu eiti, — užsispyrė jaunikaitis,— bet ilgiau kaip 
trejus Metus aš neužtruksiu. L 

Galiausiai motina nusileido, ir kitą rytą jaunikaitis iškeliavo. 
Toli jis nukeliavo, trejus metus triūsė viename mieste ir uždirbo 
viso labo tris grašius. Bet kadangi treji metai praėjo, o motinai 
jis buvo prižadėjęs grįžti, tai ir susiruošė atgalios į namus. Jis 
iškeliavo naktį su penkiais ar šešiais žmonėmis, kurių tarpe bu- 
vo ir vienas išmintingas senis. Kai keleiviai pradėjo apie tą se- 
nį šnekėtis, jaunikaitis paklausė, kas jis toks esąs, ir jam buvo 
atsakyta: 

—- Jis pardavinėja patarimus. 

Jaunikaitis labai nusistebėjo ir vienas sau pamanė, kokius gi 
patarimus galima pardavinėti. Kad ir kaip mažai pinigų teturė- 
damas, paėmė vieną grašį ir paprašė senį patarimo. Senis pata- 
Iė taip: 

— Niekad nebrisk į drumstą vandenį. 

Jaunikaitis išpūtė akis ir tarė sau, kad toks patarimas nieko 
vertas. Paskui nusprendė paaukoti dar vieną grašį — jei kokios, 
manė jis, grįšiu atgal ir vėl užsidirbsiu. Tad davė seniui grašį 
ir paprašė patarimo. Senis pasakė: 

— Niekuomet nepalik žmonos vienos tarp žmonių! 

Nors jaunikaičiui šitas patarimas ir patiko, tačiau tokia iš- 

mintis jam pasirodė irgi ne per giliausia. Jis pradėjo svarstyti, 
ar negalėtų gauti iš senio tikrai protingo patarimo. Dabar jam 
būtų tekę atiduoti trečiąjį ir paskutinį savo grašį, o tuomet jau 
nori nenori tektų vėl traukti svetur užsidirbti pinigų. Ir vis dėlto 
jaunikaitis paprašė senį trečio patarimo, ir šįkart senis tarė: 

— Niekad neduok savo gyvulio į svetimas rankas. 

Likęs visai be pinigų, jaunikaitis pradėjo svarstyti, kur čia 
jam dabar pasukus. Pirmučiausia nueisiu į namus, nutarė jis, pa- 
viešėsiu kiek pas motiną, o tada vėl trauksiu į kelią. Keliau- 
damas jis priėjo gilią, drumstą upę. Prisiminęs senio patarimą 
niekad nebristi į drumstą vandenį, sustojo ir ėmė svarstyti, ką 
gi dabar padarius. Tą akimirką ant puikaus žirgo atjojo totorius, 
vedinas dar trimis žirgais. Jis pasišaipė iš jaunikaičio, kad šis 
nedrįsta bristi upėn, ir davė jam palaikyti tuos tris žirgus. O 
pats su savuoju įbrido upėn. Bet vos tik žengęs penkis ar šešis 
žingsnius, žirgas pradingo drauge su raiteliu. Jaunikaitis liko 
stovėti su trimis totoriaus žirgais, kurie visi buvo apkrauti auk- 
su, tik jaunikaitis šito dar nežinojo. Valandžiukę palaukęs, jis 
paėmė žirgus ir leidosi toliau. Kiek pakeliavęs, priėjo tiltą. Tada 
vėl prisiminė senio patarimą. Dabar jis jau tikėjo, (kad tie pa- 
tarimai atneša laimę.. | . 

Vidurnaktį jaunikaitis pasiekė namus. Pabeldė į duris, bet 
motina nenorėjo atidaryti, nes nepažino jo. Ė 

— Tu ne mano sūnus, — sakė senoji. — Juk treji metai, tas 
laikas, kurį mudu buvome sutarę, jau seniai praėjo. 

Jaunikaitis kaip įmanydamas įtikinėjo, kol galop ji atvėrė 
duris. Tuomet jis numetė naštą nuo žirgų ir tik dabar pamatė, 
kad jie apkrauti auksu. Motina išsigando ir nė nežinojo, ką su 
tuo auksu daryti. 

— Paslėpsime jį rūsyje, — tarė jaunikaitis. 

Paskui slapčia išvedė žirgus už kaimo ir paleido į laisvę, kad 
niekas jų nematytų. Ir nors jis dabar buvo labai turtingas, bet 
kaip ir anksčiau gyveno taupiai ir to aukso švaistyti nepradėjo. 
Užtat pamažu sutvarkė namus, paskui nusipirko gražią kumelę. 

Vėliau jaunikaitis vedė, o jo pati pagimdė sūnų. 

Kartą kaimyniniame kaime buvo švenčiamos vestuvės — kvie- 
tė ir jį, bet jaunikaitis nenorėjo eiti. Tačiau motina ir svainis 
ėmė jį spirti, kad leistų žmoną ir vaiką drauge su jais į vestu- 
ves, juk ir jie norį bent kiek pasilinksminti. Nors jaunikaitis ir 
prisiminė senio patarimą, — niekad nepalik žmonos vienos tarp 
žmonių! — bet patikėjo motinos pažadais ir leido saviškius eiti 
kartu. Taip jo motina, žmona su kūdikiu ir svainis išėjo į vestu- 

ves. Tačiau vyras panoro patikrinti, ko vertas ir antrasis se- 
nio patarimas. Tad persirengė kitais rūbais ir slapta nuėjo į 
tą šventę. Ten jis įkalbėjo tokią apdriskusią senę, kad ši išvi- 
liotų vestuvėse šokančią jo žmoną. Prižadėjo senei daug pinigų, 
ir ši atvedė žmoną su kūdikiu į daržinę. Žmona savo vyro tam- 
soj nepažino. O kai nuo linksmybių nuvargusi moteris užmigo, 
vyras neskubėdamas atsikėlė, nieko jai nepajutus paėmė sūnų, 
tyliai ramiai parėjo namo ir paslėpė vaiką rūsyje. 

Kaipsyk tuo metu vyras vienam savo kūmui buvo paskolinęs 
kumelę, nes tasai norėjo nuvežti į malūną grūdus. Kadangi ku- 
melė laukėsi kumeliuko, jis buvo kūmą prašęs neperkrauti ve- 
žimo. Be to, slapčia pasiuntė berniuką žiūrėti, ar kumelė pake- 
liui neapsikumeliuos. Vos tik tas kūmas galiuką pavažiavo, ku- 
melė atsivedė kumeliuką, kurį kūmas paliko tiesiai ant kelio. 
Eerniukas rado negyvą kumeliuką ir atnešė jį vyrui į namus. O 
šis jį irgi paslėpė rūsyje. 

Kitą rytą žmona nubudusi pasigedo sūnaus. Ji labai persi- 
gando. O kadangi niekaip negalėjo paaiškinti, kur dingo vaikas, 
tai slapta padegė daržinę ir ėmė visiems sakyti, kad berniukas 
sudegęs. Parėjusi namo, rado ten motiną ir kūmą. Vyras pasiun- 
tė žmoną į rūsį atnešti vyno. Išvydusi rūsyje savo sūnų, ji tuojau 
suprato, kad vyras žino apie jos apgavystę, ir tarsi suakmenėjusi 
liko čia sėdėti. Jai taip ilgai negrįžtant, vyras vyno į rūsį pa- 
siuntė motiną. Bet ir šiai pamačius vaiką pasidarė gėda, ir ji 
nebegrįžo į viršų. Kai užtruko ir motina, vyras paprašė kūmą 
nusileisti rūsin ir pasižiūrėti, ką jos ten abi veikia, o sykiu at- 
nešti ir vyno. Kūmas nusileidęs išvydo negyvą kumeliuką, tuoj 
suprato savo kaltę ir likosi su abiem moterimis sėdėti rūsyje. 
Tuomet vyras pats su lazda rankoje nusileido į rūsį ir visus tris 
gerai prikūlė, o tik tada paleido. 

Dabar vyras iš širdies patikėjo, kad visi senio patarimai bu- 
vo geri bei išmintingi, ir nutarė visuomet juos prisiminti. 

Mūsų pasakai jau galas, matot, ką padaro melas! 

